
P R E F A Ţ A 

In Octomvrie 1928, la « Congresul Internaţional de Artă 
populară » din Praga, am făcut o comunicare despre « Orna¬ 
mentaţia ouălor de Paşti la Români», chestiune care încă 
nu fusese tratată. De atunci, am adunat materialul din lucra¬ 
rea de faţă, care complectează comunicarea sumară, făcută 
pe cât permiteau împrejurările în care a fost desvoltată. 

La alcătuirea acestei lucrări am avut ajutor nepreţuit dela 
următoarele persoane, care au binevoit să-mi comunice infor¬ 
maţii şi să facă traduceri din limbi pe care nu le cunosc, 
persoane cărora, şi cu acest prilej, li exprim cele mai căldu¬ 
roase multămiri si recunoştinţă: 

9 f 9 9 

Doamna Baronesse de GERLACH, din Bruxelles (traduceri 
din limba suedeză); 

Domnişoara Louise HAGBERG, dela Muzeul din Stokholm; 
Domnişoara Helmi HELMINEN, din Helsinki (Finlanda); 
Domnişoara Valy HOTTGES, din Koln; 

Domnişoara Virginia REIT, din Braşov; 

Donmişoara de STUERS, din Bruxelles (traduceri din limba 
olandeză); 

Doamna Elena VORONCA, din Cernăuţi; 

Doamna Maria G. VÂRNAV. 

Domnii: 

G. G. BEZVECONNAI, Directorul revistei « Din Trecutul 
Nostru din Chişinău (traduceri din ruseşte şi comuni¬ 
cări personale); 

loan BRONITKI, avocat din Folticeni (traduceri din limba 
polonă şi din limba ukrainiană); 

Vasile CHRISTU, învăţător la Şcoala română din Gorni- 
Giumaia (Bulgaria); 

Emile DAVE, din Namur (Belgia); 

N. I. DUMITRAŞCU, folklorist; 

G. G. FIERASCU, învăţător în Pauşăşti-Otărău (jud. Vâlcea); 

Prof. Adam FISCHER, dela Universitatea din Lwow (Polo¬ 
nia) ; 

Dr. M. GASTER, din Londra; 

Dr. Ştefan v. GYORFFY, conservator la Muzeul Naţional 
din Budapest; 

C. C. van de GRAFT, din Utrecht (Olanda); 

Jan G. HAZEWINKEL, din Haga (Olanda); 

Prof. Dr. E. HOFFMANN-KRAYER, din Basel (Elveţia); 

Dr. Claudiu ISOPESCU, profesor de limba română la 
Universitatea din Roma; 

Octav-George LECCA; 

F. LEINBOCK, Directorul Muzeului Naţional al Estoniei, 
din Tartus; 

I. LICEA, profesor la Liceul «V. Alecsandri» din Galaţi; 

Ramiro ORTIZ; 

G. OSSADETZ, profesor la Liceul «Nicu Gane » din Fol- 
ticeni (traduceri din limba ukrainiană); 

Ion N. POPESCU, învăţător în Ştefăneşti, jud. Vâlcea; 

Prof. Dr. Frantisek POSPISIL, Directorul Secţiunii etno¬ 
grafice a Muzeului regional al Moralei, din Brno; 

Aindrey PROTITSCH, membru corespondent al Academiei 
Române, din Sofia; 

Dr. Emil RIADIS, din Salonic (Grecia); 

Dr. Luis de HOYOS SAINZ, dela «Escuela de Estudios 
superiores del Magistro », din Madrid; 

Vasile SALA, preot ortodox român, din Vaşcău, jud. Bihor 
(Crişana); 

Dr. Antoine SIGALAS, profesor la Universitatea din Salonic; 

O. J. TUULIO, profesor la Universitatea din Helsinki (tra¬ 
duceri în limba franceză de texte finlandeze); 

Dr. Hr. VACARELSKI, asistent pe lângă Muzeul Etno¬ 
grafic din Sofia; 

Ilie VESLOVSCHI, profesor pensionar din Câmpulung 
(Bucovina); 

Dr. H. A. WINKLER, Privatdozent, din Tubingen (Ger¬ 
mania) ; 

Prof. Dr. WREDE, dela Universitatea din Koln. 

De asemenea aduc mulţămiri Direcţiunii Muzeului « Staatl. 
Sammlung fiir deutsche Volkskunde» din Berlin, care a 
permis să se fotografieze piesele utilizate în această lucrare. 

Folticeni, 12 Aprilie 1937. 

ARTUR GOROVEI 

Oricât ne-am strădănui si determinăm epoca dela care 
datează obiceiul de a înroşi oul, ar fi zădarnic. 

Fapte menţionate în scrierile celor vechi, se stabilesc prin 
scrisul lorj altfel ar fi rămas pe veci necunoscute; credinţe 
şi obiceiuri care dăinuesc de veacuri, a căror existenţă nu o 
putem constata, pentru vremurile acelea, prin documente, 
au trecut în generaţii, dela individ la individ, dela grupare la 
grupare, dela neam la neam, şi au ajuns până la noi. 

Filiaţia credinţelor şi a obiceiurilor, nu a venit încă vremea 
să fie determinată. Cum s’ar putea explica, în starea de astăzi 
a cercetărilor, existenta unei aceleiaşi credinţe, a unui ace- 
luiaşi obiceiu, la popoare aşa de îndepărtate unele de altele 
în spaţiu, şi care —■ după câte ştim astăzi — niciodată nu au 
venit în atingere. 

Cum am putea să precizăm: unde şi când s’a înroşit pri¬ 
mul ou ? Care popor l-a întrebuinţat, pentru prima oară, 
nici n’am putea să ne întrebăm, pentrucă ouă roşii de piatră 
s’au găsit şi în morminte din vremuri prea vechi. Chinezii 
întrebuinţau ouăle roşii cu două mii de ani înainte de Hristos, 
şi de sigur că, la dânşii, obiceiul acesta era o moştenire din 
timpuri şi mai vechi. 

Am putea, totuşi, să încercăm o explicare logică a originei 
obiceiului de a înroşi ouăle. 

Misterul care învăluie oul, de sigur că a preocupat mintea 
primului om înzestrat cu un rudiment de cugetare. Un obiect 
neînsufleţit, ca o piatră, să dea naştere unei fiinţe vii! 

Oul a sintetizat misterul Creatiunii; dintr’un ou trebue să se 
fi născut Universul, Lumea — deci şi omul. 

Oul cosmic trebue presupus la baza credinţei tuturor popoa¬ 
relor din lume. 

Egiptenii adorau pe zeul Knef, a căruia statue purta un 
ou în gură. 

Perşii credeau că, în vâltoarea haosului, apăru un ou, pe 
care Noaptea îl acoperi cu aripile ei, îl cloci, şi din ou ieşi 
lumea: Soarele şi Luna se ridicară în sus. Pământul se lăsă 
în jos. 

Indienii, Fenicienii ca şi Israeliţii, considerau oul ca prin¬ 
cipiu al Creaţiunii. 

După una din legendele brahmane, la început era pe lume 
numai apă, din care se născu un ou de aur ce pluti pe ape 
un an de zile, şi din el se născu Cerul, Pământul şi Văzduhul. 
Brahma însuşi se născu în acest ou, din care se făcu Cerul şi 
Pământul. 

In Kalevala Nordului, se vorbeşte de Ilmatara « mama apei », 
care trăia la început în aer, şi apoi s’a coborît în ocean, pe 
valurile căruia s’a legănat 700 de ani. Raţa selbatecă, crezând 
că genunchiul Ilmatarei este pământ, şi-a făcut cuib pe el 
şi a ouat un ou de fier şi şase de aur. Ridicându*se Ilmatara 
din apă, ouăle s’au spart şi din ele s’a format lumea: din 
gălbănuş a ieşit Soarele, din albuş a ieşit Luna. 

Grecii, Romanii aveau aceeaşi credinţă: filosofii lor vor- 
besc despre crearea lumii « ab ovo ». 

Credinţele unora dintre popoarele moderne nu"^ deose¬ 
besc, în fond, de ale celor vechi. Tradiţia că din ou s’a născut 
lumea, persistă încă. Aşa cred popoarele slave — Ruşi, Bilo- 
ruşi, Ukrainieni — la cari, însă, tradiţia e puţin cam întu¬ 
necată: la dânşii nu se spune că din ou a ieşit Universul, 
ci a ieşit o casă, ori un palat, care se pot confunda cu omul 
ce locueşte în ele, omul fiind o quintesenţă a Universului. 

Galii — Francezii de astăzi — au mers mai departe în con¬ 
cepţia lor figurativă: şi-au luat ca simbol cocosul^ al cărui 
germene este în ou. 

Oul cosmic trăieşte şi în credinţele poporului nostru. 

In Bucovina este credinţa că « Soarele e dintr’un ou ». 

» 

Intr’o poveste se spune: «A fost odată un om şi avea un 
ou. El (omul) a fost încuiat oul într’o ladă şi altul, ce ştia, 
când s’a dus omul de acasă, s’a dus şi i-a dat drumul, şi 
din acela apoi s’a făcut soarele pe cer ». 

Culegătoarea acestei credinţe spune; «Este poveste mai 
lungă, dar comunicătorul n’o ştie » i). 

Oul însufleţit, oul cu însuşiri de om, este pomenit într’o fru¬ 
moasă poveste din Broşteni, pe valea Bistriţii moldoveneşti: 

« Ci-că a fost odată un moşneag şi o babă, aşa de săraci, 
că n’aveau, la casa lor, decât o găinuţă. Dar nici de ouăle 
găinii nu aveau parte, că nu ştiu ce le mânca de sub găină, 
când le oua. Neputându-se dumeri moşneagul de ce nu poate 
afla ouă sub găină, se puse într’o zi de pândă, în dosul poeţii. 
Când găina făcu oul, odată el începu să fugă. Moşneagul 
după el să-l prindă, ca să-l mănânce, că nu-şi îndulcise sufle¬ 
tul cine ştie de când, cu frupt. Oul însă spuse moşneagului: 

— Lasă-mă, tată, că eu mă duc să-ţi aduc avere. 

Moşneagul, văzând un ou vorbind, îşi făcu cruce şi-l 

trăzni îndată prin minte că trebue să fie năzdrăvan. Sfătuin- 
du-se cu baba, dete drumul oului să se ducă. 

Se ia oul şi se duce pe un drum; cum mergea el gândind, 
se întâlneşte cu un rac. 

f 

— Da unde te duci, măi oule ? 

— Mă duc la bine; hai şi tu cu mine. 

— Hai, zice racul. 

Racul se luă după ou şi merseră amândoi sfătuind mai 
departe; numai dela o vreme iaca se întâlnesc ei cu un şoricuţ. 

— Da unde te duci tu, măi oule, zice soricutul. 

—■ Mă duc la bine; hai şi tu cu mine. 

— Hai, zice soricutul. 

Şi tustrei se iau la drum, chicotind şi hâi^'onindu-se. Şi 
cum mergeau ei, numai ce se întâlnesc cu o mâţă, 

— Da unde te duci tu, oule, cu cei doi tovarăşi ? 

—■ Mă duc la bine; hai şi tu cu mine. 

— Hai, zice mâţa. 

Şi cu toţii pornesc tot nainte. 

După ce merg un popas bun, se întâlnesc, la un dâmb, 
cu un cocos. 

r 

—■ Buna ziua, măi oule ! Da unde te duci cu droaia ceea 
după tine? 


Elena Niculiţă-Voronca, Datine şi credinţe, p. 420. 

— Mă duc la bine; hai şi tu cu mine. 

— Hai, zice cocosul. 

Şi se luară toţi cinci, şi merseră tot nainte spre o pădure. 
Când la marginea pădurii, numai ce dau de un ţap. 

— Da unde fugi, măi oule, cu voinicii ceia după tine ? 

— Mă duc la bine; hai şi tu cu mine. 

— Hai, bre omule! Unde te duci tu, hai şi eu, că te ştiu 
că eşti cu cap. 

Se vede că şi ţapul era o ţâră de năzdrăvan. 

Nu întârziară mult la vorbă, şi intrară în pădure. Şi cum 
mergeau ei, numai ce zăresc o casă unde stăteau 12 tâlhari 
foarte bogaţi. Oul o cotigeşte într’acolo, şi ce face, ce drege, 
numai ce descuie uşa, căci tâlharii erau duşi după meşteşugul 
lor. Cum intră oul, spune celorlalţi: 

— Eu, măi, mă pun în spuză, în vatră; tu, şoricuţule, 
să te vâri în borta ceia de sub pirostii; tu, racule, să te vâri 
în ceaunul cu apă; tu, mâţă, să stai pe cuptor; cocoşul să se 
suie în gura podului, şi tu, ţapule, să stai ascuns în tindă, 
după ciuveie. 

După ce oul îi mai dăscăli, ce au să facă fiecare, se aşezară 
fiecare la locul lor şi tăceau cum tace chiticul. 

Intr’un târziu, numai ce vin tâlharii. După ce mai umblă 
ei, cât umblă, prin casă, unul din ei vrea să facă foc şi se 
duce în vatră să împrăştie şperla. 

Puf! numa ce pocneşte odată oul şi împroaşcă pe bietul 
tâlhar cu cenuşă drept în ochi. 

Unul din eî, fuga să vâre mâna în ceaun, să ieie apă şi să 
deie la ochi celui ce aproape chiorîse de durere. Atunci 
racvd îl prinde de degete, şi îl strânge, cât poate. Ţî.. ţî.. 
ţî... face şoarecul din borticică (adică <(ţine-l)>, înţelese tâl¬ 
harul), şi motanul de pe cuptor numai ce-i da: Curmei... 
curmei... (adică să se aducă funii, să-l lege). 

Tâlharii, spărieţi, dădură busna pe uşă, socotind că-s. 
draci. 

Când să iasă, numai ce aud: cot... cot... cot... cot... 
(adică: «daţi cu coatele, cu parul», înţeleseră ei), şi ţapul 
atunci numa ce începe a-i bufni cu capul, de-i buşi pe uşă, 
ca pe nişte snopi. 

Tâlharii, văzând drăcia asta la casa lor, şi socotind că-i 
cuprinsă de necuratul, o părăsiră şi se duseră în lume, iar oul, 
după ce dete fiecărui tovarăş câte ceva, îşi luă partea lui şi 
o duse moşneagului. Când văzură moşnegii atâta bogăţie, era 
să moară de bucurie. 

Pe ou îl însurarâ cu o fată frumoasă, şi la nunta lui au jucat 
toate găinele din lume » ^). 


Credinţa dualistică a popoarelor primitive în existenţa 
geniului Binelui şi al Răului, menţinută şi la creştini, cari 
cred în Dumnezeu, dar cred şi în Diavol, s’a păstrat şi în 
ceea ce priveşte oul: din ou se poate naşte şi Diavolul, dacă 
se îndeplinesc anumite practice. 

Pretutindeni, la Români, este răspândită credinţa că din 
ou se poate naşte Spiriduşul, un fel de Drac minor. 

Oul părăsit se cloceşte 40 de zile subţioară, şi din el iese 
Spiriduşul. Sau: oul se poartă nouă zile, şi când iese cu 
învierea şi se cântă «Hristos a înviat», cel ce poartă oul 
zice: «Şi al meu a înviat», şi iese Spiriduş 2). 

Oul este purtător de molimă: « Nu se dă ouă de împrumut 
din cuibar, că mor găinele de boală» ®). 

Dela credinţa aceasta că oul conţine în el şi elementul 
Răului, s’a trecut, în mod firesc, la văpsirea oului în roşu, 
dacă ştim că focul este zeitatea protectoare, adorată de popoa¬ 
rele cele mai vechi, despre care avem cunoştinţă. 

Focul era adorat la Chaldeeni, în realitatea sa materială, 
ca un zeu superior chiar Soarelui, şi modul cum era conceput, 
şi atribuţiunile care i se dau, îl apropie de Agni al Indienilor. 
Intr’un imn se zice: «Foc, domn care adună, înălţindu-se în 
sus: erou, fiu al Oceanului, care se înalţă sus. Focule, luminând 
cu flacăra ta sublimă; profet renumit, tu hotăreşti soarta. Tu 

') Mihai Lupescu, Povestea oului, în «Şezătoarea », I, 279. 

*) Despre Spiriduţ, în «Şezătoarea», I, 149; II, 97; V, 46; Pamfile, Duimaiii, 
pp. 80—91; Cosmulei, p. 48; Dan, Comuna Straja, p. 89; Voronca, Datine, 466, 
471; Marian, Ornitologia, II, 252; Gorovei, Credinţi, p. loi; Academia Română. 
Manuscris Nr. 3418, fila 14, verso şi alte.e. 

Pamfile, Boale, p. 74. 

eşti emanaţia zeiţei Nin-ka-si, tu faci să tremure nbaptea cei 
răi » . 

« Focul este cel mai mare şi mai activ dintre zeii cu cari 
omul poate intra direct în comunicaţie, prin mijlocul unor 
rituri sacre şi a unor descântece magice; cu el se stabileşte 
acest comerţ în chip mai intim, pentrucă omul îl produce 
el însuşi, sau cel puţin îl instalează, după voinţă, pe vatra 
sa, aprinzând flacăra sacrificiului». 

Acest zeu. Focul, este invocat în descântecele Chaldeenilor 
ca duşmanul cel mai mare al Diavolului, singur care poate 
să-l alunge şi să risipească toate farmecele; « Tu, care alungi 
duhurile necurate, care îngrozeşti pe cei răi, Focule, nimicitor 
al duşmanilor, armă teribilă, care alungi ciuma; fecund, stră¬ 
lucitor, care distrugi duhurile necurate » ^). 

Conceput ca forţa care alungă duhurile necurate, şi sim¬ 
bolizat prin coloarea lui roşie, focid a fost asociat oului, adică 
înfăptuirii lumii, pentru ca să fie pusă la adăpostul tuturor 
primejdiilor. 

De aici, de sigur, concepţia primilor oameni despre oul 
roşu: Creaţiunea ferită de primejdiile Necuratului, prin pute¬ 
rea focului, simbolizat prin coloarea roşie. 

Şi după credinţele noastre româneşti, oul roşu este apă¬ 
rător în contra Diavolului. 

Ouăle roşii, păstrate în casă, apără de răutăţi ®). 

Oul roşu e bun de păzeşte casa de farmece. Babele dau 
din el la muieri ca să-l îngroape în curte, ori în casă, după 
uşă ^). 

Casa în care se găsesc ouă roşii, dela Paşti, este ferită de 
duhurile cele rele si de uneltiri diavoleşti 

Ca să ferească roadele de piatră, podgorenii leagă primă¬ 
vara viţe din vie cu salcie dela Florii, sau îngroapă un ou 
roşu din Vinerea Mare ®). 


Franţois Lenormand, La Magie ches Ies Chaldiens et Ies origines accadiennes, 

pp. 169—173. 

®) Lenormand, op. cit., p. 170. 

®) Novacoviciu, 17. 

«Şezătoarea », IV, p. 30. 

®) Bălăşel, în «Şezătoarea», XVII, p. 23. 

*) Gorovei, Credinţi, p. 142, 353 - 

Prin Vâlcea, se îngroapă, în acest scop, un ou din Joia 
Mare ^). 

Pentru a feri de grindină, se pun în fereastră ouă dela 
Paşti, la Macedo-Români ®). 

Mulţi săteni poartă la sine, în toate zilele, ca un amulet 
sfânt, şi apărător de duşmanii cei nevăzuţi, dela Paşti până la 
Ispas, un ou roşu, cu care au fost la biserică în ziua de Paşti ^). 

Pentru a alunga duhurile necurate din grajdurile vitelor, 
în ziua de Paşti se lipeşte pe părete, lângă uşă, o balegă în 
care se pun, în Banat, coji de ouă roşii ^), 

Pământul s’ar scufunda, lumea s’ar prăpădi, dacă oamenii 
n’ar mai face ouă roşii. « Pământul stă pe patru furci de ceară. 
Iuda roade mereu la ele, ca să se prăpădească lumea; dar 
când isprăveşte una de ros, dă fuga la alta, şi până să o roadă, 
cea roasă creşte la loc, şi aşa el roade de colo până colo, fără 
niciun folos. De Paşti, când vede ouă roşii la creştini, el si 
mai rău se prosteşte; îşi pierde de tot cumpătul. Credinţă 
din Ştefăneşti, jud. Vâlcea ®). 

In Bucovina se crede că Diavolul tot una întreabă de se mai 
scriu ouă pe pământ, şi de mai sunt colinde prin sate. Când ouă 
nu se vor mai scrie şi colinde nu vor mai fi, atunci şi el va ieşi ®). 

Păzitor de duhuri necurate, oul roşu se întrebuinţa ca 
amuletă, obiceiu practicat, în zilele noastre, la Ruşii din 
părţile Uralului, unde se făceau ouă din pietre semi-pre- 
tioase, de diferite colori, între care si roşii, mici de tot, si se 
purtau ca fetişuri la ceas, cum se poartă mărţişoarele ’), după 
cum fetiş trebue să fi fost ouăle de piatră văpsite' cu roşu, 
din mormintele preistorice, îngropate cu mortul, ca să-l apere 
de Geniul Răului. 

Coloarea roşie fiind simbolul biruinţei, deci a forţei, se 
explică pentru ce popoarele războinice au adoptat-o pe stea¬ 
gurile lor, pentru ce la popoarele indo-germanice coloarea 

Bălăşel, în « Şezătoarea », XVII, p. 20. 

Cosjnulei, p. 54. 

®) Bălăşel, în «.Şezătoarea », XVII, p. 23. 

*) Novacoviciu, op. cit., p. 20. 

®) «Şezătoarea», III, p. 27; Dan, Comuna Straja; Gorovei, Credinţi, p. 251. 

•) Voronca, Datine, p. 422; Marian, Sărbătorile, III, p. Si- 

’) M. A. Orlov, Poştele în credinţtle şi obiceiurile poporane, în revista rusească 
« Natura şi oamenii », din Petersburg, Nr. 23 din 1908. 

2 A R. — Studii }i Cercetări 

roşie era semnul măririi şi al cinstei, coloare cu care se înfă- 
şurau împăraţii — purpura —, semnul biruinţei, al forţei, al 
stăpânirii. 

Talmudul pomeneşte că între cele şapte haine ce trebuia 
să le îmbrace Mesia, a şaptea era roşie, ca răzbunare contra 
Romei, deci un simbol al victoriei, adoptat şi de creştinătate. 

Odinioară, numai la curţile domneşti era îngăduită între¬ 
buinţarea unor anumite obiecte de coloare roşie. Del Chiaro, 
descriind obiceiurile din timpul Voevodului Const. Brânco- 
veanu, spune că «jupânesele se plimbă în oraş în rădvane 
trase de câte doi cai, cu valtrapuri de coloare verde sau alba¬ 
stră, dar niciodată roşie, coloare rezervată numai familiei dom¬ 
nitoare ». «In casa mare — cum se numea odaia de mân¬ 
care— spune Del Chiaro, «scaune nu se întrebuinţează; în 
schimb, sunt bănci fixate în jurul păreţilor şi acoperite cu 
postav (la Curte e de coloare roşie), care îmbracă şi păreţii 
până la oarecare înălţime, servind de reazăm ». 

* 

Religiile tuturor popoarelor au introdus oul roşu în cere¬ 
moniile cultului lor. 

Egiptenii aveau un cult special, la equinoxul de primăvară —• 

Pastele nostru — când ofereau ouă zeului creator; Perşii 

aveau acelaşi obiceiu la serbătoarea anului nou, obiceiu 

despre care vorbeşte un călător chiar şi pentru anul 1704, 

care spune că, de Anul Nou (20 Mai) Perşii se felicitează 

dăruindu-si ouă în diferite colori. 

» 

Oul avea mare însemnătate şi la Romani, cari făceau jertfe 
speciale cu ouă, la serbătoarea equinoxului de primăvară, şi 
la scriitorii Ovidiu, Juvenal, Pliniu se pot găsi dovezi că 
ouăle acestea erau colorate. 

Credinţele şi obiceiurile păgâne au trecut în religia cre¬ 
ştină, acomodându-se cu dogmele ei. Zeii păgâni trăiesc şi 
astăzi în sfinţii cărora ne închinăm noi. Datina oului roşu 
nu a putut să facă excepţie; primii creştini l-au menţinut, 
l-au lăsat moştenire, până în zilele noastre, tuturor popoare¬ 
lor creştine, care j)un tradiţia aceasta în legătură cu sân¬ 
gele— moartea şi învierea — lui Isus Hristos, Creatorul lumii 

creştine, după cum primele popoare au considerat oul roşu 
ca simbol al creaţiunii Cosmosului. 

Oul roşu a rămas, în cultul nostru, alăturea cu crucea, ca 
simbol al biruinţei contra Diavolului. 

Odată cu menţinerea şi întrebuinţarea oului roşu, creştinii 

au introdus şi coloarea roşie în cultul lor. Dacă Papa dela 

Roma poartă mantie de purpură. Biserica noastră, care nu 

admite veştminte albe, ca la preoţii catolici, în serviciul 

Bisericii, a adoptat coloarea roşie în odăjdii, iar anumite feţe 

bisericeşti poartă, în semn de autoritate, brâu şi culion de 

coloare roşie. 

» 

* 

Aceasta ar fi originea oului roşu, în obiceiurile popoarelor 
moderne: rămăşiţă dela primii locuitori ai pământului, cari, 
venerând oul şi focul, au asociat aceste două simboluri pentru 
a simboliza Creaţiunea la adăpost de primejdiile Geniului rău. 


ORIGINEA OUĂLOR ROŞII IN FOLKLORUL 
ROMANESC 

Acceptat de creştini, obiceiul ouălor roşii, în legătură cu 

sărbătorile primăverii dela păgâni, sărbători care coincid cu 

Paştele creştineşti, era firesc lucru ca oul roşu să fie pus în 

concordantă cu sărbătoarea creştinească a învierii Domnului 
> » 

Isus Hristos, şi să se ajungă la concepţia credinţei că ouăle 
roşii simbolizează sângele Mântuitorului, după cum rezultă 
din toate tradiţiile despre originea lor, ceea ce se spune chiar 
în mod concret: « In jurul Gherlei e credinţa că ouăle roşii 
simbolizează sângele Mântuitorului»^). 

Credinţele despre origina aceasta a ouălor roşii, sunt puse 
în legătură cu fiecare fază prin care a trecut vieaţa lui Hristos, 
în timpul pe care -1 sărbătoresc creştinii, la Paşti. 

I. In judeţul Mehedinţi se spune că în timp ce evreii 
duseseră pe Isus la Pilat, să fie judecat şi osândit, şi după 


« Comoara satelor », II, p. 72. 


a* 

ce judecătorul, spălându-se pe mâni, spusese că negăsind 
nicio vină asupră-i, nu-1 poate condamna, evreii auzind, au 
cerut capul lui Isus, iar Pilat, întinzând mâna peste ei, a spus: 
« De voiţi să ucideţi un om nevinovat, păcatul să cadă asupra 
voastră ». O ploaie de pietre a căzut asupra capului lui Isus, 
şi urlete grozave au răsunat. Dar, minune: toate pietrele s’au 
prefăcut în ouâ roşii. 

De atunci, în amintirea sângelui vărsat pentru omenire, 
popoarele aduc ca jertfă ouă roşii ^). 

2. In Poşada-de-sus (Ardeal), cred oamenii că pe când 
îl duceau pe Domnul Hristos să-l răstignească, copiii jidovilor 
dădeau cu pietre după el; pietrele acelea însă toate se pre¬ 
făcură în ouă roşii 2). 

3. Pe când Simion mergea la câmp, având o pâne şi ouă 
albe în traistă, l-a ajuns Hristos ducându-şi crucea în spate. 
Simion i-a dus-o până la ogorul lui, de unde i-a dat-o înapoi 
lui Hristos. Mai jpe urmă, punându-se la masă, n’a mai găsit 
ce avea, ci în loc a găsit pâne şi ouă roşii ®). 

La Ruşi, legenda aceasta sună aşa: Pe când evreii duceau 
pe Hristos la răstignire, şi el cădea sub greutatea crucii, 
un om care intrase în oraş, ducând un cosulet cu ouă, l-a 
ajutat pe Hristos să-şi ducă crucea. Când omul s’a întors 
la coşuleţul cu ouă, a găsit numai ouă roşii (krasenki) şi încon¬ 
deiate (pisanki). Omul n’a mai dus ouă în piaţă, înţelegând 
semnul Domnului ^). 

'4. In târguşorul Boian, din Bucovina, se crede că după ce 
Hristos a fost răstignit, învăţaţii şi mai marii jidovilor, se 
adunară la o masă, pe care era un blid cu zeamă de cocoş şi 
mai multe ouă fierte. Pe când se ospătau, unul dintre ei 
povesti despre spusa lui Isus, că după ce va fi înmormântat, 
are să învie. Un altul răspunse: 

— Când va învia cocoşul pe care -1 mâncăm acuma, şi când 
se vor preface ouăle acestea în ouă roşii, atunci va învia şi 
Hristos. 


') Revista «Satul* *, Aprilie 1934.. 
« Comoara satelor *, loc. cit. 
Pamfile, Cromatica, II, p. 16. 

*) Kurdinovsld. 

In clipa aceea ouăle se făcură roşii, şi cocoşul, bătând din 
aripi, începu să cânte ^). 

Moldovenii din Basarabia, povestesc astfel această legendă: 

După înmormântarea lui Hristos, cărturarii şi fariseii, 
şefii evreilor, s’au bucurat şi au făcut un ospăţ mare. In tim¬ 
pul veseliei, unul din ei şi-a adus aminte de prorocia că a 
treia zi Hristos va învia. Atunci cel care şedea «în capu 
mesei»®), râzând, a spus: « Când va învia cocoşul pe care -1 
mâncăm şi ouăle fierte vor deveni roşii, atunci va învia şi 
Hristos». N’a isprăvit bine cuvintele acestea, când ouăle 
s’au făcut roşii, iar cocoşul a înviat, a ieşit pe farfurie, a înce¬ 
put să bată din aripi şi a cântat. Bătând din aripi, cocoşul i-a 
stropit pe evrei cu zeama, şi toţi au căpătat « râie » 2) pe cap. 
De atunci evreii îşi rad capul şi-şi lasă păr numai lângă urechi, 
pe unde nu i-a stropit cocoşul, îşi lasă « perciuni » 2), iar cre¬ 
ştinii de atunci se felicită cu ouă boite si închistrite ®). 

5. In altă parte a Bucovinii, legenda aceasta, în o variantă, 
vorbeşte de masa pe care era un cocoş fript şi un borş de 
peşte. Unul din evrei a zis: « Când va cânta cocoşul ista şi 
când va înota peştele în borş, atunci va învia Hristos ». Coco¬ 
şul a cântat, peştele a înotat, şi toţi copiii s’au trezit cu câte 
un ou roşu în mână * *). 

6. In satul Vaşcău din Crişana, se spune că o femeie s’ar fi 
dus la un corifeu — unii spun că chiar la Filat — să li deie 
iertare să scoboare pe Domnul de pe cruce, să-l îngroape, 
şi i-ar fi dus ca cinste o corfă cu ouă, care întinzându-le lui 
Filat, la o clipă s’au făcut roşii. Atunci Filat ar fi zis: «Nevi¬ 
novat sunt de sângele acestuia; voi veţi vedea»®). 

7. In Agrişteu (Târnava-mică) se spune că losif din Ari- 
mateia şi cu Nicodim, cerând dela Filat trupul Domnului 
spre înmormântare, patru copii au dus lui Filat daruri, ouă 
roşii. De atunci creştinii înroşesc ouă, ca să facă bucurie 
copiilor la învierea Domnului ®). 


') Marian, Sărbătorile, II, p. i6. 

*) Cuvinte moldoveneşti in textul rusesc, 

Mateevici. 

*) Voronca, Datine, p. 14; Variantă din Vrancea, la Hârnea, p- i 3 - 
Comunicat de Preotul Vasile Sala, din Văşcău. 

•) « Comoara satelor », II, p. 72. 

8. Prin judeţul Tulcea se spune că, pe când Hristos era 
pe cruce, îl rugă să facă o minune, pentru ca mulţimea să 
poată cunoaşte că este Fiul lui Dumnezeu. Abia isprăvi 
rugăciunea, şi minunea se arătă: pietrele svârlite de jidovi 
asupra lui Hristos se prefăcură în ouă roşii ^). 

9. In Bucovina se povesteşte că, pe când Isus era răstignit 
pe cruce, Maica Domnului crezând că va îndupleca pe jidovi 
să nu -1 mai chinuiască, li duse o coşarcă plină cu ouă. Jidovii, 
însă, mai rău se întărâtară, şi când Hristos li ceru apă, ei îi 
deteră oţet şi urzici. Maica Domnului puse coşarca la picioa¬ 
rele celui răstignit şi începu a plânge. Sângele din ranele 
Mântuitorului curgând peste ouă, le înroşi, iar Hristos spuse 
celor de fată ca de acuma să facă si ei ouă roşii, întru amin- 
tirea răstignirii lui. După ce a înviat Hristos, Maica Domnului 
a făcut ouă roşii şi pască, pe care le împărţea oamenilor ce 
întâlnea, spunându-le: «Hristos a înviat!» 2). 

In Basarabia, legenda aceasta are următoarea cuprindere: 

Pe când Hristos era răstignit. Sfânta Maria s’a dus la 
evrei cu un cosulet cu ouă, cerând să nu-1 mai chinuiască. 
Văzând că evreii au început să-l batjocorească şi mai tare. 
Sfânta Maria a pus coşul la picioarele crucii şi a început să 
plângă. Sângele care curgea din Hristos, a zugrăvit unele 
ouă cu diferite izvoade, iar pe altele cu totul le-a înroşit. 
Văzând aceasta, Hristos a zis: « De acum înainte şi voi veţi 
creştina şi veţi zugrăvi ouă, în amintirea răstignirii mele, 
precum am făcut astăzi eu ». 

După înviere. Sfânta Maria, cea întăi a boit şi a închistrit 
ouă, pe care le-a luat într’un coşuleţ cu « păsculiţi» şi s’a 
dus, fericită să-l vadă pe fiul ei. In drum, pe toţi ce-i întâl¬ 
nea, îi saluta cu cuvintele « Hristos a înviat», şi li dădea câte 
un ou şi o păsculiţă ^). 

10. O legendă din Bucovina, reprodusă într’o carte din 
Suedia, vorlieşte despre Maica Domnului că s’ar fi dus la 
Pilat: «Când Mântuitorul a fost închis şi dus la moarte pe 


Ţapu, Din iede pe cruce, p. 27. 

*) Marian, Sărbătorile, II, p. 17. 

®) Cuvânt moldovenesc în textul rusesec. 
Mateevici. 

cruce, îndurerata Maica Domnului a încercat să-şi scape 
fiul. A colorat ouă cu aur şi le-a pus într’un coşuleţ aurit. 
Apoi a luat o găină frumoasă şi s’a dus cu ele la Pilat. Căzu 
în genunchi înaintea lui şi se rugă pentru Fiul ei. Nu plânge, 
îi răspunse Pilat, Fiul tău nu mai sufere, a fost torturat până 
şi-a dat sufletul. Ca trăznită. Maica Domnului căzu la pământ, 
iar ouăle au făcut ocolul pământului » ^). 

11. In Păuşeşti-Otărău, jud. Vâlcea, legenda este astfel: 

«După ce l-au răstignit pe Hristos, şi au venit soldaţii 

cu ciocanele de au rupt fluierele picioarelor celor doi tâlhari, 
toată lumea a plecat, mai cu seamă când s’a cutremurat 
pământul şi s’a întunecat soarele. Maica Domnului a venit 
cu un coş de ouă să-l dea soldaţilor, ca s’o lese să ieie pe fiul 
său de pe cruce. Când a venit ea, s’a dus lângă cruce, a pus 
coşul jos şi a început să plângă amarnic. Când a luat ea coşul 
să-l dea unui soldat, a picat o picătură de sânge din mânile 
Mântuitorului peste ouă, şi deodată toate ouăle s’au înroşit. 
Au venit toti soldaţii si au luat câte unul ca să aibă si ei un 

9 > 9 9 

semn despre cea din urmă minune a lui Hristos. De atunci 
e obiceiul să se înroşească ouă de Paşti »^). 

12. In Vaşcău (Crişana) se spune că « o femeie s’a dus la 
crucea Domnului, unde era răstignit, cu o corfă plină cu ouă; 
a pus-o lângă sfânta cruce, până a sărutat-o, şi când a plecat, 
vântul a ridicat marama ce era pe deasupra ouălor, şi ce i-a 
fost mult mirarea văzând toatQ ouăle roşii în corfă»®). 

13. In Răcăşdia (Banat), ouăle roşii sunt pietrele pe care 
copiii de şcoală, aduşi de dascălii lor, le aruncau asupra lui 
Hristos, pe cruce ^). 

Aceeaşi credinţă este şi în Vaşcău (Crişana ®). 

14. In Ujfalău (Aiud), credinţa despre ouăle roşii este că 
mergând mironosiţele de dimineaţă să ungă trupul Domnului, 
aveau în coşuri ouă, şi jumătate din acele s’au roşit, jumătate 
nu, şi îndată au văzut pe Domnul. După aceea au dat din 


Louise Hagberg, p. 124. 

*) Comunicat de d -1 G. G. Fierescu, învăţător. 
®) Comunicat de preotul Vasile Sala. 

*) Novacoviciu, Folklor, II, p. 73; III, p. 19. 
Comunicat de preotul Vasile Sala. 

ouăle roşii învăţăceilor, cari s’au mirat şi le-au socotit drept 
semn despre învierea Domnului ^). 

15. In Moviliţa, jud. Putna, se spune că după ce a fost 
înmormântat Hristos, Maria Magdalena s’a dus la Chesarul 
de atunci şi s’a plâns că Pilat s’a spălat pe mâni de păcatul 
morţii ce evreii au săvârşit asupra Domnului. Ea a dus împă¬ 
ratului plocon ouă roşii. împăratul s’a mirat de aşa nelegiuire, 
şi găsind vinovat pe Pilat, a pus de l-a cusut într’o piele de 
bivol, unde a si murit. De atunci a rămas obiceiul înrositului 
ouălor de Paşti ®). 

Legenda aceasta o au şi Ruşii, cari cred că Sfânta Maria 
Magdalena s’a dus la împăratul Tiberiu şi a predicat, începând 
cu vorbele: «Hristos a înviat», şi oferi împăratului un ou roşu. 
Tradiţia spune că predica Măriei Magdalena a avut mare 
efect, asupra lui Tiberiu, care atunci a auzit, prima oară, 
despre omorîrea lui Hristos, şi a trimes pe Pilat în judecată®). 

O variantă a acestei legende crede că Maria Magdalena 
s’a dus la Pilat împreună cu Petru şi Pavel ^). 

In Ştefăneşti (Vâlcea), tradiţia spune că mironosiţele s’au 
servit cele întăi de ouăle roşii, ca de un sfânt simbol al învie¬ 
rii lui Hristos. Maria Magdalena mergând la Roma, după 
înviere, a prezentat Cesarului Tiberiu un ou roşu, zicându-i: 
« Hristos a înviat » ®). 

16. Prin Bucovina se spune că jidovii aruncau pietre pe 
mormântul Domnului, care pietre se prefăcură în ouă roşii ®). 

17. In Bucovina cred oamenii că datina de a înroşi ouă, 
vine dela muncirea Domnului Isus Hristos, că precum l-au 
muncit jidovii pe el, aşa au luat şi creştinii datina de a face 
ouă roşii spre aducere aminte de muncirea Domnului. 

Se mai crede că, ieşind din mormânt, Hristos era în veş¬ 
mânt roşu, şi purta un steag roşu ’). 

« Comoara satelor », II, p. 7a. 

*) Mateescu, în revista «Doina* *, I, p. ii. 

Kurdinovski, care citează pe Constantin Economid, Despre începutul obice¬ 
iului întrebuinţării ouălor roşii în timpul Paştelui. In ruseşte, din greceşte, traducere 
din 1826. 

*) Revista «Albina», 26 Aprilie 1935 - 

Bălăşel, în « Şezătoarea ». 

*) Marian, Sărbătorile, II, p. ar. 

’) Marian, Sărbătorile, II, p. 21. 

18. O legendă din Capul-Codrului (Bucovina), spune: Isus 
Hristos anunţase că după ce va fi înmormântat, are să învie ^ 
Jidovii, după ce l-au luat de pe cruce şi l-au înmormântat, 
au pus păzitori la mormânt, ca nu cumva creştinii să-l fure 
şi să spuie că a înviat. Păzitorii s’au înarmat cu pietre, ca să. 
arunce în acei ce ar veni să-l fure. îngerul Domnului cobo- 
rîndu-se din cer, se apropiă de mormânt ca să ridice piatra 
de pe el. Păzitorii viind să arunce asupra îngerului pietrele 
ce le aveau în sân, acestea s’au prefâcut în ouă roşii. De 
atunci păzitorii aceştia stau şi astăzi împietriţi lângă mormânt^ 
şi întineresc când e lună nouă, iar la lună veche îmbătrâ¬ 
nesc ^). 

19. In Ardeal, bătrânii spun că după ce a fost îngropat 
Hristos, o fată de jidov a zis că ea nu crede că va învia Isus, 
până ce nu se vor roşi ouăle ce le avea într’un coş pe cap, 
şi atunci îndată s’au înroşit 2). 

20. In Roşa (Bucovina), ouăle roşii de aceea se fac, pentrucă. 
atunci când Domnul Hristos a înviat, toţi copiii s’au trezit cu 
câte un ou roşu în mână, şi de atunci a rămas obiceiul ca să. 
se facă la Paşti ouă roşii ®). 

21. Tradiţie din Călieni, jud. PutnaT In noaptea Paştilor^ 
după înviere, Isus sculându-se din morţi, umbla în jurul 
Ierusalimului ca să găsească pe cineva care să vestească 
învierea lui. Atunci, viind o femeie spre oraş, Isus i-a zis- 
să meargă să vestească pe ucenici că a înviat, plinindu-se 
Scriptura. Femeia a răspuns: Doamne, nu mă va crede 
nimeni; dă-mi un semn adeveritor despre aceasta, şi Mântui¬ 
torul, cu puterea lui dumnezeiască, a înroşit toate ouăle ce le 
avea femeea în coş ^). 

22. După o tradiţie din judeţul Vâlcea, toate ouăle din 
lume, până şi ouăle de prin cuiburile păsărilor, s’au înroşit 
în clipa când a înviat Hristos ®). 


9 Marian, op. cit., II, p. i 6 . 

*) « Comoara satelor», II, p. 7 z. 

Voronca, Datine, p. 424. 

*) N. Mateescu-Movilă, în « Calendarul poporului», ziar din Cernăuţi, i Aprilie- 
1934 - 

9 Bălăşel, în «Şezătoarea », XVII, p. 19. 

23. In Bucovina se mai spune că, pe când se înălţa Hristos 
la cer, jidovii aruncau asupra lui pietre, care, căzând pe pământ, 
se prefăcură în ouă roşii ^). 

24. Tot în Bucovina, o altă legendă spune aşa: Pe timpul 
învierii Domnului, stătea o evreică în piaţă, cu două coşerci 
cu ouă de vânzare. Maria Magdalena, veselă, îi zise: «Hristos 
a înviat», iar evreica răspunse că atunci va învia Hristos, când 
ouăle din panerile ei se vor înroşi, ceea ce s’a şi întâmplat 
chiar în acea clipă. Maria Magdalena duse câteva ouă de acestea 
împăratului Tavreri (Tiberiu ?), a căruia soţie era oarbă, şi 
atingându-i ochii cu ouăle roşii, o vindecă ^). 

Aceeaşi legendă din Basarabia, vorbeşte de împăratul Ta~ 
hreru, în loc de Tavreri. In ziua învierii lui Isus, o evreică 
stătea cu două coşerci de ouă ce le vindea. Printre cumpără¬ 
tori era şi Maria Magdalena, care aduse cu bucurie vestea 
că Hristos a înviat. Cu dispreţ, evreica răspunse: «Atunci 
va învia, când ouăle mele se vor înroşi», si imediat s’au 
înroşit. Maria Magdalena a dus câteva ouă lui Hristos, iar 
altele le-a dus soţiei împăratului Tabreru, care era oarbă. 
Când a atins ouăle de ochii împărătesei, aceasta a început 
să vadă. 

Multe minuni a mai făcut Maria Magdalena, cu aceste 
ouă ^). 

25. In judeţul Tulcea, se spune că Maica Domnului alerga 
spre Ierusalim să ducă vestea învierii, şi s’a întâlnit cu femeea 
cu ouă, şi ouăle s’au înroşit^). 

Alte variante ale acestei legende, vorbesc de fete care 
duceau ouă de vânzare, de o Samariteancă şi o variantă, spime 
că întâmplarea aceasta a fost în Ţarigrad®). 

26. Mai amplificată o variantă din Bucovina: 

A doua zi după înviere, o fată de creştin se duse în târg 
să vândă nişte ouă. Pe drum întâlni o fată de păgân, care voia 


Maiian, Sărbătorile, II, p. 21. 

*) Marian, Sărbătorile, II, p. 21. : Marian, op. cit., p. 20; Revista «Albina», 
26 Aprilie 1935. 

*) Mateevici. 

*) Hristian Tapu> 

Bălăşel, în «Şezătoare», XVII, p. 19; Marian, op. cit., p. 19; Voronca, op, 
cit,, p. 423; Hâmea, op. cit., p. 12. 

să le cumpere, dar neavând bani destui la dânsa, o rugă să 
meargă la ea acasă, ca să-i dea restul. Pe drum, fata de creştin 
începu a istorisi că numai legea creştinească este cea mai bună, 
şi o îndenonă să treacă la această lege. Fata de păgân îi spuse 
că numai atunci o va crede, când ouăle ce le are în coşercuţă 
se vor înroşi. Minunea se înfăptui. Fetele, de spaimă, leşi¬ 
nară. Nişte băietani, fiind prin apropiere, aduseră apă dela 
fântână, le udară şi fetele se treziră. Fata de creştin împărţi 
băietanilor ouă roşii, şi de atunci a rămas obiceiul ca băie- 
tanii să ude fetele a doua zi de Paşti, şi, ca răsplată, să capete 
ouă roşii ^). 

27. Pilat, fiind chemat de mai marii Evreilor, după răstig¬ 
nirea lui Hristos, la o masă, tocmai când ţinea un ou în mână, 
un soldat roman a strigat: « Hristos. a înviat». Pilat a râs şi 
a răspuns neîncrezător: «Hristos o să învie când se va roşi 
oul acesta ». Minunea s’a înfăptuit pe loc. Pilat, fiind înfri¬ 
coşat, a scăpat oul din mână şi s’a spart. De atunci a rămas 
obiceiul ciocnitului cu ouă roşii ^). 

28. In Broşteni, pe malul Bistriţei, se crede că ouăle roşii 
sunt făcute din bolovanii ce aruncau jidovii după Maica 
Domnului, când căuta pe Domnul Hfistos ®). 

29. Prin judeţul Muscelului, unde se spune că Jidovii îi 
ziceau lui Hristos « Marin », este legenda următoare: 

Maica Domnului, căutând pe Hristos, îl găseşte sub chip 
de voinic, cântând cu cavalul. Hristos i-a povestit chinurile 
lui, şi cum i-au pus pe mormânt nouă pietre de moară şi 
deasupra au pus jidovii masa, pe care aveau pâne, fiertură 
de. cocoş şi vin. Un jidov a strigat: 

— Când om vedea pânea asta spic verde, vinul viţă verde 
în grădină şi cocoşul întrupat cum a fost, atunci să mai iasă 
fiul Marin de unde l-am băgat noi. 

Când a isprăvit de urat, pe câmp grâul era verde, în grădină 
viţa era verde şi pe buzele străchinii cocoşul face: cucurigu 
şi stropeşte pe jidovi cu zeama, de au rămas cu pistrui pe obraz. 


*) Marian, Sărbătorile, III, p. 131. 

Codin, Sărbătorile, p. 53 - 
®) M. Lupescu, în «Şezătoarea», VU, p, 117. 

Pe masă nu mai era nici pâne, nici vin, numai cocoşul. Jidovii 
au strigat: 

— Us ! Vede-ti-asi ouăle roşii! 

> > > » 

Şi cum s’au uitat sub pat, au văzut ouă roşii. 

De atunci au rămas jidovii cu pistrui pe obraz, iar la Paşti 
se fac ouă roşii ^). 

30. După o credinţă din satul Răchiţi, jud. Botoşani, ori¬ 
gina ouălor roşii ar fi aceasta: 

După ce Maica Domnului a găsit pe Hristos înviat, mer¬ 
gând cu el, întâlnesc nişte găini scurmând. 

— Mamă, ce-s acestea ? întrebă Hristos. 

— Găini, dragul mamei. 

— Găinelor, găinelor, blagoslovite să fiţi şi blagoslovit 
să fie oul vostru, iar când va da Dumnezeu şi vor ajunge 
Paştele, fiecare om, cât de nevoiaş, să se închine, să facă 
măcar câteva ouă roşii ^). 

31. In Mihalcea (Bucovina), se crede că ouăle roşii se fac 
de atunci de când Hristos, fugind de jidovi, împreună cu 
Maica Domnului, a blagoslovit grâul ce a fost în acea zi 
bun de secerat. Evreii atunci luându-se după el, Hristos 
arunca în urma sa pietre, care îndată se făceau ouă roşii, 
verzi, galbene, etc., şi jidovii văzându-le, au prins a le culege, 
şi Domnul Hristos a putut fugi ®). 

32. După o tradiţie din Vaşcău (Crişana), ouăle roşii sunt 
lacrămile mironosiţelor, care au stat la sfânta cruce sărutân¬ 
d-o şi vărsând lacrămi, ce s’au prefăcut în ouă roşii, pe care 
copiii se îngrămădeau să le culeagă ^). 

33. In satul Bălăceana (Bucovina), minunea cu ouăle roşii 
se crede că s’a înfăptuit înainte de moartea şi învierea Dom¬ 
nului. Se spune că pe când Hristos predica, într’un templu, 
cuvântul lui Dumnezeu, Jidovii voiră să puie mâna pe el şi 
să-l omoare. Domnul nostru, cunoscându-le gândurile, ieşi 
din templu, dar Jidovii se luară pe urma lui şi aruncară cu 


Godin, Sărbătorile, p. 53. 

Voronca, Datine, p. 337 - 
®) Voronca, Datine, p. 423- 

Comunicat de preotul Vasile Sala. 

pietre după el. Pietrele toate se prefăcură în ouă roşii. înspăi¬ 
mântaţi, Jidovii fugiră în toate părţile, şi de atunci oamenii 
fac ouă roşii ^). 

In Basarabia, această legendă este la fel: Odată, când 
Hristos propovăduia într’un templu. Evreii au vrut să-l 
prindă şi să-l omoare. Hristos, cunoscând gândurile lor, a 
ieşit din templu şi s’a dus în altă parte. Evreii au început să 
arunce în Hristos pietre, pe care el le-a prefăcut în ouă roşii ^). 

34. După o legendă din Frătăuţul-nou (Bucovina), Maica 
Domnului, aflând intenţia Jidovilor de a pune mâna pe dânsa, 
şi pe fiul ei, l-a luat în braţe şi a fugit, aruncând în urma ei 
ouă roşii ^). 

In Basarabia, legenda aceasta spune: Când s’a născut 
Hristos, Evreii voiau să-l prăpădească. Sfânta Maria a fugit 
cu pruncul, dar era urmărită şi era să fie prinsă. Atunci a 
aruncat în urmă câteva ouă roşii, si Evreii le-au admirat 
aşa de mult, încât au uitat să o mai urmărească. Astfel oul 
roşu a salvat pe Hristos, şi de atunci nu trece Pastele fără 
ouă roşii . 

Ruşii au o legendă care spune că în ziua când s’a născut 
împăratul Sever, o găină din curtea-părinţilor lui a ouat 
un ou roşu. Ajuns împărat. Sever a stabilit obiceiul de a 
oferi ouă roşii, în semn de atenţie, de bunăcuviinţă împără¬ 
tească, obiceiu adoptat şi de creştini, în semn de bucurie 
că vor intra în împărăţia cerească ®). 

In termeni mai laconici, un scriitor rus explică coloarea 
oului de Paşti astfel: «Coloarea roşie înseamnă naşterea 
noastră prin sângele Domnului » ®). 

# 

Credinţa despre origina creştină a ouălor roşii, o întâlnim 
şi la poporul francez. 

Marian, Sărbătorile, II, p. 15. Aceeaşi credinţă în Ardeal: « Comoara satelor », 
II, p. 7z. 

*) Mateevici. 

Marian, Sărbătorile, II, p. 14. 

*) Mateevici. 

*) Kurdinovski. 

*) P. Levaşov. 

O tradiţie din Bretagne, spune aşa: 

Când Mântuitorul a fost ţintuit pe cruce, două paseri s’au 
aşezat pe instrumentul de supliciu. Prima era o ţarcă, pasere 
care, pe atunci, era cea mai frumoasă dintre paseri. Pe cap 
avea o egretă şi coada-i era tot aşa de fru^loasă ca şi a pău¬ 
nului. Dar, pe cât era de superbă, pe atât era şi de răută¬ 
cioasă, şi nenorocita a insultat pe Hristos, care-şi dădea 
sufletul. A doua era o păsărică cenuşie la pene, care se apropiă 
sfioasă de cel răstignit, ciripind ca şi cum ar fi plâns; cu ari¬ 
pile ei şterse lacrămile din ochii Mântuitorului, şi cu pliscul 
îi smulse spinii din cap. Deodată o picătură de sânge căzu 
de pe fruntea Domnului pe pieptul păsăruicei, ale cărei 
pene se făcură toate roşii. « Să fii binecuvântată», îi zise 
Hristos, tu care te înduioşezi de durerile mele. Unde te vei 
duce, fericirea si veselia să te însoţească; ouăle tale să aibă 
coloarea azurului cerului şi de acuma să fii paserea bunului 
Dumnezeu, purtătoarea mesagiilor fericite. Tu, zise el cătră 
ţarcă, să fii pasere blăstămată. Să nu mai ai de acuma nici 
egreta, nici aceste colori strălucitoare, cu care te mândreşti, 
dar nu eşti vrednică de ele. Fugi, pasere răutăcioasă; orice 
vei face, apa cerului va cădea în cuibul tău ^). 

TRADIŢII IN LEGĂTURĂ CU OUĂLE DE PAŞTI 

In satele din Sărând (Munţii apuseni), se adună feciorii 
de Sâmbăta Paştelor, se duc la pădure după butuci, aduc 
câteva care cu butuci şi le descarcă în cimitir. De cu seară, 
feciorii fac foc în cimitir, care foc nu se stânge în cele trei 
zile ale Pastelor. Toţi oamenii stau afară, în curtea bisericii, 
până vine preotul, şi atunci intră cu toţii în biserică. După 
sf. liturghie, se dau « Paşti» (datină generală la Românii din 
Muntenia şi Ardeal); cel care ia «Paşti», dă un ou roşu 
(Şezătoarea, XVIII, p. 119). 

Pretutindeni, la Români, acei ce se duc la înviere, se 
spală cu apă proaspătă în care s’a pus măcar un ou roşu şi 
câţiva bani de aur sau de argint. Oul roşu însemnează ca să 


Bolland, Fauve populaire, II, p. 2G3. 

fie uşori şi sănătoşi ca oul, iar banii, ca să li meargă bine 
peste tot anul, şi să fie curaţi ca argintul sau ca aurul. Aceasta 
se face şi în ziua de Paşti, înainte de a merge la biserică (Buco¬ 
vina: Marian, Sărbătorile, III, 44; Dan, Comuna Straja, p. 
47; Voronca, Datine, p. 424. Moldova: Gorovei, Credinţi, 
p. 251; Şezătoarea, VII, p. 116; Hărnea, p. 20. Bihor: Goro¬ 
vei, Credinţi, p. 251). 

Pasca la sfinţit se duce într’un şervet curat, într’o coşarcă 
sau pe o tablă, puindu-se două paşte: cea cu cruce, care se 
aduce înapoi acasă, şi una fără cruce} aceasta se lasă preotului, 
şi mai pune o bucată de slănină şi patru ouă roşii (Voronca, 
Datine, p. 341). 

La înviere bisericile Ţării Oaşului sunt pline de coşuri 
cu alimente: pască, colaci, cârnaţi, miei, şuncă, ouă. Le aduc 
bărbaţii pe umăr, ca să le sfinţească preotul (Muşlea, în Ana¬ 
lele Arhivei de folklor, I, 154). 

Pe la Magarova, Bitolia, şi în alte părţi, femeile duc ouă 
roşii la biserică, de Paşti, la înviere si la a doua înviere, 

> 'a ' > ' 

dumineca (Comunicat de d -1 Licea). 

Din ouăle pe care le sfinţeşte preotul, se dau câteva preo¬ 
tului, şi restul se aduce acasă (Marian, Sărb., III, 45). 

Tot creştinul e dator să dea preotului şi altor prieteni şi 
rubedenii, câte un ou roşu în ziua de Paşti, zicându-i; « Hri- 
stos a înviat», şi cel ce primeşte e dator să răspundă: «Ade¬ 
vărat a înviat» (Bălăşel, Şezătoarea, XVII, 21). 

Sosind acasă, dela înviere, se pun cu toţii la masă, gustând 
întăi din pască, si apoi ciocnesc ouă roşii (Marian, Sărb., 
III, 46). 

Când încep a mânca, de Paşti, încep întâi cu oul, şi cioc¬ 
nesc mai întăi bărbatul cu femeia, apoi părinţii cu copiii, 
zicând la ciocnit: « Hristos a înviat! », « Adevărat că a înviat ». 
Se crede că acel ce strică oul celuilalt, e mai tare (Voronca, 
Datine, 424). 

Să nu mănânci ouă roşii în cele trei zile ale Paştelor (Jorăşti, 
Covurluiu), sau măcar în ziua de’ntăi (Tuţcani, Covurluiu; 
Schineni, Tutova. Pamfile, Agricultura, 122). 

Unii nu mâncă ouă roşii în ziua întăia a Pastelor, că-i rău 
de buboaie (Vrancea: Hârnea, p. 20). 

Rar cine mănâncă ouă roşii în ziua de Paşti, si mai ales în 
Moldova şi Banat, crezându-se că celui ce mănâncă i se fac 
buboaie pe corp (Marian, Sărb., III, loi). 

In Mihalcea (Bucovina) se spune că de Paşti să nu mănânci 
ou împestrit întâi, căci vezi şerpi peste an, aşa cum stă scri¬ 
soarea încolăcită (Voronca, Datine, 422). 

Ouă roşii nu se mănâncă în ziua de Paşti, până ce nu 
s’a împărţit pomana morţilor. Altcum pomana nu e primită 
(Banat: Novacoviciu, III, 19). 

In ziua de Paşti, după ce te-ai împărtăşit, sau ai luat Paşti, 
mănânci întâi ou roşu, apoi iei alte mâncări (Bălăsel, Şez., 
XVII, 21). 

E bine ca ouăle pe care le mănânci în ziua de Paşti, să fie 
nesărate; altfel ţi se vor roşi (pârli) mânile (Muscel: Godin, 
Sărb., ss). 

E bine ca pe cel întăi ou ce mănânci în ziua de Paşti, să-l 
mănânci cu găoci cu tot, căci vei fi tare, sănătos şi viteaz 
peste an (Bălăşel, Şez., XVII, 21). 

In ziua de Paşte e bine ca copiii, după ce « şi-au deslegat 
gura cu ouă », să mănânce — dacă au — peşte rămas, fie 
de pe la Florii, fie de pe la Blagoveştenii (Muscel: Godin, 
Sărb., ss). 

Oul roşu cu care te-ai împărtăşit în ziua de Paşti, îl păstrezi 
peste an, şi dacă în cursul anului se va sparge şi va face viermi, 
o semn că vei fi cu noroc. Dacă, din contra, se păstrează bine, 
e semn că vei fi sec de noroc (Bălăşel, Şez., XVII, 22). 

In ziua de Paşti se împart numai ouă roşii, şi nu la capul 
morţilor, ci prin curtea bisericii (Păuşeşti-Otărău, Vâlcea; 
corn. de d -1 G. G. Fierescu). 

Spun bătrânii că înainte vreme era obiceiul ca în ziua de 
Paşti să se împartă numai ouă încondeiate. Azi rar se mai văd 
ouă de acestea, prin lo-is comuni împrejur. Ghiar în restul 
judeţului nu e nicio comună să exceleze. Aproape în fiecare 
se găsesc câteva babe care să încondeieze. Acum au început 
să fie în mare cinste ouăle încondeiate. Au mai adus de pe la 
oraşe meşteşugul de a încondeia cu spirt de sare (idem). 

Există obiceiul ca să trimeată ouă roşii pe la rude şi pe la 
cunoscuţi (Macedonia; corn. de d -1 Ghristu). 

In prima zi de Paşti, se aşează pe masă colăcei şi ouă pen¬ 
tru pomana morţilor si sănătatea vitelor (Banat: Novacoviciu, 

III. 17). 

In Banat si Transilvania, în ziua de Paşti, se dau moşi de 
sufletul celor morţi. Celor ce vin cu moşii, li se dăruiesc 
ouă roşii (Marian, Sărb., III, iii). 

Prinoasele din ziua de Paşti au, în locul colivei, câte 4 
sau 8 ouă. Afară de acestea, fiecare creştin mai dă la miruială, 
colo unde ia nafora, câte două ouă roşii. Femeile împart 
copiilor de pomană, la uşa bisericii, ouă roşii (Muscel: Codin, 
Sărb., 54). 

Cei bătrâni, cu deosebire mamele care au copii morţi, sau 
fără de lumânare, nu pot lua nimic în gură înainte de a împărţi 
de sufletele răposaţilor ouă roşii cu lumânări, care au fost 
aprinse în momentul când s’a încunjurat biserica cu Domnul 
Hristos (Epitaful). Cu această ocazie de obiceiu se împart 
ouă roşii pe care e desemnată <( poteca rătăcită », căci această 
<( potecă rătăcită » este simbolul drumului celui rătăcit, pe care 
orbecă, pe ceea lume, toţi cei ce mor fără lumânare, ori fără 
lumina botezului (Bălăşel, Şez., XVII, 21). 

In ziua de Paşti e bine să dai pe o-apă curgătoare găoci 
de ouă roşii, căci aceste găoci vor merge pe ape până vor da 
în <( apele Sâmbetei >>, şi de aci apoi vor trece în apele cele 
de sub pământ, unde sunt înfipte furcile pământului. Iuda 
roade mereu la aceste furci, cu gând ca să scufimde pământul, 
dar când vede venind pe «apele Sâmbetei» găoci de ouă 
roşii, îsi aduce aminte că a sosit Pastele creştinilor si i se taie 
curajul, stă din lucru şi furcile în clipă cresc la loc. De asemenea 
cei ce mor nebotezaţi, fără lumânare şi neispoveduiţi şi neîm¬ 
părtăşiţi, au mare uşurare când văd găoci de ouă roşii venind 
pe <( apa Sâmbetei »> (Bălăşel, Şez., XVII, 21). 

Ouăle încrestite puse sub perna fetelor, în noaptea învierii, 
se crede că se vor mărita fetele (Sălăgeni, Fălciu). 

In ziua de Paşti, toţi copiii şi toţi oamenii trebue să aibă 
în buzunare ori în sân, un ou. Când copilul se grijeşte cu 
oul în sân, acel ou îl pune mamă-sa în boabele de sămânţă 
de porumb, ca să răsară toate şi să rodească (Păuşăşti-Otărău, 
Vâlcea). 


5 Jî. — Studii şi Cercetări 

Se opreşte, în ziua de Paşti, un ou roşu; se acopere cu o 
fâşie de ceară pe la mijloc, ca să se poată lega, şi apoi se atârnă 
în cuiu, în casă, şi la un an, la celalt Paşti, se sparge. Dacă se 
găseşte cu viermi, cel ce l-a pus va fi om norocos; dacă nu 
va avea viermi, va fi fără noroc. Alţii păstrează oul acesta 40 
de zile, şi dacă în acest răstimp nu se împuţeşte, e semn că 
cel ce l-a păstrat, este norocos (Şezătoarea, III, 122). 

In ziua de Paşti să nu arunci ghiocele ouălor roşii afară, 
că-ţi arunci norocul (jud. Vâlcea: Gorovei, Credinţi, 251). 

In Bucovina, în ziua de Paşti, copiii se dau în scrânciob 
cu câte un loc, care se fac pe la unele case, şi cel ce se dă în 
scrânciob, plăteşte celui de casă câte un ou roşu (Voronca, 
345 )- 

In cea dintâi zi a Paştelor, slujba bisericească este sfârşită 
până ’n ziuă. Sătenii se duc fiecare pe la casele lor, şi în ziua 
aceea şed toţi în casă şi nu iau parte la nicio petrecere sgo- 
motoasă — doar îşi roşesc ouăle încondeiate mai înainte (Cor¬ 
bii-Muscelului: Codin, p. 67). 

In satul Cuciur-Menjir, jud. Tighina ^Basarabia), în pri¬ 
mele zile ale Pastelor, cei căsătoriţi se duc cu nevestele să se 
feliciteze, şi-şi dăruesc colaci şi două ouă colorate (Pr. Gh. 
Nemţanu). 

In satul Stăvuceni, jud. Hotin (Basarabia), este obiceiul că 
după ce se felicitează zicându-şi « Hristos a înviat», şi răs¬ 
pund «Adevărat a înviat », se sărută şi-şi dau reciproc câte 
două ouă colorate sau închi.strite. La adunările sătesti — hore 

9 

şi jocuri — vin cu ouă şi ciocnesc (S. Kulciţki). 

La Paşti fac pască din făină de casă, groasă ’n doagă de 
un lat de mână, dar cu foarte puţină brânză, fără ouă, aşa 
că, la tăiat, se risipeşte. Cozonacul îl fac numai cei ce trăiesc 
păneşte (boiereşte). După slujba dela a doua înviere, băie- 
tanii şi fetele rămân în ograda bisericii, unde se joacă » de-a 
mâţa cu şoarecele », cântând un cântec rusesc si învârtindu-se 

99* 9 

mereu. Bărbaţii şi femeile se strâng în pâlcuri, în cimitir; 
unii joacă cărţile, alţii cântă, iar alţii mânâncă pască şi ouă 
roşii. 

9 

A doua zi de Paşti se duc la biserică numai oamenii însu¬ 
raţi şi nevestele lor, iar fetele stau acasă şi aşteaptă să vie 

băieţii cu «udatul »: le udă cu un. mănunchiu de busuioc 
muiat în cofiţă si li urează sănătate, noroc. Fetele dau câte 
două ouă ori pască (satul Hâjdău, jud. Hotin (Basarabia): 
Săndulescu-T opliţa). 

Până la Duminica Tomei, la vizită, pe lângă dulceaţă şi 
cafea turcească, se dă şi câte un ou roşu (Macedonia: Licea). 

Un ou dela Paşti, roşu şi încondeiat, ,e bine să-l păstrezi 
şi să-l pui vara în patul cu gândacii, pentru ca să nu ţi se 
deoache gândacii sau gogoşile (Muscel: Codin, Sărb., 55). 

Primul ou roşu vopsit în Joia Mare, se păstrează la icoană 
până la celalalt an (Macedonia: Christu). 

Oul muncit e păcat să-l dai de pomană (Bucovina: Voronca, 
Datine, 422). 

In Macedonia este obiceiul ca în timp de furtună să se 
puie sub streşina casei o pirostie pe dos, iar deasupra un ou 
roşu din Joia Mare, ca să înceteze furtuna (Marian, Sărb., 
li, 280). 

Dacă se îngroapă la hotarele unei moşii un ou înroşit 
Miercuri în Săptămâna Patimilor, nu va bate piatra pe acea 
moşie (Vlaşca: Marian, Sărb., II, 280). 

In Joia Mare se duc 12 ouă roşii într’un şervet, la biserică, 
seara la denie, şi se lasă acolo până în ziua de Paşti; în urmă 
se îngroapă câte un ou din acelea la hotarele moşiei, spre a fi 
ferite de piatră (Dr. Elefterescu, în Izvoraşul, 1932, p. 113). 

Celor ce mor sau se înmormântează în zilele Paştelor, li se 
pune mâna cea dreaptă în un ou roşu, ca semn că au răposat 
în zilele învierii, şi pe care îl arată dracilor dela vămi, iar 
aceştia văzând oul roşu, îl lasă de trece nesupărat, oricâte 
păcate ar fi făcut (Bălăşel, Şez., XVIII, 221). 

Cojile de ouă, la Paşti, trebue date pe apă, ca să ajungă 
la Blajini, şi să le ducă veste că au sosit Paştele (Puescu, Şez., 
VII, 116; Gorovei, Credinţi, p. 252; Dan, corn. Straja). 

Aceeaşi credinţă în Galiţia: Găocile ouălor roşii se aruncă 
într’o samă de comune din Galiţia, încă şi astăzi, în râu, cre- 
zându-se că abia atunci când ajung aceste găoci de ouă în ţara 
Rachmanilor, ţin ei sărbătoarea lor (Marian, Sărb., III, 186). 

Nu e bine să ţii în casă găoci goale de ouă roşii, fiindcă se 
ascunde dracul în ele (Bucovina: Marian, Sărb., III, 49). 

3» 

Găocile ouălor colorate nu se dau găinilor de mâncare, că 
nu mai ouă (Banat; Novacoviciu, III, i6). 

In cele trei zUe ale Paştelui trebue să ai, la toată masa, 
ouă roşii (Bălăşel, Şez., XVII, 22). 

In cele trei zile ale Paştilor se păstrează pe masă o scafă 
(de lemn) — o farfurie astăzi — cu ouă roşii (Banat: Nova¬ 
coviciu, III, 19). 

La sfintele Paşti mânăncă ouă roşii, ca să fii roşu (Gorovei, 
Credinţi, p. 251; Luncuşoara, Bihor; Basarabia: Mateevici). 

Ouă roşii, sfinţite în ziua de Paşti, la biserică, se ţin până 
la anul şi atunci se sparg; dacă oul e sec, n’ai nevoie, dacă e 
plin, ai nevoie mult (Lupescu, Şez., VII, 117). 

In cozonaci, colaci, se pune la mijloc câte un ou roşu (Mace¬ 
donia: Licea). 

In Mahala (Bucovina), când vin oamenii cu pasca unii la 
alţii, se pune pe masă o strachină plină cu ouă şi ciocnesc, 
ca să se vadă pe ceea lume, iar ou^e le mânăncă (Voronca, 
Datine, 424). 

După părerea unor românce, e tare bine dacă la praznice 
pentru cei răposaţi, pe lângă mâncările şi băuturile uzitate 
la asemenea ocaziuni, se dau de pomană şi ouă roşii (Cupca, 
Bucovina: Marian, Sărb., II, 278). 

Copilul, după ce s’a grijit, lasă un ou pentru preot, iar unul 
îl dă unui alt copil, împreună cu lumânarea care a ţinut-o în 
mână, când s’a grijit (Păuşăşti-Otărău, Vâlcea). 

In ziua de Sf. Toma, femeile fac colivă cu ouă roşii, pentru 
morţi (Macedonia: Christu). 

La Duminica Tomei şi la Duminica Mare (sărbătoarea 
verde), toţi oamenii duc la cimitir pască, ouă roşii, cozonac, 
căniţe cu zaharicale şi alune americane cu covrigi, pe care le 
împart de pomană, lângă morminte. Se face parastas şi se 
pomenesc toţi morţii, de cătră preot, după ce s’a terminat 
slujba liturghiei (satul Hâjdău, jud. Hotin). 

In Bucovina, unele românce scot albuşul şi gălbănuşul prin 
o borticică, din o samă de ouă roşii, sau împistrite, şi păstrează 
găocile până la Paştele viitor, şi le întrebuinţează la felurite 
lucrări, precum spre a înpiestri alte ouă de pe dânsele, înşi- 
rându-le pe o aţă, şi atârnându-le pe la icoane, sau puindu-le 

în cuie, ca podoabe. Se zice însă că nu e bine de ţinut aceste 
găoci goale în casă, fiindcă se ascunde dracul în ele (Marian, 
Sărb., III, 49). 

Aceste găoci se numesc « hârzob »> (Pamfile, Cromatica, 191), 

Dacă moare cineva în sat, în Joia Pastelor, apoi ouăle roşii 
nu ies frumoase (Bucovina: Gorovei, Credinţi, p. 251). 

La Sfântul Gheorghe se împart, de sufletele răposaţilor, ouă 
roşii cu flori de liliac (Bălăşel, Şez., XVII, 23). 

In Lunea Paştilor, prietenii şi rudele se vizitează acasă unii 
pe alţii, dându-şi unii altora ouă roşii. Aşa, copiii se duc 
pe la părinţii lor, finii pe la naşii lor, ducându-şi unii altora 
basmale cu ouă roşii. Apoi se adună cu toţii la horă şi aci 
pun mese, ciocnind ouă roşii şi petrecând unii cu alţii până 
seara (Bălăşel, Şez., XVII, 22). 

Când preotul iese cu învierea a doua, femeile (la munte) 
dau dascălilor câte i sau 2 ouă (Lupescu, Şez., VII, 116). 

A doua zi de Paşti, este praznic la bisericele ursăreşti 
(Sfinţii Voevozi), şi la biserica din satul Tălvăci (hramul Sf. 
Neculai), plasa Otărău. După ce s’a sculat masa, toată lumea 
trece la horă. Aici se întâlnesc oameni din 3-4 comune, în 
care nu se prea fac petreceri, în aceste zile. Aici, la horă, se 
ciocnesc multe, foarte multe ouă. Sunt ani în cari mergi pe 
cojile de ouă, câte o săptămână în urmă (G. G. Fierăscu). 

In toate părţile româneşti e obiceiul a merge de Paşti cu 
pască, bărbaţii cu nevestele lor, la rudele cele mai în vârstă, 
ducând o pască şi câteva ouă, pentru care în schimb li se dă 
pască şi mai multe ouă (Voronca, Datine, 344). 

Lunea Paştelor e o adevărată sărbătoare a ouălor roşii. 
Fiecare creştin duce la biserică câte o basma de ouă roşii 
frumos încondeiate, pe care le pune pe masă în biserică. 
După săvârşirea sfintei leturghii, preotul le blagosloveşte şi 
apoi, fiecare luându-şi legătura sa cu ouăle, ies afară înaintea 
bisericii — preot şi popor. Aici fiecare creştin merge şi dă lui 
moş-popa câteva, zicându-i « Hristos a înviat ». Preotul, pri¬ 
mind ouăle, răspunde « Adevărat a înviat». In alte localităţi 
apoi se întinde o masă mare şi frumoasă, care se încarcă cu 
tot felul de bucate, între care şi ouă roşii, se pun cu toţii la 
masă şi ospătează pe iarbă verde, înaintea bisericii, după ce 

mai întâi preotul a cântat frumoasele psalmodii ale învierii 
(Bălăşel, Şez., XVII, 229). 

Junii din Braşov au obiceiul ca Marţi, după Duminica 
Paştilor, să se ducă să petreacă pe coasta Prundului. Acolo 
oferă lumii care petrece pe iarbă, plăcintă şi vin; în schimb, 
li se dă bucăţi de plăcintă, ouă roşii şi sunt cinstiţi şi ei cu 
vin (Ion Muşlea, Obiceiul junilor braşoveni, p. 15). 

«In ce priveşte raporturile cu fetele, s’ar părea că nu 
putem spune mare lucru despre juni. Totuşi, dacă astăzi abia 
se pot observa oarecare relaţii între ei şi fete, avem indicaţii 
că înainte lucrurile stăteau altfel. Din ceea ce se mai vede 
astăzi, nu putem uita în niciun caz ziua de Luni (Lunea 
Paştilor), când junii merg după ouă roşii. S’ar putea spune 
că ziua aceasta a lor e dedicată fetelor. Despre mersul după 
ouă informatorul lui Pitiş spune precis: « unde este fată mare, 
apoi fata mare aduce junilor ouăle pe tavă şi junii, dacă sunt 
mai poznaşi, încep cătră fată să zică ba că cutare ou nu e 
roşit bine, ba că cutare ou nu e fiert bine, ba că celalt e cu^ 
pui în el, de văd şi ei ce răspunde fata, că fetii i se face ruşine 
cât o ţin până să ia ouăle de pe tavă, şi junii o ţin într’adins 
de se uită bine la ea, de o văd bine. Această examinare o fac 
feciorii cu intenţii bine definite. Voina ni spune chiar, că 
Lunea junii se duc după ouă la acele fete la care aspiră să li 
fie consoarte ». 

« Am încercat să aflăm dacă se mai ştie în Şchei de aşa ceva. 
Informatori ai noştri nu ne-au putut spune decât că se făceau 
glume cu fetele: dacă nu ni-i da ouă, te aruncăm în vale, 
ziceau junii» (Muşlea, op. cit., pp. 41—42). 

OUĂLE ROŞII IN MEDICINA POPULARA 

<( Strânge coji de ouă ce rămân pe cale, în ziua de Sfintele 
Paşti, că. Doamne ! de multe leacuri sunt bune» (Luncu- 
şoara. Bihor: Gorovei, Credinţi, p. 256). 

Cu ouă roşii se fac descântece pentru mai multe boli, pre¬ 
cum: de durere de dinţi, de durere de urechi, de grumaz, de 
beşica cea rea, de roşeaţă, de tragăn, când se umflă pulpa 
la o vacă, şi multe alte boli (Marian, Sărb., III, 42). 

Mânjilor mici li se leagă la gât un găvan de lingură ce a 
slujit la înroşirea ouălor de Paşti (Pamfile, Boli, 70). 

Găocile de ouă roşii ce le vezi întâi venind dela biserică, 
le iei, căci sunt bune de friguri (Bălăşel, Şez., XVII, 21). 

Ouă roşii de pichere, cu care s’a ciocnit în sărbătorile Paşti¬ 
lor, se întrebuinţează ca leac pentru muşcătură de şerpe, şi 
în farmece de dragoste (Bucovina: Marian, Sărb., III, 50). 

Ştergarul cu care ai şters ouăle când le-ai scos dela înroşit, 
îl păstrezi peste an; e bun de durere de urechi (Bălăsel, Şez., 
XVII, 21). 

In Mihalcea (Bucovina), se spală cu un ou roşu şi cu unul 
alb, ca să fie rumen şi sănătos ca oul (Voronca, Datine, 424). 

Cu pţimele ouă roşite, toţi ai casei se freacă pe faţă, ca să 
fie roşii tot anul (Mehedinţi: Paralescu-Kacoţy). 

Se crede ca să-ţi fie buca, mărul obrazului, în tot timpul 
roşu, fetele şi nevestele atingându-şi merele obrazului cu oul 
roşu, să zică: « Să fiu rumână în bucă ca oul » (Banat: Nova- 
co viciu, III, 17). 

Pe la Veria-Salonic, mamele dau, mângîie cu primul ou 
roşu obrajii copiilor, urându-li să fie sănătoşi şi rumeni ca 
ouăle roşii (Macedonia: Licea). 

Persoanele slabe, gălbinicioase şi sfrijite, au obiceiu a se 
spăla în toate duminicile, dela Paşti până la Ispas, cu apă 
rece, proaspătă, în care pun trei ouă roşii, crezând că se vor 
rumeni la faţă ca ouăle roşii (Bălăşel, Şez., XVII, 23). 

Pentru moroi se descântă în trei zile de trei ori, cu trei 
fire de busuioc, şi cu un ou de găină neagră, într’o Sâmbătă, 
pe la asfinţitul soarelui (Oltenia: Pamfile, Duşmanii, 167). 

Pe la Moloviste-Bitolia, se cercetează oul roşu dela icoană, 
şi dacă n’a intrat în putrefacţie, dacă nu miroase, se crede 
că în acea casă, familie, o să fie sănătate şi bineţe (Macedonia: 
Licea). 


OUĂLE ROŞII IN ZICERI POPULARE 

Nu poţi face ouă roşii cu minciuni (Vrancea: Hârnea, p. 12). 
Cu minciuni nu se roşesc ouăle. Se zice celor ce umblă cu 
tot felul de minciuni, ca să-şi facă treburile lor. 

A fi frumos ca un ou roşu de Paşti. Se zice de un obiect, 
şi mai cu deosebire de o persoană frumoasă, bine făcută şi 
rumenă la faţă. 

Chef, Miricâ, şi un ou roşu. Se zice în râs cuiva care trăn- 
căne verzi şi uscate. 

Paştile 
falnicile ! 

Un ou roş de prânz 

si seara altul: 

» 

mai ciudat, 
mai umflat. 

Se zice de cei lacomi la mâncare, cărora li se pare că cu 
ouă roşii de Paşti nu se văd sătui, aşa cum se văd la Crăciun 
cu cartaboaşe de porc (Bălăşel, Şez., XVII, 23). 

CIOCNITUL CU OUĂLE DE PAŞTI 

Expresiunea « a ciocni » este generală; pretutindeni Românii 
ciocnesc ouăle de Paşti. In Blaj se zice şi « a da cioc « Locul 
unde se adună ca să dea cioc este jurul bisericii » (Prof. Viciu, 
în «Comoara satelor»). Prin jud. Vâlcea se zice «a cicni» 
(Păuşăşti-Otărăni). 

Se ciocneşte numai cu ouă roşii: « Cu ouă albe să nu cioc- 
» » 

neşti, că vei face bube mari cât oul» (Meh,edinţi: Paralescu- 
Kacoţy). 

Ciocnitul ouălor de Paşti se face, prin unele locuri, cu un 
anumit ceremonial, dela care nu-i îngăduită nicio abatere. 

Oul are trei părţi: vârful, care se numeşte cap; partea 
opusă vârfului, care se numeşte dos, iar în Bucovina se mai 
numeşte şi huscă, şi părţile laterale, numite coaste. 

In ziua de Paşti, în Bucovina, se ciocneşte numai cap cu 
cap ; a doua zi. Luni, se poate ciocni şi cap cu dos, iar zilele 
următoare şi dos cu dos, sau chiar coastă cu coastă (Marian, 
Sărbătorile, III, 47). 

In Banat, vârful oului se numeşte cic şi dosul se numeşte 
fund: Ciocnirea se face cic (vârf) cu cic, şi fund cu fund (Nova- 
coviciu, III. 19). 

In regiunea Blajului, se ciocneşte pe văzute şi pe nevăzute. 
« Când îi « pe văzute », examinează cu băgare de seamă ouăle, 
să le vază, care mai tari sunt ca ale lor? Examinarea se face 
aşa, că se uită la formaţiunea oului, mai ales la cap, şi din 
forma aceluia, mai ascuţită, ori mai tâmpită, conjecturează la 
vârtoşia oului. Privesc cu atenţiune la mărimea şi forma oului, 
ca să ştie, oare nu-i de raţă, de « găină de mare », ori de curcă, 
care toate-s mai tari decât cele de găină, şi în cazul acesta 
« nu dă cioc », de nu cumva şi oul lui este de acelaşi fel )> 
(Prof. Viciu). 

In Păuşăşti-Otărău (Vâlcea), cei cari ciocnesc încearcă 
ouăle, şi «dacă se cam aseamănă, ciocnesc» (Fierăscu). 

Ieşind dela înviere, după sfânta liturghie, sătenii se aşează 
la masă, şi după ce au gustat mai întâi din pască, şi din cele¬ 
lalte lucruri sfinţite, încep a ciocni ouă roşii. întâi ciocnesc 
soţii. Nevasta ţine oul, şi bărbatul zicând: « Hristos a înviat», 
ciocneşte, şi nevasta răspunde: «Adevărat a înviat». Ciocnesc 
apoi părinţii cu copiii, şi părinţii cu celelalte rude, prieteni 
sau cunoştinţe, care se întâmplă la masa lor (Marian, Sărb., 
III, 46). ’ ' _ 

Acelaşi obiceiu este si în Basarabia, unde se crede că rudele 
care nu ciocnesc, nu se mai întâlnesc pe lumea cealaltă (Ma- 
teevici). 

Regula generală este că dreptul de a lovi, îl are bărbatul, 
şi cel mai bătrân, pe când femeea şi cel mai tânăr trebue 
numai să tie oul, pentru a fi ciocnit (Banat: Novacoviciu, 

^9). 

In Transilvania e datina ca tatăl familiei, după ce s’a gustat 
din pasca şi slănina slujită, să ia un ou slujit, să-l spargă, să-l 
taie în atâtea bucăţi câţi căseni are, şi apoi să dea fiecăruia 
câte o bucăţică din el. Această împărţire de ou însemnează 
că, râtăcindu-se cineva peste an, pe căi necunoscute sau în 
alt loc undeva, şi neputând nimeri calea, dacă nu mai se gân¬ 
deşte la aceia cu cari a mâncat ou în ziua de Paşti, îndată 
i se deschid ochii şi nimereşte calea (Marian, Sărb., III, 19). 

Prin Bucovina este credinţa că trebue să ciocneşti ca să 

9 9 

nu te rătăceşti în pădjire. Cine a ciocnit, dacă se rătăceşte, îl 
găsesc oamenii şi-l scot (Voronca, Datine, 434). 

Cei ce ciocnesc ouă roşii, în ziua de Paşti, se întâlnesc 
pe ceia lume — se crede în Bucovina (Marian, III, loi; 
Voronca, 424). 

Acel al cărui ou nu se sparge când ciocneşti în ziua de 
Paşti, va muri înaintea celuilalt — este credinţa pe valea 
Bistriţei şi în Banat (Novacoviciu, III, 19). 

Dacă spargi oul, e semn bun, vei fi voinic peste tot anul; 
dacă ţi l-a spart, e semn rău, vei fi bolnav, şi poate să şi mori 
(Vâlcea: Bălăşel, Şez., XVII, 21). 

In jud. Vâlcea (Păuşăşti-Otărău), când un băiat ciocneşte 
cu o fată, o întreabă: «Pe luate?», adică dacă l-o sparge 
pe al fetei, i -1 dă? Sunt unele fete care nu -1 dau (Fierăscu). 

Pretutindeni oul spart trebue să fie dat partenerului, obi- 
ceiu observat şi în Basarabia (Mateevici) şi în Macedonia 
(Licea). 

Cel care nu dă oul ciocnit, este expus la mari pedepse; 
îi ies buboaie pe trup (Muscel: Codin, p. 52); zace de fri¬ 
guri (Marian, III, 48); pe ceea lume îl mânăncă împuţit, cu 
păcură (Marian, 888, 48), sau cu viermi (Novacoviciu, III, 20). 

In jud. Vâlcea, obiceiul este ca oul spart să-l mânând şi 
găocile să le lepezi pe drum (Bălăşel, Şez., XVII, 2). 

Pe aiurea, cei ce ciocnesc, curăţă oul spart, îl taie în două 
şi-l mănâncă amândoi (Voronca, 424). 

Asupra timpului când se ciocneşte, datinele variază. 

In unele părţi se ciocneşte din ziua de Paşti până Marţi —■ 
până la Mătcătău, cum se spune în Banat (Novacoviciu, 
III, 20); pe aiurea până la Ispas, şi chiar până la Duminica 
Mare (Marian, III, 48). 

Prin alte locuri din Bucovina, Marti nu se mai ciocnesc 
ouă, numai de Sf. Gheorghe şi de Ispas (Voronca, 424). 

Cu toate acestea, prin unele locuri din Moldova, din jud. 
Vâlcea şi din Banat, în ziua de Paşti nu se ciocneşte, dacă 
vrei să nu te doară mijlocul la secere, sau să nu capeţi buboaie. 

In jud. Vâlcea se ciocneşte în toate duminicile până la Ispas, 
şi fiecare sătean ţine ca o cinste mare să aibă ouă roşii pe masă, 
sau pe fereastră în casa sa (Bălăşel, Şez., XVII, 23). 

Pe când pretutindeni, dincoace de Dunăre, se ciocneşte 
după ce iese lumea dela biserică, la înviere, în Macedonia 

copiii ciocnesc ouă roşii în noaptea învierii — Graiul mare — 
când se spune Hristos a înviat (Licea). 

In Banat, în zilele Paştelor, oaspeţii ce vin în casa gospoda¬ 
rului, se aşează pe scaune, în jurul mesei, şi li se oferă farfuria, 
£a să-şi aleagă un ou cu care să ciocnească, mai întâi cu gazda 
şi în urmă cu oaspeţii între ei. Ouăle sparte le pot mânca, 
sau le pot duce acasă (Novacoviciu, III, 19). 

Trebue de ştiut că se ciocnesc numai ouăle merişoare, adică 
acele monohrome, roşu sau altfel; nu se ciocnesc ouăle încon¬ 
deiate, <( muncite », care reprezintă chinurile îndurate de Isus 
Hristos, pe vremea răstignirii. 

Datina ca oul să fie dat" aceluia care l-a spart, a născut, 
la unii oameni prea dornici de câştig, obiceiul de a-şi prepara 
anumite ouă tari, cu care să spargă ouăle obişnuite. Despre 
aceşti oameni <i lacomi de câştig », apreciaţi rău de popor, se 
spune nu numai că se încarcă de păcate, dar că, pe cealaltă 
lume, ouăle astfel câştigate le vor mânca împuţite, cu viermi 
şi cu venin (Marian, III, 49). 

Aceeaşi credinţă în Basarabia (Mateevici). 

Ouă tari sunt părăsiturile de raţă, de gâscă şi de curcă, 
precum şi ouăle de pichere. Alţii, mai vicleni, întrebuinţează 
si ouă fabricate din lemn. 

9 

Chiar şi ouăle de găină se fac tari, dacă se ţin câtva timp 
în zeamă de varză (Păuşăşti-Otărău). 

Un mijloc mai migălos, de a face <( ouă tari», întrebuinţat 
de unii băieţi, este acesta: «Ca să aibă ou tare de ciocnit, 
băieţii iau din grămada de ouă pe cel care are « rod mai puţin », 
adică pe cel care are, pe coajă, mai puţine punctuleţe asemănă¬ 
toare cu porii de pe piele. Pune trei, patru, în băligar de cal 
şi le ţine până în Sâmbăta Paştelor. Alte ouă le umple cu 
smoală. Pentru aceasta pune mâna pe un ac mai gros, şi în 
capul cel gros al oului face o gaură mică, prin care înfige 
un paiu de grâu. Cu acesta mestecă de câteva ori prin ou, 
ca să spargă gălbenuşul, şi apoi îl suge prin paiu până nu mai 
rămâne nimic. După ce a curăţit bine înăuntru, ia o bucată 
de smoală, o ţine deasupra oului şi cu flacăra unei lumânări, 
pe care o ţine alt băiat, topeşte smoala ca să intre prin gaura 
făcută în ou. Trebue oul umplut, i se pune o bucăţică de coajă 

în Spărtură, şi oul e gata. Aşa făcut, îl bagă în roşele şi-l ţine 
la răcoare până la Paşti (Fierăscu). 

In Macedonia este obiceiul ca în noaptea învierii, când 
preotul zice: « Hristos a înviat », fiecare să aibă un ou în buzu¬ 
nar şi să ciocnească, zicând: «Hristos a înviat», la care răs¬ 
punde: «Adevărat a înviat» (Christu). 

SU RAŢIA 

In Vrancea, este obiceiul ca Luni după Paşti, fetele să se 
prindă surate, între ele. 

Surâtia este si ea un obiceiu vechiu la noi, si în vremurile 
trecute avea o însemnătate mai mare ca acum. Fetele câte 
se prindeau surate, trăiau toată vieaţa în bune legături de 
dragoste şi prietenie, ca nişte adevărate surori. Ba, poate şi 
mai bine, că între dânsele nu mai aveau de împărţit moşte¬ 
niri, ca să se mai ciondănească. 

Cine vrea să se prindă surată, merge de dimineaţă la casa 
uneia din fete, unde au avut ele vorbă să se strângă, şi aducând 
fiecare ouă roşii, pască şi o pupăză (pâne lucrată într’o formă 
lungăreaţă şi împletită într’un anumit fel), pregătite din vreme. 

Aci chiamă şi pe un flăcău ales de dânsele, dintre cei mai 
cuminţi, şi se aşează cu toţii la masă, ca să ospăteze. Pe unele 
locuri se aduc şi lăutari, cari li cântă cântece de jale. 

Legământul de credinţă se face aşa: Fetele îşi schimbă, 
una cu alta, pupezele ce au adus, zicând de trei ori: «Eşti 
surată pân’ la moarte?», şi cealaltă răspunde: «Sunt surată 
pân^ la moarte ». Apoi fiecare fată dă flăcăului câte o basma 
lucrată de mâna lor, sau măcar un ou roşu, zicând: «Eşti tu 
frate pân’ la moarte ? », şi el răspunde: « Sunt eu frate pân’ la 
moarte ». La urmă taie pupezele şi le mânâncă cu toţii, bând 
vin şi ciocnind ouă roşii, până când vin vălarii de li strică 
masa, în voia cea bună a tuturora (Hârnea, p. 25). 

In Mehedinţi, în special în Severin, înfârtăţitul şi însurâ- 
ţitul se fac Luni, după Duminica Tomei. 

Cu ouă încondeiate şi coroane de salcă (salcie), familiile 
oraşului iese la câmp, în pădurea numită Crihala, având şi 
puţină sare. 


www.dacoromanica.ro 




OUĂLE DE PA$TI 


45 


Câte doi băieţi şi câte două fete îşi pun coroanele pe cap, 
si schimbă unul cu altul câte un ou încondeiat. Cel mai mare, 
băiat sau fată, îşi scoate coroana de pe cap şi o dă orizontal 
celuilalt, care face acelaşi lucru, însă coroana e răzimată pe 
vârful degetelor şi pe antebraţ, aşa încât podul palmei e încu¬ 
nunat cu cele două coroane. 

In palmă e sare. 

Atunci se ţine următorul dialog: 

—• îmi eşti frate pân’ la moarte ? 

— Iţi sunt, răspunde celalt, apoi se pleacă şi atinge cu 
limba sarea din mâna celui care a întrebat. 

Aceasta se repetă de trei ori, întorcând coroana pe partea 
cealaltă, de fiecare dată. 

Celalt face asemenea, adică după fiecare întrebare linge 
şi el sare din mâna celuilalt, de trei ori de-a-rândul. După 
aceasta îşi pune fiecare coroana pe cap, scutură sarea din 
mână, se iau în braţe şi se învârtesc, unul pe altul, iarăşi de 
trei ori. 

Fetele urmează tot astfel, zicându-şi surată (Bibicescu, 

P- 405)- 

Prin unele părţi din Banat, feciorii şi fetele care s’au con¬ 
vorbit de mai nainte ca să se înfrăţească, sau să se însură- 
ţească (să se facă surori), se îmbracă în ziua de Mătcătău 
(Marţi după Paşti) în haine de sărbătoare, iau apoi cu sine 
ouă roşii sau pestriţe, păstrate anume din ziua Paştelor, şi se 
duc la un loc anumit, ales de mai nainte, într’o grădină sau 
la câmp, unde este un pom înflorit (măr, păr, cireş, vişin, 
etc.), şi aici se întâlnesc unii cu alţii. Aici fiecare îşi face 
o cunună de flori din acel pom, şi şi-o pune pe capul său, 
şi apoi luându-se de mână unul cu altul, pornesc spre dreapta 
şi ocoleşte pomul de trei ori. După aceasta îşi iau cununile 
de pe cap, feciorii laolaltă şi fetele laolaltă alătură cunună 
lângă cunună, şi prin ele se sărută de trei ori, schimbă ouăle 
iarăşi prin cununi şi feciorii zic: «Să fim fârtaţi până la 
moarte», iar fetele zic; «Să fim surate până la moarte». 
Iar la sfârşit se ridică unul pe altul, şi una pe alta, în braţe, 
si după aceasta mănâncă ouăle roşii cu pâne si cu sare (Marian, 
Sărb., III, 193). 

JOCURI CU OUA DE PAŞTI 
I 

In Teiuş (Ardeal), copiii, a doua zi de Paşti, se joacă « de-a 
scăruta », asa: 

« Un copil pune un ou roşu pe o scăruţă, făcută din doi 
tulei (jipi) de cucuruz şi-l lasă să se rostogolească la vale, 
până se opreşte dela sine undeva. Apoi lasă şi ceilalţi copii 
să cadă un ou pe scăruţă, în jos. Dacă oul acesta rostogolin- 
du-se, se loveşte de oul cel lăsat mai înainte, atunci copilul 
al doilea ia amândouă ouăle; dacă nu loveşte, atunci vine 
să-şi cerce norocul al treilea, al patrulea, şi lasă pe scăruţă 
câte un ou roşu, până se întâmplă de loveşte vreun ou din 
cele slobozite pe scăruţă. Cel ce nimereşte, le ia pe toate. 
Jocul se repetă » (Prof. Viciu). 

Jocul acesta nu este semnalat nicăeri aiurea la poporul 
nostru, şi s’ar putea să fie împrumutat, de pildă dela Saşi, 
deoarece îl găsim la multe dintre popoarele care nu ţin dfe 
Biserica Răsăritului. 

In Saxonia, lângă oraşul Bautzen, este o colină la poalele 
căreia curge râul Spree; pe vârful colinei este o capelă mică 
a suburbiei Seidau. Sus, pe colină, se aşează tineri, femei şi 
bărbaţi, cu paneraşe pline cu ouă de Paşti şi de-a-lungul 
colinei, până în malul apei, se înşiruiesc copiii, băieţi şi fete, 
fiecare având câte un săcusor. Cei de sus aruncă ouă răs- 

i 

coapte pe colină, care se rostogolesc în vale, şi ei le prind, 
şi veseli îşi încarcă săcuşoarele. Uneori ouăle ajung până în 
apa Spree, de unde le pescuiesc (Eckstein). (Fig. i). 

In Suedia, jocul acesta este mult utilizat. (Fig. 2). 

In Halland se ţine între picioare o scândură de-a-lungul 
căreia se rulează o monetă spre ouăle aşezate la capătul scân¬ 
durii. Dacă moneta atinge un ou, cel care a aruncat-o ia oul. 

In Scania, jocul acesta se face în mai multe chipuri. 

Se aruncă ouăle ca şi în Halland, sau se aşează ouăle la o 
depărtare de câte 60 cm unul de altul, şi se dă drumu unui ou 
pe scândurică. Toţi acei cari joacă, trebue să puie un număr 
egal de ouă la joc, şi fiecare jucător aduce ouăle colorate 
într’un singur fel. Jocul se face după o ordine stabilită. 

Se aranjează un fel de arenă într’un teren nisipos. Ia capătul 
căruia se aşează un olan. Jucătorii, unul după altul, dau dru¬ 
mul unui ou pe olan, şi când un ou atinge un alt ou, acel 
care l-a aruncat, îl ia. 



In loc de olan, se ia o scândură aplecată spre un butuc, şi 
pentru ca ouăle să nu se ducă prea departe, se formează un 
cerc cu o frânghie, la o distanţă cam de 3 metri. Fiecare jucător 

are numărul lui de ouă colorate după gustul lui, şi uneori 
pe ouă îşi sgârie şi numele. Astăzi, părându-li-se prea com¬ 
plicat să-şi sculpteze numele, îl scriu cu creionul. Acela care, 
la finele jocului, mai posedă încă ouă, are dreptul să ieie 
toate ouăle neciocnite. 

Intr’o vreme se fierbiau panere întregi de ouă; un jucător 
putea să aibă mai multe duzini, dar astăzi (1920) ouăle fiind 
scumpe, se mulţumesc toţi cu 10—15 ouă. 

Adeseori se caută o pantă pentru rostogolit ouăle. Câteva 
zile înainte de Vinerea Mare, copiii din Kivik şi din Vitemolle 
se duceau să inspecteze « panta ouălor », numele unei coaste 
de deal la Nird de Kivik, unde se fixa numărul ouălor şi colo¬ 
ritul lor. Se întâmpla adeseori ca să aibă mai multe ouă copiii 
săraci, căpătate dela fermele de prin prejur. In ziua de Paşti, 
mai cu seamă, era veselie mare la panta ouălor. De obiceiu, 
jocul preferat este de a da drumul ouălor din culmea colinei 
spre şes, cam 23 de metri depărtare. Uneori un ou poate să 
facă 8 şi IO curse, până să se strice. Se înţelege că jocul acesta 
este pentru copii, dar asistă la el şi persoane mari (Louise 
Hagberg). 

O descriere mai laconică a jocului acestuia, la populaţia 
de origină germană din Palestina: «Un fel de joc de noroc, 
în tovărăşie, este următorul, la care o a treia persoană furni¬ 
zează oul. Când, de pildă, cinci ouă au fost procurate, acestea 
sunt aşezate într’un rând. Unul dintre jucători ia primul ou, 
celalalt ia ultimul. Al cărui ou este spart la ciocnire are a plăti 
toate ouăle celui ce le-a procurat. Câştigătorul dă procuratorului 
un ou înapoi, şi cu restul poate să continue jocul (Dalman). 

In câteva provincii ale Franţei, jocul acesta, cunoscut sub 
numele de roulee este practicat ca şi în celelalte ţări. 

In Bourgogne, într’o localitate Nan-sous-Thil, jocul este 
astfel descris: «In ziua de Paşti, dar de preferinţă în Lunea 
Paştelor, locuitorii îşi oferă reciproc ouă răscoapte, albe sau 
văpsite. Se aşează o scândură înclinată, şi fiecare rostogoleşte- 
ouăle ce le are cu sine, când îi vine rândul. Acela al cărui 
ou atinge pe un altul în cursa lui, îl câştigă şi-l mănâncă 
pe loc. In vechime juca toată lumea; astăzi joacă numai 
copiii (Van Gennep, Bourgogne, p. 83). 

Planşa I, 



Fig. z. — Joc cu ouă de Paşti în Suedia 



Fig. 3. — Joc cu ouă de Paşti în Rusia 


A. B, — Studii şi Cerceidri, 

In Bourbonnais, «Luni după Paşti, la Yzeure mai cu 
seamă, se practică încă la roulee, cu ouă coapte şi văpsite în 
diverse colori. La ţară, fetele şi băieţii se joacă pe fânaţ; 
jocul se face cu ouă, şi când toate sunt sparte, le mănâncă 
împreună (Van Gennep, Bourgogne, p. 85). 

In regiunea Tonnerre: « Cuvântul roulee vine dela un joc 
vechiu, care consista să se ruleze, pe un plan Înclinat, ouă 
care înainte de a se opri, trebuiau să se ciocnească cu altele, 
în acelaşi scop. In toate comunele regiunii Yonne, ouăle se 
considerau datorite copiilor de cătră bunicii şi naşii lor. La 
Villeneuve-sur-Yonne, acest soiu de petrecere era practicat 
de toţi membrii tuturor familiilor; în Lunea Paştelor toţi|se 
întruneau în o pădurice la 3 kilometri de oraş, unde se vin¬ 
deau multe ouă văpsite roşu; părinţii şi copiii îşi făceau provizii 
şi jucau «ă la roulee». Oul care, în cursa lui, atingea un altul 
în cale, însemna că persoana care l-a aruncat e câştigătoare; 
ouăle sparte erau mâncate pe loc şi udate cu vin. In diferite 
părţi din Yonne, aceste roulees erau făcute cu ouă ouate în 
Vinerea Mare, şi stăpâna casei le păstra cu grijă, pentrucă cre¬ 
dinţa populară le atribuia proprietatea de a vindeca frigurile. 

« La urmă s’a dat numele de roulees ouălor făcute dar, sau 
întrebuinţate ca dijmă. In cele mai multe comune, cei cari 
aveau să tragă sorţi la armată, mergeau cu toba în fruntea 
lor, în ziua când aveau să tragă sorţii, să ceară ouă pentru 
a face o omletă. Diferite persoane primeau aceste roulees, 
precum factorii rurali, copiii din corul bisericii, copiii din 
serviciul morarilor şi acei cari sunau clopotele la biserică » 
(Van Gennep. op. dt., p. 86). 

La Channy, capitala cantonului Aisne: «Altă dată, în ziua 
de Jeudi gras era obiceiul numit Jeudi-Jaudian. Fetiţile tre¬ 
ceau pe strade cu paneraşe în mână, şi cereau ouă pe la por¬ 
ţile caselor. Cu recolta făcută, se stabilea în piaţa oraşului 
un plan înclinat în pământ, pe care şcolăriţele rulau pe rând 
câte un ou. Aceea a căreia ou nu se spărgea, era proclamată 
Regina jocului Jaudian, şi era plimbată pe strade cu un 
sceptru în mână» (Id., p. 87). 

In Ardennes,- un joc identic se făcea la Păresimi, când însă 
în loc de ouă roşii, se întrebuinţau mici cozonaci, numiţi 

t * 9 *9 

rouiettes. Se alege o costişă, şi jucătorii, împărţiţi în două 
tabere, unii ocupă coama şi ceilalţi poalele costişei. Cei de 
sus aruncă, pe costişă, cozonacii, strigând; « Rouiez, rouiette » 
(roulez, rouiettes). Intr’o zi, însă, locuitorii dintr’un sat 
vecin năvăliră şi mâncară cozonacii, şi de-atunci s’a pierdut 
obiceiul». 

Prin alte localităţi, se obişnueşte un joc care aminteşte în 
acelaşi timp şi pe amândouă celelalte, roulees şi rouiettes: 
«In ziua de i Mai, băieţii încărcaţi cu ouă roşii răscoapte 
numite maioles şi având înşirate pe braţe colăcei, se adunau 
în grupe, escaladau colinele care dominau satele şi de pe 
culmi rostogoleau ouăle şi colăceii, pe care copiii din vale 
se întreceau să le culeagă» (Van Gennep, p. 88). 

Jocul cu ouă de Paşti se obişnuia şi în Rusia, cum se 
vede în gravura alăturată. 

II 

«In comuna Retest (jud. Sătmar) — locuitori români ame¬ 
stecaţi cu germani şi maghiari — este datina ca, a doua zi 
de Paşti aranjează o întrecere în cursă. Feciorii iau câteva 
coşuri de mână cu cucuruz (porumb) în ele şi pleacă prin 
sat, din ocol în ocol (curte). Chiamă găinele, aruncându-le 
câteva grăunţe, glumind că hrănesc galiţile şi în schimb să le 
dea una; nu ies din ocol, până când stăpâna casei nu le dă 
2-3 ouă. Aşa colindă întreg satul, apoi merg cu toţii afară 
din sat, într’un şes. Acolo înşiră ouăle, jos pe ţelină, unul 
după altul în linie dreaptă, tot la câte un pas. Distanţa dela 
întâiul ou până la cel din urmă, este uneori de vreo trei sute 
paşi. La oul cel din urmă pun o metă A., meta B. Fac apoi 
prinsoare care din ei se leagă să adune toate ouăle, adunând 
tot numai unul odată la punctul de plecare A., până când 
altul aleargă în fuga mare şi parcurge distanţa statorită (A la 
B). Se află care se încrede în iuţimea picioarelor şi se prinde 
în rămăşag să le adune. Acesta, în cursul goanei sale, are 
dreptul să arunce 6-8 ouă, să nu le aducă la punctul de mâne- 
care. Amândoi rivalii pleacă deodată. Cel ce are să parcurgă 
distanţa anumită (până la metă) are să aducă cu sine un ou, 
si sosind la metă să-l izbească de ea, ca semn că a atins meta, 

9 * f 

iar de acolo să aducă ceva semn. Poporul din comună admiră 
întrecerea în fugă. Privitorii se aşează în cete, după vrâstă. 
începe cursa. Cel ce culege ouăle în fugă are grijă să arunce, 
în glumă, câteva ouă între fete. Atunci se naşte un râs general, 
chiote vesele şi aplauze. Dacă culegătorul de ouă le adună 
toate până nu soseşte celalalt dela metă, atunci e câştigat rămă¬ 
şagul şi toate ouăle. Totuşi el nu le foloseşte numai singur, ci 
le consumă toţi feciorii laolaltă, lui îi rămâne gloria învingerii 
şi vâlva de a fi cel mai voinic între toţi feciorii satului » (Prof, 
Viciu, în «Comoara satelor», II, p. 69). 

Tot astfel se face acest joc în Wtirtemberg. 

Unul adună ouăle, pe^când altul aleargă. Cel ce adună, 
trebue să strângă loi ouă într’un coş, în timpul cât celalalt 
aleargă. In 1845, culesul ouălor se făcea pe un loc îngheţat. 
Prin unele locuri, cei ce culeg şi cei ce aleargă, sunt încăle¬ 
caţi de alţii, şi operează cu ei în spinare (Eckstein). 

In Elveţia jocul se practică. 

«Intre jocurile (cu ouă de Paşti) se numără şi aruncatul 
ouălor, mai cu seamă însă culesul lor, care se face după reguli 
foarte precise, şi se exercită şi astăzi încă foarte mult (ridicaţi 
ouăle de jos,—aruncaţi-le,— fugiţi, e'tc.). In principal jocul 
constă în aceea că reprezentanţii a două partide se pun la 
întrecere, şi în timp când unul fuge până la un loc anumit, 
de obiceiu cam până la jumătate de ceas depărtare, şi de-acolo 
se reîntoarce iarăşi în goană, celalalt trebue să culeagă un număr 
anumit (200—300) de ouă, care sunt aşezate lângă un prag 
pe iarbă, să le culeagă câte unul şi câte unul să le puie într’o 
coşarcă. Câte odată alergătorului îi este permis să arunce ouăle 
în coşarca umplută cu fân, la care operaţie îi mai ajută încă 
unul, dar dacă el aruncă oul alăturea, sau îl sparge, atunci se 
pune un altul în loc. Partida care pierde, trebue să dea de 
băut » (Hoffmann-Krayer). 

In provincia Brabant, din Belgia, jocul Course aux oeufs, 
se făcea astfel: 

«Acum vreo şaptezeci de ani, curse «aux ous d’psau- 
catche » se făcea Luni după Paşti, în localitatea Sart-Messir 
Giullaume sous Court-St.-Etienne, si n’are să mai fie astăzi 
nimeni care l-a văzut. 

*• 

« Disdedimineaţă, câţiva flăcăi, cu panere care se poartă în 
spate, mergeau dela casă la casă cerând « psaucatche ». Vizita 
era în plin şi adunau multe ouă. Nu neglijau să se ducă şi 
pe la crâşme, şi se mai întâmpla să meargă clătindu-se, pe 
două cărări, cât pe ce să compromită «la hottee». 

Pe la 3 ceasuri se fierbiau ouăle până se răscoceau, şi, în 
prezenţa unui public numeros, se aliniau 50 de ouă, la distanţă 
de un metru de ambele laturi ale unei alei care ducea la capela 
cea veche. 

O fată şi un flăcău, aleşi de căpetenia tinerimii, trebuiau 
să adune ouăle acestea, unul câte unul, înturnându-se, la fie¬ 
care dată, la un paner aşezat la o distanţă de 5 metri dela pri¬ 
mul ou. 

Această manevră dura multă vreme, în râsetele şi încurajă¬ 
rile asistenţii. 

Cel care câştiga era sărbătorit: muzica, în frunte cu toba, 
îl conducea la localul unde se mâncau ouăle, chefuind si 
dansând » (A. Vanderborgt, în « Le folklore braban9on, XIV, 
p. 244). 

In Nordul Franţei, prin Flandra, jocul acesta se numea 
courrir Ies oeiifs. O descripţie veche a acestui joc: 

« La Rousies, înainte de Revoluţie şi chiar după aceea din 
timp în timp « on courait Ies oeufs » regulat Luni după Paşti. 
Se puneau 26 de ouă la trei sau patru paşi distanţă unul de 
altul; un om le culegea şi le pxmea într’un paner, fără să le 
strice, pe când un altul alerga până la un loc destul de depăr¬ 
tat. Dacă, după ce ajungea la ţintă, se întorcea la punctul de 
plecare mai înainte ca celalalt să fi cules toate ouăle, era învin¬ 
gător, în cazul contrar, învingător era adversarul. învingă¬ 
torul şi învinsul, cu tineretul satului, se duceau la crâşmă, 
unde mâncau ouăle, stropindu-le cu bere» (Van Gennep, 
Flandre, I, 212). 

D -1 A. van Gennep spune următoarele despre acest obi- 
ceiu: « La Loos (cantonul Haubourdin), caracterul ceremonial 
primitiv al acestei datine se conservase mai bine, pentrucă 
era unul din elementele marelui pelerinaj pe care-1 făceau, cu 
picioarele goale, la biserică, mai cu osebire mamele care aveau 
copii bolnavi şi «adolescenţii ce-şi îndeplineau făgăduinţi 


www.dacoromanica.ro 




Artur Gorovei. Ouăle de Paşti. 


Planşa II, 



Fig. 4. 


Joc cu ouă de Paşti în America 


A. R, — Studii şi Cercetări. 

pioase », ceea ce însemna de sigur, în stil 1848, înamoraţii 
mai mult sau mai puţin asiguraţi despre soarta lor. Se duceau 
la biserică, de asemenea pentru a fi vindecaţi de frica « de a 
primi evangheliile » (e vorba de acea a Sfântului loan). Pe 
urmă, se duceau la iarmaroc, vizitau crâşmele si se întorceau 
în bandă si cântând. 

9 

Cursa ouălor se practica în două feluri: a) printr’o adap¬ 
tare a jocului de-a baba oarba, şi i j « â la brouette ». 

In primul sistem, un om plecat cu ochii legaţi şi cu un 
baston în mână, trebuia să ajungă într’un loc determinat şi 
să sfarme cu bastonul ouăle răscoapte şi colorate, puse de cei¬ 
lalţi jucători; în caz de obstacol, trebuia să i se strige casse-cou ». 

Pentru al doilea sistem: « courir â-z-oeues â brouette >>, se 
legau la ochi trei jucători; unul trăgea roaba de o frânghie, 
al doilea stătea în roabă şi al treilea o împingea, cu o bretelă 
pe spate ». 


COLORATUL OUALOR DE PAŞTI 

Nu s’ar putea spune de când noi. Românii, am luat obiceiul 
de a înroşi ouă de Paşti; niciun document scris nu ni indică 
data aceasta. De sigur, însă, că obiceiul acesta l-au practicat 
şi strămoşii noştri, cari au locuit pe tărâmurile acestea, din 
timpurile cele mai vechi, şi a fost continuat şi de cei vechi ai 
noştri, cari s’au creştinizat, si dela cari îl avem moştenire si 
noi, aceştia de astăzi. 

Cea mai veche menţiune despre obiceiul acesta, o găsim 
în amintirile lui Del Chiaro, care descriind obiceiurile de 
Paşti dela Curtea domnească din Bucureşti, de pe vremea lui 
Constantin Brâncoveanu (1689— 1714), spune că Principesa 
primeşte, în apartamentul ei, pe preoţi, cărora le sărută mâna 
şi le dărueşte câte o naframă brodată, iar boierilor şi jupâne- 
selor le dăruieşte câte două ouă «bizzaramente lavorate a 

9 

fiori di oro » — adică ouă încondeiate, artă în care excelează 
femeile valahe. 

In Moldova, se face amintire despre ouăle de Paşti, în 
Cronica scrisă de Gheorgache, al doilea Logofăt, în Iaşi, în 

anul 1762, sub titlul « Condica ce are întru sine vechi şi nouă 
d Prea înălţaţilor Domni», în care se spune că « pe vremea 
lui Antioh Vodă s’a oprit trasul la vale », obiceiu care îngăduia 
ca, în ziua de Paşti, să se ude cu apă unii pe alţii, şi acei cari 
voiau să scape de această neplăcere, se împăcau cu trăgătorii, 
dându-le pască şi ouă (Traian Ichim). 

* 

Ouăle de Paşti sunt de patru feluri: i) ouă monohrome, adică 
văpsite peste tot în roşu, şi chiar în alte colori; galbene, verzi, 
albastre şi chiar negre; 2) ouă monohrome cu ornamente; 
3) ouă polihrome—în mai multe colori — şi cu ornamente; 
şi 4) ouă cu ornamente în relief. 

Ouăle monohrome se numesc merisoare (Marian, III, 33); 
preparaţia lor este foarte simplă; o baie într’un vas cu apă 
anume colorată. Aceste ouă se mai numesc, în general, ouă 
roşii, iar în Ţara Oaşului ouă ruşite (Muşlea, Anuar, I, 154). 

Ouăle ornamentate au mai multe numiri, în diferitele părţi 

ale tării. 

> 

In Moldova, Bucovina şi Banat se numesc închistrite, 
cuvânt care se pronunţă şi sub formele; închestrite,împiestrite, 
împistrite, împestriţite. 

In comuna Cârligi, jud. Neamţu, acest soiu de ou se zice 
încristat, nu « închistrit» (N. Mateescu, în revista « Doina », 
I, p. II, nota 2). 

In Moiseni, Ţara Oaşului, se zic ouă împchistrate (Muşlea, 
Anuar, I, 154). 

In Valachia, Banat, Ardeal, ouăle ornamentate se numesc 
încondeiate, scrise, şi prin unele locuri se cunosc şi sub numele 
de ouă săpate, picate, picurate, cu picăţele (chicăţele) şi împuiate 
(Pamfile, Cromatica, 189). 

La Românii din Macedonia, un. astfel de ou se numeşte 
pirdic, probabil dela cuvântul perdică, găină cu penele împe¬ 
striţate. Mai rar se numeşte şi ou chindisit (Licea). 

Prin judeţul Muscelului, se numesc şi împietrite (Godin, 
Serbătorile, p, 48). 

Ouăle polihrome şi cu ornamente, se numesc muncite, sau 
necăjite, pentrucă prepararea lor cere o măiestrie deosebită şi 
multă muncă. 

In câteva sate din Vrancea (jud. Putnii) — şi mi se pare că 
şi pe aiurea undeva — se fac ouă de Paşti pe care putem să 
le nunaim ouă în relief, deoarece pe ele, ornamentarea în loc 
de a fi zugrăvită, se trasează cu o pătură de ceară colorată, 
ce rămâne ca şi cum ornamentele ar fi aplicate sau sculptate 
în relief. 

* 

Orice fel de ouă s’ar face, pentru Paşti, alegerea lor începe 
cu mult mai înainte. 

Prin Bucovina, unele gospodine aleg, în ziua de Miezul 
Păresei, aceste ouă şi le numără, începând cu cuvintele « o 
mie », în loc de « un ou » (Marian, III, p. 22). 

Alegerea se face astfel: « Se iau toate ouăle cele de găină, 
căci ouăle cele roşii se fac mai ales numai din ouă de găină, 
şi se cearcă de au bănuţ ori nu; cele cu bănuţ se păstrează 
pentru prăsilă, iară celelalte, şi anume care sunt mai frumoase, 
mai curate şi mai tari, se întrebuinţează spre colorare. Sunt 
însă unii cari întrebuinţează, spre acest scop, nu numai ouă 
de găină, ci şi de pichere, precum şi ouă părăsite sau părăsi- 
turi de gâscă şi de curcă» (Marian, III, 22). 

In Vrancea: Miezul Păresii (Miercurea din săptămâna a 
patra din post) e serbătoarea ouălor, şi femeile nu lucrează 
nimic până ce nu înumără mai întâi ouăle pe care le-au adunat 
până în această zi, dela găini. Ele îşi fac de pe acum socotea- 
lile lor şi se îngrijesc ca să-şi strângă până la Paşti ouăle de 
care au nevoie pentru păşti şi pentru înroşit (Hârnea, p. 5). 

Acelaş obiceiu este şi în Banat: «începând cu prima săp¬ 
tămână din Păresimi, şi până la Miezul Păresimilor (mijlocul 
postului, Târnainte-târnapoi, Târnoasele), ouăle se numără, 
că atâtea vei avea peste-an, şi din ele se pun sub cloţă, să 
zacă şi să scoată pui de Sf. Paşti, în semn de bucurie. Iar 
ouăle adunate din ziua Târnoselelor şi până la Vinerea Pati- 
melor (Vinerea Neagră) se colorează de femei numai în această 
zi (Novacovici, III, p. 18). 

CÂND SE COLOREAZĂ 

Este o mare diversitate, în datinele noastre, asupra timpu¬ 
lui când se colorează ouăle de Paşti. 

Prin judeţul Vâlcea, unde toate obiceiurile şi datinele refe¬ 
ritoare la ouăle roşii se încep la Măcinici sau Simţi, adică 
dela sărbătoarea Sfinţilor 40 de Mucenici (9 Martie), şi ţin 
până la Ispas (înălţarea Domnului), femeile încep încondeia¬ 
tul ouălor la Măcinici, si le rosesc de Paşti, continuându-se în 
toate Duminicile Sfintei Paresimi, până în Joia Joimarelor 
(Bălăşel, Şez., XVII, 20). 

In Vrancea, cele din urmă trei zile ale postului, sunt rezer¬ 
vate pentru înroşitul ouălor (Hârnea, 8). 

In judeţul Vlaşca, pe alocurea ouăle se înroşesc Miercurea, 
în săptămâna mare, iar în Joia Mare le duc femeile la bise¬ 
rică, unde le lasă până în ziua de Paşti. Făcându-se astfel, se 
crede că aceste ouă nu se strică niciodată (Marian, II, 279). 

In foarte multe locuri, ouăle se înroşesc în Joia Mare. 

Aşa se face în Bucovina, în credinţă că ouăle împistrite în 
această zi, nu se strică niciodată (Marian, II, 279). 

Tot prin Bucovina, însă, ouăle se mai înroşesc şi în zilele 
de Vineri şi Sâmbătă din Săptămâna Mare (Marian, III, 44). 

In jud. Vâlcea, se înroşesc în Joia Joimarelor (Bălăşel, 
Şez., XVII, 20). 

In Muscel, Joimăriţa, un fel de Mama Pădurii, e spaima 
fetelor, care se grăbesc să toarcă toată cânepa şi să înroşească 
ouăle, ca să nu le prindă Joimăriţa cu treburile neisprăvite. 

Joimăriţa vine noaptea şi întreabă: 

Câlţii, câlţii, torsu-i-ai? 

Sgrebenii îndrugatu-i-ai ? 

şi fata răspunde: 

Două ouă încondeiete 

puse la părete! 

Adică: « Am isprăvit şi de tors şi de îndrugat, ba am încon¬ 
deiat şi două ouă: uite-le, la părete » (Godin, Serbătorile, 46). 

In. Ţara Oaşului, « Gioi-Mari» este ziua ouălor (Muşlea, 
Anuar I, 148). 

In Macedonia, pe alocurea, ouăle se văpsesc în Joia Mare, şi 
se pun la icoană, unde stau până la înălţarea Domnului (Licea). 

In alte părţi, ouăle se înroşesc Vinerea. 

In Vâlcea: « Adevărata zi în care se rosesc ouăle, este Vine- 
rea cea Mare, care se mai numeşte şi Vinerea cea seacă. Insă 
în Vinerea ouălor nu se roşesc ouăle cele ce se destină a fi 
împărţite în ziua de Paşti, de sufletul răposaţilor. Aceste ouă 
se roşfsc în Sâmbăta Pastelor, şi sunt încondeiate totdeauna 
de persoane curatei (Bălăşel, Şez., XVII, 20). 

In Muscel: «Vinerea Paştelor (seacă) se mai chiamă şi 
Vinerea ouălor, că încep de atunci unele femei să încondeio 
la ouă» (Codin, Şerb., 48). 

Tot aşa şi prin Argeş, în Rudeni, se numeşte Vinerea ouă* 
lor, şi încep încondeiatul (Gorovei, Credinţi, p. 251). 

In Păuşăşti-Otărău (Vâlcea), Vinerea Mare se chiamă Vinerea 
ouălor dar... « nimeni nu roşeşte ouăle în această zi» (Fierăscu).. 

In Cămărzana si Moiseni, din Tara Oaşului, ouăle se închi- 
stresc în Vinerea Paştelor (Muşlea, Anuar, I, 154), ca şi în 
Banat (Novacoviciu, III, 19, 20). 

Şi prin Macedonia se înroşesc ouăle Vinerea. «Doamna 
Atena M. Ghica, macedoneană, roşeşte în Vinerea Pastelor 
ouă, şi atunci dă cu el pe fruntea tuturor din casă, face cruce 
în frunte, în barbă, obrazul drept şi stâng şi zice; «ghiu,, 
ghiu, ghiu vini ou roşu; roşu ca aua, sănătos ca chiatra ». Zice 
de trei ori şi pe urmă pupă oul. Acest obiceiu a început să se 
încetăţenească, căci îl găsesc la patru case, în Păuşăşti-Otărău,. 
jud. Vâlcea (Fierescu). 

In Valea Almăjului, la Vinerea Patimelor, numită Vinerea 
neagră, sau Vinerea ouălor, « roşesc oauă ». Fac « oauă pestriţă 
cu puL,» — încondeiază (Emil Petrovici, Anuarul Arhivei de 
folklor, III, 44). 

Prin Muscel, încondeierea, înpietrirea şi roşirea ouălor se 
face în Sâmbăta Paştelor (Codin, Şerb., 48). 

Prin Vrancea, Sâmbăta femeile scot ouăle din roşăţi (Hâr* 
nea, 17). 

In Păuşăşti-Otărău (Vâlcea), unele femei bătrâne ţin obi¬ 
ceiul de a înroşi ouă numai în ziua întăi de Paşti, pentru, 
toate trele zilele (Fierescu). 

Ouăle se înroşesc şi după Paşti. 

In Spătăreşti, jud. Baia, se fac ouă roşii şi la Sf. Gheorghe, 
dacă el nu cade în Săptămâna Luminată, iar în unele părţi 
se fac ouă roşii la Ispas şi la Rusalii (Pamfile, Cromatica, 179). 

In Vâlcea, la Ispas, se înroşesc ouă proaspete, şi se împart 
cu flori de trandafir, ca să fie de sufletele răposaţilor (Bălă- 
şel, Şez., XVII, 23). 

După credinţa poporului, nu se vor mai face ouă roşii 

numai la sfârşitul lumii. 

» 

Legenda din Basarabia, la fel cu cele din Moldova: 

1. Diavolul a făcut un scaun de aur cu uşe, ca să-l prindă 

pe Dumnezeu, dar Dumnezeu a spus Diavolului să se aşeze 

el întâi, ca să-i arăte cum să sadă. Când Diavolul s’a aşezat, 

uşile scaunului s’au închis şi l-au prins. Dumnezeu i-a spus 

că-1 va slobozi când femeile nu vor mai face ouă roşii. 

» 

2. După altă legendă. Faraonul dracilor, care stă în lanţuri, 
întreabă mereu dacă se mai văpsesc ouă, şi când i se va răs¬ 
punde că nu se mai văpsesc, atunci el va ieşi din lanţuri, şi 
atunci are să fie sfârşitul lumii (Mateevici). 


CUM SE COLOREAZĂ 

La început, ouă de Paşti au fost numai de coloare roşie; 
cu trecerea vremii, şi probabil sub influenţa păturii mai culte, 
s’au făcut ouă de Paşti şi în alte colori: galbene, verzi, alba-t 
stre şi negre. 

Termenii tehnici, pentru fiecare din aceste cinci colori, 
sau văpsele sunt: 

Gălbineală, gălbânare, gălbineaţâ, cu pluralul gâlbănâri, gâl- 
binele, gâlbineţe, iar termenul cel mai întrebuinţat e pluralul 
gălUnele. 

Roşală şi roşaţă, plural: roşele, rusele şi roşeţe, cu termenul 

cel mai uzitat roşele. 

» 

Albăstreală, plural albăstrele. 

Verdeaţă, pl. verdeţe şi verdele. 

Negreaţă, negreală, pl, negrele, negrete, negreturi (Marian, 

III, 23).' 

Pentru preparatul colorilor se întrebuinţează numai vase 
nouă, pentruca ouăle să nu se păteze, şi pentru fiecare color 
trebue un vas deosebit. 

Intr’o vreme, toate colorile se preparau, de gospodine, 
numai din burueni, din flori, din frunze, din fructe de copaci, 
din coji de copaci şi chiar din lemne de diferite esenţe. Astăzi, 
rar unde se mai întâlneşte câte o femeie bătrână, care cunoaşte 
şi întrebuinţează meşteşugul văpsitului cu buruieni, şi aproape 
pretutindeni ouăle se colorează cu substanţe chimice, cu ani- 
line şi diferite prafuri, care se cumpără dela dugheni. 

Văpsitul cu substanţe extrase din plante, a fost o artă 
care ajunsese la o mare perfecţie, şi toată lumea este convinsă 
de superioritatea în gingăşie a coloritului din vremile trecute, 

fată de rezultatele ce se obţin astăzi, cu întrebuinţarea sub- 

* > * > 

stanţelor din fabrici. 

Plantele întrebuinţate pentru producerea diferitelor colori, 
sunt numeroase. 

Coloarea galbănă se scoate din alior, cules în luna lui Mai: 
din frunze de agud şi de zarzar, fiecare dând o altă nuanţă 
de galbăn. 

Variaţia nuanţelor depinde şi de timpul când se recoltează 
plantele. Aliorul cules pe la Sf. Ilie, dă un galbăn-ruginiu. 

Galbăn deschis sau opărit, iese din flori de brânduşă. 

Galbăn-cărămiziu se scoate fierbând coajă de arin. 

Galbănul se mai scoate din bobiţe de brobinţar, flori de 
bumbişor, coji de ceapă, flori de drob, din coajă de lemnul 
cânelui, de pădureţ şi de mălin, fiartă la un loc; coaja de pădu¬ 
reţ, frunzele de mesteacăn, păpădia, coaja de păr, vârfuri de 
răchită, flori de rapiţă sălbatecă, de săpunel, de sunătoare, de 
siminoc, de soc, de sovârf, coajă de salbă moale, etc., dau nuanţe 
variate de galbăn. 

Coloarea albastră se obţine din flori de viorele. 

Pentru verde se întrebuinţează răchiţica, aliorul, drobiţa, 
frunze de nuc, coajă de arin, coajă de măr dulce, coajă şi mugur 
de măr pădureţ, floarea soarelui, ruja, etc., în diferite combina¬ 
ţii, pentru a se obţine nuanţe variate. 

Coloarea roşie, pretenţioasă, cere multă chibzuială la între¬ 
buinţarea materialelor din care se prepară. Roşu se scoate din 

frunze şi flori de mâr acru, frunze de mâr dulce, flori de sovârf, 
frunze de corn, cimbrişor, coajă de perj, de mâcieş, arin negru ; 
coada cocoşului, roiba, boabele de călin, etc., se combină între 
ele pentru a da coloarea roşie, în nuanţa dorită. 

Pentru coloarea neagră se întrebuinţează coaja de ariny 
fructele arinului, şi coaja verde a riudlor (coaja fructelor), 
în combinaţie şi cu rădăcină de stevie, vârfuri de sovărf, sau 
fructe coapte de bois, de soc, coajă de corcoduş, şi altele câteva, 
în diferite combinaţii. 

Modul de preparare a colorilor şi combinaţia nuanţelor, 
sunt pe larg tratate în « Cromatica », opera lui Tudor Pam-- 
file şi Mihai Lupescu, şi în broşura « Meşteşugul văpsitului 
cu buruieni », de Artur Gorovei, Nr, 22. Seria B din « Cuno- 
ştinţi folositoare », editată de « Cartea Românească ». 

Orice coloare ar urma să se dea ouălor de Paşti, afară de 
cea albastră, ouăle se fac mai întâi galbene. 

După ce s’a scos din plante materia colorantă galbănă, se 
împietreşte. 

împietrirea se face punându-se, în zeama obţinută prin 
fierberea plantei, o câtime de piatrâ acrâ, pisată mărunt, 
ca să se topească. 

In aceste gâlbinele se pun ouăle bine spălate şi se lasă vreme 
de cel puţin un ceas, după care se scot şi se lasă să se usuce 
bine, şi apoi se pun în roşele. 

Din roşii, ouăle se fac negre, punându-le în negrele. 

In Macedonia, în genere, la sate ouăle se văpsesc în roşu 
cu bâcan, iar prin oraşe cu substanţe chimice, în galbăn, 
verde, roşu, etc. (Licea). 

In văpsele albastre se pun de-a-dreptul ouăle albe. 

Primul ou cu care se colorează, ca probă, pentru a constata 
dacă va ieşi bine coloarea, se numeşte, în Bucovina, cearcâ. 
Acest ou, în ziua de Paşti, se împarte între copiii de casă. 
In acest scop se pune în casă o glie de pământ, verde, în jurul 
căreia se învârt copiii şi mânâncă oul, dar fără a rosti vreun 
cuvânt. După aceasta găoacea oului «cearcă» se pune pe 
grindă, după ce a fost umplută cu aluat din făină de grâu, 
pentru ca să fie noroc în casă (Marian, III, 32). 

O explicaţie, de origină cărturărească, a diverselor colori de 
ouă de Paşti, ar fi în jud. Mehedinţi, unde se spune că fie¬ 
care color simbolizează câte ceva, în credinţa poporulu. Aşa, 
roşu ar simboliza sângele Domnului—lucru necontestat; 
negru, ar simboliza durerea Sfintei Fecioare, pricinuită de 
evrei, prin schingiuirea lui Isus, şi albastru ar însemnă vic¬ 
toria creştinismului prin crucificarea lui (loan Paralescu). 

Rămân astfel neexplicate colorile galbăn şi verde. 

Prin Bucovina, ouăle negre ar însemna chinul şi durerea 
•ce a suferit Hristos, când a fost răstignit pe cruce (Marian, 

III, 32 )- 

# 

încondeiatul ouălor presupuse oarecare cunoştinţi mai în¬ 
tinse, o practică mai îndelungată şi un oarecare gust artistic 
mai desvoltat. 

Pentru a închistri sau a încondeia ouăle, se întrebuinţează 
două instrumente: chişiţa şi feleşteul. 

Chişiţa (pişiţUy pcisiţa, tcişiţa, fcişiţa, chirşiţa) sau hijara, 
numită si vizaric si condeiu, iar în valea Bistriţei din Mol- 
dova numită închistritoare — instrument cu care se trag liniile 
figurilor ce ornamentează oul, e un beţişor subţire, rotund şi 
lung, ca de un lat de mână, bortit la un capăt de-a-curmezişul, 
cu sula. In borticica aceasta e băgată şi întărită o ţevişoară de 
alamă,: ca de un lat de deget de lungă, făcută de obiceiu din- 
tr’un capac de lulea, care sunt foarte subţiri şi deci lesne de 
îndoit. Căpăcelul de lulea se taie în formă pătrată, se învâr¬ 
teşte în jurul unui ac subţire, şi se bate cu un ciocănaş, ca să 
fie cât se poate de simetrică şi borticica ţevişoarei nu prea 
largă. Aplicată în tăietura beţişorului, se vâră în interiorul 
ţevişoarei un păr de porc, care se leagă de mănunchiul chi- 
şiţei ca să nu se mişte (Marian, III, 35). 

Pe aiurea, tubuşorul de tinichea de lulea în loc de a fi 
aplicat de-a-lungul beţişorului de lemn, e fixat ca un cuiu 
pe partea laterală a beţişorului (Pamfile, Cromatica, 190). 

In Banat, în loc de chisită, se întrebuinţează « un bâticel 
ascuţit la un cap ca condeiul, muiat în grăsime sau ceară 
topită » (Novacoviciu, III, 16). 

Chişiţa întrebuinţată în Bulgaria şi în Cehoslovacia, este 
absolut la fel cu a noastră. (Fig. 5). 

In ornamentaţia ouălor, afară de linii, sunt şi puncte: 
picăţele (chicăţele), pui. Acestea se fac cu un alt instrument: 
feleşteu, feleştiuc, motoc, mătăz, mătuf, pămătuf —un beţişor 
care are la un capăt câţiva câlţişori sau buci, bumbac ori 
acamă de in (Marian, III, 36; Pamfile, Cromatica, 190). 



Fig. 5- 


Pentru colorarea ouălor merişoare, nu se cere multă iscu¬ 
sinţă. Bine spălat, oul se fierbe în văpseaua galbănă, şi apoi 
în cea roşie, verde sau neagră, iar cele albastre direct în văp¬ 
seaua albastră, şi lucrul s’a isprăvit. 

Inchistrarea sau încondeierea este mai anevoioasă. 

In Bucovina se procedează astfel: 

Pe vatra, pe care trebue să fie mulţi cărbuni aprinşi, se 
aşterne o pânză pe care se înşiră ouăle în faţa focului, ca să se 
usuce bine şi să se încălzească, învârtindu-le pe o parte şi pe 
alta, ca să fie deopotrivă de calde pe toate părţile. Intr’un vas 
oarecare — chiar un hârb — ceara curată de albine, topită, 
se menţine caldă, lângă jăratec. 

Pe oul călduţ se aplică ceara topită, cu ajutorul chişiţ^i, 
care se moaie în ceară. Cu chişiţa se trag liniile desenului 
menite să rămâie albe, iar cu feleşteul se aplică punctele. 

Astfel zugrăvite cu ceară, ouăle se pun în văpseala roşie 
sau coloarea dorită şi se fierb. Căldura apei topeşte ceara, şi 
locul pe care a fost aplicată rămâne alb, şi se capătă un ou 
roşu închistrit cu diferite figuri albe. 

Tot cam aşa se procedează şi pentru a face ouăle muncite 
sau necăjite; numai cu deosebirea că pe când ouăle închi- 
strite sau pictate, au numai două colori, coloarea câmpului 
şi a închistriturei, cele muncite au multe feluri de colori, după 
chibzuinţă gospodinei. 


www.dacoromanica.ro 






OUĂLE DE PAŞTI 


63 


Câmpul unui ou închistrit poate să fie alb, sau în alt color, 
după cum şi închistritura poate să fie colorată, dacă oul pe 
care s’a făcut figura era de mai înainte colorat. 

Tehnica oului muncit este migăloasă. ^ 

Oul alb este mai întâi închistrit şi apoi se pune în văpsea 
galbănă. După ce s’a îngălbenit, este închistrit pe galbăn, şi 
pus în roşele, ca să se înroşească. Se repetă închistrirea pe 
roşu, şi se face verde, şi aşa mai departe, până se ajunge la 
ultima coloare, după care nu se mai închistreşte. 

Ouăle muncite nu pot să fie fierte, ca merişoarele, pentrucă 
dacă coloarea în care se introduc ar fi fierbinte, ceara diferi¬ 
telor închistrituri s’ar topi, locurile protejate de ceară s’ar 
colora după întâmplare, şi toată munca ar fi zădarnică. De 
aceea ouăle muncite sunt aproape crude şi nici nu se mănâncă, 
deci nu se ciocnesc. 

După ce s’a isprăvit operaţia colorărei, când sunt scoase 
ouăle din ultima văpsea, fiind puţin călduţe, se şterg cu o 
pânză curată, care ridică ceara, şi astfel ies la iveală diferitele 
colori cu care au fost închistrite, iar câmpul rămâne după 
cum a fost coloarea ultimă. 

Cine vrea ca să nu fie câmpul oului de coloarea în care a 
fost pus la urmă, îl închistreşte sau nu şi pe ultima coloare 
îl pune apoi în huşte de borş, în care îl lasă măcar 12 ceasuri 
după care frecându-1 cu mâna, dispare ultima coloare, şi 
celelalte, şi rămâne câmpul alb. După aceasta se pune lângă 
foc ca să se încălzească, şi ştergându-1 cu pânza curată, se ia 
ceara de pe ou. 

Ouăle acestea se numesc muncite, pentrucă la prepararea 
lor s’a înttebuinţat multă muncă, după cum a fost muncit 
şi Domnul Hristos. De aceea nici nu-i bine să faci astfel 
de ouă, se crede prin unele părţi din Bucovina, căci ar fi 
un păcat de moarte. Dacă nevoia se simte de a se face ouă 
muncite, se lucrează în Sâmbăta Mare, nu însă în Vinerea 
Mare, când a fost răstignit Hristos. 

O altă credinţă este că dacă de pe la mijlocul postului mare 
se începe a se închistri un ou muncit, făqând în fiecare zi 
numai o trăsătură pe el, până la Paşti, şi dacă în noaptea 
învierii îl pui pe gunoiu, legat cu o funie, într’o vreme de 

noapte vine un câne sau o altă arătare, şi vrea să-l ieie. Cel 
care a pus oul, trebue să-l păzească şi când vine arătarea să-l 
ieie, nu o lasă. Arătarea insistă mereu să ieie oul, şi fagădueşte 
păzitorului bani, sau orice doreşte, şi dacă păzitorul se învoieşte, 
arătarea îi aduce aceea ce au convenit, luându-şi oul. 

Ouăle, fie merişoare, închistrite sau muncite, după ce se 
usucă bine coloarea de pe ele, se ung cu slănină sau cu 
untură de porc, şi se şterg frumos cu o pânzătură, ca să 
capete luciu. 

Pânzătură cu care s’au sters ouăle nu se aruncă, ci se tine 
până în ziua de Paşti, când unele femei o pun în blidul cu 
pască, pe care o duc la biserică pentru a fi sfinţită. Pânza 
astfel sfinţită serveşte ca leac, se afumă cu ea pe cei ce sufăr 
de dureri de măsele, de urechi şi de alte boli. 

Gălbinelele cu care s’au împietrit ouăle, încă sunt bune 
pentru anumite leacuri. Aşa, se dau la porci, ca să nu capete 
brâncă, iar roselele se întrebuinţează contra rosetei, cum si 
spre a se spăla cu ele, ca să fie frumoase ca oul şi iubite ca 
el, fetele (Marian, III, 34-44). 

O interesantă descriere a tehnicii încondeierii ouălor, cum 
se practică în Vrancea, ni-o dă d -1 Hârnea: 

« Nimeni nu rămâne fără să-şi facă ouă roşii de Paşti. 

«In Vrancea, ouă roşii se fac de mai multe feluri: chicate 
(încondeiate), muncite sau merişoare simple. 

« Pentru chicat ouă trebue ceară topită şi o chirşiţă, fâcută 

dintr’o surcea de grosimea unui condeiu de scris, căreia i se 

pune în vârf o ţeavă mică de tablă, de obiceiu o capsă dela 

şnururile dela ghete. Ouăle se încălzesc cam departe de foc, 

şi apoi o fată sau femeie pricepută la chicat, le înfloreşte cu 

chirşiţă muiată în ceară topită, însăilând tot felul de flori 

frumoase, care închipuie fie o frunză sau o floare, fie un 

obiect ca fierul plugului, ori coada rândunicii, peştele ’n coteţ, 

racul si multe altele. 

» 

« Sunt si unii oameni meşteri la chicat ouăle. Fac frunza 

$ f 

stejarului, calea rătăcită. 

« Odată ouăle chicate, trebuesc înroşite. înainte vreme ele 
se rosiau în flori, dar acum cele mai multe femei întrebuin- 
ţează băcan sau alte roşăţi cumpărate dela târg. Rar care mai 

păstrează uzul vechiu cu înroşitul în flori, căci pe lângă alte 
toate se cere şi muncă multă. 

« (j^ine vrea să roşească ouăle în flori, are grijă să strângă 
de cu yară sovârf şi frunză de măr pădureţ, cu coaja roşie, 
pe care le usucă şi le păstrează aşa până în sara de Joia Mare, 
când le pune într’o cofă cu apă călduţă, şi le lasă să se dos¬ 
pească pe lângă sobă două nopţi şi o zi. Sâmbătă dimineaţa 
se storc buruenile, iar zama încălzindu-se puţin, şe înche- 
treşte cu piatră acră şi se aşează într’însa ouăle la îngălbenit, 
^eama trebue potrivită ca să nu fie fierbinte, ci numai aşa 
călduţă ca apa cjin gârlă, vara, pentru ca să nu se topească 
ceara de pe ouă. 

«In gălbinele sunt lăsate cel mult ca o jumătate de ceas, 
apoi se scot şi se pun la fiert într’un alt vas, cu frunză de 
măr şi sovârf, apoi un rând de ouă, şi tot aşa până se umple 
vasul. J^a urmă se toarnă peste ele apă curată şi se pune la 
fiert, până ce ouăle se răscoc şi se roşesc în acelaşi timp. Când 
totul e gata, se scot pe rând ouăle «i se şterg cu o cârpă, ungân- 
du-se cu grăsime, ca să capete lustru. In timpul fiertului, 
ceara s’a topit şi nu s’a prins roşaţa pe dâra cerii, din pricină 
că fiind acoperit acel loc cu ceară, nu s’a văpsit în gălbinări, 
aşa că a rămas chicătura albă pe câmp roşu. 

«Femeile mai bătrâne care li tremură mâna şi nu pQt 
chica, pun ouăle de albe în flori şi le scot merişoare, 

« Unele femei mai dibace de prin părţile Nerejului, înflo¬ 
resc chicăturile în mai multe colori, aşa fel că frunza sau 
floarea încondeiată pe ouă capătă coloarea pe care o vrea 
gospodina şi pe care o are aievea pe câmp. Aceştea se lucrează 
cu mai m^ltă trudă şi se numesc ouă muncite. 

« Ca să-i dea coloarea galbănă unei flori încondeiate, după 
ce scoate ouăle din gălbănări, gospodina unge cu dosul chir- 
şiţei muiată în ceară topită, partea ce voieşte să rămâie gal¬ 
bănă. Dacă vrea să mai facă apoi şi altă coloare, pe acelaşi 
ou, sau pe altele, cum ar fi de pildă să coloreze în verde o 
frunză, atunci fierbe într’o oală sămânţă coaptă de boz, şi 
după ce s’a răcorit, se stoarce şi în urmă aşează ouăle în zeama 
călduţă de boz, unde le lasă până ce capătă coloarea verde. 
Când le scoate afară, face din nou cu chirşiţa câteva benghiuri 

S A, R, — C^^^etâri 

de ceară, pe partea, care vrea să rămâie verde şi apoi înveleşte 
în câlţi fiecare ou în parte, şi le pune într’un ceaun la fiert 
cu florile (sovârful şi frunzele de măr), aranjate rânduri, 
rânduri, după cum s’a arătat mai sus, pentru ca să se înro-^ 
şească. 

<( Când le scoate din flori şi le şterge de ceară, ouăle rămân 
de toată frumuseţea » (Hârnea, 10-12). 

In Broşteni, pe Bistriţa (Moldova), mai înainte de a se 
înroşi ouăle, se împietresc în zăr, în care s’a topit piatră 
acră, ori în gălbinele, făcute din scoarţă de pădureţ, sau din 
luşte (nişte floricele ce cresc primăvara prin băhnuri şi ari- 
nişuri), Fiind împietrite, se fierb în băcan, care muiat în apă 
călduţă, ni dă coloarea roşie. Când ouăle s’au roşit bine, si 
sunt fierte în deajuns, atunci se scot din băcan şi se şterg 
cu un şumuiag (şomultoc) de buci, peste care s’a pus unt 
ori untură, ca să capete o fată strălucitoare (Lupescu, în Şez.,^ 
VII, 116). 

Prin judeţul Vâlcea, în Păuşăşti-Otărău, încondeiatul se 
face în modul următor: 

«Unele femei mai bătrâne mai păstrează obiceiul de a 
încondeia ouăle. încondeiatul se face astfel: înainte de a 
pune oul în roşeală, se ia o lumânare de ceară curată, se 
aprinde şi cu flacăra în jos, se întinde în diferite părţi ale 
oului. Pe unde se atinge ceara, nu se mai lipesc roşelele. După 
aceasta se pun în oala cu roşeli şi se fierb la foc. După ce se 
fierb, se scot şi se şterg de roşeli. Ceara care n’a căzut, cade 
acum şi locul rămâne alb. Se fac diferite desene, dar femeile 
nu ştiu să spuie ce reprezintă » (Fierescu). 

Tot pe acolo se încondeiază şi cu spirt de sare: După ce 
s’au roşit ouăle, se scot afară şi se lasă să se răcească. Se 
moaie o peniţă în spirt, şi se desenează pe ou. Pe unde trece 
spirtul (peniţa), rămâne coaja albă. Cine are un băţ de pal¬ 
tin, subţire la vârf, face desenurile mai bine, dar nu ştiu femeile 
cum se numesc desenele ce fac (Fierescu). 

Meşterul Gheorghe Marinescu, din Ştefăneşti, jud. Vâlcea, 
spune aşa: «întâi se cumpără dela prăvălie lemn de ouă^ 
care se pune într’o oală în apă căldicică, ca să se înmoaie, 
să se plămădească, în timp ce se lucrează la încondeiatul 

ouălor astfel: se pune ceara curată de stup de albine, într’un 
ciob de oală, sau strachină, ca să se topească, să se încălzească 
lângă foc, spre a fi nici prea fierbinte, nici prea rece ceara 
topită, căci altfel nu se poate trage bine cu condeiul, pe ouă. 
Văpseli nu se întrebuinţează la înroşitul ouălor, ci numai 
lemn de ouă. înmoaie condeiul în ceara încălzită, şi trage cu 
el pe oul rece, până se termină cu fiecare. După ce le încon¬ 
deiază pe toate, pune la topit piatră acră, într’un vas mai 
larg cu zeamă de varză acră, în care pune apoi atâtea ouă 
câte au loc de se acopăr bine peste tot; le ţine vreo cinci 
minute la împietrit, şi le scoate de se usucă bine zeama de pe 
ele. După aceasta aşează o căldăruşă sau tuciu pe foc, în care 
a turnat oala cu roşelile, mai adăugând şi apă, ca să le poată 
fierbe. Focul se face potolit, ca să nu fiarbă tare ’n clocote, 
căci se sparg atunci. De asemenea nu se suflă în foc, căci 
iar se sparg când fierb. După ce au fiert, le scoate din căl¬ 
dare, le şterge cu o cârpă şi rămân gata încondeiate şi roşite 
frumos, pentru ciocnit de Paşti, şi în alte ocazii, la zile mari, 
după Paşti (Comunicate de d -1 Ion N. Popescu). 

Ouă încondeiate fac şi Românii din Macedonia. Pe acolo 
se procedează astfel: 

« Se roşesc ouăle cu băcan. Se ia un strat de ceară, se sub¬ 
ţiază, se face ca un fir si cu această ceară se fac diferite linii 
frânte şi curbe, cercuri care, pe la Belcamen-Florina se 
aseamănă cu desenurile făcute pe scurteică, pe cămăşi, pe 
hainele albe naţionale. 

« Se desenează şi păseri. 

« Aceste ouă roşii cu figuri ceruite, pittate cu ceară, se pun 
într’un vas cu oţet, iar când se scot din oţet, ouăle rămân 
albe, iar unde erau figurile cu ceară, rămân roşii. Se dă la o 
parte ceara şi rămâne coloarea roşie numai în locurile desenate. 

«Pe la oraşe, Bitolia, etc., se încondeiază ouăle şi cu ghi- 
zape, adică apă tare, acid azotic. Se desenează cu peniţa, cu 
creionul sau cu un beţişor. In alte părţi din Macedonia şi 
Epir, se face o soluţie de sare de lămâie, se înmoaie cu o peniţă 
sau cu un beţişor, şi se fac diferite desenuri. 

« De obiceiu fetele încondeiază ouăle pictând flori, figuri 
de paseri, miei, etc. 

5* 

<( La unele ouă se scriu cuvintele: Hristos a înviat, Hristolu 
învie. Se mai scrie şi anul: 1920, 1930... 

«Un negustor din Belcamen-Florina mi-a spus că se pic¬ 
tează şi chipul lui Isus sau Maica Donmului. 

«Aceleaşi informaţii, cu mici deosebiri, mi-au fost confir¬ 
mate de un coleg profesor originar din Molovişte-Bitolia 
(Iugoslavia de azi); apoi de un negustor din Belcamen-Flo¬ 
rina (Grecia de azi); de un bacalaureat electrician, de fel din 
Băiosa-Epir (Grecia); de o doamnă fostă institutoare şi ori¬ 
ginară din Veria-Salonic (Grecia de azi) şi de alţii (Licea). 

Aceste informaţii despre ouăle de Paşti, la Româpii din 
Macedonia, se complectează cu cele comunicate de d -1 Vasile 
Christu. 

« Ouăle de Paşti, de obiceiu se văpsesc în roşu şi numai 
în Joia Mare. De câţiva ani, sub influenţa celorlalte popoare 
conlocuitoare, şi Aromânii începură să văpsească ouăle de 
Paşti si în alte colori, dar ceva mai rar. 

«In legătură cu văpsitul ouălor există multe obiceiuri. 
Dintre cele mai caracteristice, vom pomeni următoarele: 
Joia Mare, când trebue să se văpsească ouăle în roşu, se 
scoate o «vilinză » roşie (un fular roşu), înaintea răsăritului 
soarelui, deoarece se crede că în această zi în jurul casei 
ocolesc morţii, si ca să nu intre în casă, li se scoate aceste 
obiecte roşii, cu scopul de a-i sustrage, şi să aibă cu ce să se 
ocupe privind mereu vilinza, sau fularul roşu, până când 
vor pleca. 

«începând din Joia Mare, nouă Joi la rând femeile nu 
lucrează, ţinând de fulger şi trăznet, de asemenea nici nu 
bat păturile la gârlă, ca să nu bată grindina pe lume. 

«Există obiceiul ca băieţii să facă ouă din piatră sau din 
lemn, văpsindu-le în roşu. 

« Ciocnitul cu ouă roşii la băieţi, e caracteristic. Cel care 
sparge ouăle celorlalţi băieţi, are dreptul să le ia pentru sine 
pe toate. 

« Există obiceiul ca ouăle roşii să se zugrăvească, întrebuin- 

tându-se acid azotic. 

» 

« Oului zugrăvit i se zice pirdic, plural pirdiţi, după puiul 
perdica (în greceşte însemnează « păturniche »). Pirdiclu se dă 

în deosebi la tineri. Se zugrăvesc Mormântul Domnului, cu 
piatra pe care o ridică un înger, şi se zugrăveşte un cocoş, 
cântând în momentul învierii. De altfel, pe ou se zugrăvesc 
şi diferite păseri, dar în deosebi o rândunică, drept vestitoare 
a primăverii. 

«De oarece multe din comunele aromâneşti sunt aşezate 
în munţi, s’a păstrat obiceiul ca ouă roşii să se mănânce 
până la înălţare, adică timp de 40 zile, însă la oraşe nu se 
prea ţine acest obiceiu ». 

* 

Tehnica coloritului, la Moldovenii din Basarabia, ni-o dă, 
pe larg, Alecu Mateevici, în lucrarea menţionată. 

Reproducem textul, în traducerea d-lui G. G. Bezveconnâi. 

«Pregătirea ouălor, la Moldoveni, este o procedură destul 
de lungă, ce se face în ultimele trei zile dinaintea Paştelor. 
Mai înainte încă, începe alegerea ouălor, a celor mai mari, 
proaspete şi tari. In vederea tăriei, se întrebuinţează şi ouă 
de ţâţarcă (pichere, bibilică). 

Colorile uzitate sunt: roşu, verde, albastru, negru şi galbăn. 

Boiala se pregăteşte în oală nouă, pentru ca ouăle să nu 
aibă pete. 

Colorile se scot din plante şi au nume specifice moldoveneşti. 

Coloarea roşie — roşală sau roşaţă — se pregăteşte din 
sovârf şi din pojarniţă, despre care Moldovenii spun că-i 
colorată cu sângele lui Hristos, şi de aceea are sucul roşu. 

Fiecare din aceste plante se fierbe într’un vas nou şi se 
adaugă ppţină piatră acră; în boiele se pun ouăle boite mai 
întâi în galbăn. 

Coloarea roşie se mai face fierbând o mână de frunze de 

> _ 

măcuşori selbateci şi două mâni de frunze de sovârf. Toate 

acestea se pun într’o putinică, şi peste ele se toarnă zeamă 

scoasă din fiertura coajei de măr selbatec. Peste trei zile 

totul se toarnă într’o covată, în care se freacă frunzele, ca să 

se stoarcă din ele substanţa colorantă. 

f 

Ouăle boite galbăn, se pun într’o oală cil apă caldă, şi peste 
ele se toarnă roşala. Oala se pune pe foc, ouăle se fierb şi se 
colorează. 

Verdele — verdeţ — se face din dediţă, din seminţe de 
floarea soarelui, din brânduşă, din rujă neagră şi din urzică. 

Dediţa, dacă înfloreşte la Paşti, se culege şi se pune de 
verde să fiarbă într’o oală curată, în care se presură şi puţină 
piatră acră. Dacă Pastele cade înainte de a înflori dediţa, 
se întrebuinţează frunze uscate, culese de anul trecut. Când 
fierbe oala, se pun ouăle, care devin astfel verzi. 

Sămânţa de floarea soarelui se freacă, în apă caldă, cu 
melesteul, şi se adaugă şi puţin borş. 

Coloarea albastră se face cu albăstrele, care se scot din 
aceleaşi plante ca şi coloarea verde, fierte însă nu cu apă, 
ci cu borş şi puţină piatră acră. 

Coloarea neagră se scoate din coajă de nuci (de fructe, 
nu de arbor). 

Gălbinelele se fac din coajă şi din frunze de măr selbatec, 
pădureţ acru, din laptele cânelui, din drobiţă, din răchiţică 
şi din coji de ceapă. 

Coaja de pădureţ trebue să fiarbă mult timp în apă, în 
care se pune şi piatră acră, şi se fierbe din nou, şi când se 
răceşte, se pun ouăle în boia. 

Coloarea galbănă serveşte ca fond pentru alte colori; din 
galbene se fac ouăle roşii, şi apoi din ouă roşii se fac cele 
negre. 

Tehnica aceasta dispare treptat cu răspândirea preparatelor 
chimice. 

In vechime se colorau ouăle de Paşti numai în roşu; astăzi 
se mai colorează si în alte colori, dar mai mult în roşu. ‘ 

Ouăle negre însemnează chinurile lui Hristos. 

Coloarea se numeşte, în Basarabia, «încrestitura ouălor ». 

Inchistrirea se face cu un «condeiu», adică un beţişor 
înfăşurat cu câlţi de in, la capătul căruia se fixează o ţevi- 
şoară de aramă, prin care trece un fir de păr de porc, cu care 
se scrie. Capătul beţişorului se vâră în ceară topită, în care 
se amestecă puţin cărlDune de teiu pisat, pentru ca să capete 
ceara un ton cu reflexe negrii, şi cu ceara aceasta se trag 
desenurile. 

Oul e bine spălat şi aşezat pe o pânză ce atârnă pe vatră, 
deasupra cărbunilor încinşi, ca să se usuce şi să se încălzească 

puţin. După încondeiere, oul se pune la o parte, ca să se 
răcească şi apoi se procede la colorarea părţilor pe care nu 
este aplicată ceară. După colorare, oul se apropie iarăşi de 
foc; ceara se topeşte şi se şterge. Oul se unge cu slănină şi se 
şterge cu petica pe care a stat pe vatră. 

Petica aceasta, o bucată de pânză de in, nu se aruncă; 
unele femei o duc, în ziua de Paşti, la biserică, împreună cu 
pască şi ouă roşii, ca să fie sfinţite. 

Petica astfel sfinţită se păstrează un an întreg, şi se între¬ 
buinţează ca leac pentru diferite boli: dureri de măsele, de 
gât, de urechi, cum şi pentru unele boli de vite. Cu petica 
se afumă bolnavul. 

Unele femei păstrează nu numai petica, ci şi gălbinele, 
tot pentru leacuri. 

Ouăle de Paşti se fierb de obiceiu în Sâmbăta Mare şi se 
păstrează într’o oală sau într’un lighean. 

La masă se ciocneşte, mai ales de cătră rude, căci altfel 
ele nu se întâlnesc pe Ceea Lume. încep a ciocni soţul cu 
soţia, apoi părinţii cu copiii. 

Coaja ouălor mai frumoase nu se aruncă, ci se înşiră pe 
un fir, şi cu ele se înfrumuseţează « casa mare ». 

După masa de Paşti, copiii umblă prin sat cu ouă roşii, 
zicând « Hristos a înviat», şi primesc şi ei ouă şi dulciuri». 

* 

Ouăle pe care putem să le numim «în relief», şi care se 
obişnuesc în Vrancea, pe la Vidra şi Găuri, unde se numesc 
ouă muncite în chiclazuri (Hârnea, 10), se fac aplicându-se pe 
ou ceară Colorată cu văpsele cumpărate din târg, ceară care 
rămâne pe ou, în relief. 

« 

In jud. Vâlcea, ouăle înroşite se pun într’un vas în care 
s’a aşternut pelin verde (Bălăşel, Şez., XVII, 21). 

Despre ouăle care nu sunt frumos scrise, se zice, în glumă, 
că gospodina le-a scris numai ca să nu le cunoască găina 
(Voronca, Datine, 422). 

Omul minciunos nu poate roşi ouăle frumos, căci văpselele 
nu se prind de ouăle sale (Bălăşel, loc. cit.). 

Nu se suflă în oala în care fierb ouăle pentru roşit, căci 
vor crăpa toate ouăle din ea (Bălăşel, id). 

Cel întâi ou care se încondeiază trebue să fie ornat cu figura 
care înfăţişează fierul plugului — datină din judeţul Mus¬ 
cel — fiindcă întâi plugul se pune în brazdă primăvara (Godin, 
Şerb., 48). 

* 

încondeiatul este o artă, care tinde să ajungă la o perfecţie 
pe care nu au bănuit-o strămoşii noştri; aceasta, însă, nu mai 
este o artă populară. încondeiatul care se practică astăzi în 
oraşe, prin şcoli, cere o dexteritate pe care nu orice sătean 
poate să o aibă, şi un simţ artistic cu care nu oricine este 
înzestrat. Ouăle care se încondeiază astăzi, pentru diferite 
expoziţii, şi pentru care se utilizează diferite modele anume 
pregătite, nu pot să intre în cadrul cercetărilor de folklor. 

A trage o linie dreaptă în jurul unui ou, servindu-te de 
instrumente primitive, ca chişiţa şi feleştiucul, nu e tocmai 
uşor. Pentru linii fine, s’a luat obiceiul, pe unele locuri, de a 
se sefvi de un condeiu făcut din pană de gâscă, dar cu cât 
condeiul e mai fin, cu atât şi tragerea unei linii drepte e mai 
dificilă. 

Unele meştere în ale încondeiatului procedează în modul 
următor: Oul se ţine în mâna stângă, cu mâna întoarsă, 
adică vârful degetului mare pe dosul oului, şi vârful dege¬ 
tului arătător pe vârful oului. Cu mâna dreaptă, având cotul 
răzimat de corp, ca să nu se mişte, se ţine chişiţa cu vârful 
pe ou, şi învârtind oul, între cele două degete, ca în jurul 
unei axe, cu vârful degetului al patrulea, linia trasă de chişiţă 
iese dreaptă, şi punctul cu care se începe linia se uneşte cu 
punctul cu care sfârşeşte. Pentru aceasta, însă, se cere oare¬ 
care dexteritate: învârtirea oului trebue să se facă repede, 
până a nu se slei ceara topită de pe chişiţă. 

ORNAMENTAŢIA OUÂLOR DE PAŞTI 

Ouăle încondeiate prezintă o mare varietate de subiecte 
reprezentate: animale, plante, obiecte uzuale de gospodărie, 
etc., etc. 

Cevfl specific ouălof ^ncondei^ţe [■omâneşţi esţe că, (pfic^fe 
ar fi moţivele c^je se desenează, nu se reprezinţă niciod^ţă 
un obiecţ în înţfegime, de pildă un arboje cu ţfunchiul, 
[■^mufile şi frunzele lui, s^u cofpul înţjeg 3I unui flnimfll: 
iepyfe, bejbece, gâscă, eţc., ci se fllege parţe^ cflracţejisţică 
disţinctivă a fiecăjui obiecţ. Asţfel, d^că-i vojba de un ar^oj, 
se desenează fjunza; ţfunchiul ţuţujor arbojiloj ar fi fel 
repjezenţaţ, nu s’ar puţea spune dacă se repjezinţă un stejar 
sau un ţeiu, pe când fjunza ţeiului şi a sţeJar^l^i ®e poţ 
confunda- ţrebue şă se fepfezinţe un ani¬ 

mal, se alege parţea cofpului prin care se deosebeşţe de cele- 
lalţe animale: ujechia iepurelui, copiţa calului, laba bjoaşţei, 
eţc. Penţfu a r^Pr^^^^ţfl pl^S» se desenează fieful plugului. 

Sunţ şi lucfuri uzuale care se desenează în înţfegime, de 
pildă vârtelniţa, grebla, furca, penţfucă sunţ, pfin ele însăle, 
desţul de feduse ca facţyfă, şi nu s’ar puţea găsi o parte din 
ele care să caracţerizeze înţfegul. Se poaţe desena înţre- 
gime un peşţe, penţfucă are o fojmă cu ţoţul deosebiţă de 
celelalţe animale; un peşţe n’are Ofgane adJacenţe suscepţi- 
bile de difefenţiep: copiţe, coarne, labe, eţc. Peşţele esţe figu¬ 
rat pe ouă încondeiaţe, făfă deţalii, prin un simplu conţuf, 
o linie dinţf’o ţjăsăţufă de condeiu. 

Se găsesc, pfin Muzeele noasţje, ouă de Paşţi Ofnamenţaţe 
cu animale înţfegi, şi cu oarecare deţalii; sunţ, însă, 

inovaţii jecenţe, influenţe sţfăine. Asţfel de Ofnamenţe nu poţ 
să fie considejaţe ca pfoducţiune a spifiţylui popojylui fomâ- 
nesc, neavând jijicio legătufă cu arta populară difl saţele 
noasţre. 

Tipul clasic al arţei populare româneşţi, în ceea Pri^^Şţ^ 
Ofnamenţaţia ouăloj de Paşţi, esţe fepfezenţarea în alb) pe 
fond roşu, în mod foarte simplu, a părţiloj caracţerisţice şi 
disţincţive ale unoj anumiţe obiecţe. 

Desenul se face pfin linii şi pjin puncţe, şi obiecţul repre- 
zenţaţ esţe repeţaţ pe a^^lflŞi 00, chiar până şi de opţ op. 

Aşa, de pildă, penţju a reprezenţa fieful plugului, se împafţe 
pfin linii dfepţe oul în două compartimente*, pfin mijlocul din- 
ţfe vâfful şi dosul oului, de jufîmpfejuf, ceea oe face, peşţe 
ţoţ, paţfu compafţimenţe, şi dacă se mai ţfage o linie la fel. 

care să unească vârful cu dosul, pe celelalte două părţi late¬ 
rale ale oului, se capătă opt despărţituri, aproape egale, şi în 
fiecare dintre ele se desenează un fier de plug. 

Desenurile acestea sunt aşezate cu simetrie: în comparti¬ 
mentele de sus, adică din spre vârful oului, fierul plugului 
este reprezentat cu vârful în sus, iar în compartimentele de 
jos, cu vârful în jos. 

Pentru variaţia desenelor, pentru a înlătura monotonia, în 
compartimentele de sus, corpul fierului de plug este punctat 
cu alb şi câmpul (fondul) rămâne întreg roşu, iar în comparti¬ 
mentele de jos, corpul fierului de plug este complect roşu, 
iar câmpul punctat cu alb. 

Se înţelege că aceasta nu este o regulă generală; poate să 
fie punctat câmpul din compartimentul de sus, şi complect 
roşu cel de jos; sau maniera de a trata desenul şi câmpul 
să varieze si în alt chip, de pildă să fie identice două comparti¬ 
mente la întretăierea în cruciş a unghiurilor formate de liniile 
verticale şi de acele orizontale, sau în orice alt chip, după 
fantezia persoanei care închistreşte oul. 

Nici împărţirea oului în opt compartimente nu-i o regulă 
generală, dela care nu se abat cei ce închistresc ouăle. 

Sunt motive de ornamentaţie care se pot face pe toată 
suprafaţa oului, cum ar fi de pildă desenurile numite calea 
rătăcită, desagii popii, lănţuşul; alteori oul este împărţit numai 
în două compartimente, pentru a desena de pildă foaia de 
stejar, sau răduşca, şi chiar calea rătăcită. Alte ornamente 
cer numai patru compartimente, şi uneori împărţirea în com¬ 
partimente se poate face fără ca ele să fie toate egale, ceea ce 
se întâmplă, însă, mai rar, după cum şi împărţirea oului în 
două compartimente se poate face prin linii verticale, din vârf 
spre jos, sau cu linii orizontale, prin mijlocul dintre vârf şi dos. 

In fine, fantezia artistului popular găseşte destule mijloace 
pentru a varia dispoziţia desenurilor, după cum îşi variază 
şi subiectele reprezentate. 

Execuţia ornamentelor prezintă diferenţe din punct de 
vedere tehnic, determinate de gradul de cultură al artistului. 

O ţărancă, ale cărei cunostinti nu trec dincolo de hotarul 

t y i f 

satului ei; o femeie care n’a avut sub ochii ei o gravură, şi 

pentru care singura noţiune de pictură i-au dat-o icoanele 
din biserică, se mulţumeşte s^ tragă pe ou, linii grosiere, cu 
chişiţa pe care o manevrează cu stângăcie, şi să deseneze 
figuri pe care le cunoaşte în jurul ei, şi poate să le reproducă 
pe cât mai asemănătoare: o greblă, un fier ţje plug, o sapă, 
o roată, o frunză, etc. In acelaşi sat, însă, soţia preotului sau 
a învăţătorului, care au oarecare cultură, dacă se hotărăsc 
să imiteze poporul din care s’au ridicat, şi să fac^ ouă de 
^aşti, vor fi mai îndem^natece, liniile ce vor trage vor fi mai 
fine, desenurile mai îngrijite şi fantazia lor va inventa motive 
prin care să se distingă, părăsind tradiţia, făcând inovaţii. 

Civilizaţia oraşelor a iiţfluenţat mult asupra corupţiunii 
datinelor din sate, în toate privinţile, deci şi în datina ouălor 
de ^aşti. 

Corupţia aceasta nu constă numai în faptul că sătencele 
nu mai cunosc — sau nu mai practică — meşteşugul văpsi- 
tului cu burueni, şi întrebuinţează produsele fabricate, pe 
care le cumpără din oraş, dar corupţia cea mare este că s’au 
introdus şi la sate motive de ornamentaţie necunoscute mai 
înainte vreme de săteni, cari astăzi imitează pe cei veniţi 
de prin oraşe, aducând cu ei un suflet străin, o limbă stri¬ 
cată şi obiceiuri care nu au nicio legătură cu datinele stră¬ 
moşeşti. Aşa se explic^ ouăle încondeiate pe care g^sim, 
drept ornamente, câte o păsărică din pliscul căreia iese scris 
cuvântul « cucu!», şi alţfel de ornamente bizare, pe care d-1 
Leonida Bodnărescu le întitulează « Figuri fantastice ». 

Şe mai găsesc şi ouă de Paşti pe care, cu vârful unui ac, 
se deseneşz^, în câmpul colorat, chipul Maicei pomnului, 
şi altfel de embleme, care nu au nicio legătură cu ornamen¬ 
taţia tradiţional^. 

Toate aceste manifestări în ornamentaţia oului de Paşti 
care, dacă vor dăinui, vor forma tradiţia peste câteva decenii, 
nu iiţtră în cadrul acestui studiu. 

Ca influenţă a timpurilor moderne este şi apariţia, prin 
unele sate, a unor profesionişti cari fac, pentru bani, ouă 
încondeiate. Aşa, în satul Ştefăneşti din jud. Vâlcea, d-1 Glţ. 
Marinescu, care se ţntitulează «pictor de ouş », mi-a făcut, 
în 1928, cincizeci de bucăţi, şi pe un altul, pe care mi l-a 

făcut în dar, a pus această inscripţie: « Vă doresc mulţi ani. 
Gh. Marinescu, pictor de ouă. Ştefăneşti, Vâlcea. Anul 
1928, luna Mai». 

Considerate din punct de vedere tehnic, ouăle pe care le 
încondeiază Românii din Transil/ania, sunt mai artistic orna¬ 
mentate; se recunoaşte influenţa civilizaţiei Saşilor. Se găsesc 
în Ardeal exemplare care nu amintesc întru nimic vechile 
noastre ouă de Paşti: prin armonia colorilor, pe fond negru 
de pildă, prin fineţa liniilor şi compoziţia desenului, acestea 
sunt adevărate obiecte de artă, după cum, în anii din urmă, 
în Bucovina se încondeiază ouă în aceleaşi condiţii: sunt 
foarte frumoase, dar nu cuprind nimic tipic românesc. 


MOTIVE DE ORNAMENTAŢIE 

Motivele ornamentaţiei ouălor încondeiate sunt numeroase, 
şi fiecare motiv se prezintă în mai multe variante, care se 
diferenţiază după diferite localităţi. Variază chiar în acelaşi 
sat, şi variat iese acelaşi motiv din mâna aceleiaşi persoane 
care încondeiază. 

Variantele unui aceluiaşi motiv nu prezintă mare interes, 
întotdeauna. Dacă, de pildă, în desenul numit « cârligul cio¬ 
banului », cârligul va fi desenat la dreapta ori la stânga, 
aceasta nu are nicio importanţă, ca şi dacă « fierul plugului» 
are vârful în jos ori în sus. 

Mulţimea aceasta a motivelor se impune să fie clasificată. 

Prima clasificare făcută este aceea a d-lui Leonida Bod- 
nărescu, încă din 1908, în lucrarea sa « Câteva datini de Paşti 
la Români ». 

D -1 Bodnărescu clasifică desenurile si motivele cele mai 

9 

des întrebuinţate, în cinci serii: 

1. Regnul animal, cuprinde figurile de animale: albina, 
broasca, şerpele, melcul, etc. 

2. Seria motivelor vegetale, diferite plante: frunza bradu¬ 
lui, garoafa, spicul grâului, etc. 

3. Uneltele casnice şi de câmp: grebla, lopata, fierul plu¬ 
gului, etc. 

4. Ornamentele industriale, motive luate din industria cas¬ 
nică. Seria aceasta ar cuprinde un număr foarte restrâns de 
motive; d -1 Bodnărescu citează numai două: clinul ce se 
formează la croirea cămăşilor si mânecile. 

t t 

5. Diversele, precum desagii şi brâul popii, calea rătăcită, 
crucea Paştelor. 

D -1 Al. Tzigara-Samurcaş, în lucrarea sa «Arta în Româ¬ 
nia », tipărită în 1909, admite două mari categorii de orna¬ 
mente: motivele vegetale şi motivele animale, iar o a treia, 
nu mai puţin bogată, ar cuprinde desenurile de origini deo¬ 
sebite, în care ar precumpăni mai ales imitarea uneltelor mai 
uzuale. 

Obiectele pe care ţăranul le vede, în mijlocul naturii în 

care trăieşte, pe care le întrebuinţează zilnic, cum şi unele 

lucruri care, pentru el, sunt simboluri, îi inspiră — în zilele 

noastre — motivele ornamentelor întrebuinţate pentru ouăle 

de Paşti. 

> 

«Din gând», spun unele femei că încondeiază ouăle, 
ceea ce nu este o expresie adevărată, fiindcă fondul ornamen¬ 
taţiei noastre populare, nu este izvorît din imaginaţie, ci întot¬ 
deauna este copia unei realităţi văzute şi pipăite de ţăran. 

Ideile abstracte, apanajul oamenilor culţi, nu preocupă 
mintea poporului dela ţară; concepţiile ţăranului despre enti¬ 
tăţi se concretizează în obiecte reale, cunoscute de aproape 
de el. Divinitatea, pentru ţăran, este un Dumnezeu întrupat 
ca orice om, cu barba albă, dar pe care-1 poate vedea numai 
câte un privilegiat, din când în când; credinţa, pentru el, 
o întrupeî^ză biserica, o clădire; pentru ţăran. Statul este un 
funcţionar oarecare, după cum Justiţia este judecătorul în 
faţa căruia se prezintă câteodată. Cât despre Frumuseţâ, 
Bunătate, Virtute ... el n’ar putea să le reprezinte prin ima¬ 
gini, precum face o anumită pătură a Societăţii. 

De aceea trebue să considerăm un exces de snobism patrio¬ 
tic afirmările d-lui G. Jocu, medic veterinar, care în broşura 
« Câteva desluşiri asupra oulelor roşii şi încondeiate de Paşti », 
crede să fi descoperit modul în care poporul nostru ştie să 
reprezinte, pe ouăle de Paşti, sentimentele nobile de care 
este însufleţit. 

D -1 Jocu ne învaţă că «înţelesul încondeierii aulelor, e 
mult mai uşor decât al ieroglifelor egiptene, cu care se prea 
poate să aibă o origină comună sau să fie imitate, se înţelege 
într’un gen aparte şi după neamuri». 

Ornamentele de pe ouăle de Paşti şi ieroglifele egiptene ! 

Mai departe: « Pentru noi Românii, au o însemnătate foarte 
mare, căci din pricina vieţii retrasă, pastorală, neliniştită 
adese de invaziuni, străbunii neavând pictori cu şcoală, cari 
să ni redea pe pânză scene din viaţa poporului, acesta singur, 
prin bunul său simţ, a încondeiat pe ouă, la Paşti, toate 
impresiunile, îndeletnicirile şi credinţele sale ». 

Astfel concepută origina ouălor de Paşti, d -1 Jocu ajunge 
la constatarea că Credinţa noastră moştenită din străbuni, 
e redată pe un ou care se chiamă Ochiul lui DumneJseu, şi pe 
altul numit Crucea îmbrăcată în argint. 

Un ou încondeiat cu numele de « Ochiul lui Dumnezeu », 
nu este cunoscut în nicio colecţie şi nu este pomenit de niciun 
cercetător; în realitate, încondeierea aceasta are alte nume; 
în Muscel ar fi « Codru », în Dâmboviţa ar fi « Drumul rătă¬ 
cit » (Maria Panaitescu). 

« Crucea îmbrăcată în argint», de asemenea necunoscută, 
este ceea ce în Muscel se numeşte « Floarea tronului» (Maria 
Panaitescu). 

Ţăranul nostru ar fi reprezentând, după credinţa d-lui 
veterinar Jocu, pe ouăle de Paşti, Libertatea sau Independenţa 
ţării, prin încondeierile numite de d-sa: Sceptrul Domnului, 
Buzduganul Domnitorului, Fruntea Jupânesei sau Coroana 
Doamnei, Steaua Tronului (<< tron » însemnează « sicriu ») şi 
Steaua noastră » care va lumina în veacuri din ce în ce mai 
frumos şi mai strălucitor»,— toate aceste numiri inventate 
de d -1 Jocu, şi care altfel se numesc de acei cari le încon¬ 
deiază. 

« Deviza Românului « fost Cinstea » — zice d -1 Jocu —, 
reprezentată prin Floarea cinstei; Dreptatea, prin Cumpăna 
Dreptăţii; Umanitatea, prin Mâna milogului. Un măgăruş 
ar fi însemnând Şăgălnicia Românului, deşi figura aceasta 
este, în adevăr, o glumă făcută cu oul de Paşti de vreun târ- 
govăţ rătăcit prin sate. 

Fantezia lucrează şi mai departe: desenul numit Calea 
rătăcită simbolizează — pentru d -1 Jocu —■ «vieaţa grea şi 
încercată în lupta pentru traiu »; Higiena este reprezentată 
prin o panglică, un parazit intestinal pe care ţăranul nici nu-1 
cunoaşte. Poezia o redă floricica Nu mă uita; Cântul, îl 
exprimă Gâtul vioarei, ba până şi Astronomia o simbolizează 
ţăranul prin Luceafărul. 

Intre modelele de ouă încondeiate, frumos reproduse în 
această broşură, găsim un iepure (figura i8), care numai ou 
românesc nu este: un ou pe care un târgovăţ a decalcat una 
din hărtiuţile cu care se distrează copiii, şi cu care se orna¬ 
mentează ouăle de Paşti, de cătră locuitorii de prin alte oraşe 
din Europa. 

De sigur, teoriile fanteziste ale d-lui Jocu nu pot să fie 
luate în consideraţie într’un studiu nepornit din consideraţii 
ştiinţifice, pentru care d-sa a inventat nume de motive de 
ornamentaţie necunoscute nicăeri în cuprinsul ţării noastre» 

# 

Clasificaţia cea mai potrivită, dacă privim totalitatea moti¬ 
velor ouălor de Paşti încondeiate de săteni, si lăsând la o 
parte motivele introduse de câtva timp încoace, influenţe 
străine, datorite spiritului de imitaţie, atât de dăunător artei 
noastre populare, ar fi: 

I. Simboluri. 

II. Natura, cu subdiviziunile: 

a) animale, 

b) plante, 

c) obiecte uzuale. 

Materialul care poate servi de bază la această clasificare, 
afară de colecţiunile din diferite muzee şi de colecţii particu¬ 
lare, îl putem cerceta în următoarele publicaţiuni, după data 
cronologică a apariţiei lor: 

Leonida BODNĂRESCU: Câteva datini de Paşti la Români^ 
Cernăuţi, 1908.— Sunt 6 modele colorate, care nu au nimic 
specific românesc; în Bucovina se încondeiază ouă foarte fru¬ 
moase, dar influenţş aglomeraţiei de popoare ce locuiesc pe. 

un teritoriu aşa de restrâns, a înlocuit vechile modele moldo¬ 
veneşti, cu desenuri care nu au nimic comun cu tradiţia noa- 
stră. Pe primul ou din această tabelă, cu modelul explicat 
prin « peştele », figurează doi peşti redaţi în amănunte: corpul 
cu solzi, coada cu două părţi, capul cu ochii, ceea ce nu este 
o creaţiune după datină. Al doilea ou, «turma cu capre», 
are numai pe o lăture un număr de opt siluete de capre; 
pe oul «Crucea Paştelor», o reprezentare catolică, este o 
cruce ornamentată pe un piedestal, şi de amândouă părţile 
crucii câte un înger, o fiinţă cu o aripă desfăcută şi cu o mână 
întinsă spre cruce; al patrule ou, « steaua şi grebla », cu greble 
înfipte în mijlocul unei stele, nu-i un motiv românesc, ca şi 
« flori în ulcică », şi ca şi « balerca », ou frumos împodobit, dar 
fără tehnică si fără motive româneşti. 

» 9 

Alte patru tabele din cartea d-lui Bodnărescu, cuprind 42 
de motive, dintre care unele greu de ghicit că ar reprezenta 
ceea ce ni spune, în explicarea figurilor, precum « sâmburele 
nucii», şi altele numite «figuri fantastice », care în realitate 
sunt absolut aceleaşi cu modelul numit « urzitoarea » si « cobel- 

9 9 

ciul >>, modele care sunt şi în cartea lui Haberlandt. 

Al. TZIGARA-SAMU'RCAŞ : Arta în România. I. Studii 
critice. Bucureşti, 1909.—■ In acest studiu sunt 26 modele 
de ouă încondeiate din judeţele Buzău, Prahova, Muscel, 
Argeş, Ilfov, Tecuciu, Dâmboviţa, R.-Sărat, un model din 
Sohodol (Ardeal), şi câteva modele fără indicarea localităţii. 
In lucrarea aceasta se găsesc modele de dantelă, ceramică şi 
ţeseturi, în care sunt utilizate şi ornamentele depeouădeP-aşti. 

Al. TZIGARA-SAMURCÂŞ: Muzeul Neamului Românesc, 
Minerva, 1909.— Are trei modele de ouă încondeiate: « Calea 
rătăcită », «Calea mărului » si « Fierul plugului ». 

C. RADULESCU-CODIN şi D. MIHALACHE: Sărbăto¬ 
rile poporului, cu obiceiurile, credinţile şi unele tradiţii legate de 
ele. Culegere din părţile Muscelului. Voi. VII din publicaţiile 
Academiei Române «Din vieaţa poporului român», 1909. 
Are 24 feluri de încondeieri, toate denumite, de origină curat 
sătească. 

Prof. Dr. M. HABERLANDT: Oesterreichische Volkskunst 
an den Sammlungen des Museumsfiir oester,reichische Volkskunde 

in Wien, Wien, igii.—'Are cinci gravuri colorate cu ouă de 
Paşti încondeiate, din Bucovina. 

D-na Maria I. PANAITESCU: Colecţie de ouă încondeiate 
din diferite judeţe. — Din publicaţiile Casei Şcoalelor. O bună 
lucrare, cu ii6 modele de ouă încondeiate din judeţele: 
Ilfov, Prahova, Buzău, Muscel, R.-Sărat, Dâmboviţa, Vlaşca, 
Olt, Gorj, R.-Vâlcea, Covurlui, Iaşi, Tecuci, Tutova. Toate 
modelele sunt redate cu trăsături albe pe câmp roşu, şi repre¬ 
zintă adevărate motive româneşti vechi, neînfluentate de civi- 
lizaţia modernă. Ouăle care au servit la alcătuirea acestei 
lucrări, se găsesc în Muzeul etnografic din Bucureşti. 

Tudor PAMFILE şi Mihai LUPE S CU: Cromatica poporului 
român. Voi. XXIV din colecţia Academiei Române «Dinvieaţa 
poporului român», 1914.— Cuprinde 43 modele autentice ţără¬ 
neşti, din judeţele Dâmboviţa, Argeş, Dolj, Tecuciu, Tutova, 
dintre care câteva fără indicarea numirii încondeierii. 

Revista IZVORAŞUL, din Bistriţa, jud. Mehedinţi, de sub 
direcţia d-nei Olimpia şi Pr. Gh. Dumitrescu-Bistriţa, a 
publicat un număr de modele de ouă încondeiate. In anul IV 
şi V (1933—1923) sunt II modele din Celaru şi Marodin 
(Romanaţi), Cârligele (R.-Sărat), Tg.-Trotuş, Poiana Sărată 
(jud. Trei Scaune) şl Băiţa (jud. Mureş-Turda). Niciunuia 
din aceste modele nu i se arată numirea. 

Sterie ENUICA, în « Calendarul Izvoraşul» pe anul 1933, 
p. 73, a dat două modele din Poiana-Mare (Dolj). 

C. S. NICOLĂESCU-PLOPŞOR: Ouă încondeiate din 
judeţul Dolj, Craiova, 1937.—• Un preţios album cu 64 modele 
polihrome, ouă aflătoare în Muzeul regional de antichităţi 
şi etnografie al Prefecturii Dolj. Unele modele prezintă ino¬ 
vaţii, lucruri ce nu pot interesa; prima tabelă are 6 modele 
imposibile: patru paseri naiv zugrăvite, o broască şi un peşte, 
opera unor inovatori i^ră talent, ca si un alt ou de pe tabela 
Il-a, cu două paseri şi mai naiv încondeiate. Aceste mici 
cusururi, însă, nu micşorează valoarea documentară ce pre¬ 
zintă acest album. 

Artur GOROVEI: VOrnementation des oeufs de Pâques 
chez Ies Roumains .— Comunicare făcută la Congresul Interna¬ 
ţional de Artă populară din Praga, în Octomvrie 1938, publicată 

6 A, R, — Studii fi Cercetări 

în «Art popiilaire. Travaux artistiques et scientifiques 
du i-er Congres internaţional des arts populaires, Prague, 
MDCCCCXXVIII. Introduction par Henri Focillon, Pro- 
fesseur â la Sorbonne, I. Edition Duchartre, 15 Rue Ernest 
Cresson, Paris.— Sunt 9 modele, din care 6 ouă cu ornamente 
în relief, din Vrancea, şi 3 modele din Moldova. 

George OPRESCU: Peasant Art in Roumania. Special 
autumn number of « The Studio », London, 1929.— Pe pagina 
36 sunt 12 modele de ouă încondeiate din Transilvania, din 
colecţia Muzeului etnografic dela Cluj. Nu este numirea fie¬ 
cărui model, dar toate sunt de origină pur populară româ¬ 
nească, la fel cu acele din alte regiuni româneşti. 

C. RADULESCU-CODIN : Literatură, Tradiţii si Ohi^ 
ceiuri din Corhii-Muscelului. Voi. XXXIX din publicaţiile 
Academiei Române «Din vieaţa poporului româu», 1929.— 
Sunt 170 modele nedubioase, unele însă fără explicare, 
ce^a ce ar fi fost şi greu de făcut, pentrucă nici nu poţi ghici 
cam ce ar fi vrut să înfăţişeze persoana care le-a încondeiat. 

Ion I. DĂSCĂLESCU: Ouăle încondeiate, în revista «Arta 
şi Arheologia» de sub direcţia d-lui Profesor O. Tafrali. 
Anul II, fascicula 3, 1929.—■ 16 modele de ouă încondeiate, 
din colecţia Muzeului de antichităţi din Iaşi; ouă polihrome, 
artistic reproduse. Sunt ouă din Bucovina, Transilvania (Bran) 
şi din judeţele Dorohoiu şi Suceava (astăzi Baia), dar nu se 
indică numele motivului. 

Irina lUPCEANU: Pagină demonstrativă de ouă încon¬ 
deiate, în revista « Farul Căminului». An. II, Nr. 10, Martie 
1935.— Sunt 15 modele, unele cu indicarea localităţilor: 
Câmpulung (?), Muscel, Lucovăţ (Storojineţ) şi Bran. Toate 
sunt modele cunoscute în alte colecţii, afară de « hora », care 
reprezintă un bărbat ţinând de mâni două femei şi danţând. 
Modelul acesta este opera unui cărturar; nu-i sătesc. 

Motivele din aceste publicaţii, împreună cu cele nereproduse 
din diferite muzee şi colecţii particulare, cum şi acele menţionate, 
defolkloriştiicitaţi până acuma: Marian, Bodnărescu, Bălăşel, 
Elena NiculiţăVoronca, însumează un total de peste trei sute 
de motive de ornamentaţie întrebuinţate pe ouăle încondeiate, 
dintre care numele multora au rămas necunoscute. 

Tabloul următor cuprinde numele acestor motive, cu ară¬ 
tarea judeţului în care intervin şi a scriitorului în lucrarea 
căruia sunt amintite, sau a localităţii unde sunt semnalate- 
de diferiţi corespondenţi, sau din cunoştinţe personale. 


ALBINA 

Bucovina: Marian, Bodnărescu. 
Basarabia: Mateevici, Tzigara. 
ARGEŞANCA 
Muscel: Godin. 

ARIPA HULTANULUI 
Tzigara; R.-Sărat, Panaitescu 
ARIPI DE CĂRĂBUŞ 
Vâlcea 

ARIPIOARA 

Bucovina, Marian; Basarabia, Mat. 

ATÂRNĂŢEI 

Muscel, Godin 

BALERCA 

Bucovina, Bodnărescu; Dolj, Plop- 
şor 

BĂLŢATUL 
Bucovina, Marian 
BERBECELE 
Bucovina, Marian 
BOLOBOCUL CERCUIT 
Bucovina, Marian 
BRAD 

Tzigara; Ilfov, Pan; Vâlcea, Băl. 
BRĂDUŢUL (brăduiul) 
Bucovina, Marian; Muscel, Godin; 
lupceanu 

BRÂUL MAICEI DOMNULUI 
Botoşani, Voronca 
BRÂUL POPEI 
Bucovina: Marian, Bodnărescu, 
Voronca; Tzigara 
BROASCA 

Bucovina, Bodnărescu; R.-Sărat, 
Panaitescu; Muscel, Godin; Tzi- 
gara 

BROASCA ŢÂSTOASĂ 
Vâlcea, Bălăsel 
BUTOIAŞUL 


Bucovina, Bodnărescu 

BUTONAŞ 

Ilfov, Tzigara 

CALCEA (călinica) 

Bucovina, Bodnărescu 
CALEA MĂRULUI 
Tzigara 

CALEA RĂTĂCITĂ 
Bucovina: Marian, Bodnărescu 
Tutova, Panaitescu 
R.-Sărat, Buzău: Panaitescu 
Muscel, Codin-Mihalache; Codin 
Dolj, Plopşor 
Tzigara, lupceanu, Bran 
Basarabia, Mateevici 
CALEA RĂTĂCITĂ IN CRUCI 
Muscel, Cod. 

CĂLINAR (Calendula) 

Bucovina, Bodnărescu 
CALUL 

Bucovina, Bodnărescu 
CÂMPUL 
Bucovina, Voronca 
CĂNGI 

Tecuciu, Panaitescu 
CAPRELE 

Bucovina, Bodnărescu 
CÂRCEL DE VIE 
Runcu, Pamfile 
CÂRJA CIOBANULUI 
Bucovina, Marian 
CÂRLIGUL (CAŢA CIOBANU¬ 
LUI) 

Bucovina: Marian, Bodnărescu 
Ilfov, Panaitescu 
Dolj: Plopşor, Pamfile 
Vâlcea, Bran 

Muscel: Codin, Codin-Mih., Pan., 
Tzigara 


6* 

Dâmboviţa, Panaitescu 
Sohodol, Tzigara 
Basarabia, Mateevici 
CÂRLIG ŞI DRUM 
Runcu, Pamfile 
CERCELUL 

Tzigara; Basarabia, Mateevici 
CERCELUL DOAMNEI 
Bucovina, Marian 
CHICIURA 
lupceanu 

CIOBANUL CU OILE 
Zvoristea, Voronca 
CIOCUL BERZEI 
Vâlcea, Bălăsel 
CIOCUL PUPEZEI 
Muscel, Codin 

CIOMAGUL CIOBANULUI 
âlc6ă 

CIREŞA (cireşica) 

R.-Sărat, Buzău, Dâmboviţa; Pan. 
Vâlcea, Bălăşel 

Muscel: Codin, Codin-Mihalache 
Dolj, Plopşor 
Basarabia, Mateevici 
CIUBOŢICA CUCULUI 
Bucovina: Marian, Bodnărescu 
CIUPERCELE 
Muscel, Cod.-Mih. 

CLINE (40 de) 

Bucovina; Marian, Bodnărescu 
Basarabia, Mateevici 
CLOPOŢELUL 
Bucovina, Bodnărescu 
Tzigara 

CLOŞCA CU PUI 
Olt, Panaitescu 
Muscel, Codin 
lupceanu 

COADA COCOŞULUI 
Muscel, Codin-Mihalache 
V âlcea 

COADA RACULUI 
Bucovina, Bodnărescu 
Tzigara 


COADA RÂNDUNICEI 
Bucovina, Bodnărescu 
Muscel, Codin 
COADA ZMEULUI 
Muscel, Codin 

COARNELE BERBECULUI 
Bucovina: Marian, Bodnărescu, 
Voronca 
Muscel, Codin. 

COAimELE CERBULUI 
Bucovina: Marian, Bodnărescu 
Tzigara 

COARNELE ŢAPULUI 
Bucovina, Marian 
COBELCIUL 
Bucovina, Bodnărescu 
COCOANA IN FOIŞOR 
Muscel, Cod. 

COCOŞELUL 
Covurluiu, Panaitescu 
COCOŞUL PUŞTEI 
Muscel, Codin 
CODRICEI 

Muscel: Codin, Tzigara, lupceanu 

V âlcea 

CODRU 

Ilfov: Muscel, Panaitescu 
CODRU IN BUCĂŢI DESCHIS 
Buzău, Panaitescu 
Muscel, Codin 

CODRU IN BUCĂŢI ÎNCHIS 
Buzău, Panaitescu 
Muscel: Codin 
COLŢUL LUPULUI 
âlc6â 

COLŢUL PORCULUI 
Prahova, Panaitescu 
Muscel; Codin, Codin-Mihalache, 
Panaitescu 
Dolj, Plopşor 
Vâlcea 
Tzigara 

COPITA CALULUI 
Muscel, Codin 
Dâmboviţa, Panaitescu 

Tzigara 

COROPIŞNIŢA 

Muscel: Codin, Codin-Mihalache 

Vlaşca, Panaitescu 

Dolj, Plopşor 

Prahova, Tzigara 

CORNUL BERBECULUI 

Bucovina, Marian 

Muscel: Codin, Panaitescu 

Vlaşca, Panaitescu 

Tzigara 

CORNUL ŢAPULUI 
Bucovina, Marian 
COSTIŢILE 
Bucovina, Marian 
COTEŢUL FĂRĂ PEŞTE 
Buzău, Panaitescu 
Muscel, Codin 
CREANGĂ 
Bucovina, Bodnărescu 
CREASTA COCOŞULUI 
Bucovina: Marian, Bodnărescu, 
Voronca 

Muscel: Codin, Panaitescu, Tzi¬ 
gara 

Vâlcea, Bălăşel 

Tecuciu: Panaitescu, Tzigara 

Vlaşca, Panaitescu 

Dâmboviţa, Tzigara 

CREASTA GĂINEI 

Vâlcea, Bălăsel 

CREASTA PUPEZEI 

Muscel, Codin 

CRENGUŢE 

Bucovina, Bodnărescu. 

CRENGUŢE ŞI DEGEŢELE 

Bucovina, Bodnărescu 

CRUCEA 

Muscel, Codin 

Dolj, Plopşor 

lupceanu 

CRUCEA MIŢLULUI 
Muscel, Panaitescu 
CRUCEA NAFUREI 
Bucovina, Marian 


Basarabia, Mateevici 
Tzigara 

CRUCEA PAŞTELUI 
Bucovina: Marian, Bodnărescu, 
Voronca; Tzigara 
CRUCEA ROMÂNEASCĂ 
Bucovina, Marian 
Basarabia, Mateevici 
CRUCEA RUSEASCĂ 
Bucovina, Marian 
Basarabia, Mateevici 
CUBELCUL 
Bucovina, Bodnărescu 
CUCOŞUL 

Bucovina: Bodnărescu, Voronca 
CUIBUL CRÂNGULUI 
Muscel, Panaitescu 
CUIBUL GRANGURULUI 
Muscel, Panaitescu 
Tzigara 
CURSE 
V âlcea 

DEGETUŢE 

Bucovina, Bodnărescu 

DEGEŢELE 

Bucovina, Bodnărescu 

DESAGII POPII 

Bucovina: Marian, Bodnărescu 

Ilfov, Tutova, Panaitescu 

Vâlcea, Bălăşel 

Tzigara 

DINŢII LEULUI 
Bucovina, Bodnărescu 
DIPLA 
Vâlcea, Bălăsel 
DRUMUL RĂTĂCIT 
Dâmboviţa: Panaitescu 
DRUMURI 
Tecuciu, Pamfile 
DULAPUL 

Muscel: Codin, Codin-Mihalache, 
Panaitescu 
Vâlcea, Panaitescu 

FASOLE 
Ilfov, Panaitescu 
Dolj, Plopşor 
Tzigara 
FEDELEŞ 
Vezi: Butoiaş 

fierăstrău 

Dâmboviţa, Panaitescu 
Muscel, Godin 
Tzigara 

FIERUL PLUGULUI 
Bucovina: Marian, Bodnărescu 
Iaşi, Panaitescu 
Argeş, Pamfile 

Dâmboviţa: Pamfile, Panaitescu 
Muscel: Godin, Godin-Mihalache 
Vâlcea: Bălăşel, Panaitescu 
Dolj, Plopşor 
Tzigara 

FIERUL RARIŢEI 

Dâmboviţa, Panaitescu 

Tzigara 

FLOARE 

Runcu, Pamfile 

lupceanu 

FLOARE DE GÂPŞUNĂ 
Tzigara 

FLOARE FĂRĂ GRĂGŞOR 
Bucovina, Bodnărescu 
FLOARE DE GUIŞOARE 
Vlaşca, Panaitescu 
FLOARE DOMNEASGĂ 
Bucovina, Bodnărescu 
Muscel, Godin 

FLOARE IN FORMA GRUGEI 
Bucovina, Bodnărescu 
FLOAREA GAROFEI 
Bucovina, Marian 
FLOAREA MĂRULUI 
Bucovina, Bodnărescu 
Tzigara 

FLOAREA DE MUŞEŢEL 
Muscel, Godin 
Prahova, Panaitescu 


FLOAREA PAŞTELOR 
Bucovina, Marian 
Tzigara 

FLOAREA STRAGHINEI 
Ilfov, R.-Sărat, Vlaşca: Panaitescu 
Muscel: Godin, Godin-Mihalache 
'X'zi^siră 

FLOARE DE TRANDAFIR 

Muscel, Godin 

FLOAREA TRONULUI 

Muscel, Panaitescu 

FLORI 

Gorj, Pamfile 

FLORI DE GUIŞOARE 

Muscel, Godin 

Tzigara 

FLORI DE GHIOGEI 
Vâlcea 

FLORI DE PĂR 
Bucovina, Bodnărescu 
FLORI DE STEJAR 
Gorj, Pamfile 
FLORI IN ULGIGĂ 
Bucovina, Bodnărescu 
FLORI FĂRĂ NUME 
Tzigara 
FLORIGELE 
Ilfov, Buzău: Panaitescu 
Muscel: Godin, Panaitescu 
"V âlc0â 

FLUIERUL GIOBANULUI . 

Bucovina, Marian 

Basarabia, Mateevici 

FLUTURE 

Bucovina, Marian 

Tutova, Pamfile 

Basarabia, Mateevici 

Tzigara 

FOAIA ARŢARULUI 
Ilfov, Panaitescu 
FOAIA GĂPŞUNEI 
R.-Sărat, Panaitescu 
FOAIA DE JUGASTRU 
Muscel: Godin-Mihalache, Panai¬ 
tescu 

tOAIA LILIACULUI 
Muscel; Panaitescu, Tzigara 
FOAIA PALTINULUI 
Muscel, Codin 
FOAIA DE SALCÂM 
Buzău, Panaitescu 
Dâmboviţa, Panaitescu 
Muscel: Codin-Mihalache, Codin 
R.-Sărat, Tzigara 
FOAIE DE STEJAR 
Buzău, Panaitescu 
Muscel: Codin, Tzigara 
FOI DE CUIŞOARE 
Muscel, Codin 
Vlasca, Panaitescu 
FOI DE TRANDAFIR 
Ilfov, Panaitescu 
FRÂUL CALULUI 
Gorj, Panaitescu 
Muscel, Codin 
âlc6ă 

FRUNZA BRADULUI 
Bucovina: Marian, Bodnărescu, 
Voronca 

Dâmboviţa, Panaitescu 

Vâlcea 

Tzigara 

FRUNZA CĂPŞUNEI 
Muscel, Codin 
Prahova, Panaitescu 
Dolj, Plopşor, 

^7” âlccâ 

FRUNZĂ ŞI CÂRLIG 
Dolj, Pamfile 
FRUNZA CODRULUI 
lupceanu 

FRUNZA FAGULUI 
Tzigara 

FRUNZA DE FRĂGUŢĂ 
Bucovina, Bodnărescu 
FRUNZA FRASINULUI 
Vâlcea 

FRUNZA JUGASTRULUI 
Ilfov, Vlasca, Dâmboviţa: Panai¬ 
tescu 


Muscel, Codin 
Vâlcea, Bălăşel 
Tzigara 

FRUNZA MĂRĂCINULUI 
Muscel, Codin 
Vâlcea, Bălăsel 
FRUNZA MĂRULUI 
Bucovian, Bodnărescu 
FRUNZA DE MESTEACĂN 
Bucovina, Bodnărescu 
FRUNZA NUCULUI 
Bucovina, Marian 
Muscel, Codin 
Basarabia, Mateevici 
Tzigara 

FRUNZA PALTINULUI 
Tzigara 

FRUNZA PĂRULUI 
Bucovina, Bodnărescu 
FRUNZA PLOPULUI 
âlc6ă 

FRUNZA DE SALCÂM 
Muscel, Codin 
Vlasca, Panaitescu 
FRUNZA DE SALCIE 
Bucovina, Bodnărescu 
FRUNZA STEJARULUI 
Bucovina: Marian, Bodnărescu, 
Voronca 
Gorj, Pamfile 
Muscel: Codin, Panaitescu 
Basarabia, Mateevici 
Tzigara 

V âlcea 

FRUNZA TEIULUI 
Tzigara 

FRUNZA TRANDAFIRULUI 

V âlc63> 

FRUNZA TRIFOIULUI 
Bucovina, Bodnărescu 
Tzigara 

FURCA DE TORS 
Bucovina: Bodnărescu, Marian 
Basarabia, Mateevici 

FURCA PE FÂN 
Bucovina, Marian 
Muscel, Codin-Mihalache 
Basarabia, Mateevici 
FURCA DE URZIT 
V âlcea 

FURCULIŢA 
Bucovina, Bodnărescu 

GAIE 

R.-Sărat, Panaitescu 
GAROFA 

Bucovina: Marian, Bodnărescu 
Tzigara 

GAROFE IN OALĂ 
Bucovina, Voronca 
GÂTUL COCOŞULUI 
Bucovina, Bodnărescu 
GÂTUL VIOAREI 
Vâlcea 

GHIARA GĂINEI 
Muscel, Codin 
GHIOCEI 

Bucovina: Marian, Bodnărescu 

Muscel, Codin 

Vlasca, Panaitescu 

Tzigara 

GLASTA 

Muscel, Codin 

GOANGA 

Muscel, Codin 

GRAPA 

Muscel, Codin 

GRÂUL CÂMPULUI 

Bucovina, Marian 

Tzigara 

GREBLA 

Bucovina: Marian, Bodnărescu, 
Voronca 

Dâmboviţa: Pamfile, Panaitescu 

Muscel, Codin 

R.-Sărat, Panaitescu 

Dolj, Pamfile 

Basarabia, Mateevici 

Tzigara 

GRIERUL 


Bucovina, Bodnărescu 
GURA BROAŞTEI 
Bucovina, Bodnărescu 

HÂRLEŢUL 

Bucovina: Marian, Bodnărescu 
HEMEIUL 
Bucovina, Bodnărescu 
HULUB 

Bucovina, Voronca 

IARBA MIELULUI 
Muscel, Panaitescu 
IEPURELE CULCAT 
Muscel, Codin 
INELUL CIOBANULU 
Bucovina, Marian 
Tzigara 

LABA BROAŞTEI 
Bucovina: Marian, Voronca 
LABA CÂRTIŢEI 
Bucovina, Marian 
LABA GĂINEI 
Bucovina, Marian 
Dâmboviţa, Muscel: Panaitescu 
Basarabia, Mateevici 

V âlcea 
Tzigara 

LABA GÂŞTEI 

Bucovina: Marian, Bodnărescu, 
Voronca 

Muscel: Codin, Codin-Mihalache 
Tecuciu, Panaitescu 
Curtea-de-Argeş, Tzigara 

\7 âIppo 

LABA RACULUI 
Bucovina, Marian 
LANŢ (lănţuş) 

Tecuciu, R.-^ărat: Panaitescu 
LEGĂTURA PLOŞTII 
Muscel, Codin 
LINII încrucişate 

V âlcea 
LINTEA 
Bucovina, Marian 

Tzigara 

LOPATA 

Bucovina, Bodnărescu 
LUNA 

Bucovină, Voronca 
LUPUL 

Muscel, Panaitescu 

MAGHERANUL 

Bucovina, Marian 

Tzigara 

MĂNĂSTIRE 

Dâmboviţa, Panaitescu 

Muscel, Codin-Mihalache 

Basarabia, Mateevici 

Tzigara 

lupceanu 

MÂNA 

'\7 âippo 

MÂNA CIUNGĂ 
"V âlc0ă 

MÂNA MILOGULUI 
R.-Sărat, Panaitescu 
MÂNECI COSTEŞITE 
Bucovina, Bodnărescu 
MÂNECI SUCITE 
Bucovina: Marian, Bodnărescu 
Tzigara 

MĂRGELELE BROAŞTEI 
V âlcea 

MĂRUL LUI ADAM 
Muscel, Codin 
MELCUL 

Bucovina, Bodnărescu 
Muscel, Codin 
Tzigara 

MESTEACĂN 
Bucovina, Bodfiărescu 
MICŞUNEA 
Ilfov, Panaitescu 
Dolj, Plopşor 
Buzău, Tzigara 
MIEZUL DE NUCĂ 
Bucovina, Bodnărescu 
MORIŞCA 


Muscel, Codin-Mihalache 
MURE 

Tecuciu, Panaitescu 

Vâlcea 

Tzigara 

MUSCA 

Bucovina, Bodnărescu 
Muscel, Codin 

MUŞCATE PE FEREASTRĂ 

Muscel, Codin 

MUŞEŢEL 

Muscel, Codin 

Buzău, Tzigara 

NAIU 

Tutova, Pamfile 

NĂPÂRCA 

Bran 

NUCŞOREAUA 
Muscel, Codin 

OCHIUL BOULUI 
Bucovina, Bodnărescu 
OCHIUL ŞERPELUI 
Tecuciu, Panaitescu 
OALA LEGATĂ 
Bucovina, Bodnărescu 
OALA IN PETECĂ 
Bucovina, Marian 
OUĂLE ROŞII 
Bucovina, Marian 

PAINGĂN 

Bucovina: Marian, Bodnărescu 
Dâmboviţa, Vlasca: Panaitescu 
Muscel; Codin, Codin-Mihalache 
V âlcea 

Basarabia, Mateevici 
Tzigara 
PĂLĂRIA 
Bucovina, Marian 
PALMA 

R.-Sărat, Panaitescu 
PANA CORBULUI 
Bucovina, Bodnărescu 

PANA PĂUNULUI 
Tzigara 

PANA RÂNDUNICII 
Vâlcea, Bălăsel 
PĂPĂDIA 

Bucovina, Bodnărescu 
PĂSTĂI DE FASOLE 
Bucovina, Bodnărescu 
PĂSTĂI DE LINTE 
Bucovina, Bodnărescu 
PĂSTĂI DE MAZERE 
Bucovina, Bodnărescu 
PAŞTELE (pasca) 

Bucovina: Marian, Voronca 
PEPENI 

Bucovina, Voronca 
PEŞTELE 

Bucovina: Marian, Bodnărescu, 
Voronca 

Vâlcea, Panaitescu 
PEŞTELE FĂRĂ COTEŢ 
Muscel, Codin 
PEŞTELE IN COTEŢ 
Ilfov, Buzău: Panaitescu 
Muscel: Codin, Codin-Mihalache 

V âlcea 
Tzigara 

PICIOARELE COCOSTÂRCU¬ 
LUI 

Bucovina, Bodnărescu 
PICIOR DE RÂNDUNICĂ 
Tecuciu, Panaitescu 

V âlcea 
Tzigara 

PICIORUL BROAŞTEI 
Tutova, Pamfile 
PICIORUL RACULUI 
Bucovina, Marian 
PIELEA ŞERPELUI 
Tecuciu, Panaitescu 
Tzigara 
PIEPTENI 
Bucovina, Voronca 
Muscel, Codin 
PIROSTRII 


Ilfov, Panaitescu 

Tzigara 

PISTOLUL 

Muscel, Codin-Mihalache 

PLOSCA înfrânată 

Vâlcea, Bălăsel 

PLOSCUŢĂ 

Tzigara 

POMIŞOR 

Bucovina: Marian, Bodnărescu 
PORCII IN COTEŢ 
Tecuciu, Pamfile 
PORUMBIŢA 

Bucovina: Marian, Bodnărescu 

POTCOAVA 

Vâlcea 

POTECĂ COTITĂ 
Muscel, Codin 
POTECĂ RĂTĂCITĂ 
Vâlcea, Bălăsel 

prescura’ 

Muscel, Codin 
PUI DE BARZĂ 
Tecuciu, Panaitescu 
PURECELE 
Dolj, Izvoraşul 

RACUL 

Bucovina, Marian 

Muscel, Codin-Mihalache 

Tzigara 

RĂCHIŢICA 

Bucovina, Bodnărescu 

RADAŞCA 

Buzău, Panaitescu 

Muscel, Codin 

RĂTĂCITUL 

Bucovina, Marian 

RAŢA 

Bucovina: Bodnărescu, Voronca 
RÂURI 

Vlasca, Panaitescu 
ROATA CARULUI 
Bucovina: Marian, Bodnărescu 
Tzigara 

ROATA MORŢII 
Bucovina, Bodnărescu 
ROATA PLUGULUI 
Muscel, Panaitescu 
ROTIŢA 

Bucovina, Bodnărescu 
RUJA 

Bucovina; Marian, Bodnărescu 

SĂLCIOARA 

Bucovina, Bodnărescu 

SÂMBURII NUCII 

Bucovina: Marian, Bodnărescu 

Tzigara 

SAPA 

Bucovina, Bodnărescu 

Ilfov, Panaitescu 

Tzigara 

lupceanu 

SCARA 

Bucovina: Marian, Bodnărescu 

Gorj, Panaitescu 

Muscel, Codin 

Basarabia, Mateevici 

Tzigara 

SCORŢAR 

Bucovina, Marian 

SCRÂNCIOB 

Dâmboviţa, Panaitescu 

Muscel, Codin 

SCRIPCA 

Bucovina, Bodnărescu 
SECEREA 

Bucovina, Bodnărescu 
SOARELE 
Bucovina, Voronca 
SPICUL GRÂULUI 
Bucovina, Bodnărescu 
SPICUL ORZULUI 
Bucovina, Bodnărescu 
STEA 

Bucovina, Voronca 
Dâmboviţa, Muscel, Vâlcea: Pana¬ 
itescu 


Tecuciu, Pamfile 
Dolj, Plopşor 
Câmpulung (?), lupceanu 
Storojineţ, lupceanu 
STEAUA CIOBANULUI 
Bucovina, Marian 
STEAUA ŞI GREBLA 
Bucovina, Bodnărescu 
SUVEICA 
Bucovina, Marian 

ŞABAC 
Muscel, Codin 
ŞERPE 
Gorj, Pamfile 

ŞERPELE IN MĂRĂCINE 
Muscel, Codin 

TALPA GÂŞTEI 
Bucovina, Voronca 
TRANDAFIRAŞ 
Bucovina, Marian 
Basarabia, Mateevici 
TUFA (copăcel) 

Bucovina, Bodnărescu 
TURMA DE CAPRE 
Bucovina, Bodnărescu 

UNGHIA CAPREI 
Bucovina: Marian, Bodnărescu 
Tzigara 
URECHEA 
Bucovina, Voronca 
URECHEA IEPURELUI 
Bucovina: Marian, Bodnărescu, 
Voronca 
Iaşi, Panaitescu 
Vâlcea, Bălăşel 
Muscel, Codin 
Tzigara 

URZITOAREA 

Bucovina: Marian, Bodnărescu 

VÂRTELNIŢA 

Bucovina: Marian, Bodnărescu 

Tecuciu, Panaitescu 
Muscel, Codin 
Dolj, Plopşor 
Tzigara 


VIŢA DE VIE 


VIŞINA PUTREDĂ 
Buzău, Panaitescu 
Muscel, Codin 


VASCUL 

Bucovina, Bodnărescu 


Muscel, Codin 


VIERMELE 


ZALE DE CEAS 
V âlcea 
ZMEUL 

Bucovina, Bodnărescu 


Muscel, Codin 
Vlaşca, Panaitescu 
V âlcea 


După clasificaţia adoptată pentru această lucrare, motivele 
de ornamentaţie se pot grupa în modul următor: 


I. SIMBOLURI 


Ca simbol trebue considerată CRUCEA, senmul Creştină¬ 


tăţii. 

> 


Cu numele simplu « cruce », în jud. Muscel, apare o cruce 
mică în punctul de încrucişare a două beţe, şi în cele patru 
compartimente câte o figură care, pe alte ouă, se numeşte 
« argeşeanca », aceeaşi figură care reprezintă, pe modele din 
aceeaşi localitate: «goanga» (Codin, figura 59).— Tabela I,, 

fig. I. 

Tot în jud. Muscel se încondeiază pe ouă CRUCEA MIE¬ 
LULUI (Maria Panaitescu, fig. 39).— Tabela I, fig. 2. 

In Bucovina, citează Marian CRUCEA NAFUREI. 

Cartea lui Marian, neavând gravuri, nu s’ar putea şti la ce 
model se referă el; probabil, însă, că ar fi crucea încrestată 
pe pânea din care se împarte nafura la slujba bisericească. 

«Crucea nafurei» o închistresc şi Moldovenii din Basa¬ 
rabia (Mateevici). 

CRUCEA PAŞTELUI, din care d -1 Bodnărescu ni dă 
trei modele este, cum se poate înţelege, crucea cu care se 
împodobeşte pasca pe care creştinii o duc la biserică, în 
noaptea învierii.— Tabela I, fig. 3. 

Acesta trebue să fie si desenul numit de Marian si de d-na 
Voronca: « Ziua Pastelor ». 

Din Bucovina, Marian menţionează CRUCEA ROMÂNEA¬ 
SCA si CRUCEA RUSEASCA, obişnuite si în Basarabia, 
unde se numesc; CRUCEA MOLDOVENEASCA şi CRU¬ 
CEA RUSASCA, o cruce cu alte cruciuliţi la capete (Matee- 
vici). 

Simboluri sunt: soarele, luna, luceafărul, steaua. 

SOARELE, ca ornament pe oul de Paşti, este citat de d-na 
Voronca, în Bucovina, prin jurul Cernăuţilor ^). Nimeni altul 
nu-1 menţionează, şi cercetările ce am făcut pentru a afla 
în ce chip este reprezentat Soarele, nu au dat niciun rezultat, 
ca şi pentru LUNA, model menţionat tot de d-na Voronca. 
Cunoscând însă că, în Bucovina, este o pronunţată influenţă 
ukrainiană, am putea să bănuim că ^nodelul ar fi acel ukrai- 
nian, arătat de Şerbakivski (figura 35).—^ Tabela I, fig. 5. 

STEAUA este un motiv foarte răspândit: îl găsim în 
Bucovina şi în tot vechiul Regat (Panaitescu, 52, 68, 98; 
Pamfile, 33; Plopşor). 

Modelele din Dâmboviţa (Panaitescu, 68) şi din R.-Vâlcei 
(Panaitescu, 98) sunt la fel cu motivul care, în R.-Sărat, se 
numeşte FLOAREA STRACHINEI (Panaitescu, 54). 

STEAUA CIOBANULUI, menţionată de Marian, trebue 
să fie la fel cu celelalte. 

MĂNĂSTIREA trebue de asemenea să fie considerată 
ca un simbol. 

Dacă motivul din Muscel, o cruce împodobită (Codin- 
Mihalache, 16, 17) îţi aminteşte un obiect ce se găseşte în 
fiecare biserică, şi ar putea să imagineze mănăstirea, rămâne 
neexplicat motivul din Dâmboviţa, o figură care nu ştii 
ce ar putea să înftţişeze (Panaitescu, 69).—^ Tabela I, fig. 4. 

In Basarabia, «mănăstirea» este «un desemn pitoresc, 
cruce din foi de diferite flori» (Bezveconnâi). 

PRESCURA este menţionată în Cătina, jud. Buzău (Tzi- 
gara). 


D-na Voronca ^-a comunicat cinci modele din Bucovina, care i s’au trimis 
din Sadău, lângă Brodina, şi din Şipote, lângă Seletin, ouă încondeiate de Huţani, 
cari spun că modelele reprezintă soarele, ceea ce nu este adevărat. Modelul din 
Sadău reprezintă, la Ukrainieni, ceea ce Şerbakivski numeşte « melci in punguliţă » 
(model 3); unul din Şipote este «ferestrăul», in modele din Vechiul Regat, şi cele¬ 
lalte nu pot să reprezinte Soarele. 

II. MOTIVE DIN DOR^ENIUL ANIMAL 

Toate animalele cu care ţăranul vine în contact, i-au fur¬ 
nizat motive de ornamentaţie. 

După cum am mai spus, pe oul de Paşti, artistul satelor 
nu desenează niciodată un animal întreg, ci numai partea 
caracteristică a unui animal, prin care se distinge de celelalte. 
Dacă în zilele de astăzi se găsesc şi ouă încondeiate pe care 
figurează vreun animal întreg, motivul acesta nu are nicio 
tradiţie românească, este o inovaţie care iese din cadrul 
cercetărilor noastre. 

Animalele cu motive pe ouăle de Paşti, sunt: 

ALBINA, menţionată în Bucovina de Marian şi Bodnă- 
rescu, cari nu ni dau modelul. Menţionată şi în Basarabia 
(Mateevici). Modelul din Zorleni (Pamfile), nu-i tradiţional. 

ARIPIOARA, menţionată în Basarabia (Mateevici). 

BARZA. Ciocul berzei e semnalat în jud. Vâlcea (Bălăşel) 
iar pui de barză, un desen gingaş, figurează pe ouă din jud. 
Tecuciu (Panaitescu, fig. 112).— Tabela I, fig. 6; T. VII, 

fig. I. 

BERBECELE, furnizează coarnele în Bucovina (Marian, 
Bodnărescu, Voronca), în Muscel (Codin, i'î?), si Vlasca 
(Pan. 85).— Tabela I, fig. 7. 

BOUL. Ochiul boului este menţionat în Bucovina (Marian, 
Bodnărescu), fără să ştim, în realitate la care din cele trei 
accepţiuni ale cuvântului se referă autorii: ochiul boului este 
şi o păsărică, ochiul boului este şi numele unei flori de câmp 
(margareta), şi poate să fie şi organul vizual al animalului. 

BROASCA are două organe distincte: gura şi piciorul, sau 
laba; amândouă sunt motive de ornamentaţie. 

Gura broaştei, în Bucovina (Marian, Bodnărescu); 

Piciorul broaştei în Tutova (Pamfile, 43), şi în Bucovina 
(Marian, Voronca). 

Sub numele de broască apare în Dumitreşti, jud. R.-Sărat, 
un picior de broască (Panaitescu, 60), iar în Muscel ar fi 
reprezentată prin patru picioare care iese din o linie ce ar fi 
să fie corpul (Codin, 44), ceea ce însă pare să fie o greşeală a lui 
Codin, care reproduce acest model din colecţia Panaitescu, 

unde figurează sub numele adevărat de coropisnita. — Model 
în Dolj (Plopşor). T. I, f. 8; T. V, f. i. 

Broasca ţâstoasâ ar fi prin jud. Vâlcea (Bălăşel). 

CALUL e caracterizat prin copită, în Dâmboviţa (Panai- 
tescu, 78; Tzigara), cu absolut acelaşi model în Muscel 
(Codin, 67).— T. I, f. 9. 

CAPRA, menţionată în Bucovina (Marian), iar la Bodnă- 
rescu este un ou colorat cu desen: turma de capre, care nu-i 
românesc. 

Tot în Bucovina ar fi un model: unghia caprei (Marian, 
Bodnărescu). 

CARTIŢA, cu laha cârtiţei în Bucovina (Marian). 

CLOŞCA CU PUI, în Olt (Panaitescu, 95), model repro¬ 
dus întocmai ca motiv în Muscel (Codin, 69). Model în Bran 
(lupceanu).— T. I, f. 10. 

CERBUL. Coarnele cerbului, în Bucovina (Marian, Bodnă¬ 
rescu). 

COCOSTÂRCUL — picioarele. Bucovina (Bodnărescu). 

CORBUL — pana corbului, în Bucovina (Bodnărescu). 

COROPIŞNIŢA, deşi uricioasă, e un model răspândit. 
II găsim în Vlaşca (Panaitescu, 87), în Muscel (Codin, 130, 
repetat la Nr. 161; Codin-Mihalache, 19); în Gorj (Plopsor).— 
T. I,f. II. 

COSTIŢELE ar fi un desen în Bucovina (Marian), fără o 
altă indicare. 

CUBELCUL (melcul), citat în Bucovina (Bodnărescu).— 
Melcul cu şabac, model din Muscel, dat de Codin (25) nu amin¬ 
teşte prin nimic jfigura unui melc: pe un ou despărţit în două, 
orizontal, prin un şabac, sunt desenate două figuri care, în 
aceleaşi planşe, figurează sub numele de goangă. 

COCOŞUL, paserea care nu lipseşte din nicio gospodărie, 
a trebuit să furnizeze modele de ornamentaţie, pretutindeni. 

Cocoşelul din Covurlui (Panaitescu, 102) pare a fi mai mult 
o jucărie de copii, un cocoşel de hârtie. 

Coada cocoşului din Muscel (Codin-Mihalache, 24) e o 
figură originală. 

Răspândită mult este creasta cocoşului,pe care o găsimînBuco- 
vina (Marian, Bodnărescu, Voronca), în Tecuciu (Panaitescu, 

iio; Tzigara), Vâlcea (Bălăşel), Muscel (Panaitescu, 34; Codin, 
109, Tzigara), în Vlaşca (Panaitescu, 91) acest din urmă model 
mai greu de înţeles; în Mătăsaru, Dâmbovita (Tzigara).— 
T. I, f. 12; T. V, f. 2, 3. 

Gâtul cocoşului, menţionat în Bucovina (Bodnărescu), pare 
a fi tot creasta. 

FLUTURELE. In Zorleni (Tutova) s’a găsit ouă închi- 
strite cu fluture (Pamfile, 42), desen naiv, care probabil este 
o inovaţie. Motivul e menţionat în Bucovina (Marian) şi în 
Basarabia (Mateevici). 

GAIA din R.-Sărat (Panaitescu, 58) ar fi şi laba găinii, 
modelul din Dâmboviţa (Panaitescu, 72), identic cu acel din 
Muscel (Panaitescu, 46). Menţionat şi în Basarabia (Matee¬ 
vici). 

GĂINA e reprezentată prin creasta şi laba, sau ghiara. 

Laba găinei, Dâmboviţa (Paij. 72).— T. I, f. 13. 

Ghiara găinei apare în Muscel (Codin, 82).— T. V, f. 4. 

Creasta găinei, citată în Vâlcea (Bălăşel), trebue să fie în 
mare asemănare cu creasta cocoşului. 

GAŞCA are partea ei caracteristică laba sau talpa. Iarăşi 
un motiv răspândit. In Bucovina îl citează Marian şi Voronca; 
Bodnărescu îi dă figura, Nr. 42. In Tecuciu (Panaitescu, 114), 
în Muscel sunt două modele (Codin, 75; Codin-Mihaleche, 
7); în Curtea de Argeş si în Prahova, citată de Tzigara.— 
T. I, f. 14; T. V, f. 6. ’ 

Talpa gâştei, citată în Bucovina (Voronca), nu poate să fie 
decât laba gâştei. 

GOANGA, coleoptera cunoscută cu acest nume în Vala- 
hia, e mult întrebuinţată ca ornament în Muscel (Codin, 17, 
103, 104), ca şi goanga cu trei capete (Codin, 52, 53), motiv 
împrumutat tot în Muscel, ca figuraţie şi pentru alte lucruri, 
cu care nu poate să aibă nimic comun.— T. I, f. 15. 

GRANGURUL. De sigur, cuibul grangurului este cel mai 
indicat să caracterizeze această pasere, care-şi construieşte 
locuinţa în mod aşa de ingenios. Model din Muscel (Panai¬ 
tescu, 45). 

GRIERUL este menţionat în Bucovina (Bodnărescu). 

HULTANUL — aripa hultanului întreagă, în R.-Sărat (Pa- 
naitescu, 6i), un desen frumos; model si în Ardeal (Oprescu).— 
T. I, f. i6. 

HULUBUL din Bucovina (Voronca) trebue să fie un pro¬ 
dus străin, ca şi porumbiţa, citată de Marian şi Bodnărescu* 

IEPURELE a căruia ureche îl caracterizează, este un motiv 
răspândit. Se întrebuinţează în Bucovina (Marian, Bodnă- 
rescu, Voronca), în Iaşi (Panaitescu, 103), în Vâlcea (Bălăşel), 
în Muscel (Godin, 133, 146, 154).— T. V, L 8. 

Modelul iepurele culcat din Muscel (Godin, no), poate 
să fie o confuzie. 

LEUL. Modelul dinţii leului, citat în Bucovina (Bodnă- 
rescu), este exclus să fie românesc. 

LUPUL. Modelul din Muscel (Panaitescu, 47) cere multă 
fantezie pentru a pricepe că ar reprezenta o parte caracte¬ 
ristică a animalului asa de fioros. 

MANA MILOGULUI este singura parte din corpul ome¬ 
nesc, pe care o găsim ca ornament al ouălor de Paşti. Model 
din R.-Sărat (Panaitescu, 59).— T. V, f. 9. 

MUSGA PE PĂRETE e reprezentată, în Muscel, prin nişte 
mici ovale, fără niciun amănunt (Godin, 12).— T. VII, f. 21. 

NAPARGA este menţionată în Bran (Ardeal). 

PAINGĂNUL, cu variate modele imitând painjinişul. Se 
face în Bucovina (Marian, Bodnărescu), în Dâmboviţa (Panai¬ 
tescu, 75), Vlaşca (Panaitescu, 86). Modelul din Muscel 
(Goditl, 43) este reproducerea acelui din Vlaşca, şi un alt 
model din Muscel (Godin-Mihalache) este în alt gen. In 
Basarabia (Mateevici), paingănul reprezintă numai painji¬ 
nişul (Bezveconnâi). 

PALMA. Un model din R.-Sărat (Panaitescu, 56), nu ar fi 
justificat cu această numire. 

PEŞTELE. Gitat în Bucovina (Marian, Voronca). Modelul 
dat de Bodnărescu (figura i, colorată), în care peştele este 
redat în amănunte, e o imitaţie străină. Modelul din Vâlcea 
(Panaitescu, 99) este acelaşi cu modelul peştele în coteţ din 
Ilfov (Panaitescu, 3), din Buzău (Panaitescu, 22). In Muscel 
sunt trei modele identice (Godin, 10, 151, 141), ultimul 
model fiind acelaşi dela Godin-Mihalache, 5.— T. V, f, 10. 

y A, IL — Studii şi Cercetări 

Peşte fără coteţ, din Muscel (Codin, 30) este reproducerea 
modelului din Buzău, nwmit peştele în coteţ, dat de d-na Panai- 
tescu (22); coteţul fără peşte din Buzău (Panaitescu, 20, 21) 
este acelaşi model din Muscel (Codin, 29), copiat întocmai 
dela d-na Panaitescu. 

PORCUL are colţul caracteristic, şi serveşte ca model în 
Prahova (Panaitescu, 17) şi în Muscel, reprodus acelaşi model 
(Codin, 79), şi o mică schimbare în modelul 8 din Codin- 
Mihalache. Tot în Muscel, la Tzigara. Mai puţin reuşit este 
un alt model din Muscel (Panaitescu, 44), care ar fi mai mult 
imagina unei « vârtelniţi ». Model şi în Dolj (Plopşor).— T. I, 
f. 17; T. VII, f. IO. 

Porcii în coteţ, în Tecuciu (Pamfile).— T. I, f. 18. 

PUPAZA are parte caracteristică ciocul, în Muscel (Codin,, 
118), şi creasta, tot acolo (Codin, 84, 157).— T. V, f. ii. 

PURICELE, în Poiana Mare, Dolj (Calendarul Izvorasul, 
i 932).-T. V, f. 12. 

RACUL se distinge prin coadă şi picior, două modele 
întrebuinţate. Coada ractdui este menţionată în Bucovina 
(Marian, Bodnărescu) ca şi laba racului şi piciorul racului 
(Marian). Modelul racul din Muscel (Codin-Mihalache, 20) 
nu-i justificat. Acelaşi model reprezintă viermele, tot în Mus¬ 
cel (Codin, 73) şi laba gâştei (Codin, 75). 

RADAŞCA e desemnată în două moduri; închisă şi deschisă. 
Modelul din Buzău (Panaitescu, 25, 26) este acelaşi pentru 
amândouă motivele, cu deosebire că radasca închisă are 
câmpul punctat şi floarea nu, şi invers pentru radaşca des¬ 
chisă. Modelul radaşca închisă din Muscel (Cod. 81) este 
copiat din albumul d-nei Panaitescu.— T. I, f. 19. 

RÂNDUNICA atrage atenţia prin coadă, pană şi picior. 

Coada rândunicei, citată în Bucovina (Bodn.), are trei 
modele în Muscel (Cod., 143, 149, 155).— T. I, f. 20. 

Pana rândunicei din Vâlcea (Bălăşel), trebue să fie tot coada. 

Piciorul de rândunică, în Tecuciu (Pan., iii), este repre¬ 
zentat prin o imagine gingaşă.— T. VII, f. 3. 

RAŢA este un model citat în Bucovina (Bodn., Voronca), 

ŞEIIPELE, caracterizat în special prin pielea lui şi prin 
ochiu, este motiv de ornamentaţie în Tecuciu (Panaitescu, 106, 

107), model şi la Tzigara. Şerpele însuşi este reprezentat prin 
un fel de spirală, în Runcu, Dâmboviţa (Pamfile, 13), trasă 
foarte simplă fără să tindă a intra în vreun amănunt.— T. I, 
f. 21; T. VII, f. 23. 

Şerpele în mărăcine este un model din Muscel (Cod., 89). 

ŢAPUL — cornul ţapului, citat în Bucovina (Marian). 

URECHEA, menţionată în Bucovina (Voronca), ar putea 
să fie şi urechea iepurelui. 

VIERMELE. Modelul din Vlaşca (Panaitescu, 89) este 
aidoma copiat şi pentru un model din Muscel (Codin, 73). 
Modelul e acelaşi pentru coropişniţă. 


III. PLANTE 

Pentru plante se urmează aceeaşi procedare ca şi pentru 
animale: motivele de ornamentaţie se aleg din părţile plantei 
care o carcaterizează. Frunza şi floarea sunt cele mai des 
întrebuinţate. 

Plantele care servesc ca motive de ornament la încondeierea 
ouălor de Paşti, sunt: 

ARŢAR —foaia arţarului. Ilfov (Panaitescu, 10).— T. I, 
fig. 22. 

ATARNĂŢEI, probabil o plantă grimpantă în Muscel 
(Codin, II6). 

BRADUL, a căruia frunză este menţionată în Bucovina 
(Marian, Bodn., Voronca), are un frumos model în Dâm¬ 
boviţa (Panaitescu, 76); la Tzigara, fără indicare de locali¬ 
tate.— T. I, f. 23; T. V, f. 13. 

BUTONAŞI, în Ilfov (Tzigara). 

CALINARUL, menţionat în Bucovina şi cu numele de 
calcea, calinica (Bodnărescu), are si un model (figura 33). 
CĂPŞUNĂ. 

Foaia căpşunei în R.-Sărat (Panaitescu, 57); 

Frunza căpşunei în Prahova (Panaitescu, 18), motiv copiat 
şi pentru modelul din Muscel (Codin, 80); Gorj (Plopşor). 

CERCELUL DOAMNEI, o floare cu modelul citat în 
Bucovina (Marian). 

7* 

CIREŞA, cireşica — un motiv foarte răspândit; R.-Sărat, 
Dâmboviţa (Panaitescu); Vâlcea (Bălăşel); Buzău (Panaitescu, 
31), al cărei model este copiat pentru Muscel (Godin, 65); 
tot în Muscel (Codin-Mihalache, 13, 15). In Basarabia, citat 
de Mateevici; modelul: «jumătatea oului în roşu, alta rămâne 
albă. Pe partea roşie cireşe albe, iar pe cea albă, cireşe roşii» 
(Bezveconnâi).— T. I, f. 25; T. II, f. i; T. V, f. 14. 

CIUBOŢICA CUCULUI, în Bucovina (Marian, Bodnă- 
rescu). 

CIUPERCA dă un interesant motiv de ornamentaţie în 
Muscel (Codin-Mihalache, 12).—^ T, V, f. 15. 

CLOPOŢELUL, obişnuit în Bucovina (Bodnărescu). 
CUIŞOARE. 

Floare de cuişoare, în Vlaşca (Panaitescu, 94), model copiat 
întocmai pentru Muscel (Codin, 40, 42).—‘T. V, f. 16. 

Foi de cuişoare, în Vlaşca (Panaitescu, 82, 84), acelaşi model 
ca floarea de cuişoare. 

DEGETUŢE — în Bucovina (Bodnărescu, 5), acelaşi lucru 
cu degeţele (Bodnărescu, 19). Un alt model, tot din Bucovina: 
crenguţe şi degeţele (Bodn., 19), o amplificare a modelului 
numit şi crenguţe (Bodn., 16). 

FASOLEA, cu specificul: păstăi de fasole, în Bucovina 
(Bodn.). Model cu forma fructului, sub numele fasole, în 
Ilfov (Pan., 9). Model în Dolj (Plopşor).—- T. I, f. 24. 

FLOARE. Sub acest nume general, întâlnim câteva modele 
mai greu de determinat. Floare decoltată numeşte Codin 
(54) un model din Muscel, care nu aminteşte nimic din făp¬ 
tura unei flori, ca şi floarea în petec, tot din Muscel (Codin, 6) 

In Bucovina ar fi existând un model: floare în forma crucei 
(Bodn., 2), numire tot aşa de puţin justificată. Floare fără 
crăcşor, model în Bucovina (Bodn., 21). 

Sub numele de flori, floricele, o mare varietate de modele, 
fără a fi specificate. Din Runcu (Gorj), Pamfile dă 9 modele 
(10, II, 12, 26, 27, 28, 32, 36, 37); în Buzău, Ilfov, Muscel, 
modele la Panaitescu (32, 5,16, 36). Codin (i) copiază modelul 
32 dela d-na Panaitescu. 

FLOARE DOMNEASCĂ. Patru modele în Bucovina (Bodn., 
3, 13—15), şi un model în Muscel (Codin, 33)-—’T. V, fig. 17. 

Y^AGl, frâguţâ .— Frunză de frăguţă în Bucovina (Bodn., 
29). 

FRUNZA CODRULUI, o frunză nedeterminată (lup- 
ceanu). 

GAROFA, în Bucovina (Marian, Bodn.). Voronca citează: 
garofa în oală. 

GHIOCEI în Bucovina (Marian, Bodn.); în Vlaşca (Pan., 
83). Acelaşi model în Muscel (Codin, 41), copiat dela d-na 
Panaitescu. 

GRÂUL. Grâul câmpului ar fi modelul din Bucovina (Ma¬ 
rian), acelaşi probabil pe care Bodnărescu îl numeşte spicul 
grâului. 

HEMEIUL, model din Bucovina (Bodn., 39).— T. II, f. 3. 

IARBA MIELULUI în Muscel (Pan., 38). 

JUGASTRU. Foaia jugastrului şi frunza jugastrului, este 
un model foarte răspândit; Ilfov, Dâmboviţa, Vlaşca (Panai¬ 
tescu, II, 73, 90); Vâlcea (Bălăsel); Muscel (Codin, 51, Cod.- 
Mih., i).—T. V, f. 21. 

LILIACUL —- foaia liliacului, Muscel (Pan., 48), Tzigara.—• 
T. II, f. 4; T. V, f. 20. 

LINTEA, în Bucovina (Marian). 

MAGHERANUL, în Bucovina (Marian). 

MĂRĂCINE — frunza: Vâlcea (Bălăşel), Muscel (Codin, 

150). 

MĂRUL. Floarea mărului. Bucovina {Eoăn.)-, frunza măru¬ 
lui, Bucovina (Bodn., 34).— T. II, f. 5. 

MAZĂRE— păstăi. Bucovina (Bodnărescu). 

MESTEACĂN — frunza: Bucovina (Bodnărescu).— T. II, 
fig. 6. 

MICŞUNEA. Ilfov (Pan., i, 14); Buzău (Tzigara).— T. II, 
f. 7; T. VII, f. 5. 

MURE. Tecuciu (Panaitescu, 108).— T. VII, f. 6. 

MUŞCATĂ DE FEREASTRĂ, în Muscel (Codin, 63). 

MUŞEŢEL. Floare de muşeţel în Prahova (Pan., 19); acelaşi 
model în Muscel, copiat (Codin, 28); Ilfov (Tzigara).—-T. 
II, fig. 2. 

NUCUL. Frunza nucului în Bucovina (Marian), Muscel 
(Codin, 159), Basarabia (Mateevici). 

NUCA. Miezul sau sâmburele. Bucovina (Marian; Bodn., 9). 

ORZ — spicul: Bucovina (Bodn., 20).— T. II, f. 8. 

PALTIN — foaia. Muscel (Codin, 128, 148). 

PAP ADIA — Bucovina (Bodnărescu). 

PAR— <flori de păr. Bucovina (Bodn.); frunza părului. 
Bucovina (Bodn., 28).—T. V, f. 22 

PEPENI — Bucovina (Voronca). 

POMIŞOR — Bucovina (Marian-Bodn., 4, 7, 18). 

RACHIŢICA — Bucovina (Bodn. 26); răchiţică de vazoncă, 
în Bucovina (Bodn., 27). 

RUJA—'Bucovina (Marian, Bodn., 32). 

SALCAM. Foaia salcâmului în Buzău, Dâmboviţa (Pan., 
27» 70)» Muscel (Codin, 18), model copiat dela d-na Panai- 
tescu (27); tot în Muscel, Codin-Mihalache, (6); R.-Sărat 
(Tzigara). 

Frunza salcâmului în Vlaşca (Pan., 88), model copiat pen¬ 
tru Muscel (Codin, 45).— T. II, f. 9. 

SALCIOARA — Bucovina (Bodn., 25). 

STEJARUL are multe modele. 

Flori de stejar, Gorj (Pamfile, 19). 

Foaie de stejar. Buzău (Pan., 24)1 Muscel (Codin, 32, mode¬ 
lul copiat dela d-na Panaitescu). 

Frunza stejarului: Bucovina (Marian, Bodn., Voronca); Mus¬ 
cel (Pan., 33), model copiat de Codin, 14; tot la Codin (27,119)1 
Gorj (Pamfile, 17); Basarabia (Mateevici).— T. II, fig. 10. 

TRANDAFIRUL. Trandafiras, Bucovina (Marian)} Basa¬ 
rabia (Mateevici). 

Floare de trandafir. Muscel (Codin, 121). 

Foi de trandafir. Ilfov (Pan., 4).— T. II, f. ii. 

TRIFOIU — frunza: Bucovina (Bodn.). 

TUFA (copăcel) —■ Bucovina (Bodn.). 

VÂSCUL — Bucovina (Bodn.). 

VIOREAUA, vioara: Muscel (Pan., 37); Dolj (Plopsor).—• 
T.V,f. 23. 

VIŞINĂ PUTREDA. Buzău (Pan., 23), model copiat pen¬ 
tru Muscel (Codin, 3).—■ T. II, f. 12. 

VIŢA DE VIE. Muscel (Codin, 120). Un alt model în 
Dâmboviţa (Pamfile,^ i), numit cârcel de vie. 

IV. OBIECTE UZUALE 

BALERCA. Sub numele de «balerca», d -1 Bodnărescu 
ni dă un frumos model de ou încondeiat polihrom (figura 6 
colorată), ale cărui motive, destul de artistic executate, nu nu¬ 
mai că nu-ţi lasă iluzia că ar reprezenta ceva asemănător cu 
obiectul al cărui nume îl poartă, dar se şi aseamănă cu motivele 
de ornamentaţie întrebuinţate, de pildă, şi astăzi în Cehoslo¬ 
vacia, unde sunt lucrate încă şi cu mai multă fineţă. In niciun 
caz, modelul acesta, şi cu alte multe aplicate pe ouăle de Paşti, 
sub influenţa propagandei oficiale ce se face, nu este un motiv 
specific românesc. In Bucovina, modelul acesta se mai nu¬ 
meşte şi holohocul cercuit (Marian), butoiaş (Bodnărescu) şi 
fedeleş. Model identic în Dolj (Plopsor). 

BRAUL MAICEI DOMNULUI. In unele biserici, pe 
unde oficiază preoţi bătrâni, se păstrează, în altar, un brâu, 
despre care se crede că ar uşura naşterea anevoioasă ce ar 
putea să îndure unele femei, dacă s’ar încinge cu astfel de 
brâu. Uneori aceste brâie sunt ornamentate cu diferite modele 
în colori. Un asemenea brâu poate să fi inspirat pe meştera 
din Botoşani, de unde d-na Voronca menţionează oul cu 
numele hrâul Maicei Domnului, şi care ar putea să fie acelaşi 
cu şabacul, model din Muscel. 

BRÂUL POPII citat în Bucovina (Marian, Bodnărescu, 
Voronca), ar putea să fie ceva asemănător cu « brâul Maicei 
Dombului». 

CALEA RĂTĂCITĂ, modelul cel mai răspândit, pe tot 
cuprinsul ţării; deşi nu este un « obiect», în înţelesul restrâns 
al cuvântului, poate să fie clasificat în rândul lucrurilor de 
care se serveşte cineva: un drum sau o cărare, pe care circulă 
tot omul. Calea rătăcită, drumul rătăcit, poteca rătăcită o 
găsim în: Bucovina (Marian, Bodn.); Tutova, R.-Sărat, 
Buzău, Dâmboviţa (Pan., 116, 63, 28, 66); Muscel (Codin, 
2, 7, II, 51, 100, 129, 142; Cod.-Mih., 14); Modelul din Mus¬ 
cel (Codin, 2) este copiat după cel din Buzău (Pan., 28); în 
Bran (Ardeal); în Basarabia (Mateevici), unde « după legenda 
despre o femeie care căuta în pădure lemne şi s’a rătăcit 
toată noaptea. Izvoadele sunt foarte încurcate şi plac femeilor» 

(Bezveconnâi). Modele în Dolj (Plopsor) si la Tzigara.—• 
T. II,f. 13. 

CĂNGI—Tecuciu (Pan., 113).— T. VII, f. 7. 

CARJA ciobanului din Bucovina (Marian), este ace¬ 
laşi lucru cu caţa sau cârligul ciobanului, motiv de asemenea 
răspândit. II găsim în Bucovina (Marian, Bodn., Voronca); 
Ilfov, Dâmboviţa (Pan., 13, 67); în Muscel (Pan., 41, 42; 
Codin, 114, 134, 160; Codin-Mih., ii; Tzigara); în Dolj 
(Plopşor); în Bran; în Sohodol, Ardeal (Tzigara) şi în Basa¬ 
rabia (Mateevici).— Acelaşi model pentru coltul porcului .— 
T. VII, f. 24. 

CÂRLIG ŞI DRUM. Runcu (Pamfile, 29). 

CERCELUL — Basarabia (Mateevici). 

CLINIŞOARE (patruzeci de...). Model citat în Basara¬ 
bia (Mateevici): «patruzeci de ţepeluşi în diferite colori» 
(Bezveconnâi). 

CODRICEI, model din Muscel (Codin, 126, 147). 

DESAGII POPII. Bucovina (Marian, Bodn.); Ilfov, Tutova 
(Panaitescu, 6, 115); Vâlcea (Bălăşel).—-Modele nejustificate. 

DIPLA, în Vâlcea (Bălăşel), sau scripca, în Bucovina 
(Bodnărescu), este acelaşi model cu gâtul vioarei din Vâlcea 
(colecţia autorului). 

DRUMURI, în Tecuciu (Pamfile, 30). Aceeaşi observaţie 
ca şi la « calea rătăcită ».— T. II, f. 14. 

FIERĂSTRĂUL. Modele în Dâmboviţa (Pan., 80, 81) şi 
în Muscel (Codin, 19, 24, 38, 39, 97, 108). Modelele din 
Muscel 38 şi 39 sunt copiile celor două din Dâmboviţa. 

FIERUL PLUGULUI, primul motiv cu care se ornamen¬ 
tează primul ou de Paşti, de cătră fiecare gospodină, este, 
cu siguranţă, cel mai răspândit model în toată ţara. Găsim 
modele, şi este citat în Bucovina (Marian, Bodn.), Iaşi (Pan., 
104), Argeş (Pamfile, 7, 8, 9), Dâmboviţa (Panaitescu, 64; 
Panifile, 7, 8, 9), Vâlcea (Bălăşel, Pan., 100), Muscel (Codin, 
15, 135, 138: Codin-Mih., 4). Modelul din Muscel (Codin, 
135). este copia celui din Dâmboviţa, dela d-na Panaitescu, 
64.-T. II, f. is;T. V, f. 24. 

FLUERUL CIOBANULUI este citat în Bucovina (Marian) 
şi în Basarabia (Mateevici). 

FRÂUL CALULUI, în Gorj (Pan., 97), Muscel (Godin, 
iii).— T. VII, f. 8. 

FURCA DE TORS, menţionată în Bucovina (Marian, 
Bodn.), în Basarabia (Mateevici). 

FURCA DE FÂN din Muscel (Cod.-Mih., 9) este acelaşi 
model cu furca de lucrat, citat în Bucovina (Marian). Trebue 
să fie acelaşi desen cu acel numit furculiţa în Bucovina (Bod- 
nărescu). Furca este şi în Basarabig, (Mateevici).— T. V, f. 25. 

GLASTA din Muscel (Codin, 131, 145) ar putea să fie 
trecută în rândul florilor, căci în realitate, în modelul citat, 
glasta nici ny este reprezentată. 

GRAPA, în Muscel (Codin, 5).— T. II, f. 16. 

GREBLA, obiectul aşa de întrebuinţat, este utilizată pre¬ 
tutindeni ca motiv de ornamentaţie. II găsim în Bucovina 
(Marian, Voronca, Bodnărescu, 10); R.-Sărat (Pan., 62); 
Dâmboviţa (Pan., 65, 79; Pamfile, 25); Dolj (Pamfile, 22); 
Muscel (Codin, 72). Modelul din Muscel (Codin, 72) e mode¬ 
lul din Dâmboviţa, al d-nei Panaitescu. Grebla este şi în 
Basarabia (Mateevici).— T. II, f. 17; T. VI, f. i. 

HÂRLEŢUL în Bucovina (Marian, Bodn.), Basarabia 
(Mateevici). 

INELUL CIOBANULUI, citat în Bucovina (Marian), ar 
rămânea ipotetic. 

LANŢUL» lântusul — R.-Sărat, Tecuciu (Pan., 55, 109).— 
T. II, f. 18. 

LOPATA, în Bucovina (Bodnărescu). 

MÂNECI COSTEŞITE şi MÂNECI SUCITE, menţio¬ 
nate în Bucovina (Marian, Bodnărescu). 

A/IORIŞCA în Muscel (Codin-A'Iih., 21).—T. VI, f. 4. 

NAIUL, în Tutova (Pamfile, 38).— T. II, f. 19. 

OALA LEGATA şi OALA IN PETECĂ din Bucovina 
(Marian, Bodn.) par a fi acelaşi lucru. Acelaşi cu legătura 
ploştU.~T.m,i.2,2. 

OUĂLE ROŞII, ca ornament pe ouăle de Paşti, sunt 
citate în Bucovina (Marian). 

PALARIA şi PALARIA NEAMŢULUI, menţionate în 
Bucovina (Marian), prin însuşi numele arată că nu-i vorba 
de un motiv românesc. 

PIEPTENI, în Bucovina (Voronca); modelul din Muscel 
(Codin, 152) e acelaşi ca pentru fierăstrău, 

PIROSTRII, în Ilfov (Panaitescu, 2).— T. II, f. 20. 

PISTOLUL. Modelul din Muscel (Codin-Mih., 18), re¬ 
prezintă « cocoşul pistolului». 

PLOSCA INFRANATA din Vâlcea (Bălăşel) nu poate să 
fie alt model decât acel numit «legătura ploştii» din Muscel 
(Codin, 122, 124, 153). 

PLUGUL este acelaşi model cu «fierul plugului». 

PRESCURE. Modelul din Muscel (Codin-Mih., 3), repre¬ 
zintă semnul presat în pâniţele pentru prescuri. 

PUŞCA,jeprezintată prin « cocosul pustei », Muscel (Codin, 
127).—T. II, f. 2H T. VI, f. 5. ' 

RARIŢA şi FIERUL RARIŢEI, Dâmboviţa (Pan., 71) e 
acelaşi model ca la « fierul plugului >>. 

ROATA CARULUI şi ROATA MORII, în Bucovina 
(Marian, Bodn.). 

ROATA PLUGULUI, în Muscel (Pan., 40). 

SAPA—Bucovina (Bodn.), Ilfov (Pan., 12)} lupceanu.— 
T. II, f. 22. 

SECEREA în Bucovina (Bodnărescu, 12). 

SCARA. Bucovina (Marian, Bodn.), Gorj (Pan., 96). Scara 
la pod din Muscel (Codin, 71), este modelul din Gorj. Model 
menţionat în Basarabia (Mateevici).— T. II, f. 23. 

SCORŢAR ROMANESC şi SCORŢAR UNGURESC, 
modele citate în Bucovina (Marian). 

SCRÂNCIOBUL, zis şi « dulapul», modele în Dâmboviţa 
(Pan., 77), Vâlcea (Pan., 191), Muscel (Pan., 50; Codin-Mih., 
19; Codin, 66, 77, 156).— T. II, f. 24; T. VI, f. 6. 

STRACHINA e reprezentată prin floarea strachinei ce se 
zugrăveşte pe fundul ei: Ilfov, R.-Sărat, Vlaşca (Pan., 8, 
53 . 54 . 93; Muscel (Codin, 123, 132, 139, 144; Cod.-Mih., 
22, 23).—T. VII, f. 16. 

ŞABAC, motiv citat numai în Muscel (Codin, 22, 34, 36, 
56. 58, 193) ar fi ceea ce se cunoaşte, în Moldova, sub numele 
de «bete », cu care se împodobesc fetele şi flăcăii; flăcăii le 
pun la pălărie. 

URZITOAREA, în Bucovina (Marian-Bodnărescu, 31).— 
T. II, f. 25. 

VÂRTELNIŢA. Bucovina (Marian-Bodn., i, 7, 8, 30); 
Tecuciu (Pan., 107); Muscel (Codin, 162); Dolj (Plopsor).— 
T. VI, f. 7, 8; T. VII, f. 2. 

ZMEUL, din care serveşte ca motiv « coada », în Buco¬ 
vina (Bodn.), nu ştim dacă ar fi coada zmeului, animalul 
fantastic din credinţa poporului, sau coada obiectului de jucă¬ 
rie al copiilor. 

Pe tabela III sunt următoarele modele: 

Nr. I—5 inclusiv, din Bucovina, după modelele din lucra¬ 
rea Haberlandt; 

Nr. 6—17 inclusiv, modele de ouă în relief din Vrancea; 

Nr. 18, 19 şi 20, din Ardeal, din jurul Sibiului. 


COLORITUL OUĂLOR DE PAŞTI 

Despre coloritul ouălor de Paşti nu se pot spune multe 
lucruri. 

Coloritul nu tinde să redea imaginea fidelă a obiectului. 
Colorile sunt întrebuinţate fără o concordantă cu realitatea, 
măcar cât de apropiată. In colecţia de ouă încondeiate din 
Dolj, a d-lui Nicolaescu-Plopşor, floarea vioreaua este colo¬ 
rată cu frunzele negre, cu margeni galbene şi puncte mai 
roşii; coropişniţa e albastră, într’un model, şi în alt model 
are corpul albastru şi picioarele roşii; un alt model de coro- 
pişniţă are tqţ corpul negru, punctat cu albastru şi roşu; 
dresa, pe câmp albastru, are şi frunctul dar şi frunzele roşii; 
peştele, broasca, paserile — sunt colorate cu câte trei colori: 
roşu, albastrb, negru; petalele unei aceleiaşi flori sunt şi 
albastre si roşii, etc. 

Ar fi, prin urmare, fără niciun folos o examinare amănun¬ 
ţită, o cercetare aprofundată a tehnicei coloritului, care nu 
ar duce la niciun rezultat, la nicio concluzie. 

Despre tehnica coloritului s’ar fi putut vorbi — poate —■ 
pe vremea când se întrebuinţau colorile extrase din plante. 
Pe atunci ar fi trebuit oarecare măiestrie pentru a combina 

diferitele esenţe, spre a căpăta o nuanţă anume căutată; 
astăzi, însă, când produsele chimice sunt singurele întrebuin¬ 
ţate în coloritul ouălor, iscusinţa gospodinei care încondeiază, 
nu are niciun rost, colorile au nuanţele fabricatului. 

In tabela IV se văd ouă de Paşti polihrome. 

Nr. I—6 reprezintă ouă de Paşti în relief, din munţii 
Vrancei; relieful rezultă din aplicarea pe ou a unei pături 
de ceară, la topitul căreia se amestecă praful colorat. 

Modelele sunt executate de d-na Maria G. Vârnav. 

Nr. 7—14, sunt ouă din judeţul Dolj, din albumul d-lui 
N icolaescu-Plopşor. 

ELEMENTELE FUNDAMENTALE ALE ORNAMEN¬ 
TAŢIEI OULUI DE PAŞTI 

Dela colorarea oului în roşu — simbolul focului — s’a 

7 

trecut, în mod firesc şi logic, la ornamentarea lui cu simbolul 
«Soare/wz, dătător de vieaţă, originea focului; Soarele, pe care a 
trebuit să-l adoreze primul om, în mintea căruia a încolţit 
primul sâmbure de cugetare. 

Cultul Soarelui, practicat de toate popoarele cu care se 
confundă originea poporului nostru, trăieşte şi astăzi în datinele 
noastre. 

Soarele este şi astăzi, în credinţa poporului nostru, un 
sfânt. Şi astăzi, pentru a alunga ploaia, se rosteşte imprecaţia: 

Fugi, ploaie călătoare, 
că te ajunge sfântul Soare.... 

după cum şi Sărbătoarea Paştelor este cea mai caracteristică 
datină a noastră, ca şi a tuturor popoarelor, în care se oglin¬ 
deşte cultul Soarelui. 

Soarele, deci, a trebuit să fie primul element de ornamen¬ 
tare a oului roşu. 

7 

Soarele a fost reprezentat, de popoarele primitive, prin un 
cerc, o roată — cum se zice în limba românească. Figura 
aceasta, susceptibilă de modificări şi de amplificări, serveşte 
şt astăzi, pretutindeni unde se ornamentează ouă de Paşti, 
ca simbol al Soarelui si al astrelor cereşti. 

7 7 

Biserica reprezintă Soarele prin un cerc brăzdat de raze, 
care iese din circonferinţa lui, după cum aceeaşi figură simbo¬ 
lizează puterea şefului, a comandantului, căruia îi este trans¬ 
misă de Puterea supremă, de Divinitate. In oştirea noastră. 
Soarele sub forma aceasta de cerc brăzdat de raze, împodo¬ 
beşte chipiul şefului oştirei, al Regelui şi al generalilor. 

In vechile noastre tipărituri, găsim Soarele şi Luna, repre¬ 
zentate ftră a se ţinea în seamă regulile artei heraldice. Soarele 
e reprezentat prin un cerc în mijlocul căruia sunt cei doi 
ochi, nasul şi gura, dar cercul nu este 
înconjurat numai de 16 raze, din care 
opt drepte şi opt în formă de flacără, 
alternând între ele; razele sunt în 
număr diferit în deosebitele modele, 
precum în cartea lui Dimitrie Can- 
temir din 1608, întitulată: « Divanul, Soarele şi Luna în 

A, • a’ , , , • , • , cartea din 1643 

sau gâlciava înţeleptului cu lumia» 

(Bianu şi Hodoş, Bibliografia, p. 358), unde numărul razelor 
Soarelui este mai mic decât în figura din « Carte de învăţă¬ 
tură », a lui Varlam Mitropolitul, tipărită în 1643, în care 

Soarele are exact 16 
raze, dar dispuse altfel 
de cum cere heraldica. 
Intr’un model din un 
« Calendar cu zodii », 
chipul Soarelui este re¬ 
prezentat tot cu multe 
raze, si fără cerc: 

Ornamentaţia ouălor 
de Paşti a popoarelor 
la care s’a mai păstrat vechea tradiţie, cunoaşte ca element 
fundamental simbolul Soarelui, care se prezintă sub trei forme, 
reprezentând trei variante ale aceluiaşi simbol: svastika, tri- 
quetrum şi roseta (steaua). 

De sigur că ouăle nu puteau, la început, să fie ornamentate 
de orişicine; se cerea iscusinţa unui specialist, a unui artist, 
a căruia fantezie a creat aceste trei simboluri ale unui singur 
prototip, 



Fig. 7. Soarele şi Luna în cartea din 1698 

Ornamentaţia românească tradiţională are ca fundament 

M f 

acest simbol, reprezentat prin cele trei variante ale lui. Toate 
celelalte ornamente, cunoscute astăzi, sunt de dată mai recentă. 
Diferitele flori, diferitele obiecte înfăţişate astăzi pe ouăle 
noastre de Paşti, în care nu intervine niciunul din aceste trei 
elemente, sunt o inovaţie a timpurilor mo- 
derne, după cum parte din ornamentaţia bogată 
^ şi complicată practicată în românimea din Ardeal 

şi Bucovina, este ceva necunoscut străbunilor 
noştri, datorită influenţei civilizaţiei popoa- 
Fig. ş. Soarele relor Străine-, cu care au venit în contact Arde- 
în «Calendar cu [gnii şi Bucovinenii. 

Chiar popoarele care nu au mai păstrat, în 
ornamentarea ouălor de Paşti, cultul Soarelui, reprezentat 
prin svastika, de pildă, menţin — se înţelege că în mod incon¬ 
ştient— un alt simbol al soarelui; cocoşul, paserea Soarelui. 
La Germani, cocoşul este un element de ornamentaţie răs¬ 
pândit. 

De sigur, femeia din Bavaria care desenează un cocoş pe 
oul de Paşti, nu bănuieşte că figura aceasta este un simbol, 
după cum nici ţăranca noastră nu ştie că « vârtelniţa » de pe 
oul închistrit de dânsa, este o svastikă, sau că « roata carului » 
reprezintă semnul Soarelui. 

Numele de lucruri uzuale, de animale şi chiar de plante, 
date diferitelor ornamente de pe ouăle de Paşti, nu reprezintă, 
în realitate, obiectele cunoscute sub acest nume, de c^tră 
popor. Cum ar putea să bănuiască o femeie de sat că, de pildă, 
colţul porcului este un triquetrum, ca şi ghiocelul, sau piciorul 
de rândunică? Ea închistreşte oul cu un motiv pe care l-a 
apucat dela strămoşi, şi-i dă numirea unui obiect cu care se 
aseamănă dintre acele pe care le cunoaşte ea. 

Când cercetezi pe o bătrână săteancă despre rostul acestor 
ornamente, îţi răspunde: «Aşa am apucat dela părinţi». 
Este, în arta ei, continuarea unei tradiţii. Sunt femei care 
nu ştiu să-ţi spuie ce nume au figurile pe care le desenează;, 
aşa au apucat dela părinţi, aşa fac şi ele. 

Pe ouăle încondeiate din zilele noastre nu putem pretinde 
să găsim aceste trei simboluri; svastika, triquetrum şi roseta. 

în toate modelele întrebuinţate. Expoziţiile de ouă încondeiate^ 
aşa de încurajate la Bucureşti, în care se expun ouă încondeiate 
de populaţia şcolilor, după anumite modele care li se dau, 
nu pot să fie cercetate, cu succes, pentru a căpăta informaţii 
la alcătuirea unui studiu de natura acestuia al nostru. Elevele, 
obligate să aducă profesoarei ouă încondeiate, le lucrează sau 
după modelele ce li se dau, sau copiază ceea ce văd în casa 
părinţilor, ori, dacă sunt mai bine înzestrate cu oarecare fan¬ 
tezie, creează modele nouă, care pot să fie apreciate din punct 
de vedere al execuţiei, dar nu pot să fie considerate ca repro¬ 
ducând arta populară, şi deci nu pot să intereseze, din punct 
de vedere al studiilor de etnografie. 

In studiul acesta,'nu se cercetează iscusinţa artiştilor cari 

ornamentează ouăle de Paşti, unele foarte frumoase ca tehnică 

sau ca colorit. Arta primitivă a ţărancelor din înfundăturile 

munţilor, sau din câmpiile ţării, este singura care a păstrat 

tradiţia si care merită să fie cercetată. 

> » 

SVASTIKA 

Svastika, numită « crucea încârligată », sau « crucea ruptă »,. 
se compune din patru cârlige, care pornesc din acelaşi centru 
şi formează câte un unghiu drept. 

Despre origina svasticei, s’au emis mai multe păreri. 

Dechelette (Manuel d’Archeologie prehistorique, II), docu¬ 
mentează că svastika are ca origină un cerc, semn al Soarelui, 
care se prezintă sub diverse forme, având însă toate acelaşi 
prototip. 

Svastika cea mai veche, cunoscută până astăzi, apare în 
Mesopotamia şi Turkestan, descoperită la 150 kilometri dela 
Suza, pe ceramică pictată, unde s’a găsit în câteva exemplare, 
şi în cruci de diferite genuri. 

D -1 Şerbakivski spune că crucile pictate pe aceste sfărmă- 
turi de ceramică, amintesc foarte mult crucile de ghiaţă care 
se fac, în Ukraina, la Iordan — deci şi cu acelea care se fac 
la noi. 

Dovada că un asemenea tip de cruce (tipul de Malta sau 
de Gheorghief) a putut proveni dela svastikă, sunt nu numai 

ouăle încondeiate ale Ukrainienilor —• zice d -1 Şerbakivski —• 
ci şi hârbul găsit lângă Ashabada, pe care crucea pictată este 
complet asemănătoare cu aceea de pe un ou din epoca cera-* 
micei neolitică pictată. 

Asemenea cruci se găsesc pe obiectele descoperite în Mo- 
ravia, Bulgaria, Macedonia, Tesalia, Creta, etc. 

Pe ceramica feniciană se găsesc cruci pictate încă la sfârşitul 
veacului II înainte de Hristos. 

In epoca Halstadt, svastika era foarte răspândită în Grecia 
şi pe toate malurUe mării Egee şi a Mediteranei, şi pe întreaga 
Europă apuseană şi de sud. 

La Asirieni, crucea se întrebuinţa împreună cu steaua 
cu 6 sau 8 braţe, în veacul IX înainte de Hristos, ca podoabă 
a împăraţilor. 

La Greci, svastika şi triquetrum erau foarte întrebuinţate, 
nu numai în epoca arhaică, ci şi în acea clasică, şi chiar în 
epoca greco-romană, svastika îşi conservă semnificaţia pri-» 
mitivă. 

In Italia centrală s’au găsit urne şi altă olărie din epoca de 
bronz, ornate cu svastika. 

La Sciţi, braţele svasticei au forma unui gât de animal cu 
capete la margini. 

In ţinuturile de Nord, se găseşte svastika pe hârburi din 
epoca latină, pe teritoriul Poloniei. 

Svastika se găseşte pe teritoriul ceh, se găseşte în basenul 
Nistrului, etc. ^). 

Sub orice formă s’ar prezenta, svastika este o transformare 
a cercului, simbolul Soarelui, şi formele sub care se prezintă 
acest cerc, şi transformările pe care le ia, sunt numeroase. 

Astfel, simbolurile solare derivate dela cerc, indicate de 
Dechelette, ar fi în număr de 27. 

Cercul se prezintă în 9 feluri,din ce m ce mai amplificate: 

Liniile drepte în număr de patru (crucea) din forma 3, 
în alte modele, iese din conturul circonferinţei, devin curbe 
şi vârfurile lor se frâng (model 10, ii). 


*) Bibliografia amăniinţitâ in lucrarea d-lui Şerbakivski, din care sunt toate 
informaţiile despre răspândirea Svasticei in timpurile vechi. 

In alte modele, cercul exterior din forma 5 şi 6, dispare, 
rămânând cercul interior, iar liniile drepte se curbează (model 
12, 13). 

Modelul IO, când dispare cercul, devine 14, iar modelul 6, 
în care se menţin fragmentele din cerc, la capetele liniilor 



^ y 

15 £0 a » 

^ O 

Z6 Şf 

Fig. 9 


drepte> devine 15, după cum modelul 3 devine 16, care este 
forma clasică a svasticei de astăzi. 

Svastika se mai prezintă şi sub formele 17, 18, şi chiar 
sub o formă cu trei ramuri, un triquetrum (19, 20, zi). 

Artiştii din timpurile primitive, cari desenau simbolul 
Soarelui, îşi permiteau oarecare licenţe, şi din mulţimea de 
forme de simboluri ale Soarelui, simplificate după fantezia 

8 A» R, — Studii Cercetări 

lor, ajungeau şi la formele 22, 23, 24. Această din urmă formă 
reprezentând ochii din figura Soarelui dela creştinii de 
astăzi. 

Din toate aceste modeluri a ieşit, în mod natural, cruceuy 
care, din simbol al Soarelui în lumea păgână, a trecut ca 
simbol al credinţi! creştine. 

Astăzi încă, în Lituania, unde poporul cunoaşte o extra¬ 
ordinară varietate în forma şi ornamentarea crucilor, crucea 
nu este considerată ca un lucru sfânt, decât numai dacă 
poartă pe ea vreun element al simbolismului creştin: chipul 
lui Hristos, al unui sfânt, deci o icoană (Galaune, p. 8). 

In fine, când din modelul 7 dispare cercul, rămâne steaua 
cu opt ramuri, tot simbol al Soarelui (27). 


TRIQUETRUM 

Triquetrum este un ornament compus din trei cârlige care 
iese dintr’un centru în care se întretaie, centru care uneori 
este imaginar, adică nu sunt reunite într’un punct cele trei 
părţi componente, pentru a forma punctul de contact, dar care 
centru se poate reconstitui, dacă se prelungesc cele trei linii 
care intră în alcătuirea celor trei părţi componente. 

Ca şi svastika, triquetrum se prezintă şi sub forma dublă. 

Triquetrum, după cercetările de până astăzi, apare^ ca 
ornament, pe diverse obiecte, prin secolul VI sau VII înainte 
de Hristos, caracterizat prin terminaţia ramurilor cu capete 
de animal. 

Pe la sfârşitul perioadei celtice, triquetrum se găseşte pe 
blide mari de vase emailate. 

In epoca latină se găsesc, în Europa întreagă, obiecte orna¬ 
mentate cu triquetrum, precum: căni de apă, pe fundul cărora 
sunt astfel de ornamente, care se găsesc şi pe vase mormântale. 

Mai spre Răsărit, triquetrum apare pe obiecte din morminte 
caucaziene, sub forma de cruci de bronz cu trei braţe. Mai 
rar se întâlneşte în Asia Mică, pe când mai des apare în ţinu¬ 
turile Mării Egee, pe obiecte din epoca de bronz. 

R O S E T A 

Roseta, care se poate combina din două svastici sau din 
două triquetre, şi de obiceiu are opt ramuri, dar şi mai puţine, 
precum şi mai multe, se întrebuinţa, ca ornament, încă în 
epoca bronzului. 

Ca simbol al zeităţii Soarelui, roseta pare a fi de origină 
din Mesopotamia, de unde a trecut în Asia Mică. 

Roseta, însă, pare să fi fost un simbol întrebuinţat de 
Elamiţi, şi nu de Semiţii nomazi, cari, pentru zeul lor ceresc. 
Luna, şi-au creat ca simbol. Cornul Lunii, care nu se întâl¬ 
neşte nici pe peceţi şi nici pe ceramică, înainte de ocuparea 
Babiloniei de cătră Accadieni. 

In Egipt, în primele timpuri, nu se întâlneşte roseta cu 
trei braţe; ca protector, pe acele vremi, se întrebuinţa trifoiul 
S2LVi patru foi, şi roseta cu 5 sau 4 braţe cu caracter de plantă. 
Probabil că Egiptenii nu întrebuinţau svastika, crucea şi 
steaua cu 8 braţe, ca simbol, din cauză că acestea serveau ca 
simbol al zeităţilor străine. Se găseşte, în Egipt, steaua cu 5 
şi 8 braţe în lucrările giuvaergiilor, dar stilul lor dovedeşte că 
acestea erau lucrări cretane, importate în Egipt, sau imitaţii 
egiptene de pe modele cretane. 

Steaua cu 4 şi 8 braţe apare şi în Asiria. 

La Hitiţi, pe discul solar înaripat, se află două stele cu 8 
braţe, una deasupra alteia. 

Din Asia Mică, roseta, ca simbol, a trecut în Cipru şi în 
basenul Mării Egee. 

Pe la sfârşitul epocei de bronz, discul solar se găseşte şi în 
Apusul Europei, câteodată executat în bronz şi aşezat pe 
nişte roţi sau pe un cărucior. 


In timpurile de astăzi, o întreagă lume cunoaşte şi între¬ 
buinţează svastika; şi, dacă popoarele civilizate o întrebuin¬ 
ţează ca motiv de ornament — tradiţie păstrată din vremurile 
străvechi — fără nicio legătură cu vreo credinţă religioasă, 
alte popoare, care trăiesc încă sub influenţă datinelor păgâ- 
neşti, întrebuinţează svastika păstrându-i aceleaşi atribute pe 
care le avea în vremurile preistorice. 

5 * 


www.dacoromanica.ro 




ARTUR GOROVEI 


116 


D -1 Montandon stabileşte că, în ceea ce numeşte d-sa 
« ciclul sudanoid », adică în Sudanul occidental si în Sudanul 
Central, până în Guinea de sus, svastika trăieşte (p. iio). 

Vorbind de «ciclul Mexico-andinoid», d -1 Montandon 
spune: «In afară de Europa şi de Asia, svastika este în Ame¬ 
rica esenţa culturei mexico-andine (pe platoul mexican ca şi 
pe platoul andin), după cum este, în Africa, esenţa culturii 
sudaneze» (p. 119). 

In bogatul material etnografic adunat de d -1 Pospisil în 
călătoria sa (1930—'I931) la Indienii din Sud-Westul Americei 
de Nord, se vede svastika, în forma ei primitivă, întrebuinţată 
pe o sumedenie de obiecte, şi pare a fi principalul element 
de ornamentaţie. Două fotografii documentează afirmaţia 
aceasta: o femeie care ţese o scoarţă, cu o svastikă în mijloc, 
şi o alta, care poartă pe umărul hainei, o svastikă. 


SVASTIKA IN ORNAMENTAŢIA OUĂLOR NOASTRE 

DE PAŞTI 

Toate variantele svasticei ^ svastika, triquetrum şi roseta — 
întrebuinţate ca simbol al Soarelui, servesc si astăzi la orna- 

> *9 

mentarea ouălor noastre de Paşti. 

Sunt forme de svastice ale căror cele patru cârlige dela 
vârfurile ramurilor, sunt înlocuite prin diferite ornamente ce 
reprezintă flori, sau osebite figuri geometrice, după fantezia 
persoanelor care închistresc ouăle, ceea ce se practică şi la 
celelalte popoare la care svastika este un element de ornament 
al ouălor de Paşti. 

In ornamentaţia noastră românească, forma tipică a svasticei, 
este figura care se numeşte vârtelniţa, care se prezintă în dife¬ 
rite modele. 

In Moldova, pe ouăle de Paşti, de câteva decenii în urmă, 
vârtelniţa are forma cea mai simplă: svastika în forma clasică, 
aşa cum se întrebuinţează şi astăzi, în afară de scopuri de 
ornamentaţie. 

In Bucovina, şi în Ardeal, vârtelniţa este desenată mai 
ornamentată. 

Cercetând diferite modele ale ouălor noastre de Paşti, 
găsim peste 50 de ornamente care, sub diferite numiri de 
flori, animale şi obiecte uzuale, ascund elementul fundamental 
al ornamentaţiei: Svastika. 

Astfel, dintre modele cu numiri de animale, sunt svastice, 
între altele, următoarele: 


Tabela V 


Nr. I. — Broasca, model din Ardeal (Oprescu). 

Nr. 2. — Creasta de cocoş. Muscel (Tzigara). 

Nr. 3. — Creasta de cocoş, Tecuciu (Tzigara). 

Nr. 4. — Ghiara găinei. Muscel (Codin, 82). 

Nr. 5. — Talpa gâştei. Dolj (Calendarul Izvoraşul, 1932). 
Nr. 6. — Laba gâştei. Muscel (Codin, 75). 

Nr. 7. —■ Cuibul crângului. Muscel (Panaitescu, 45). 

Nr. 8. — Urechea iepurelui. Muscel (Codin, 154). 

Nr. 9. — Mâna milogului, Tg.-'l'rotuş, (Calendarul Iz¬ 
voraşul). 

Nr. IO. — Peştele în coteţ. Buzău (Panaitescu, 20). 

Nr. II. —-Ciocul pupezei. Muscel (Codin, 118). 

Nr. 12. — Purecele, Dolj (Calendarul Izvoraşul). 


Dintre modele cu numiri de plante: 


Tabela V 

Nr. 13. — Brăduiul, Muscel (Codin, 96). 

Nr. 14. — Cireşica, Buzău (Panaitescu, 31). 

Nr. 15. — Ciupercele, Muscel (Codin-Mihalache, 12). 
Nr. 16. — Flori de cuişoare, Muscel (Codin, 68). 

Nr. 17. — Floare domnească. Bucovina (Bodnărescu). 
Nr. 18. — Floare, Runcu (Pamfile, 27). 

Nr. 19. — Floare, Runcu (Pamfile, 16). 

Nr. 20. — Foaie de liliac. Muscel (Tzigara). 

Nr. 21.— Foaia jugastrului. Muscel (Panaitescu, 5 ^)' 
Nr. 22.— Frunza părului. Bucovina (Bodnărescu). 

Nr. 23. — Vioara (vioreaua). Muscel (Panaitescu, 37). 

Tot svastika reprezintă unele modele cu numiri de lucruri 
uzuale, precum sunt: 


Tabela V 

Nr. 24.—'Fierul plugului, Vâlcea (Panaitescu, 100). 
Nr. 25. — Furca de fân. Muscel (Codin-Mihalache, 9). 


Tabela VI 


JNr. 


Nr. 

Nr. 

Nr. 

Nr. 

Nr. 

Nr. 

Nr. 


3 

4 

5 

6 

7 

8 

Nr. 9 
Nr. IO 
Nr. iL 
Nr. 12 
Nr. 13 
Nr. 14 
Nr. 15 
Nr 
Nr 
Nr 
Nr. 19 


16 

17 

18 


Grebla, Dâmboviţa (Panaitescu, 79). 

■Legătura ploştii, Muscel (Godin, 124). 
•Legătura ploştii. Muscel (Godin, 122). 

• Morişca, Muscel (Godin, 21). O svastikă dublă. 
Gocoşul puştii, Muscel (Godin, 127). 

Dulap (scrânciob). Muscel (Godin, 127). 
Vârtelniţa, Tecuciu (Panaitescu, 107). 
Vârtelniţa, Bucovina (Bodnărescu). 


Muscel (Godin, 78). 

Muscel (Godin, 76). 

Dolj (Plopşor). 

Dolj (Plopşor). 

Dolj (Plopşor). 

Dolj (Plopşor). 

Dolj (Plopşor). 

Ţigănaşi-Tecuciu (Golecţia Gorovei). 
Buhociu-Tecuciu (Golecţia Gorovei). 
Dolj (Plopşor). 

Ardeal (Oprescu). 


Restul din această tabelă, dela Nr. 20 înainte, modele fără 
nume indicat, sunt toate din Dolj, din Albumul d-lui Plopşor. 

Tabela VIII cuprinde modele de svastika pe ouă de Paşti 
din Bihor (Grişana). 

In ornamentarea ouălor noastre de Paşti, triquetrum se 
cuprinde în multe modele. Aşa, între altele, sunt triquetre: 


Tabela VII 

Nr. I.— Pui de barză, Tecuciu (Panaitescu, 112). 
Nr. 2. — Vârtelniţa, Muscel (Godin, 162). 


www.dacoromanica.ro 





OUĂLE DE PAŞTI 


I19 


Nr. 3.—Picior de rândunică, Tecuciu (Panaitescu, iii). 

Nr. 4. — Floricele, Muscel (Codin, 36). 

Nr. 5. — Micşunele, Ilfov (Panaitescu, i). 

Nr. 6. — Mure, Tecuciu (Panaitescu, 108). 

Nr. 7. — Căngi, Tecuciu (Panaitescu, 113). 

Nr. 8. —■ Frâul calului Gorj (Panaitescu, 97). 

Nr. 9. — Răuri, Vlaşca (Panaitescu, 92). 

Nr. IO.'—Colţul porcului. Muscel (Tzigara). 

Roseta se prezintă, pe ouăle noastre de Paşti, sub diverse 

forme si cu diverse numiri a desenurilor sub care este ascunsă. 
» 

Aşa, afară de numele generic de « stea », sub numirile unor 
diferite obiecte, se desenează tot steaua, precum: «roata 
plugului », « fierăstrău », etc. 

In tabela VII avem Nr. 16 cu numele de « floarea strachinei », 
din Ilfov (Panaitescu, 8). 

Nr, 17, 18, 19 — modele fără nume indicat — din Dolj 
(Plopşor), şi tot fără nume, modelul 20 din judeţul Trei- 
Scaune (Izvoraşul). 

In fine, în diferite alte modele de ouă încondeiate, desco¬ 
perim svastika, mai mult sau mai puţin bine mascată, dar 
lesne de recunoscut la o examinare mai atentă. 

Svastika, în forma simplificată, ca în modelele menţionate 
de Dechelette, găsim şi pe ouăle noastre de Paşti. 

Astfel, forma 21 (Dechelette), este evident zugrăvită pe 
ouă din Muscel care reprezintă « musca pe părete » (Codin, 
12), pe Tabela VII, Nr. 21, sau «floricele», tot în Muscel 
(Tabela VII,^ Nr. 4). 

Forma 23 din Dechelette, se încondeiază în Dâmboviţa 
(Pamfile), sub numele de «şerpi» (Tabela VII, Nr. 23). 

Forma 21 este «cârligul ciobanului», încondeiat la fel 
pretutindeni, sau « Argeşanca » din Muscel (Tabela VII, Nr. 
24, şi Nr. 25). 

Svastika, drept ornament, este de altfel întrebuinţată nu 
numai la încondeierea ouălor de Paşti, ci si ca motiv de orna- 
mentaţie în alte manifestări ale artei noastre populare. 

O găsim frecventă în cusături pe ii şi altiţe, cum şi pe alte 
multe soiuri de cusături. Pe scoarţe, pe sculpturi în lemn, 

svastika, triquetrum şi roseta sunt ornamente comune pentru 
toată arta populară românească. 




Fig. IO. 

Vas dela Cucuteni. 


Fig. II. 
Cireşica. 


Svastika fiind aşa de mult răspândită în ornamentaţia 
ouălor noastre de Paşti, se cuvine să ne întrebăm: dela care 
popor adorator al Soarelui, am moştenit noi acest simbol ? 

Svastika este un pa¬ 
trimoniu comun al po- 
pulaţiunilor care intră 
în formaţiunea noastră 

j 

etnică, şi la unul dintre 
aceste popoare trebue 
să-i căutăm origina. 

De sigur că” toate 
popoarele care s’au 
perindat pe teritoriul 
pe care ne-am înche¬ 
gat noi ca neam, au cunoscut svastika. 

Pe un vas de pământ dela Cucuteni, împodobit cu desenuri 
în două colori: cafeniu închis şi cărămiziu, pe fond gălbuiu- 
roz, un frumos exemplar de- ceramică pictată, cu vechime 
de 2.000 de ani (Giurescu, Istoria Românilor, p. 8), este 
zugrăvită o svastikă, model care se execută aidoma şi astăzi 
de sătencele noastre, pe ouăle de Paşti, sub numele de « cire¬ 
şica » (Codin-Mihalache, Nr. 13). 

Cărui popor ar putea să aparţie acest vas ? 

Dela Tisa până la Nistru, şi din sus de hotarele noastre 
de astăzi, iar în jos toată valea Dunării, cu o mie de ani înainte 
de Hristos, a fost teritoriu sub stăpânirea Sciţilor, şi pe tot 
acest cuprins se găsesc obiecte, părăsite de Sciţi, sau îngropate 
de ei în pământ, de groaza altor populaţiuni care-i împingeau 
din locurile ocupate. Unele din aceste obiecte sunt ornamentate 
cu svastika. 

Astfel, un frâu scitic de argint, găsit la Krasnokutsk, pe 
Nipru, are ca ornament o svastikă tipică, (fig. 12), ale cărei 
patru ramuri sunt terminate cu un cap de cal (Pârvan, Getica, 
p. 362). 

Acelaşi ornament, pe o podoabă de bronz, găsită în Ungaria 
(P- 452/. 

O altă svastikă pe un aplice de harnaşament scitic (fig. 13) 
din tezaurul dela Craiova (p. 361): 



Fig. 13 



Un harnaşament scitic din tezaurul dela Craiova (fig. 14) 
este ornat cu un frumos triquetrum (p. 361): 

Svastika a fost continuată, ca 
ornament, cu puţin înainte de 
începutul erei creştine, în epoca 
fierului. In Ungaria s’au găsit 
fibule antice, din timpurile nu¬ 
mite « La Tene », ornamentate 
cu svastika (fig. 15, 16), din care 
una este aidoma svastika scoasă, 
la iveală în zilele noastre (Pâr- 
van, p. 556): 

Ca motiv de ornament, în arta 
popoarelor de pe fostul teritoriu 
scitic, svastika persistă şi astăzi. 

Fără să mai amintim despre noi. Românii, cari, în orna¬ 
mentaţia noastră am păstrat svastika drept element funda¬ 
mental, şi fără să intrăm în cercetări amănunţite asupra artei 
celorlalte popoare convieţuitoare şi vecine cu noi, putem cita,, 
ca titlu de exemplu, câteva fapte. 



Fig. 14 

Ungurii au păstrat-o ca ornament pe cornuri de ţinut praf 
de vânat din coarne de cerb (Bâtky Zsigmond), svastikă 
ornamentată, iar svastika simplă, o întrebuinţează Saşii din 



Fig. is 



Fig. i6 


Fig. 17. Ornamente la Saşii din Ardeal 


Ardeal (Istvan Gydrffy, Erdelyi szâsz falubilyogok). Huţulii 
din Bucovina o întrebuinţează ca motiv de broderie (Haber- 
landt, I, p. 49), etc. 

Pe ouă de Paşti, svastika se înconde¬ 
iază, în multe variante, la toate popoa¬ 
rele de pe teritoriul vechilor Sciţi. 

Fără să cercăm a reproduce toate 
modelele practicate la vecinii noştri, 
dăm numai câteva exemple dela fiecare. 
Astfel găsim: 

La Bulgari (Tabela IX, Nr. i, 2); 
La Poloni (Tabela IX, Nr. 10—18); 
La Unguri (Tabela X,toate numerele)i 
La Cehoslovaci (Tabela IX, Nr. 3—8); 

La Valahii din Moravia (Tabela IX, Nr. 9); 

La Ukrainieni o mare bogăţie de modele cu svastika, 
întocmai ca şi la noi, aproape aceleaşi ca şi la noi (Tabela XI). 
La Lituanieni (Tabela IX, Nr. 19 şi 20). 



* 

Ca ornament, svastika e întrebuinţată, în zilele noastre, 
şi de alte popoare din Europa, în afară de teritoriul scitic. 

De pildă, în Saxonia şi în Silezia, se găseşte desenată pe 
funduri de farfurii (Conrad Hahm, Tafel I5f)), ca şi în Li¬ 
tuania (L’Art lithuanien), unde modelul pare a fi desenul 
nostru numit « floarea strachinei ». 

La Armeni, pe covoare vechi, se distinge svastika (Revista 
« Ani»), şi, de sigur că se poate găsi pretutindeni în Europa, 

ca şi în celelalte continente, unde s’au păstrat, în datinele 
populare, rămăşiţi păgâneşti, fie că sunt în legătură cu cre¬ 
dinţele religioase, fie că sunt numai 
reminiscenţe sau persistenţe păgâ¬ 
neşti, precum sunt la noi. 


Faptul că svastika a trăit în ve¬ 
chime, şi se găseşte şi astăzi ca orna¬ 
ment, pe teritoriul ocupat odinioară 
de Sciţi, este o dovadă, care nu poate 
să fie pusă la îndoială, că simbolul 
acesta ni s’a transmis nouă, prin 
Daci, dela Sciţi. 



Fig. 19. 

Svastica pe fund de farfurie 
în Lituania 


DATINA OUALOR DE PAŞTI LA ALTE POPOARE 

Oul de Paşti fiind un simbol al Creştinismului, este între- 
» ^ * 
buinţat de toate popoarele creştine. 

In literatura niciunui popor nu s’a publicat, încă, vreun 
studiu special despre obiceiurile în legătură cu oul de Paşti. 

In valoroasa lucrare « Handwdrterbuch des deutschen Aber- 
glaublens », este un articol « Osterei », în care sunt menţionate 
o serie de credinţe şi superstiţii, dar nu se tratează chestiunea 
din toate punctele de vedere, care pot să fie studiate asupra 
acestei chestiuni. 

Ca o comjpletare a studiului nostru, am găsit necesar să 
cercetez chestiunea aceasta şi la alte popoare. 

Menţiunile ce am putut să adun din publicaţiile ce mi-au 
stat la îndemână, în condiţiunile în care pot să lucrez, şi 
informaţiile ce au binevoit să-mi dea persoanele cărora m’am 
adresat, în diferite ţări, mi-au servit la alcătuirea unor schiţări 
de monografii pentru fiecarre popor în parte din Europa, 
cum şi pentţu Armenii din Asia şi Egiptenii din Africa. 

Dintre ţările Europei, nu am putut să aflu nimic despre 
Jugoslavia, ale cărei obiceiuri se apropie de acele ale Bulgariei, 
despre Norvegia, care trebue să aibă puncte comune cu 

Suedia, despre Portugalia, cu obiceiuri ca în Spania, şi despre 
Danemarca. 

Toate informaţiile adunate, se cuprind în capitolele ce 
urmează. 


U K R A I N I A 

Asemănarea izbitoare între ouăle încondeiate care se fac 
în Ukrainia si acele care se fac la Români, dă naştere la 
întrebarea dacă Românii au împrumutat ornamentaţia ouălor 
de Paşti dela Ukrainieni, sau ei dela noi. 

Asupra acestei chestiuni, care cere un studiu special, ar fi 
greu de dat un răspuns. Ştiind, însă, că Românii stmt cei 
întâi dintre popoarele din Răsăritul Europei cari s’au creşti*- 
nizat, am putea presupune că TJkrainienii au imitat modelele 
întrebuinţate de Români, pe ouăle de Paşti, menţinând şi 
numele obiectelor reprezentate, sub care se ascunde svastika. 

Studiul savant al d-lui Şerbakivski: « Ouăle de Paşti ukrai- 
niene şi origina ornamentaţiei lor», nu atinge chestiunea 
aceasta specială. D-sa cercetează originea în general a orna¬ 
mentaţiei, fără a se preocupa de înrudirile dintre ornamen¬ 
taţia ukrainiană cu acea a popoarelor vecine. 

Pentru noi are o mare importanţă lucrarea d-lui Şerbakivski, 
pentru cele 36 modele de ornamentaţie pe care le cuprinde, 
dintre care unele se pot confunda cu modelele de pe ouăle 
noastre de Paşti. Toate aceste modele servesc pentru a docu¬ 
menta originea lor dela svastika, triquetrum şi roseta. 

Tabla XI din lucrarea noastră, arată modelele acestea, care 
au următoarele numiri: lipitoare (figura i), târăboanţă (fig. 2), 
linte (3), frunză de stejar (4), cocoşei (5), ciuhoţica cucului (6), 
morişca (7, 9), cruci frânte (8), coada ursului sau a calului 
(10), picioare de raţă (ii), lingurile {12), flori (13), ochii boului 
(14), păianjeni (15), cârlige (16)^ butoiaş (17), piepteni (18), 
păianjeni zburători (20), laba gâştei (21), coarnele berbecului 
(22), trandafiri (23), floarea ochiul boului (24}, păianjeni în 
pânza lor (25). 

Modelul ukrainian: « Soarele cu raze » este în tabela noastră 
Nr. I în figura 5. 

Diferitele datini şi obiceiuri cu privire la ouăle de Paşti 
la Ukrainieni sunt aproape aceleaşi ca la Moldovenii din 
Basarabia. 

D -1 Bezveconnâi completează cele spuse de Kurdinovski, 
şi dă următoarele informaţii: 

In Ukrainia ouăle se văpsesc în coloare roşie cu văpsele cum¬ 
părate; coloarea galbenă se scoate şi din coajă de ceapă. Oamenii 
mai bogaţi comandă ouă încondeiate de anumiţi « pictori». 

Ouăle se ciocnesc; acela al cărui ou nu se sparge, va trăi mai 
mult. Ciocnitul este indispensabil la felicitări între rude, între 
îndrăgostiţi, şi fiecare caută să prezinte un ou cât mai frumos. 

In Ukrainia există un ritual întreg în legătură cu coloarea 
şi încondeierea ouălor, observat cu stricteţă de fete şi de 
neveste. Cu 2—3 săptămâni înaintea Paştilor, ele încep pre¬ 
gătirile şi le isprăvesc în Săptămâna Mare. Unele privesc 
aceasta ca un lucru sacru. Chiar apa pentru spălat se pregă¬ 
teşte special, sau din omăt, sau din fântână, cu apă scoasă 
din Joia Mare. 

Masa de Paşti se înfrumuseţează cu ouă. In unele părţi 
ouăle pentru sfinţire se aduceau curăţite de coajă, ca nu 
cumva coaja sfinţită să cadă sub picioare. Masa se începe cu 
ouă zicând: «Hristos a înviat». Ouă se oferă preoţilor, ru¬ 
delor, etc. Fetele dăruiesc câte două ouă încondeiate logod¬ 
nicilor. Primul ou de felicitate se păstrează un an întreg. 

X-uni după Duminica Tomei, în Ukrainia ca şi în Basarabia, 
se duc sătenii la ţintirim cu cozonaci, vin şi ouă, şi rosto¬ 
golesc ouăle p^ste morminte, zicând: « Să pomenească Domnul 
pe robul (cutare) ». 

Kurdinovski menţionează ca bibliografie pentru Ukraina: 
«Poltavskia Eparhialnâia Vedomosti», Nr. 12—13, 1900. 

Tabela XI cuprinde modele de ouă de Paşti din Ukraina, 
după lucrarea d-lui Şerbakivski. 

BULGARIA 

In toată Bulgaria se cunoaşte obiceiul ouălor de Paşti. 

In genere, oului de Paşti i se spune cerveno iaiţe (ou roşu), 
şi-l împodobesc trăgând linii paralele şi între ele puncte sau 


www.dacoromanica.ro 




126 


ARTUR GOROVEI 


linii frânte, roşii pe fond galbăn. In ultimul timp, au început 
să văpsească şi în alte colori. 

Ouăle de Paşti se fierb în apă cu foi verzi de Arum macu¬ 
laturii, ca să capete coloare galbănă, şi apoi le văpsesc roşu, 
care însemnează sângele lui Isus. 

Ouăle se văpsesc în Joia mare şi Vineri. 

De Paşti, după înapoierea dela biserică, se gustă un ou roşu. 

In regiunea Cirpan, în a doua zi de Paşti, oamenii se salută, 
schimbând ouă, şi trimet ouă la rudele din depărtare. 

Pe un fel de pâne pun cinci ouă şi o ung cu ou, ca să 
capete luciu. Peste ouă se încrucişează două linii subţiri de 
aluat. Această pâne se numeşte velidnik, şi ar reprezenta pasca 
noastră. 

In regiunea Trân se fac două pâni de acestea, una cu un 
ou şi alta cu 7 ouă, dintre care unul se păstrează, la icoană, 
patruzeci de zile. 

Bulgarii se păzesc foarte mult să nu calce coaja de ou. 
(Comunicate de d -1 V. Christu). 

D -1 Dr. Hr. Vacarelski, asistent pe lângă Muzeul etno¬ 
grafic din Sofia, a binevoit să ni dea informaţiile următoare: 

In general, în Bulgaria, ouăle de Paşti sunt roşii, şi aşa se 
înţelege când spui « ou de Paşti », care corespunde cu noţiunea 
învierii lui Isus Hristos. Sunt, însă, localităţi pe unde se 
mai văpsesc ouă şi în verde, galbăn, portocaliu, etc. 

Coloarea roşie se prepară, de obiceiu, din «vardziea » — 
băcan (lemn de Brazilia), care se mărunţeşte şi se pune în 
apă să stea vreo patru zile. Prin unele locuri, coloarea roşie 
se face din cârmăz, iar în vremuri mai vechi se scotea din 
plante: sovârf, mintă, etc. Plantele se culegeau în ziua de 
Sf. loan (24 Iunie) şi se uscau, în acest scop. 

Coloarea galbănă se prepară din frunze de nuc şi din coji 
de mere. 

Verdele se scoate din urzică. 

Galbăn deschis se scoate din floarea numită «gălbănare » 
(Serratula tinctoria), ce creşte prin regiunea muntelui, şi din 
planta « laptele cânelui ». 

Toate plantele acestea se fierb, pentru a scoate din ele 

substanţa colorantă. 

» 

Astăzi poporul întrebuinţează mai mult substanţe chimice, 
pe care le cumpără din băcănii, farmacii şi prăvălii de văpsele. 

In Bulgaria se fac şi « ouă scrise », polihrome {şdreni oiţa, 
pisdni oiţa, şdreni perâşki ). 

Cea mai simplă metodă de a scrie ouă, este de a văpsi o 
parte din ou cu o coloare, şi restul cu altă coloare. 

In Bulgaria de Apus se mai păstrează o metodă primitivă 
de a încondeia, şi anume: se introduc bucăţi de pânză în 
văpsele de diferite colori, şi, pe oul fiert, se stropesc diferite 
figuri. 

In alte părţi, se procedează altfel; oul alb este acoperit cu 
frunze de diferite plante, după cum se doreşte să fie scrisul; 



frunza e lipită sau legată pe ou cu aţă; se introduce oul în 
vasul cu văpsea, şi după ce s’a colorat bine, se usucă, şi apoi 
se deslipeşte frunza. Locul pe care a stat frunza, rămâne 
nevăpsit. 

Cea mai răspândită metodă de încondeiere, este aceea cu 
ceară de albine şi cu un condeiu special: « dspra » (chişiţa 
noastră). (Fig. 20). 

-înainte de a începe încondeierea, oul se ţine într’o soluţie 
de piatră acră. încondeierea se face cu condeiul muiat în 
ceară, şi apoi se introduce în vasul cu văpsea. Locurile unde 
a fost ceara, rămân nevăpsite, albe, sau în coloarea ce căpătase 
mai înainte. 

Se mai scriu ouă cu vitriol. După ce au fost văpsite, se 
trece peste ou cu condeiul cu vitriol, care spală văpseaua, 
şi rămâne desenul făcut. 

Cu un cuţitaş ascuţit se gravează figuri pe oul văpsit. 

Călugăriţele, prin mănăstiri, fac pictură pe ouă, între¬ 
buinţând colori speciale. 

Motivele de ornamentaţie sunt variate. Se întâlneşte figura 
numită «peşte », apoi o păsărică pe ramură şi cu inscripţia 

<i Hristos a înviat». Ouăle încondeiate de călugării din mănă¬ 
stiri, au pe ele desenată învierea lui Hristos, sau Sfânta Maria 
cu braţele întinse spre Hristos, sau cele trei mironosiţe lângă 
mormântul lui Hristos. 

Plantele sunt motive populare de ornamentaţie, mai mult 
sau mai puţin stilizate. Aşa « cornul», fructe mici cu forme 
elipsoide, punctate cu picături roşii în interior, precum şi 
flori întregi. 

Ornamentul ouălor ocupă jumătate din ou, în lungimea lui 
verticală, sau jumătate în lăţimea orizontală, sunt însă şi 
ornamente care se întind pe întreaga suprafaţă a oului. 

Svastika propriu zisă nu se întâlneşte pe ouăle de Paşti, 
în Bulgaria. Sunt însă motive care, sub nume de obiecte 
cunoscute, ascund emblema svasticei, precum flori cu frun¬ 
zele frânte (îndoite), cum se vede în fig. 9—13,17. (T. 12). 

Cele mai întrebuinţate modele de flori ca ornamente ale 
ouălor de Paşti, sunt « cuişoarele », «floarea grâului», etc. 

Se fac şi ouă ornamentate cu cruci. Acestea se 'dau neve¬ 
stelor tinere, însurăţeilor si rudelor. 

^ >9 

Nu se găsesc ouă pe care să fie desenate obiecte uzuale 
de gospodărie (sapă, greblă, furcă, etc.). 

Ouăle se văpsesc în Joia mare. Oul ouat în această zi, este 
văpsit cu multă atenţie şi nu se mănâncă, şi se aşează la ico¬ 
nostas. Este bun pentru multe leacuri şi apără de grindină. 

Ouăle de Paşti se duc la biserică, pentru a fi sfinţite. 

După slujba învierii, la masă, se aduc ouă de Paşti în 
farfurii sau în coşuleţe, din care copiii iau câte un ou, iar 
cei mari câte trei ouă, şi ciocnesc. Acela al cărui ou nu se 
sparge, va fi mai sănătos şi mai norocos, în timpul întregului an. 

In unele sate, în prima zi de Paşti, nu se mănâncă ouă 
roşii, ca să nu capete pete roşii pe trup. A doua şi a treia 
zi de Paşti, finii se duc în vizită la naşii lor, cu daruri de câte 
trei ouă încondeiate pentru fiecare, şi naşii li dau, în schimb, 
alte ouă. 

Ouăle de Paşti se mânâncă numai în zilele de Paşti. 

9 9 

Pretutindeni, în Bulgaria, se ciocneşte cu ouăle de Paşti. 
Ciocnesc, nu numai membrii familiei între dânşii, ci toată 
lumea, în orice ocazie când se cinstesc cu ouă de Paşti. 

' 9 

Jocuri cu ouăle de Paşti, nu se obişnuiesc. 

Oul din Joia mare, care a stat tot anul la iconostas, slujeşte 
pentru a prezice viitorul. In Joia mare se sparge acest ou, 
şi dacă el este plin, are să fie casa îmbelşugată în orice împre¬ 
jurare, iar dacă e gol, are să fie un an rău. Dacă e împuţit 
sau viermănos, n’are să fie deloc bine. 

Despre datina oului de Paşti, nu sunt lucrări speciale, în 
literatura bulgărească. Menţiuni despre acest obiceiu sunt în 
lucrarea d-lui D. Marjnov: «Credinţi populare şi obiceiuri 
populare religioase» (Narodna veara i religiozni narodni 
obiceai), în revista «Zbornik za narodni umorotvoreniea», 
voi. XXVIII, şi câteva notiţe de d -1 V. Zahariev: «Oul de 
Paşti», în numărul de Paşti 1932, al unui ziar. 

Tabela XII cuprinde modele de ouă de Paşti din Bulgaria. 


UNGARIA 

La Unguri s’a păstrat datina ouălor încondeiate. 

D -1 Dr. Ştefan v. Gyorffy, conservator la Muzeul Naţional 
din Budapesta, a avut amabilitatea să-mi comunice o listă a 
lucrărilor cu privire la ouăle de Paşti. Aceste lucrări sunt: 

Alexandre Beluleszko a scris un studiu întitulat: «Bunte 
Ostereier aus Ungarn », în « Anzeiger der Ethnographischen 
Abteilung des Ungarischen Nationalmuseums », Budapest, IV 
Jabrg., 1905; 

Ndndor Amhold, tratează tehnica încondeierii în lucrarea 
sa «Nemzeti Muzeum Neprajzi Tara Ertesitoje », XII (1911), 
pp. 173—183, articol ilustrat cu modele în colori;. 

Victor Molnar are, în Muzeul Naţional, în manuscris, 
un album inedit, cuprinzând o bogată colecţie de ouă de 

Paşti. 

» 

Pe lângă bibliografia indicată de d -1 Gydrffy, trebue să 
menţionăm şi o altă lucrare interesantă: «A magyar nep 
miiveszete. Harmadik kdtet. A balatonvideki magyar pâsztornep 
miiveszete », irta Malonyay Dezsd, Budapest, 1911, voi. III. 
In acest volum sunt 10 planşe cu ouă de Paşti colorate încon¬ 
deiate, osebit de 4 pagine de text cu desene. 

p A, R, — Studii ii Cercetări, 

Singura lucrare independentă cu privire la ouăle de Paşti, 
este aceea a d-lui Dr. Gyărffy Istvdn, întitulată: «Himes 
tojâsok», Budapest, 1925. Afară de patru pagine de text, 
lucrarea aceasta se compune din 32 de planşe, fiecare cu 
câte 9 modele de ouă încondeiate, în total 288 de modele, 
foarte conştiincios reproduse. 

Deşi lucrarea d-lui Dr. Gydrffy este tipărită în 1925, 
colecţia de ouă încondeiate cuprinde şi modele din Ardeal, 
care se deosebesc, în mod fundamental, de modelele pur 
ungureşti, fiind tipuri clasice de modele româneşti, cunoscute 
pretutindeni, în lumea românească. 

Deosebirea între modelele ungureşti şi cele româneşti, 
consistă nu numai în motivele de ornamentaţie, dar mai 
bătătoare la ochi este deosebirea de colorit, de combinaţii 
de colori. 

Se înţelege că toate colorile întrebuinţate nu pot să fie 
altele decât acele obişnuite pretutindeni, pe care pot să le 
dea substanţele cu care se văpsesc ouăle, dar modul de a le 
combina, caracterizează tehnica ungurească. In ouăle poli- 
hrome, colorile galbene şi roşu par a predomina; aplicate 
pe câmpul negru al ouălor, apar severe, dure, fără gingăşie, 
ca şi modelele cu albastru şi roşu pe câmpul galbăn. 

Motivele ornamentaţiei ungureşti se deosebesc iarăşi mult 
de motivele ornamentaţiei noastre. Lăsând la o parte motivele 
care sunt ale noastre şi ale popoarelor slave din foasta împă¬ 
răţie, care motive au toate un nume, după asemănarea cu 
diferite obiecte cunoscute de popor, motivele ornamentaţiei 
ungureşti sunt produsul unei fantezii, combinaţii de figuri 
geometrice, în care apare câte o frunză, ori o floare, pe care 
trebue să o ghiceşti. 

Motive neobişnuite în ornamentaţia noastră, sunt multe 
în cea ungurească. Aşa, se văd subiecte rurale: stoguri de fân, 
case, fântâni cu cumpănă, călăreţi, inimi aprinse, pinten 
încunjurat de lauri, femei cu coşuri de ouă în mână, etc., 
care însă ar părea să fie produsele unor cărturari ai satelor, 
inovatori ai unei arte care nu este a poporului însuşi. 

Tabela XIII, cu ouă de Paşti din Ungaria (Albumul 
Gyorffy). 

CEHOSLOVACIA 

Despre originea ou^lor roşii, Cehoslovacii au mai multe 
legende, care se găsesc în broşura III din colecţia « Clipe 
vesele din vieaţa poporului», dintre care ni este cunoscut^ 
una în traducerea d-nei Dr, Margareta Ştef^nescu, 

« Pe c^nd Domnul Isus Hristos şi cu Sf. Petru umblau pe 
p^m^nt, au ajuns la o cas^ şi au rugat pe gospodină s^ le dea 
o buc^ţic^ de pftne. Ins^, fiindc^ ea n’avea nicio buc^ţic^, 
în toată casa, şi fiindc^ drumeţii se plângeau c^ le este tare 
foame, femeia, bun^ de inim^ cum era, neav^nd alta ce să 
le dea, se duse la cuibare, de pe care tocmai s^rea o g^in^, 
lu^ câteva ou^, le puse în spuz^ s^ se coac^ şi cu ele astfel 
a ospătat pe c^l^tori. 

« Dup^ ce aceştia plecar^, femeea se plec^ s^ str^ng^ cojile 
de pe jos, c^nd colo nu erau coji, ci bucăţi de aur. Zadarnic 
a mai încercat femeia s^ reediteze faptul, dar a doua oar^ 
cojile de ou^ nu s’au mai prefăcut în bucăţi de aur. Totuşi, 
în amintirea acestei înt^mpl^ri, ca şi alte gospodine, şi tot 
mai multe, au luat obiceiul s^ fiarb^ ou^ şi s^ le ofere musar 
firilor. 

« Obiceiul mai are şi alte explicaţii ». 

Pe Iftng^ coloarea roşie. Cehoslovacii întrebuinţează şi alte 

colori pentru vopsirea ou^lor de Paşti, după 

încondeiate cu felurite desene si versuri scrise. 

» 

Şi la ei se întrebuinţau, înţr’o vreme, extrase vegetale 
pentru colorarea ouălor, înlocuite astăzi, în mare parte, cu 
produse chimice. Coloarea galbănă-deschisă se scoate din 
ovăz; pentru albastru se utilizează Pătrunjelul, iar din coji de 
ceapă, scuturătură de fân, se prepară coloarea cafe¬ 

nie, în felurite nuanţe. 

Ouăle se închistresc ca şi la noi. « Fete simple dela ţară 
se ocupă încrestatul şi deşemnele executate de ele n’ar 
da de ruşine chiar pe cel mai mare artist. Cele mai frţţmoase 
ouă încrestate se găsesc în Moravia. Fete din Morayja vjn la 
Praga şi v^nd pe strade asemenea ouă- De obiceiu ouăle 
roşii, saţi pictate, sau încrestate, sunt numai coajă, ^^^1 poiir 
ţinutul e golit. Cu ele vor împodobi flăcăii pomul fetelor 

iubite, mai târziu, în primăvară. Pentru acest scop le înşiră 
pe aţă, ca pe mărgele. 

«Pe ouă, fata scrie, pentru iubitul ei, dedicaţii ca acestea: 
Acest ouşor pictat e dăruit din inimă. Cui dăruiesc oul, pe 
acela îl iubesc. Acest ou roşu este dela o fată sinceră. Cine 

primeşte acest ou, pentru 
acesta am cea mai mare 
iubire. Iţi dau oul acesta, 
dar cer în schimb iubirea 
ta. Eu îti dau tie un ou, iar 
tu să-mi dai, în schimb, 
inimioara ta. Cui dau acest 
ou, va fi stăpânul inimii 
mele. 

«De obiceiu, acestea se 
scriu sub desemnul care 
reprezintă o inimă ». 

Inchistrirea se face, desemnând pe un ou colorat, cu un 
corp ascuţit, un cuţitaş, sau cu o uneltă care e aceeaşi cu 
chişiţa noastră. Un model de chişiţă este expus în Muzeul 
etnografic din Brno. 

Motivele de ornamentaţie sunt acele obişnuite pretutin¬ 
deni: flori, paseri, steluţe, figuri geometrice, etc. 

La Congresul Internaţional de Arte populare ţinut la 
Praga, în 1928, au fost expuse ouă de Paşti artistic lucrate, 
dar care, de fapt, nu reprezentau arta populară, şi nici motive 
de ornamente populare. 

Un studiu despre ouăle încondeiate din Moravia, înti¬ 
tulat: «Kraslice moravske. PrispSvek k ornamentice lidove », 
publicat de d -1 prof. Jos. Klvana, în revista « Cesky Lid », 
An. II, 1893, pp. 480—488, ilustrat cu 59 modele de ouă 
încondeiate, între care sunt şi opt modele de ouă încondeiate 
din Moravia valahă. 

Valahii din Moravia, despre cari se spune că ar fi de obârşie 
români, încondeiază ouăle în mod mai simplu, cu ornamente 
dintre care unele sunt ca ale noastre, după cum se poate 
vedea din gravura alăturată, o fotografie a ouălor din dulapul 
special cu colecţia ouălor de Paşti ale Valahilor, din Muzeul 




Fig. 23 
Ouă de Paşti din Boheţnia 
(Renăta TyrSovâ) 

Planşa III, 



Fig. 21 . — Ouă de Paşti încondeiate de Valahii din Moravia 
(Muzeul din Brno) 


A. R, — Studii }i Cercetări. 

din Brno, fotografie pe care a binevoit să o facă, pentru acest 
studiu, d -1 Prof. Dr. Franţois Pospisil, Directorul secţiunii 
etnografice din Muzeul Regional al Moraviei (Mor. Zem. 
Museum) din Brno. 


POLONIA 

Etnografii poloni numără, între obiectele de artă ale popo¬ 
rului lor, şi anumite ouă de Paşti, încondeiate. 

In Polonia se cunosc mai multe soiuri de ouă de Paşti, 
ca şi la noi: byczki, mallovanki sau kraşanki, sunt ouăle mono- 
hrome, fără desenuri— merişoarele noastre; rysovanki, Scro- 
banki sunt ouăle colorate cu o singură coloare, cu desemne 
sgâriate cu un corp ascuţit. Acest fel de ornamentaţie se 
obişnueşte în partea de Nord-Vest a Poloniei. Pisanki se chiamă 
ouăle înfrumuseţate cu figuri desenate cu ceară, înainte de a se 
muia oul în coloare — ouăle încondeiate ale noastre. 

Incondeiarea se face, ca si la noi, cu chisita, care la Poloni 
se numeşte pisak, adică un beţişor cu o ţevişoară de metal, 
aşezată la unul din capetele beţişorului. Ţevişoara se face, în 
cele mai multe cazuri, din vârfurile metalice dela şnurul de 
ghete. Linia de ceară făcută cu un asemenea condeiu este 
uniformă, şi depinde de diametrul deschizăturii ţevişoarei, 
mai subţire sau mai grosuţă. 

Ouăle pisanki, ornate cu un corp ascuţit, ca boldul, au 
desenul format din linii virgulate (întrerupte). Aceasta pro¬ 
vine din cauză că pe vârful boldului, sau a sârmei cu care se 
lucrează, se poate lua numai o mică picătură de ceară; curgând 
picătura de ceară pe ou, se formează un punct care, prin miş¬ 
carea boldului, se lungeşte, ca o virgulă, în direcţiunea dorită. 

Acest fel de ornamentaţie a ouălor de Paşti, este întrebuin- 
ţaţă, în special, în Mazovsze. 

Oul astfel pregătit, se cufundă în lichidul colorat. 

Pentru a obţine desenul colorat pe fondul alb, se cufundă 
oul mtreg în coloare, şi după ce se usucă se desenează cu 
ceară. Introdus apoi în borş de sfeclă, sau m oţet, părţile 
neacoperite cu ceară se decolorează, şi îndepărtând ceara 
de pe ele, rămâne desenul colorat pe fondul alb. 

Ornamentele ouălor de Paşti sunt variate. Se obisnueste, 
de pildă, a se desemna un fel de măturice, în coloare bronz- 
albicios; măcuşori — alb-albăstrui; halercuţe (balyrka), în colo¬ 
rile alb, galbăn, verde, roş, negru, aşa precum se fac şi în 
Bucovina, unde se numesc tot balercâ sau butoiaş. Se dese¬ 
nează, în colori alb-roş-negru, semi-morişte (polwiatraczki) cu 
cârlige, cum şi diferite flori, în care predomină colorile alb, 
galbăn, portocaliu, verde, negru. 

Bogăţia ornamentelor pe ouă închistrite este aşa de mare, 
încât într’un număr de o mie de ouă, este foarte greu să 
găseşti două exact la fel. Totuşi, observându-le cu mai multă 
atenţie, se pot deosebi tipuri din anumite regiuni mai mari, 
şi chiar se pot distinge ouă din anumite sate. 

Motivele de ornamentaţie, numite în popor napiski, sunt 
botezate cu diferite numiri. 

Cel mai răspândit motiv estepomuşorul sau crenguţa (gala- 
zka), brădişorul (choinka), bradul (smrek), apoi morişca (via- 
traczek). 

D -1 Frankowski clasifică toate desenurile de pe ouăle de 
Paşti (napriski) în 5 grupe; i) geometrice; 2) din lumea plan¬ 
telor şi animalelor; 3) imaginea obiectelor casnice şi instru¬ 
mentelor gospodăreşti; 4) corpuri cereşti; 5) semne şi desenuri 
de devocyjne. 

In majoritatea lor, motivele ornamentice sunt aceleaşi care apar 
în arhitectură, în îmbrăcăminte şi în instrumente gospodăreşti. 

Ouăle se închistresc în timpul primăverii. In partea de Sud 
a Poloniei, închistrirea se face dela jumătatea postului, până 
la Duminica Floriilor; în partea de Nord, până la înălţare 
(Przevod). 

Cu închistritul se ocupă, în special, femeile. 

In credinţa şi în ritualul poporului, oul încondeiat este 
expresiunea puterii renăscânde a naturii, învierea ei. Oul 
posedă puterea de purificare şi apără de duhurile rele. 

Coloarea şi desenul ornamentat, potenţiază proprietăţile 
oului. Actualmente — zice d -1 Frankowski — oul închistrit 
serveşte ca daruri reciproce de sărbători, şi ca preţ de răs¬ 
cumpărare de ridicul, în fine, oul de Paşti se întrebuinţează 
în multe jocuri şi ritualuri. 

Planşa IV. 



Fig. 24. — Ouă de Paşti din Polonia (Frankowski) 


A. R. — Studii şi Cercetări. 

Deşi d -1 Dr. Frankowski, din lucrarea căruia luăm toate 
aceste informaţii, vorbeşte despre întrebuinţarea ouălor de 
Paşti de cătră întreg poporul polonez, totuşi d-nii J. Fal- 
kowski şi B. Pasznycki afirmă că în unele sate de pe lângă 
Bystre, ouăle închistrite sunt cunoscute numai de câţiva ani, 
şi că în altă parte a Poloniei, în Tyrawa, se fac ouă, dar nu 
atât de frumoase. 

La pag. 85 a lucrării d-lor Falkowski şi Pasznycki se 
reproduc 6 modele de ouă încondeiate: flori şi un model care 
reprezintă cerul cu stelele. 

RUSIA 

Nu s’ar putea afirma că toate populaţiile aşa de numeroase, 
şi distincte, care alcătuesc ceea ce, într’o vreme, se numea 
Rusia, practică obiceiul ouălor de Paşti. Despre unele popu¬ 
laţii, care s’au constituit în state independente, avem infor¬ 
maţii sigure, cum sunt Finlanda, Lituania şi Estonia. 

Despre Ukrainia, vorbim într’un paragraf special din această 
lucrare. 

Pentru restul Rusiei, trebue să ne limităm la cunoştinţele 
pe care le căpătăm din unele lucrări care se găsesc în Biblio¬ 
teca Municipală din Chişinău, pe care d -1 G. G. Be 25 veconnâi 
a avut amabilitatea să le cerceteze şi să traducă bucăţile res¬ 
pective. 

Din lucrarea lui Kurdinovski putem menţiona următoarele 

informaţii: 

> 

Vechiul obiceiu creştinesc, menţionat într’un « pergament » 
din veacul X, care se păstrează în Mănăstirea Sf. Anastasie, 
de lângă Salonic, era că între mâncările dela masa de Paşti, 
să fie şi ouă, şi se cetea o rugăciune pentru binecuvântarea 
oului şi a brânzei (a pascăi). Rugăciunea aceasta se citeşte 
şi astăzi (1909). 

Că aici este vorba despre ouă roşii, se poate stabili din 
manuscrisul <1 Nomocanon » al lui Fotie, în care se osândeşte 
un călugăr care refuza să mănânce, la masa Paştilor, ouă 
roşii. Faptul că se abţinea de a mânca ouă şi brânză, era 
socotit ca antiapostolic. 

« Brânza » de care se vorbeşte, este pasca ; aceasta la Ruşi 
se face numai din brânză, fără a se întrebuinţa făină, si are 
altă formă decât pasca noastră rotundă, pe care se pune şi 
brânză. împrejurarea aceasta ar putea servi ca un argument 
în contra tezei că Românii sunt un popor de păstori, cari ar 
trebui să facă pasca numai din brânză, ca şi Ruşii, întru cât 
un popor de păstori nu are posibilitatea de a cultiva grâul. 

Datina de a-si dărui ouă unii altora, se obişnuia si în vechime, 
la Maroniti, la lacoviti, la obstiile creştineşti din Siria, la Ar- 
meni, în Georgia, ca la Slavii balcanici. 

« In « pergamentul » din veacul X, un regulament bisericesc, 
se spune că egumenul trebue să împărţească ouă călugărilor, 
zicând: « Hristos a înviat». 

Pe ouăle de Paşti se fac şi diferite izvoade. Ouăle pictate se 
numesc pisanki, iar cele simplu colorate se numesc kraşenki 
sau galunki. 

Cele mai frumoase ouă încondeiate se făceau în Basarabia, 
mai ales în ţinutul Hotinului. La expoziţia ouălor de Paşti, 
organizată în 1907 la Muzeul din Kiev, ouăle încondeiate din 
Basarabia au fost mult admirate. 

Din alte izvoare de informaţie mai putem spicui: 

In centrul Rusiei, în Lunea Paştilor sătenii se duc la tin- 
tirim pentru a cinsti morţii cu ouă roşii. In Duminica Tomei, 
la răsăritul soarelui, fetele se urcă pe un deal, sau un loc mai 
înalt, şi se aşează în cerc. Una din ele iese în mijlocul cercului, 
ţinând în mână pască şi un ou de Paşti. Indreptându-se spre 
Răsărit, spune o rugăciune şi apoi invoacă primăvara: « Pri¬ 
măvară frumoasă, bine ai venit, ce mi-ai adus ? Vara frumoasă ? 
(Orlov)». 

La Ruşii-Mari, morţii sunt vizitaţi în prima zi a Paştilor, 
când se îngroapă ouă în morminte (Revista rusească «Arta 
şi industria...»). 

In Rusia este obiceiul de a se spăla, în ziua de Paşti, cu apă 
în care s’a pus un ou roşu, pentru a căpăta obraz rumen 
(Handwdrterbuch). 

Un şoarece care a mâncat o fărămită dintr’un ou sfintit 

9 99 

de Paşti se transformă în liliac, după credinţa populară ru¬ 
sească (Handwdrterbuch). 

Ktirdinovski dă, ca bibliografie din care împrumută fondul 
de fapte, lucrarea lui P. Levaşov: Obiceiul de a întrebuinţa 
ouă roşii în serbătoarea Sf. Paşti (Petersburg, 1895). 


GRECIA 

In Grecia se întrebuinţează, pretutindeni, ouăle roşii de 
Paşti, îmi scrie d -1 Antoines Sigalas, profesor la Universitatea 
din Salonic. In câteva părţi ale ţării, mai cu seamă în Grecia 
meridională, se cunosc numai ouăle roşii. In Gregia de Nord — 
Tracia şi Macedonia — se fac 'şi ouă zugrăvite, şi mai ales se 
desenează pe ou figura lui Hristos, a Sfintei Fecioare, a sfin¬ 
ţilor si a crucii. 

> t 

D -1 Dr. Emil Riadis, din Salonic, a avut amabilitatea să-mi 
trimeată, prin poştă, două ouă de Paşti din Macedonia, care, 
însă, mi-au sosit sparte la vama românească. Aceste ouă 
reprezentau, pe fond roşu, imagina lui Hristos, în colori, 
lucrarea unui meşter specialist. Ouăle aveau şi inscripţia: 
«^toTo? ’Avsarrj», scrisul unui om cult. 

D -1 Riadis spune că ţăranii, în Grecia, prepară ouăle de 
Paşti fără niciun desen. « Mi se spune, însă, că lucrurile se 
petrec altfel pe la Cozani, dar eu n’am văzut niciodată decât 
ouă roşii, si cel mult albastre ». 

« In literatură grecească — spune d-sa — nu există (în 1930) 
nicio lucrare ştiinţifică asupra acestui subiect, afară de un mic 
articol al defunctului profesor N. Politis, despre ouăle de 
Paşti, în care vorbeşte, în general, fără privire la întrebuin¬ 
ţarea lor particulară în Grecia. Articolul este publicat în lucra¬ 
rea sa: « Aaoygacpixă ZvfifiEixxa^, I, pp. 74 — 76, şi a apărut 
întâi într’un jurnal, dar nu-i un studiu strict ştiinţific ». 

Câteva informaţii interesante avem dela d -1 V. Christu: 

In general ouăle de Paşti — scrie d-sa — sunt roşii şi li 
spun: kokino avgo (ouă roşii). In legătură cu oul roşu există 
şi urarea: « Saranda arnia stin pashalia, saranda kokina avga » 
(patruzeci de miei şi patruzeci de ouă de Paşti). Oul roşu 
e aşteptat cu mare nerăbdare. Există multe obiceiuri şi 
locuţiuni în legătură cu aşteptarea oului de Paşti, iar multe 


www.dacoromanica.ro 




ARTUR GOROVEI 


138 


din aceste zicale au intrat în vorbirea Aromânilor greci- 
zaţi, ca: 

Vai, vai tu Vaiu, 

Poţi ta elfi Pasha, 

Avrion metavrion 
Meta kokina avga, 

Meta arni ist to tava. 

(Flori, flori de Florii,— când va sosi Pastele,— mâne, poi- 
mâne — cu ouăle cele roşii — cu mielul în tavă). 

La aceste strigăte se adaugă o expresie onomatopeică: 
Ciak, ciak, ham, adică: ciocnit şi mâncat. 

De înviere. Grecii duc ouă la biserică, şi a doua zi de 
Paşti trimet naşilor, atâtea ouă câţi membri sunt în casă, 
plus unu, ca să se mărească, să sporească familia naşului. 

Din ouăle văpsite în Joia Mare, unu se păstrează la icoană, 
şi imediat ce cade grindina sau ploaie mare, se aruncă oul, 
în credinţă că va înceta ploaia sau grindina. 

Se zugrăvesc, pe ouă, cocoşi, pomi cu o cruce având iniţia¬ 
lele: «I.N.R.I. », şi se mai adaugă: «I.H.N.K. ». 

De Sf. Gheorghe Grecii se cântăresc, dar trebue să aibă 
un ou roşu în buzunar şi o piatră, iar la cap iarbă, şi zic: 
Ghiros san tin petra, kokinos san to avgo (sănătos ca piatra, 
roşu ca oul şi tânăr ca iarba). 

Ouăle roşii se păstrează până la înălţare, şi până atunci 
se mănâncă. După acea dată nu se mai mănâncă ouă roşii. 

De asemenea se fac colaci în care se pun ouă roşii. Colacul 
se face în Joia Mare şi se taie în prima zi de Paşti, şi oul din 
mijloc se împarte la toţi cei din casă. 

In ziua de Sf. Toma se face colivă cu un ou roşu, pentru 
morţi. 


ITALIA 

In Italia este datina ouălor de Paşti colorate. 

In Friul, Luni după Paşti, se văpsesc ouă în colori variate, 
se coc; cu aceste ouă, copiii se joacă pe fâneţe, aruncându-le 
în sus, şi le ciocnesc, ceea ce le face bucurie (A. Faleschini). 

Planşa V. 



Fig. 25. — Ouă de Paşti de ciocolată în Italia 



Fig. 26. — Ou de Paşti din Salzburg. 

(Staatl. Sammlung fur deutsche Volkskunde, Berlinl. 


A. R, — Studii şi Cercetări. 

In Monferrato este următorul obiceiu: Cu câteva zile 
înainte de Paşti, tinerii se alcătuesc în grupe de câte 5 sau 6, 
dintre cari unu ştie să cânte din fisarmonică si altul din flaut, 
şi, după înserate, pleacă spre fermele unde au cunoscuţi, şi 
mai cu seamă unde fermierul are vreo fată de măritat, şi 
încep să cânte. Stăpâna casei, când îi aude, dacă e culcată, 
se scoală din pat, cercetează cine sunt cântăreţii, şi dacă-i 
plac, pune într’un paner ouă, şi câteva pahare şi o sticlă 
cu vin. Cântăreţii intonează cantilena: 

Deme d’ov, deme d’ov dle vostre galine, 

E vostre vsin Tan dime che n’eve le gurbe pine ; 

Deme d’ov, deme d’ov dle vostre pulaie, 

I vostre vsin l’an dime che n’eve d’bele cavagne. 

Gospodina deschide uşa casei, primeşte pe tinferi, le dă de 
băut şi panerul cu ouă. Fata de măritat pândeşte de după 
uşă. Tinerii apoi se retrag, mulţămind şi felicitându-i, dorin- 
du-le Paşti bune, şi se abat spre altă fermă, recoltând o canti¬ 
tate de ouă, din care, în Lunea Paştelor, îşi fac o omletă 
gustoasă (R. Migliardi). 

In oraşele Italiei, ouăle de Paşti sunt înlocuite cu ouă de 
şocolată, frumos împodobite, cum se vede în gravura ce 
reprezintă o fată din Florenţa aducând stăpânei sale ouă de 
Paşti, în dimineaţa când o salută: « Hristos a înviat». 

Despre ouăle de Paşti, în Italia, se pot găsi informaţii în 
următoarele cărţi, după indicaţiile date de d -1 Ramiro Ortiz, 
dar pe care mi-a fost cu neputinţă să le găsesc: 

Saverio la Sorsa, Usz e Feste del popolo pugliese, Bari, F. 
Casini e Figlio, 1925, p. 320. 

Maria Storti-Azzoni, Alcune tradizioni cremonesi, Cremona, 
Etablimento tipografice Botti e Busini, 1925, pp. V-167. 


FRANŢA 

Datinele vechi dispar, în Franţa, cu atâta repeziciune, 
cum —■ de sigur — nu se întâmplă în nicio ţară din lume. 
In ceea ce priveşte datina ouălor de Paşti, sunt intelectuali 
de seamă, cari n’au auzit despre acest obiceiu, în ţara lor. 

Mai de mirare este că celebrul folklorist Paul Sebillot, a 
publicat în <( Revue des traditions populaires» (voi. VIII, 
P* 533 )> o notiţă a lui T. Volkov, în care, acesta vorbind 
despre ouăle de Paşti, spune: «Până astăzi (în 1893) nu s’a 
constatat întrebuinţarea lor, în Franţa. In cursul unei excur- 

siuni în Est, am întâlnit mai multe, 
în timpul Paştelor. la Châlons-sur- 
Marne şi la Reims (Champagne). 
Desenurile celor două ouă pe care 
le-am reprodus nu au nimic simbolic 
cu ouăle de Paşti din ţările străine; 
ornamentaţia lor, destul de grosieră, 
este împrumutată nurnai din regnul 
vegetal: colorile întrebuinţate sunt verde pentru frunze, cu 
puncte negre, iar pentru flori, colorile violet şi galbăn ». 

Cu toate acestea, ouăle de Paşti sunt întrebuinţate şi îa 
zilele noastre, în Franţa, unde au fost cunoscute cu mult 
în urmă. 

Este în deobşte ştiut că, în veacul XV, pe vremea lui Ludo¬ 
vic XIV, ouăle colorate se întrebuinţau şi la curtea regală. 
Pictori celebri ca Lancret şi Watteau, pictau ouă pentru 
Rege. In biblioteca din Versailles se păstrează două ouă de 
acest gen, care au aparţinut Victoriei, fiica lui Ludovic XV. 

In cabinetul Regelui Ludovic XIV erau grămezi de ouă 
pictate, pregătite pentru a fi distribuite curtenilor. In tot 
oraşul Paris se întrebuinţau ouă de acestea, în mare cantitate, 
şi se cunoaşte numele primului negustor care le-a pus în vân¬ 
zare: se numea Soliren. 

In Paris, vreme îndelungată, studenţii alcătuiau adevărate 
procesiuni ale oului, strângând ouă pentru săraci. 

La Expoziţia Uniunii centrale a artelor decorative dela 
Paris, din 1892, în Salonul central, s’a putut vedea o colecţie 
de ouă încondeiate. D -1 de Zmigrodzki a trimes o acuarelă 
reprezentând ouă de Paşti din Ukrainia, din Moravia şi din 
Polonia, iar Muzeul din Viena a expus ouă din colecţiile 
bogate ale sale (Revue des traditions populaires, VII, p. 465). 

Astăzi, ouăle de Paşti se întrebuinţează, în Franţa, ca şi 
aiurea, prin unele regiuni. 

In numeroase localităţi din Dauphine, se spune copiilor că 
clopotele, înainte de Paşti, pleacă la Roma, ca să caute şi să 
aducă ouă de Paşti, pe care, la întors, le lasă prin grădini 
(Van Gennep, Dauphine, I, 285). 

Despre ouăle roşii, în această regiune a Franţei, se spune: 
« Ouăle, a căror întrebuinţare era oprită în Dauphine, în tim¬ 
pul postului, deveneau hrana principală, în ziua de Paşti, la 
masa părinţilor noştri. In această zi se serveau ouă la toate 
mesele; îşi trimeteau daruri ouă şi prăjituri, în formă de 
paneraş cu ouă roşii; se dădeau copiilor şi personalului case¬ 
lor, ouă. In midte sate, mai cu seamă în arondismentul Tour- 
du-Pin, se dădeau preotului ouă, de sărbătorile Paştilor 
(Dauphine, I, p. 290). 

La Grenoble se practica, în vremuri vechi, următorul 
obiceiu, în ziua de Paşti: Se cobora, de pe soclul ei, statuia 
Sfântului Jacques din biserica Saint-Andre, şi se aşeza pe 
altarul unei capele situată în fundul bisericii, şi pe urmă se 
făcea o procesiune pe stradele oraşului. La întoarcere, statuia 
o culcau pe ştergare umplute cu bucăţele de pâne, pe care 
apoi le puneau într’un cărucior, şi se duceau la fântâna Saint- 
Jean, cântând un anumit cântec. La fântână se împărţeau 
bucăţelele de pâne şi se mâncau, bând unu sau mai multe 
pahare de apă în onoarea Sfântului Jacques, pentru a obţine 
o recoltă bună si abundentă. Se întorceau apoi la biserica 
Saint-Jean, undele făceau ofrande de ouă roşii (Dauphine, 
n, p. 349 )- 

In Bourgogne, unde am văzut cum se face jocul cu ouăle 
de Paşti, locuitorii îsi oferă ouă în diferite colori: violete, 
roş-brune, văpsite cu băcan; galbene-verzii, văpsite cu mu¬ 
guri de plop. Jocul numit «la roulee » se face cu ouă de patru 
colori: violete, roşii, galbene şi verzi; coloarea galbănă se 
obţine din rădăcini de urzică, şi verdele se scoate din spanac 
(Van Gennep, Bourgogne, p. 83). 

In altă parte din Bourgogne, « ouăle de Paşti se dau încă 
în dar şi sunt văpsite, de obiceiu, cu fucsină; Luni după 
Paşti la Yzeure mai cu seamă, fetele şi băieţii se joacă cu ouă 
(ciocnesc), şi când toate sunt sparte, le mânâncă în familie » 
(Bourgogne, p. 85). 

In Nievre, ouăle se văpsesc cu coji de ceapă sau de cicoare 
(p. 85). 

Ciocnitul ouălor se face în acelaşi fel ca pretutindeni. In 
cantoanele Saint-Florentin şi Quarr^, în ziua de Paşti, sau în 
Lunea Paştelor, copiii şi chiar persoane în vârstă, prin anul 
1921, jucau «ă la toquette » cu ouă răscoapte; ouăle se cioc¬ 
neau cu vârful; acel spart se dădea învingătorului care-1 
mânca pe loc. In cantonul Joigny, a ciocni ouă se numea 
roquer (Bourgogne, p. 88). 

In Flandra, unde ca pretutindeni în Franţa, se crede că 
în Joia Mare clopotele bisericilor se duc la Roma, ca să fie 
binecuvântate de Papa, şi când se întorc aduc ouă de Paşti, 
copiii au un cântec special pentru plecarea clopotelor (Van 
Gennep, Flandre, I, p. 206). 

Tot în Flandra, la Denain, în 1880, se ciocneau ouă de 
Paşti cu un ceremonial numit Vhattache des oeues^ care, în 
cartea d-lui van Gennep, este astfel descris: 

«Acest joc începea în Duminica Floriilor, se continua Dumi¬ 
nica şi Lunea Paştelor şi se isprăvea în Duminica Tomei; în 
fiecare an, jocul acesta atrăgea un mare număr de jucători 
si de curioşi la Denain, din satele vecine. Locul rezervat 
pentru acest hattache des oeues era vechea stradă a Bisericii. 
Când ziua de târg se ţinea în piaţa Primăriei, jocul se făcea 
şi acolo. Oamenii se adunau dela opt ceasuri de dimineaţă; 
şedinţa dura adeseori până la trei sau patru ceasuri. 

«Amatorii cumpărau ouă dela diferiţi negustori instalaţi 
anume, în acele zile, pe strada Bisericii, de preferinţă ouă 
puţin galbene şi piestriţe, pe care le credeau mai tari decât 
celelalte. Cel ce cumpăra, striga: «Qui bat une pointe ? ». 
Un amator se apropia. Unul ţinea oul în mâna stângă şi lăsa 
un vârf între degetul mare şi arătător, şi punea mâna dreaptă 
dedesubt. Adversarul lovea oul cu oul său; oul care se spăr¬ 
gea, era dat celuilalt. Putea să se deie un ou în schimb pentru 
unu mai tare; se ciocnea cu vârful, cu dosul, sau pe coastă, 
după convenţie. 

«Unii jucători, pentru a avea ouă mai solide, le ţineau 
câteva minute în apă clocotită, sau în var pulverizat, sau 
în alcool, timp de o săptămână. Ouăle de pichere, mai rari 

şi mai tari, erau plătite mult mai scump, până la cincizeci de 
centime, preţul ouălor obişnuit fiind zece centime bucata. 

« Ca să scape de ouăle câştigate, jucătorii le vindeau la 
patiserii, cu cinci centime şi chiar mai puţin. 

«Acest obiceiu atrăgea atâta lume, încât o singură negu- 
storiţă, care-şi aducea ouă din Normandia, vindea dela cinci 
mii până la cinci mii cinci sute de ouă. Acest hattage se ispră¬ 
vea totdeauna în seara Duminicei a treia. 

« In zilele noastre, acest obiceiu este cu totul uitat (Flandre, 
I, p. 213). 


SPANIA 

Despre ouăle de Paşti din Spania, avem puţine informaţii. 

D -1 Dr. Luis de Hoyos Sainz, dela « Escuela de Estudios 
Superiores del Magistro », din Madrid, după invitaţia ce i-a 
:fâcut « Centrul de Studii Istorice », căruia m’am adresat, cu 
rugămintea de a-mi da informaţii despre obiceiul ouălor de 
Paşti în Spania, prin scrisoarea din 28 Martie 1933, a bine¬ 
voit să-mi comunice următoarele; 

Literatura spaniolă nu are nicio lucrare cu privire la ouăle 
de Paşti. 

f 

întrebuinţarea ouălor colorate (Huevos Pintados) de Paşti, 
este o rămăşiţă a unui obiceiu în desuetudine. Se mai obis- 

f f 9 

nuesc în valea Ebrului (Aragon şi Catalunia), şi prin unele 
locuri din Nord şi din Nord-Estul peninsulei. 

In general oul este colorat roşu; în timpurile trecute se 
întrebuinţau tincturi vegetale; astăzi văpselele sunt înlocuite 
cu coloranţi anilici, «por simple inmersion en agua tenida 
al cocerlos en ella, o despues de conidos ». 

In veacul trecut ouăle colorate se duceau ofrandă la biserică. 

Foarte rar se întâlnesc ouă închistrite, şi când se fac de 
acestea, motivele sunt flori (pasionarias, azucenas, rosas y 
cruciferas), motive religioase şi dedicaţii familiare sau amo¬ 
roase. 

Motivele întrebuinţate de poporul spaniol, pentru orna¬ 
mentarea ouălor de Paşti, sunt aceleaşi cu care-şi împodobesc 
costumul. 

In studiul său « Les zones ethnographiques de TOrnemen- 
tation populaire espagnole», obiectul comunicării făcută la 
Congresul Internaţional de Artă populară, ţinut la Praga, 
în 1928, d -1 Dr. Luis de Hoyos Sainz, arată că reprezentarea 
cea mai generală a artei populare spaniole, şi cea mai tipică, 
este dată de ornamentele costumului regional, şi, din acest 
punct de vedere, teritoriul se poate diviza în cinci zone: 

1. Zona cantabricâ, săracă în ornamente, cu predominarea 
monohromiei; toate elementele de decoraţie sunt negre; lip¬ 
sesc motivele de flori şi de fiinţi animate, motive geometrice 
cu linii drepte, orizontale sau fărămiţite. Zona aceasta cuprinde 
Calicia, Asturiile, Santander şi provinciile basce. 

2. Zona de Vest, bogată în colori; toate motivele decora¬ 
tive sunt utilizate, dela cele mai simple motive geometrice, 
arabescuri, flori şi reprezentare de animale şi chiar figuri 
omeneşti. Această regiune cuprinde vechiul regat Leon, Estre- 
madura, Avila şi Sagovia. 

3. Zona centrală, adică aragoneză, serana şi dela Manche 
săracă în ornamente. 

4. Zona levantină, cu motive florale stilizate, interpretate 
mai bine pe lângă Andalusia. Zona aceasta se întinde din 
Pireneii Catalaniei până la Valencia, Murcia şi Capul Gata. 

5. Zona andaluză: un total complex care, în general, pare 
o atenuaţie a Vestului leonez, mai cu seamă Grenada, Jaen şi 
Huelva, cu afinităţi levantine, şi influenţa altor regiuni, datorită 
importaţiei comercianţilor. In regatul Grenadei, ornamentele 
reproduc flora şi fauna, destul de realiste, şi puţine motive arabe. 

6. Suhzona Pirenetlor: tip ceremonial; puţine ornamente, 
dar contrast de colori (Art populaire, II, p. 53). 

Motivele decorative sunt mai pe larg enunţate în comuni¬ 
carea făcută, tot la Congresul dela Praga, de d-ra Jacinta Garcia 
Hernandez « Les motifs decoratifs et les ornements dans les 
costumes populaires espagnoles » (Art populaire, II, p. 55). 

Motivele geometrice comune tuturor regiunilor (triunghiul, 
pătratul, pentagonul, cercul, etc.), sunt combinate la infinit, 
după capriciul fiecăruia, sau copiază combinaţiuni utilizate 
în arhitectură, sau în arta heraldică. Se observă motive crene¬ 
late si dinţi de ferăstrău. 

» * 

Motivele florale cuprind mare varietate de frunze, de flori 
şi de arbuşti. Se văd flori simple şi flori compuse, trifoliate, 
în formă de inimă, lanceolate, dinţate sau întregi. Rosaceele 
şi cruciferele sunt cele mai întrebuinţate; floarea vestejită e 
reprezentată văzută din faţă, adică văzută de sus, cu toate 
petalele răsfirate şi terminate în contururi variate, sau sub 
formă de cercuri concentrice, delimitând două, trei sau patru 
zone; floarea, în perioada de formaţie, e reprezentată în profil 
şi cu toate că uneori petalele apar foarte desvoltate, mai tot¬ 
deauna caliciul este mai vizibil, pentrucă el are primul rol 
în această perioadă de viaţă a plantei. Roşele, florile de scaiu, 
margaretele, garofele selbatece, etc., sunt răspândite cu pro¬ 
fuziune. Foarte rare sunt fructele, care se reduc la două: 
strugurele şi grenada. 

Motive zoomorfice: fauna. Animalele sunt puse cap la cap, 
după chipul oriental. Cel mai întrebuinţat este porumbelul 
din corabia lui Noe, cu ramura în cioc; alteori porumbelul 
ţine ramura în labe, sau în coadă. Dintre animale mai figu¬ 
rează leul, emblema bravurii şi a monarhiei; mielul, peştele 
şi cocoşul, simbolurile creştinismului; vulturul cu două capete, 
păserile, fluturele, etc. Nu se desenează, însă, animale marine 
şi plante aquatice. 

Figura omenească este foarte rar utilizată, din cauza dificul¬ 
tăţilor ce ar trebui să învingă un sătean, pentru a reproduce 
un chip de om; de aceea se alege inima ca element decorativ, 
simbolizând personalitatea omenească. 

Alte motive decorative sunt: soarele, luna, stelele; corabia, 
simbolul creştinesc al speranţei; apoi atributele Pasiunii: 
scara, cuie, suliţa, ciocanul şi diverse obiecte curente, ca oala 
de flori, panerul, cheia, pintenul, etc. 

Planşa ii din volumul II al monumentalei lucrări «Art 

populaire »>, reprezentând două costume femenine, numite 

«charro »> (încărcat cu ornamente), uzitate în provincia 

Salamanca, anexe la comunicarea făcută Congresului din 

Praga de Jose Luis Martin Jimenez, este un tezaur de 

motive ornamentale cu figuri geometrice, flori, crenguţe 

cu frunze, pe care le întâlnim aidoma pe ouăle noastre 

de Fasti. 

* 


IO. A, R. — Studii ft Cercetări* 

In scrisoarea sa, d -1 Luis de Hoyos Sainz, spune că pentru 
ornamentarea ouălor de Paşti, în Spania nu se cunoaşte o 
tehnică specială, nu se întrebuinţează instrumente speciale, şi 
nici nu sunt persoane care să se ocupe, în special, cu închi- 
strirea, care este un obiceiu general « y vulgar ». 

Singura ceremonie specială a consumării ouălor de Paşti, 
este serbarea familiară, când, prin unele regiuni, se oferă 
ouă de Paşti preoţilor, şefilor de autorităţi şi copiilor. 

Datina ouălor de Paşti descreşte chiar în poporul spaniol, 
şi se practică mai mult în scop mercnatil, în oraşe, unde se 
vând, prin cofetării, ouă fabricate din ciocolată. 

AUSTRIA 

Vorbind despre ouăle de Paşti, Haberlandt spune (I, p. 
159) că obiceiul este răspândit-, în toată Austria, de a împo¬ 
dobi ouăle cu embleme şi ornamente, pe care le fac daruri fetele, 
băieţilor cu cari dansează în carnaval, ouă care sunt simbolul 
sărbătorii Pastelor. 

9 

Austria de care vorbeşte Haberlandt, este conglomeratul 
de naţionalităţi constituite, astăzi, în state independente. Sla¬ 
vii, Bohemii, Moravii, Italienii, Ungurii, Polonii, Românii 
de sub vechea stăpânire a Habsburgilor, astăzi nu se mai 
numesc Austriaci, şi Austria este redusă la o mică părticică, 
din ceea ce a fost marea împărăţie. 

Despre datina ouălor de Paşti, în Austria propriu zisă, 
nu sunt informaţii în lucrarea lui Haberlandt, care a tratat 
chestiunea aceasta în mod destul de sumar. Tot ce se spune 
despre motivele şi tehnica ornamentaţiei, este cu privire la 
practica populaţiei slave din Galiţia şi Bucovina, deci şi la 
obiceiurile noastre româneşti, şi la practica populaţiei polone, 
despre- care vorbim într’un articol special. 

Tabela 117, cu cele 25 de ouă polihrome din regiunea numită 
«Sudetenlândern», cuprinde motive de ornamentaţie din 
regiunea Alpilor şi din Moravia (fig. i—5), iar restul (6—25) 
sunt ornamente slovace, începând cu ale populaţiei din vestul 
Bohemiei, până la Rutenii din Bucovina. Motivele de 
ornamentaţie consistă în flori, stele, animale, diferite figuri 

geometrice, cu totul deosebite de modelele utilizate în lumea 
catolică, chiar şi prin coloritul lor, şi embleme ruteneşti şi 
bucovinene. In această tabelă, modelele cu Nr. 13 şi 14 sunt 
indicate româneşti, dar mai sunt, pe aceeaşi tabelă, şi alte 
motive nu numai la Românii din Bucovina, ci şi la Românii 
din restul ţării. Se înţelege că.ar fi prea greu, dacă nu cu nepu¬ 
tinţă, să se determine dacă modelele astăzi româneşti, sunt 
împrumutate dela Ruteni, sau că ei le-au luat dela noi. 

In coloritul ouălor încondeiate austriace, predomină coloa¬ 
rea galbănă, în nuanţe variate. Colorile nu sunt întrebuinţate 
pentru a exprima coloritul natural al obiectelor ce înfăţişează 
desenurile. Aceeaşi floare, de pildă, pe acelaşi ou, are petale 
de diferite colori: liliachii, verzii, şi o coloare închisă, bătând 
în negru, sau patru petale negre şi patru stacc^ii; pe un alt 
ou, petalele unei flori sunt stacojii, negre, albastre, etc. Coloa¬ 
rea este întrebuinţată după fantezia celui care încondeiază, 
ori după posibilitatea lui de material colorant. 

Tabela XIV (din Haberlandt). 

GERMANIA 

Poporul german pare să fi păstrat, mai mult decât toate 
celelalte popoare mari din Europa, tradiţia ouălor de Paşti. 

La Germani s’au cunoscut, încă din timpurile vechi, ouăle 
închistrite. 

După o dare de seamă a d-lui Kohl, apărută mai întâi în 
«Wormser Zeitung», despre săpăturile făcute de cavalerul 
von Heyl, în Herrnsheim, lângă Worms, s’a găsit într’un 
sicriu de piatră, care ascundea cadavrul unei fetiţe, după 
care s’a putut stabili că mormântul datează de prin anul 320 
după Hristos; ouăle închistrite arată că înmormântarea s’a 
făcut în timpul sărbătorilor de Paşti (Kleine Notizen, în 
revista <(Internat. Archiv fiir Ethnographie », X (1897), p. 213), 

Un studiu special asupra datinelor în legătură cu ouăle de 
Paşti, în Germania, nu există. După indicaţiile d-lui Prof. 
Dr. Wrede, dela Universitatea din Koln, se găsesc oarecare 
informaţii în câteva lucrări, care menţionează şi despre acest 
obiceiu. Astfel sunt: 


JO* 

Richard Andree, Braunschweiger Volkskunde, Braunschweig, 
1901, p. 340. 

Konrad Hahm, Deutsche Volkskunst, Berlin, 1928. Planşa 
100, cuprinde modele de ouă încondeiate. 

Mărie Andree-Eysn, Volkskundliches aus dem hayrisch-dsterr. 
Alpengebiet, Braunschweig, 1910. Pe pagina 202 sunt modele 
de ouă încondeiate. 

La lista aceasta se mai adaugă, după informaţiile comunicate 
de d-ra Valy Hottges din Koln: 

Elard Hugo Meyer, Badisches Volkslehenim ig.Jahrhundert, 
Strassburg, 1900, pp. 33, 34, 95, 100, 219, 504. 

F. P. Stulberger, un esseu în revista Volkskunst und Volks¬ 
kunde. Monatschrift des bayer. Vereins fiir Volkskunde, 1911, 
o planşă de modele la p. 66. 

Eugen Mogk, Sitten und Gehrăuche in Kreislauf des Jahres, 
în <( Sâchsische Volkskunde », heraug. v. R. Wuttke, Leipzig, 
1903, p. 306. 

M. Rentsch, Volkssitte, Brauch und Aberglaube bei den 
Wenden, în aceeaşi revistă, p. 360. 

K. Schmidt,Z)îe hăuerliche Wohnung, în aceeaşi revistă, p. 482. 

Franz Paul Piger, Iglau: Das Ostern in der Iglauer Sprachin- 
sel, în <( Zeitschrift fiir osterreichische Volkskunde », II, Jahrg. 
1896, Wien und Prag 1897, p. 23. 

Publicaţii mai recente avem; ,ji,-.dunij 

Franz Eckstein, Ostern und Eiergeheimnisse în ziarul « Tii- 
binger Chronik », numărul din 28 Martie 1934. 

Prof. Dr. Paul Sartori, Osterei publicat în « Handworterbuch 
des deutschen Aberglaubens », voi. VI, un studiu documentat 
cu o bogată bibliografie. 

Aceste izvoare de informaţii ne pun în putinţa de a şti 
mai multe lucruri despre datina ouălor de Paşti la poporul 
german, care ocupă un loc însemnat în Muzeul Staatl. Samtn- 
lung fiir deutsche Volkskunde din Berlin, de unde mi-a fost 
îngăduit să utilizez o serie de fotografii, mulţămită amabili¬ 
tăţii d-rei Valy Hottges. 

Tabela XV şi XVI, cu ouă de Paşti din Germania. 

# 


www.dacoromanica.ro 




OUĂLE DE PAŞTI 


149 


Copiilor li se spune, în Germania, că ouăle de Paşti colorate 
sunt aduse de iepuri şi ascunse, ca să le găsească ei. 

In Braunschweig ouăle sunt văpsite cu coji de ceapă. 

Oul de Paşti — Osterei — se mai numeşte Schonei, Paschei, 
Retinei. 

După un vechiu obiceiu, supuşii plăteau o dare în ouă, 
cum se vede şi dintr’un cont din Neubriick, din anul 1478. 

Oul este considerat de Biserică drept simbol al învierii, dar 
în ţările germane nu joacă un rol aşa de mare, ca în lumea slavă. 

Odinioară oul de Paşti se colora galbăn, brun; astăzi se fac 
mai mult ouă pestriţe. 

Prin unele locuri, oul se în:Kşoară în frunzele unei anumite 
plante, şi apoi se fierbe în apă văpsită roşie, şi capătă o coloare 
frumoasă. Pe ouă se zugrăvesc flori şi inscripţii 1 Pe un ou din 
Runstadt este scris: « Ca amintire de prietenie, 1837 » (Richard 
Andree). 

In Salzburg este datina ca fata să deie, drăguţului ei, la 
Paşti, 3—9 ouă roşii. 

In ouă de Paşti se trimet declaraţii de dragoste. Oul este 
golit de conţinut, suflând în el, şi acoperit cu ceară colorată 
roşu sau albastru, şi împodobit cu flori de copaci. înăuntru 
oului se introduce un beţişor în jurul căruia este rulată o 
:fâşie îngustă de hărtie cu o dedicaţie; de pildă: 


Weil mein C? sein ruh nicht zu hat, 
Das macht die sie gaht zu spath, 


Doch schein und © licht, 

Noch meinen © Trost zuspricht, 

So bleib ich ^ und treut verpflicht, 

Bis mir der c:? das Leben bricht. 

(Mărie Andree-Eysn). 


www.dacoromanica.ro 




15 ° 


ARTUR GOROVEI 


In Baden: 

De Paşti copiii se duc la naşii lor, şi primesc în dar ouă roşii. 

Copiii aruncă în aer ouăle roşii. De asemenea le înKşoară 
cu iarbă şi le aruncă pe un povârniş ca să lunece la vale. 
Aceasta se numeşţe, în Baden: <( Ostereier ruggele ». 

Copiii ciocnesc ouă. A ciocni se zice: Eierticken, eierstutzen, 
derpicken. Oul spart se dă celuilalt partener. 

Vârful oului se numeşte das Teufele, dosul das Engele. 

Aceleaşi obiceiuri sunt în Saxonia, Westfalia, Oldenburg, 
Oberbayern. In Egerland acest obiceiu a fost oprit în 1615. 

Băieţii adulţi se joacă de-a rostogolul ouălor. Pe un drum 
se aşează 100—200 ouă, şi băieţii trebue să le culeagă din 
fugă şi să le adune nesparte într’un coş. 

De asemenea se fac curse de întrecere între călăreţi si 
culegători pedestri de ouă. 

In alte părţi, fetele aruncă ouăle la o depărtare de 50—60 
paşi, într’o găleată (Elard Hugo Meyer). 

In Bavaria, mai înainte, era foarte răspândit obiceiul de a 
zugrăvi ouă; astăzi acest obiceiu s’a părăsit. 

Stulberger dă 12 modele de ouă încondeiate, cu motive de 
flori, animale, motive religioase, oameni şi figuri geometrice. 

In Saxonia, mai înainte vreme, la începutul lucrului de 
primăvară, oamenii trebuiau să mânânce ouă şi cojile să le 
arunce pe câmp, ca să rodească. 

Astăzi, în special în Vogtland, este obiceiul de a ciocni 
ouă (Sitte des « Eierhărtens »). Copiii se adună în piaţa iar¬ 
marocului şi ciocnesc. Acela al cărui ou rămâne întreg, îl ia 
pe cel spart. Poliţia însă opreşte acest joc (Eugen Mogk). 

W enzii îşi dăruiesc ouă de Paşti, închistrite cu multă trudă, 
adevărate mici obiecte de artă. 

Wenzii nu cunosc legenda cu iepurii cari aduc ouăle de 
Paşti (M. Rentsch). 

La Wenzi, în timpul Paştelui, se pune pe masă un fel de 
vârtelniţă pe ale cărei capete se fixează câte un ou de Paşti, 
închistrit cu artă (K. Schmidt). (Fig. 29). 

Iglau este o insulă germană între populaţii de Bohemi şi 
Moravi, upde s’a păstrat obiceiul ouălor colorate roşu şi 
galbăn, colorile soarelui, în obiceiurile păgâneşti. 

Ouăle roşii sunt simbolul fertilităţii. Cojile se îngroapă 
sub uşa grajdului, peste care calcă găinele. 

Luna în care cad Paştele, se numeşte Ostereierzeit. 

Băieţii cer ouă dela fete. 

Ouă se dau în dar rudelor şi prietenii trimet celor din 
locuri străine; soldaţii trimet servitoarelor. 

In unele sate sunt pictori de ouă, dar meseria aceasta 
începe a se părăsi. 

In trecut, ouăle se colorau în galbăn cu coajă de pădureţ: 
partea care trebuia să rămâie galbănă, se acope¬ 
rea cu ceară, ji se fierbea oul în coloare roşie, şi 0 
apoi ceara se ştergea şi ieşeaunougalbăn-roşu. v/ 

Pe ouă se desinează flori, animale, case, 
oameni; mai importante sunt însă sentinţile 
(dictoane, proverbe) care se scriu în jurul 
florilor. Mult se întrebuinţează, ca podoabă, 
inima, care adeseori e în pliscul unui hulub, pig. 29 
sau uneori pusă pe o căruţă. Sentinţele foarte 
variate, sunt în formă populară, dar în « hochdeutsch». 

Dintre mulţimea de sentinţe, iată trei mai des întrebuinţate: 



Das Ei ist ganz schon rot, 

Ich liebe dich in der Tod, 

Ich liebe dich aus lauter Lieb und 

Tren, 

Drum schenk ich dir dies Osterei. 


Viele 1000 Herzen gibt es auf der 

Welt, 

Doch es ist nur eines, das mir 
gefălllt. 

Unter Rosen und Narzisen 
Fliesse still dein Leben hin, 

Jesus sei dein Ruhekissen, 

Maria deine Trosterin. 

(Franz Paul Piger) 


Din studiul publicat de d -1 Eckstein, în ziarul « Tiibinger 
Chronik», putem spicui următoarele, despre obiceiuri din 
Germania. 

Când iese primăvara la arat, trebue treac^ lucratorul cu 
plugul pe lâng^ un paner cu ou^, simbolul fertilităţii; de aceea 
şi în s^m^n^tura de grâu se îngroape ou^ sau coji de ou^. 

In primul şi ultimul snop ce se recoltează, se leagă un ou 
de Paşti, pentru ca pământul să dea roade abundente, şi să se 
alunge vrăjitorii cari ar putea să le vatăme. 

Când se scot primăvara turmele de . vite la păscut, trec 
peste ouă împrăştiate pe pământ. 

In Altmark, la i Mai, se pun ouă topor sub pragul 

grajdului. 

Ouăle de Paşti au putere tămăduitoare; de aceea se mânâncă. 

In Evul-Mediu, în Bavaria şi în Tirol, se sfinţeau ouăle de 
Paşti, ceea ce se face şi astăzi. 

Ouăle din Joia Verde dau putere virilă, dacă mănânci 
cu coajă vindecă hernia. In Cronica lui Zimmer 

se vorbeşte de astfel de tratament aplicat fiului lui Werner 
von Zimmer. 

Oul de Paşti apără de trăznet, şi aduce vitelor, câmpului 
şi oamenilor binecuvântare divină. 

Aruncate în foc, stâng incendiul, şi cu ajutorul lor poţi 
descoperi pe vrăjitori. 

Când un copil intră, pentru prima dată, m casa unui cuno¬ 
scut, capătă în dar un ou de Paşti, cu care i se atinge gura, 
ca să poată vorbi frumos. 

Cu ouă roşii, pe care le dau băieţilor, fetele se răscumpără 
la jocul care li dă acestora dreptul să le atingă biciul. 

Din « Handworterbuch des deutschen Aberglaubens » cităm 
următoarele interesante informaţii: 

Pretutindeni se întrebuinţează ouăle de găină» care acuma 
sunt abundente; se întrebuinţează chiar ouă de gâscă. Ţiganii 
dau animalelor lor domestice să mânânce, în prima zi de 
Paşti, ouă de bufniţă de cuc. 

Ouăle de Paşti trebue să fie ciocnite, altfel benedicţia nu 
vine în ele. Trebue să fie fierte în prima zi de Paşti, ca să 
nu se infecteze. 

In Westfalia fiecare creştin trebuia să mânânce un ou de Paşti. 

Ouăle se consumă dimineaţa, nu seara, în zilele de Paşti, 
pentru noroc şi prosperare. 

In Oldenburgischen ideea despre efectul mistetios şi întă¬ 
ritor acelor ce mănâncă ouă de Paşti, s’a păstrat în dictonul: 
« He mott noch’n paar Paaskeier mehr hebben». 

Un om voinic trebue să poată consuma 20 ouă de găină 
şi unu de gâscă, sau un ou cu coajă cu tot la sfârşit; aşa merge 
vorba în Butjadingen. 

De Paşti mănâncă ouă răscoapte şi vei fi sănătos tot anul, 
este o vorbă care figurează într’un manuscris din Rheingauer 
dela jumătatea veacului XVII. 

In Bohemia de Vest, când pater familias se întoarce acasă 
dela bisericăj în Duminica Paştelor, copiii îi prezintă ouă 
răscoapte şi nevăpsite, care trebuesc consumate cu coajă cu tot, 
stând în mijlocul drumului. 

In Neugramatin femeile aduc ouă stăpânului casei; în 
Haselbach, copiii le rostogolesc cătră tata. 

In Sierck (Kr. Altkirch, Elsass) fiecare părinte de familie 
trebue să dea, în dimineaţa Paştelui, copilului său un ou roşu 
proaspăt, pentru a împiedica moartea timpurie a copilului. 

In unele regiuni se taie ouăle sfinţite şi se mănâncă împreună 

cu ceilalţi oameni din localitate. 

» 

Dacă cineva s’a rătăcit cândva în cursul anului, trebue să 
se gândească cu cine a mâncat primul ou sfinţit de Paşti, şi 
va nimeri drumul. 

Dacă un ou de Paşti se curăţă uşor, se crede în Nordfrie- 
sland, că posesorul oului s’a sculat voios în dimineaţa Paştelui, 
pentru a vedea dansul de Paşti al Soarelui. 

In Reisenbach (badisches Frankenland) se păstra, mai 
înainte, unul sau două ouă de Paşti până la Paştele viitor. 

Dacă laşi să se clocească un ou de Paşti, atunci puişorul 
are cap de iepure. 

Toţi îşi fac reciproc daruri de ouă, colorate roşu, prevăzute 
cu ornamentaţii şi proverbe. 

După Kluge, ouăle colorate de Paşti, în Germania, ar data 
abia de 200 ani, dar Bach dovedeşte existenţa lor, în Rhein- 
gau, dela 1601, şi Hepding aduce o mărturie din 1553. 

Copiii primesc ouă colorate dela naşii lor. Cele întâi ouă 
dăruite de naşi şi desenate cu o barză, trebuesc păstrate, 
căci dacă unu se sparge, copilul nu ajunge la bătrâneţe. 

îndrăgostiţii îşi fac daruri de ouă. Dacă o fată găseşte, în 
Sâmbăta Paştilor, la focul sfintit în tintirim, ouă roşii si le 
trimete unui băiat, ^ră să-şi spuie numele, acel ce le primeşte 
trebue să o iubească. 

Dacă coloarea pătrunde în ou, acel ce a văpsit se va otrăvi. 

In unele locuri din Turingia, în Joia Verde, se caută ouăle 
de Paşti: cine găseşte mai întâi un ou albastru, va avea o 
nenorocire, unu roşu, aduce trei zile de fericire. 

In BdlJen (Turingia) se ascund ouă de Paşti într’o groapă 
adâncă de jumătate metru. Abatele Jacob von Schuttern no¬ 
tează în jurnalul său, la i6 Aprilie 1691: « Pentru copiii de 
aici, se ascund ouăle de Paşti în grădină». 

In Bohemia de Vest germană, se crede că cocoşul ouă, 
în dimineaţa de Paşti, ouă roşii. Aceeaşi credinţă în Fiirsten- 
feldruck (Oberbayern), în Thuringen, Schleswig-Holstein, în 
Wallonien, 

In Emmenthal bernez şi în cantonul Zug, şi parte din can¬ 
tonul Luzerna, cucul aduce ouăle de Paşti. De asemenea în 
Solling. In Turingia le aduce barza. In Westfalia, în unele 
locuri, vulpea. 

Clopotele, când se întorc în călătoria dela Roma aduc ouă roşii. 

Este răspândită credinţa că iepurele face ouă roşii. El 
începe ouatul din timpul postului, sau le depune, în Joia 
Verde. De aceea copiii le pregătesc cuiburi. 

In Hettingen, copiii adună.cu câteva zile înainte de Paşti, 
frunze verzi pentru a fierbe supă iepurelui. 

Ascunsul şi căutatul ouălor se mai numeşte şi «vânătoarea 
de iepuri». 

După Kluge, cea mai veche mărturie literară pentru iepu¬ 
rele de Paşti este un cântec de copii sviţeran din 1789. Hep- 
ding, însă, îl arată din 1682. 

Unele regiuni nu cunosc de loc iepurele de Paşti, sau numai 
de puţin timp. 

Oul de Paşti, sfinţit şi nesfinţit, îşi manifestă proprietăţile 
în farmece. Din ouăle de Paşti sfinţite se îngroapă câteva 
sub pragul uşii. 

Un incendiu încetează dacă arunci îndărăt un ou sfintit 

9 

de Paşti. 

9 

Fig. 30. — Copii cu ouă de Paşti de ciocolată, în Germania. 


A. R. — Studii şi Cercetări, 

Dacă îngropi în locul de păşune oul de Paşti, sau cel puţin 
cojile, vacile vor avea păscătoare bună tot anul. 

In primul snop recoltat, se pune o pane şi un ou de Paşti. 

Cojile nu trebue aruncate la întâmplare. De obiceiu se 
aşează pe marginea ferestrei, sau se împrăştie pe lângă casă, 
pentru a îndepărta furnicile sau alte insecte. Cine le aruncă 
într’o baltă, face să nu mai cânte broaştele, dar comite un 
păcat. 

Cojile se aruncă în grădină, în jurul casei, ca mijloc contra 
viermilor stricători. Se aruncă în şanţul din jurul curţii, ca să 
nu intre în curte insectele stricătoare. Sau se aruncă în sămă- 
nături sau în fântână. 

Apa în care se fierb ouăle de Paşti, se varsă pe păretele 
grajdului, ca să nu se rănească ugerul vacilor tot anul. 

Un şoarece care a mâncat o fărămită dintr’un ou sfintit 

9 9 9 

de Paşti, se transformă în liliac. 

In Suderditmarschen copiii şi tinerii aruncă, în seara de 
Duminica Paştilor, coji de ouă pisate înaintea uşii acelor 
persoane pe care nu le simpatizează. 

In locuinţele ţărăneşti din Saxonia, se obişnuieşte a se fixa 
pe plafon, deasupra mesei, un stelaj în formă de cruce, de 
care atârnă ouă artistic zugrăvite, şi adeseori se atârnă, deasu¬ 
pra mesei, un porumbel sculptat în lemn. 

In Pfalz şi în Hunsriick se obişnuia paserea de Paşti, făcută 
dintr’un ou mare, golit, adeseori ou de gâscă, cu aripi de 
hărtie, şi se atârna deasupra mesei. 

Un amănunt interesant ni dă un alt autor; pentru a ciocni 
se face o invitare; « komm, lass uns knacken » (Dalman). 

ELVEŢIA 

Singurul izvor de informaţii, despre datina oului de Paşti 
în Elveţia, este lucrarea d-lui Profesor Dr. E. Hoffmann- 
Kreyer, întitulată; « Feste und Brăuche des Schweizervolkes », 
în care se spune că şi Elveţia cunoaşte obiceiul de a se colora 
ouă de Paşti. 

9 _ 

In valea Ementhal, în Zug şi parţial în Lucerna, se crede 
în popor că ouăle acestea sunt ouate de cuc, dar este 

nesiguranţă dacă se atribuie vreo însemnătate mai mare fap¬ 
tului de a colora ouăle. 

Se mai crede că ouăle de Paşti sunt aduse de iepuri, şi 
copiii pregătesc, din primele flori ale primăverii, câte un 
cuib destinat pentru a se depune ouăle. 

Ouăle de Paşti, ascunse prin livezi, sunt căutate cu râvnă 
de copii, obiceiu care, într’o vreme, era numit «vânatul 
iepurelui de Paşti». 

Mai este şi obiceiul de a se aduna ouă, de cătră copii. In 
Birsek, copiii cari s’au bătut în săptămâna mare, aveau voie 
să adune ouă în Lunea Paştelor, din care acasă se pregătea 
o mâncare specială din ouă de Paşti. 

D -1 Dr. Hoffmann-Kreyer spune că «închistritul sau stro¬ 
pitul ouălor de Paşti aparţine acelor jocuri de primăvară, 
care se făceau în special între cele două sexuri şi datează 
din cele mai vechi timpuri». 

Ciocnitul ouălor este cunoscut şi în Elveţia; oul spart 
se dă învingătoruliii. 

Jocurile cu ouă se obişnuiesc şi în Elveţia. 

BELGIA 

In Belgia, ca şi pretutindeni în lumea catolică şi pro¬ 
testantă, este răspândită credinţa că, în Joia Mare, clopotele 
bisericilor pleacă la Roma, în clipa când preotul cântă « Gloria 
in excelsis ». A doua zi, clopotele se întorc dela Roma şi aduc 
ouă de toate felurile, pe care le lasă prin grădini, pentru bucuria 
copiilor: ouă răscoapte, de colori variate, şi ouă de şocolată, 
de mărimi diferite (Emile Dave). 

D -1 Emile Dave, din Namur, a binevoit să-mi dea urmă¬ 
toarele informaţii: 

Ouăle de Paşti se colorează, de obiceiu, cu drojdie de cafea, 
care le dă o nuanţă brună; cu coji de ceapă se colorează roşu; 
se mai fac ouă galbene, albastre, etc., şi sunt cunoscute sub 
numele de ouă de cocoş (des oeufs de coq.). 

Pentru a colora ouăle, în Namur, se fierb în apă în care 
se pun nişte hărţii albastre, roşii, galbene, verzi, etc. Cu 
cicoare se fac ouă brune; roşii se fac cu ceapă. 

Alţii învălesc ouăle cu hârtii colorate, sau lipesc pe ele 
figuri « decupate », care adeseori nu au nicio semnificaţie reală, 
dar sunt destinate să deie un aspect mai frumos oului. 

Pe lângă aceste ouă răscoapte, sunt şi ouă de şocolată sau 
de zahar. 

Ouăle de şocolată se subdivid în mai multe categorii. 

Ouă de diferite mărimi, fără niciun ornament decât linii 
trase în formă de pătrăţele, sau un alt desen; ouă care au 
partea anterioară goală, în care, prin o placă de mica, se 
vede o imagine pe fund, reprezentând un oarecare subiect reli¬ 
gios. Uneori-această imagine este înlocuită prin un mic chip 
de zahar colorat, reprezentând un cuib cu ouă, sau câţiva 
pui. Şi în acest caz, placa de mica nu lipseşte. 

Sunt, în fine, toată seria de ouă, sau alte obiecte, care 
există în multe ţări, şi sunt fabricate pe cale industrială. 

Ouăle de Paşti se pun prin grădini, pe plante sau pe flori 
în special pe ghiocei (jonguilles), numiţi, în patois, fleurs 
d’avrî. 

In Belgia se ciocnesc ouăle de Paşti, ca şi la noi. 

Kakd le-z ou este termenul popular al acestui joc, descris 
astfel: «Unul dintre jucători ţine oul strâns în mână, lăsând 
să se vadă numai vârful ascuţit (betch, «bec»). Celalt loveşte 
oul adversarului cu vârful oului său. Acel al cărui ou s’a spart, îl 
întoarce şi-l strânge în mână, aşa ca să-i lese afară numai vâr¬ 
ful rotunjit (kou, « cui»). Acel care a reuşit «bec» contra 
« bec », joacă atunci « bec » contra « cui ». Dacă reuşeşte să 
spargă oul, îl câştigă. Dacă « bec » al său se strică, el trebue 
să întoarcă oul şi celalt să joace « cui » contra « cui ». 

înainte vreme, la Herve, Luni după Paşti, locuitorii se 
adunau pe un teren în pantă, numit « so l’Hougn », situat la 
marginea unui drum, la cinci minute depărtare de oraş, în 
direcţia spre Bolland. Negustorii vindeau bere şi un fel de 
prăjituri (des couques), numite « milout». Fiecare aducea ouă 
fierte, într’un paner, şi se provocau să le ciocnească. Ouăle 
câştigate se mâncau cu « milout ». Acum 50 de ani (în 1846), 
drumul larg unde se făcea sărbătoarea s’a strâmtat, în folosul 
riveranilor, şi de atunci vechea sărbătoare se menţine în strada 
unde se află astăzi (1896) şcolile comunale, dar foarte 

alterată, într’un mic iarmaroc cu câteva dugheniţi cu vânză¬ 
tori de « coques » şi cu jucători de ouă. Acest iarmaroc se nu¬ 
meşte «Iu Hoxign », după numele locului unde se ţinea săr¬ 
bătoarea altădată (Monseur, pp. 126—128). 

Prin unele locuri (Sinsin, provincia Namur), copiii se joacă 
aruncând în sus ouăle ce capătă. 

La Liege li se spunea copiilor, în Sâmbăta Paştilor, că 
la amiazi soseşte «so l’Bat» (sur la Batte — numele unui 
cheiu), o corabie de trestie, «li bate d’wezir », încărcată cu 
ouă de Paşti — « kokogn’ » care erau împărţite gratuit părin¬ 
ţilor, pentru copiii lor. Pretutindeni, de altfel, şi chiar la 
Liege, li se spune că clopotele, întorcându-se dela Roma, 
seamănă ouă prin grădini, şi a doua zi copiii culeg ouăle, 
ascunse de părinţii lor (Dave). 

La începutul veacului trecut, se povestea că era, în turnul 
bisericii Sainte-Marguerite, la Liege, o cioară care, în noaptea 
de Vinerea Mare, oua un ou de aur în podul unui locuitor 
din parohie. In modul acesta se explica izvorul unor oarecari 
îmbogăţiţi, şi fiecare îşi lăsa câteva fereşti neînchise, în noap¬ 
tea aceea (Monseur, p. 13). 

OLANDA 

Obiceiul ouălor de Paşti se restrânge, şi în Olanda, prin 

câteva localităţi. 

> 

D -1 Jan G. Hazewinkel, din Haga, în scrisoarea dela 12 
Iunie 1935, îmi spune că în timpul Paştilor se mănâncă 
ouă colorate, dar că nu are nicio importanţă coloarea, care 
se aplică întrebuinţând substanţe chimice de fabricaţie ger¬ 
mană, iar prin unele localităţi se colorează cu zeamă de sfecle 
şi de ceapă. 

Prin oraşe nu se păstrează reguli speciale, în ceea ce se 
atinge de întrebuinţarea ouălor de Paşti, înlocuite cu ouă de 
şocolată si de zahar. 

f > 

Intr’un articol publicat în revista « De Prins » din Amster¬ 
dam (Nr. 39 din 26 Martie 1932), întitulat: «Paaschvuren 
en Paascheieren. Oude gebruiken » (Focuri de Paşti şi ouă 
de Paşti. Obiceiuri vechi), d -1 Hazewinkel dă câteva informaţii. 

Fig. 31. — Jucărie de Oiuă de Paşti, în Olanda. 

(Revista « De Prins » din AnlsterdaiUj Nr 39, din 26 Martie 1932). 


uă de Paşti 



fig. 32. — Ouă de Paşti de ciocolată în Anglia. 
A. R. — Sti4dii fi Cercetări. 

In Olanda este obiceiul de a se ciocni cu ouăle de Paşti, si 
în zilele Pastelor este datina de a mânca ouă cu o anumită 

a 

prăjitură (pain aux corinthes), pe care brutarii o oferă clien¬ 
ţilor lor. 

Mai înainte vreme, ciocnitul se practica de bătrâni ca şi de 
tineri, şi le erau rezervate, în acest scop, anumite locuri în 
sate şi oraşe; astăzi, acest obiceiu a rămas ca o distracţie a 
copiilor. 

In vremurile trecute se dădeau preoţilor ouă, ca dijmă; 
fetele dădeau ouă în dar flăcăilor. Prin unele locuri, ouă văp- 
site verde se_ascundeau prin iarbă, ca să le caute copiii. 

Astăzi încă, în Gelderland şi în Overijsel, tinerii se duc 
la câmp cu fileuri pline de ouă colorate, ca să facă jocuri 
cu ouă. 

Nu se spune în ce constau aceste jocuri, dar probabil tre- 
bue să fie aceleaşi ca în alte ţări, despre care avem descrieri 
amănunţite. 

a 

Despre ouă cu ornamente, în Olanda, nu avem nicio infor¬ 
maţie. D -1 C. C. van de Graft, din Utrecht, îmi scrie (la 24 
Aprilie 1930), că a pus toate stăruinţele să obţie câteva modele 
de desene aplicate pe ouăle de Paşti, dar, spre marea sa decep¬ 
ţie, toate încercările i-au rămas zădarnice. 

D -1 van de Graft scrie că obiceiul ouălor de Paşti există 

a 

încă în provinciile Overysel şi Lembourg. Astăzi materiile 
colorante se cumpără la drogherie, dar cu câţiva ani mai în 
urmă, pentru a obţine ouă marmorate, se învăleau cu coji 
de ceapă şi frunză de iederă şi se fierbeau. In Overysel (la 
Oldenzuel) se desinează flori, păsări, miel sau un potir. 
D -1 van de Graft sfârşeşte scrisoarea spunând: «A mon 
grand regret, je n’en ai vu jamais un seul exemplaire ». 

ANGLIA 

In Anglia de astăzi nu se mai cunoaşte datina oului de 
Paşti. 

a 

D -1 Dr, M, Gaster îmi scrie (10 Februarie 1933) că a 
discutat chestia mai întâi, pe larg, cu membrii asociaţiei 
de folklor din Londra «cari au făcut cercetări în diferite 

părţi ale ţării, dar rezultatul pretutindeni a fost negativ. 
Niciunul până acum n’a auzit nici n’a văzut ouă de Paşti 
cu desenuri; nici măcar ca amintire nu se cunosc astfel de 
ouă, pe aici. Numai alocurea am auzit de ouă roşii, dar şi 
asta ca un obiceiu care s’a pierdut pretutindeni», 

Din alte informaţii ar rezulta că, prin unele părţi ale Marei 
Britanii, mai persistă obiceiul de a se distribui ouă la Paşti, 
încă în 1879 se menţionează că în Yorkshire se întrebuin¬ 
ţează ouă colorate (Henderson, Folklore of the Northern 
Counties, London, 1879, pp. 84. Ed. II). 

Cu un veac în urmă, datina oului 4 e Paşti, dispărută în 
provinciile meridionale ale Engliterei, mai exista încă în pro¬ 
vinciile de Nord şi în Scoţia (Superstitions et croyances popu- 
laires, articol publicat în « L’Echo britanique », 1835. La pagina 
93 este această menţiune; « Articolul este o traducere din Ame¬ 
rican Quarterly Review, cu oarecare amplificări ale traducăto¬ 
rului). 

In Londra se vând si astăzi, la Paşti, ouă de şocolată, cum 
se vede din clişeul ce reprezintă o doamnă, care, între alte 
târgueli, şi-a cumpărat şi un ou de Paşti, pe care -1 duce 
acasă, cu oarecare mândrie. (Fig. 33). 

LITUANIA 

In Lituania, ţară a cărei artă populară are multă asemănare 
cu a noastră, oul de Paşti este întrebuinţat si astăzi. 

Marguciai se numesc, în general, ouăle de Paşti lituaniene, 
care se ornamentează în două feluri: pe oul colorat se gra¬ 
vează cu un cuţit, sau cu un corp ascuţit, şi astfel de ouă 
sunt cunoscute sub un nume special skustiniai^ sau se orna¬ 
mentează ca şi la noi, acoperindu-se cu ceară, părţile care 
urmează să fie zugrăvite, şi apoi punându-le în lichidul 
colorat, şi astfel ornamentul rămâne alb pe fondul colorat. 

Rezultatele acestor două tehnice sunt deosebite: desenurile 
făcute cu cuţitul, pe oul care a fost mai întâi colorat, sunt 
linii fine, subţiri, pe când desenurile trase cu ceară, consistă 
mai mult în linii groase, virgulate, care se aseamănă cu unele 
litere din alfabetul runic. 

Motivele de ornamentaţie, pe ouăle scrijelite, consistă în 
reproduceri de flori, de frunze, dispuse chiar în formă de 
svastică cu cercuri (roţi),’unele concentrice, repetate de mai 
multe ori, cu forme variate ^ pe aceste ouă, făcute cu ceară 
se vede rozeta în mijlocul unui cerc, şi diferite figuri pe care 



Fig- 33—38. Ouă de Paşti din. Lituania. 


nu le poţi determina, dar probabil vor fi având un nume, 
în nomenclatura lituaniană. 

Modelul numit la noi « floarea strachinei» este uzitat şi în 
Lituania, pe fundul farfuriilor. Modelul reprodus în « L’Art 
lithuanien» (p. 70), o svastică dublă, se aseamănă cu modele 
de ale noastre, 

FINLANDA 

(Suomi) 

Datorită Domnişoarei Helmi Helminen, din Helsinki, pu¬ 
tem să ştim lucruri interesante despre ceea ce se petrece cu 

zz A.R, — Studii şi Cercetări. 

tradiţia ou^lor de Paşti, în Finlanda, ţar^ cu religie luterană, 
in care îns^ o parte din litoralul Laatokka este locuit^ de un 
popor ortodox. 

Informaţiile comunicate de d-ra Helminen, în limba fin¬ 
landez^, sunt ţraduse, în franţuzeşte, de d -1 Profesor univer¬ 
sitar (p, I. Tuulio, care cunoaşte limba româneasc^, şi a avut 
extrema gentileţ^ s^-iţii dea nepreţuitul .s^u concurs, la alcă¬ 
tuirea acestei lucruri. 

Reproduc întocmai comunicările d-rei Helminen: 

«Tradiţia ouălor de Paşti a fost cunoscută pretutindeni, 
în aşa zisa veche Finlandă: litoralul Laatokka (Ladoga) cu 
istmul Carelien. De acolo, cu câţ înainta colonizarea spre 
Nord-Vest, acest obiceiu a putut să fie cunoscuţ spre inte¬ 
riorul ţării. 

«întrebuinţarea ouălor de Paşti este conexă actului zis 
virvonta, o serie de ceremonii destinate să asigure benedicţia 
vitelor care ies din grajdurile unde au petrecut iarna; cuvântul 
virvonta vine din rusescul herda, ramura de salcie cu care se 
ating vacile stropindu-le cu apă, la ieşirea din grajduri. 

« (|)uăle de Paşti au fost chiar colorate, cel puţin în regiunea 
Viipuri (notiţă comunicată de d -1 profesor V. Mansikka). 
Pentru coloraţ ouăle întrebuinţau bucăţi de stofă de diferite 
colori, mai pe urmă colori cumpărate dela prăvălii. Stilul şi 
procedeele sunţ acele ale Ruşilor. Astăzi, mulţăiţiită instruc¬ 
ţiunilor amănunţite pe care le dau revistele de Economie 
domestică, se v^d adeseori, în Finlanda, ouă colorate; 

dar nu este înc^ stabiliră tradiţia populară. 

« Se cunosc, însă, ouăle de Paşti ca o mâncare rituală pentru 
sărbătoarea Paştelui, într’o epocă culturală mai veche. Avem 
cunoştinţi, despre aceasta, între alte regiuni, din Hartola, 
Tammela şi Lamiţiin^Koski. Dar, pentrucă în Finlanda cen- 
trală şi septentrională, g^ina s’a întrodus abia de un secol, 
acest fel de mâncare se întrebuinţează în regiunea extremă 
dela Sud şi la Vest, regiuni Ia care se referă notiţa lui Halikks 
din colecţia Reinholm. 

«In Carelia orientală era obiceiul, încă în 1876, de a cele| 
bra, după Paşti, în saţele periferice în special, ceea ce se 

numea roadetsa, sărbătoare care consistă între altele, de a 
duce ouă în ţintirim. Se înţelege că acest obiceiu era practicat 
numai la ortodocşi. In 1752, pastorul bisericii din Pielisjarvi 
(în Carelia occidentală, luteriană) se plânge de constatarea 
că şi luteranii depuneau în ţintirime produse agricole, desti¬ 
nate pentru hrana spiritelor celor morţi; dar nu se face nicio 
menţiune despre ouă. 

« Un obiceiu cu caracter mai popular a fost de a se împărţi 
păstorilor ouă la Saint-Jean; aceste ouă, la Hartda, erau colo¬ 
rate în roşu. 

« La Lapinjarvi, tot la Saint-Jean, se aninau ouă în meste¬ 
ceni, şi se mâncau ouă. 

«Astfel, întrebuinţarea rituală a ouălor nu-i limitată la 
Paşti; de altă parte, întrebuinţarea rituală a ouălor de Paşti 
este circumscrisă în Finlanda: i) în partea de Sud-Est a ţării 
unde este datorită unei influenţi ruseşti; 2) în Finlanda de 
Sud-Vest şi în oarecare regiuni din centru (Hăme), unde 
creşterea găinelor datează de mult, prin urmare oamenii au 
putut să aibă la dispoziţie ouă de găini mai de timpuriu, 
înainte de Paşti; aici este un obiceiu datorit influenţii vecinilor 
noştri Occidentali, Suedezilor ». 

Despre « colecţia Reinholm», citată mai sus, d-ra Helmi- 
nen dă următoarele informaţii: 

«Se găseşte în Colecţiunile Reinholm, 69, p. 64 (colecţii 
manuscrise păstrate în Muzeul Naţional al Finlandei, la Hel¬ 
sinki, datorite d-lui H. A. Reinholm, 1819—1883, etnolog 
entuziast) notiţa următoare, relativă la Halikko, parohie în 
Finlanda de Sud-Vest: 

« Lunea Paştilor. Fiii fermierilor şi a nefermierilor, în seara 
acestei zile, se duc dela o fermă la alta, pentru a cere ouă 
de Paşti, şi li se dau, pentrucă ouăle costă puţin. Aceste ouă 
proaspete sunt purtate de cei ce le cer, în pălărie, şi a doua zi 
tinerii se adună în vreo casă, pentru a-şi prepara o mâncare 
în comun, în care scop şi-au procurat şi ceva lapte. Petrec 
acolo câtva timp în veselie, şi rareori se adună şi fete la un 
loc cu băieţii. 

« Uneori, un tânăr care umblă de cere ouă, se întâmplă să 
nu capete, sau pentrucă gospodarii nu mai au ouă, sau 

11* 

pentrucă vor să scape cât mai curând cu putinţă de acel 
care cere ». 

D-ra Helminen adauge şi un mic comentar, la această 
notiţă: « Descrierea de mai sus ne arată că este vorba de un 
obiceiu care dispare. Observaţie importantă: numai tinerii cer 
ouă, nu şi fetele ». 

In două lucrări ale sale, d-ra Helminen ne dă şi alte infor¬ 
maţii despre ouăle de Paşti în Finlanda ► 

In Kansanomainen ajanlasku ja vuotuisjuhlat (Chronologia 
populară şi sărbătorile anuale), extras din « Suomen Kulttuu- 
rihistoria I », găsim următoarele: 

Pagina 249: «In ajunul Sf. Gheorghe (altă dată la 5 Mai, 
astăzi la 23 Aprilie), se păstrează mai multe obiceiuri caracte¬ 
ristice sărbătorilor de primăvară: atingeri cu ramuri de salcie, 
consumaţie abondentă de ouă... 

Pagina 253: « Cum obiceiul de a se bate cu ramuri de sal¬ 
cie, a rămas fixat în Duminica Stâlparilor, ca act în sarcina 
copiilor şi a păstorilor, se cuvine să ne oprim asupra acestui 
obiceiu în totalitatea lui. O tradiţie care se referă la această 
sărbătoare este de a se lovi animalele cu ramuri de salcie, de 
mesteacăn sau de coniferi. Se bat mai ales acei cari dorm 
în timpul marilor sărbători şi cari astfel permit spiritelor 
călătoare să intre în corpurile lor. In acest caz, bătaia are de 
scop de a îndepărta spiritele, de a scăpa pe om de rău. Când 
se cântă versurile magice următoare: 

Bat, bat, 

ca să fac proaspăt şi sănătos 
pentru anul viitor, 
şi cer, ca răsplată, 
un ouşor dela găina ta 

atunci aceste cuvinte implică actul de a goni ceva primejdios 

şi a aduce astfel posibilitatea de a obţine fericirea şi sănătatea, 

la care va contribui stâlparul verde, fecondant. Cei cari bat 

în Duminica Stâlparilor, capătă în dar un ou de găină, sau 

o pâne. Ouăle se împart de preferinţă copiilor, şi pânile se 

dau adulţilor ». 

> 


www.dacoromanica.ro 




OUĂLE DE PAŞTI 


i6s 


Pagina 255: «Printre mâncările rituale, în zilele Paştilor, 
astăzi s’au generalizat aşa zisa mămmi şi ouăle de Paşti; iepu¬ 
rele de Paşti, amintesc ideile biblice în prima linie. 

« Mămmi este o plăcintă preparată cu făină de săcară, coaptă 
într’un vas din coajă de mesteacăn ». 

Pagina 260: «Un obiceiu general la Saint-Jean este de a 
pune în ogradă şi în interiorul casei, ramuri de mesteacăn, 
de brad, de cireş, flori şi buruieni, de a prepara mâncări cu 
lapte şi ouă şi a petrece noaptea cu jocuri, a asculta povestiri 
şi pronostice, şi a executa acte de magie ». 

Deşi nu-im legătură cu obiceiurile dela Paşti, reproducem, 
din această lucrare, o gravură care reprezintă pe Irozii noştri 
din timpul sărbătorilor de Crăciun, pentru a se vedea câtă apro¬ 
piere, în această privinţă, este intre noi şi Finlandezi. (Fig. 39). 

In altă lucrare a d-rei Helminen,în Vuotuisjuhlista Harto- 
lassa (Despre sărbătorile anuale din Hartda), la pag. 13, 
găsim următoarele informaţii: «In Duminica Stâlparilor, dis- 
dedimineaţă, se duc la pădure şi taie palmuja — ramuri de 
salcie. Cei cari dorm, sunt sculaţi cu lovituri de ramuri. In 
dimineaţa Paştelor, populaţia satului colindă camerele tuturor 
caselor, sunând din clopote, sau privesc dansul soarelui, 
când răsare. La Paşti se prepară mămmi, de care se mănâncă 
şi în Vinerea Sfântă, pentrucă, în acea zi, nu se mănâncă 
de loc carne. Ouă de Paşti sunt o mâncare specială pentru 
ziua Paştilor. 

«La Saint-Jean păstorii satului se duc călări la biserică. 
Stăpâna dă păstorului un ou de găină colorat roşu, pe care 
trebue să-l mănânce acasă. Pentru ziua aceasta, se prepară 
munavoi, o mâncare de unt cu ouă, şi pentru seară, o supă 
de făină ». 

ESTONIA 

D -1 F. Leinbock, Directorul Muzeului National al Esto- 
niei: « Eesti Rahva Muuseum » din Tartus, a binevoit să-mi 
dea următoarele informaţii: 

t 

« OLiceiul de a colora ouă de Paşti, este general în Estonia. 
Pentru coloarea galbenă se întrebuinţează foi de ceapă, şi frunze 
de mesteacăn pentru coloarea gri-verzuie, în care se fierb ouăle. 

Pentru a da ouălor o nuanţă variată, se înfăşoară cu cârpe, 
sau cu fire de cânepă, după care se pun la fiert în văpsea, 
şi astfel locurile de sub cârpe sau de sub cânepă, capătă o 
coloare mai deschisă. 

Se mai procedează şi altfel: se acopere oul cu o pătură 
deasă de coji de ceapă sau frunze de mesteacăn, separate, 
sau amestecate unele cu altele, şi apoi se învălesc cu cârpe 
sau cu fire de cânepă, şi se fierb în apă curată, nu în văpsea. 

Câteodată se sgârie cu vârful briceagului un desen oarecare, 
pe oul colorat, de pildă o inimă, o cruce, o ancoră, sau iniţia¬ 
lele celui care dă oul, ori ale aceluia pentru care este menit. 

In timpurile de astăzi ouăle se colorează cu substanţe chimice 
cumpărate ». 

D -1 Leinbock spune (în 1930) că în Estonia nu s’au făcut 
încă studii asupra acestui obiceiu, şi sfârşeşte scrisoarea cu 
aceste cuvinte: « II n’y a pas un seul oeuf peint dans Ies collec- 
tions de notre Musee, et Ies Archives de Folklore Estonien, si 
riches en traditions diverses, ne contiennent qu’une seule date 
lă-dessus. 

« Cher collegue, je vous sais gre de votre lettre qui a dirige 
mon attention sur cette lacune; ces jours-ci je ferai une enquete 
correspondante ». 


SUEDIA 

Despre datina ouălor de Paşti, în Suedia, este o lucrare 
specială a Domnişoarei Louise Hagberg, dela Muzeul din 
Stokholm. Studiul acesta, în limba suedeză, a devenit utili¬ 
zabil şi pentru noi, graţie amabilităţii d-lui O. G. Lecca; 
d-sa s’a adresat prietenei sale, d-na Baroneasă de Gerlach, din 
Bruxelles, născută suedeză, care a tradus textul în limba 
franceză. 

Lucrarea aceasta fiind prea interesantă, o reproduc în 
întregime. 

« In Scandinavia, în timpurile vechi, era obiceiul de a se 
sfinţi la biserică, în ajunul Paştilor, diferite lucruri de mâncare: 
carne, pâne, unt şi ouă Când vechiul altar din biserica Vam- 
blingo din Gottland a fost desfiinţat, în 1901, s’a găsit, în 

Artur Gorovei. Ouăle de Paşti. 




Fig. 40. — Cum se fierb ouăle în Suedia.. 
A, R> — Studii şi Cercetări. 

dosul Sfintei Mese, o formul^ din veacul XIV, cu privire la 
sfinţirea acestor lucruri, Traducerea rugăciunii pentru ou^, 
este: «Ne rug^m ţie, Doamnţ, ca bunăvoinţa ta s^ ftjvite 
opera creată tine, ouăle, pe care te-ai milostivit să pro¬ 
duci prin ouatul găinelor, ca să devie (ouăle) o hrană sfântă 
pentru credincioşii tăi, c^nd le vor m^nca, mulţămindu-ţi prin 
mijlocirea lui Hristos », 

In Suedia centrală, se făcea o coptură care se numea « hulub 
de Paşti», şi se m^nca înaintea mesei, P^nea aceasta era în 
forma unei paseri, cu ciocul din o migdală Şi ochii de 
stafide; înăuntru se puneau fructe zăhărite şi chiar un ou, 
care se răscocea la coptul pănii, 

Luni după se m^nca omlet şi scrob cu senină. 

In timpul Paştilor, ouăle erau mâncarea preferată, Obiceiu 
păgân, se spunea. Oricât ar fi fost de sărac cineva, trebuia 
să-şi procure ouăi 

Mai înainte, ţăranii mâncau ouăle răscoapte, pentrucă 
ouăle moi erau considerate o hrană foarte rea. La Paşti se 
degusta şi grog, făcut din gălbenuş de ouă zahar şi rţjm. 
După diferitele regiuni, prânzul cu ouă făcea sau în 
ajunul Paştilor, sau în ziua de Paşti, ori a doua zi. Un ţăran 
bătrân din Smăland povesteşte că la el « ouă mâncau în 
dimineaţa zilei de Paşti, şi în timpurile cele bune toţi con¬ 
vivii trebuiau să aibă nn păhăruţ de rachiu. Dar acuma, 

timpurile s’au schimbat, picătura a dispărut, căci nu mai avem 
rachiu », In provincia Halland, copiii erau sfătuiţi să nu-şi 
mănânce ouăle înainte de ziua a doua de Paşti, căci altfel 
nu vor putea să-şi rnai aducă vitele acasă, 

Prin unele locuri se dădea o marţ atenţie la fiertul ouălor, 
Intr’o familie din SSrmland, tatăl trebuia să taie, în ajunul 
Paştilor, aşchii din vreascuri, la focul cărora mama să fiarbă 
ouăle, pentrucă era obiceiul ca ouăle să fie fierte la flacăra 
ţăruşilor de bariere. Se credea că aşa porcii vor intra în răn- 
duială în sat. In alte pă^ţi trebuia să se adune surcele, în dimi¬ 
neaţa Paştilor, înainte de răsăritul soarelui, pentru a fierbe ouăle. 
In Sudul Suediei se mai păstrează obiceiul de a se colora 
ouăle, deşi astăzi mai puţin decât altădată. Cunoscutul filolog 
Johan Ihre spune, în cartea sa « Glossarium Suiogothicum », 

din 1769, că ouăle de Paşti erau ornate în diferite moduri şi 
pictate cu colori diferite, şi că se trimeteau daruri de Paşti, 
ca felicitare că se pot mânca iarăşi ouă, deoarece la catolici 
era interzisă mâncarea lor în timpul Postului Mare. Mai spre 
Nordul ţării, Iţn multe case, ouăle de Paşti se ornau cu deâene 
hazlii, cu rime şi alte inscripţii, care se ceteau, cu glas tare, 
înainte de a le mânca. 

fe unde se mai închistresc încă ouă, aceasta se face mai 
totdeauna cu colori special preparate pentru acest uzaj, care 
se vând pretutindeni, sau se decorează ouăle fierte cu colori 
de aquarelă. Dar sunt încă localităţi unde se întrebuinţează 
metodele cele vechi. Cari von Linne spune că ţărancele din 
Sm^land colorau oqăle în galbăn, cu frunze de mesteacăn. 
Un alt mijloc era de a fierbe ceapă, până ce apa devenea 
brună-gălbuie. Se mai învălea oul în frunze şi flori de grâu 
şi de secară, şi se fierbeau în apă, până ce deveneau brune- 
gălbii. Când se scoteau din apă, se frecau cu slănină. Colori 
frumoase erau obţinute cu frunze de haţmaţucbi. Se mai 
văpseau cu o substanţă care le dădea un ton roş-brun, cu 
reflexe aurii. Puse într’o apă în care se topea săpun negru, 
deveneau violete. O coloare brună, ceva marmorată, se obţi¬ 
nea învălind ouăle în foi uscate de ceapă roşie şi apoi se fier¬ 
beau în drojdie de cafea. Intensitatea colorii depindea de cali¬ 
tatea cepi. Galbene se făceau fierbându-le în scoarţă de 
pădureţ; brune, în pătrunjel, iar dacă se adăuga şi vitriol, 
deveneau negre. 

Un mijloc mai comun era învălind ouăle cu bucăţi de 
pânză de diferite colori care, prin fierbere, se decolorau şi 
coloarea se prindea pe ouă, devenind astfel marmorate. La 
Borăs se făceau ouă cu dungi, înfăşurând în jurul oului un 
fir gros, care lăsa dungi albe pe ou, când îl scotea din văp- 
seaua în care fierbea. In Scane se sgâria cu vârful fin al 
unui cuţitaş, flori, animale sau alte figuri pe coajă. Pentru ca 
pictura să fie bine aparentă, ouăle trebuiau să fie răscoapte. 

Un alt vechiu obiceiu, care încă se mai păstrează, este de a 
sfărma cojile după ce s’au mâncat ouăle. Aceasta se face, 
după cum se zice, pentru a veni în ajutorul marinarilor nau¬ 
fragiaţi, sau pentru ca vrăjitorii să nu-şi poată face farmecele. 

Planşa IX. 



Fig. 47. Preotul sfinţeşte ouăle la ieşirea din biserică. (Suedia'. 





Fig. 42 45. Ouă de Paşti din Suedia. 


A. R. Studii şi Cercetări. 

Se mai zice că, dacă nu strici cojile, găinele nu vor oua cum 
se cuvine, şi dacă le sfărmi bine, găina va face atâtea ouă 
câte bucăţi sunt din oul sfărmat. 

Obiceiul de a sfărma cojile vine din vremurile vechi. Isto¬ 
ricul Plinius îl citează între alte superstiţii din vremea lui. 

Ouăle de Paşti au darul de a prezice: dacă nu sunt pline, 
hambarele vor fi goale în anul acela. Dacă s’ar uita un ou 
dela un Paşti la altul, înseamnează bogăţie, dacă oul va fi 
plin; sau sărăcie, dacă va fi gol. Un ou cu două gălbănuşuri 
aduce noroc; fericitul care-1 găseşte, se va căsători sau se va 
logodi în cursul anului. Dacă la masa ouălor, oaspeţii sunt în 
număr nepereche, nu se vor mai întâlni niciodată pentru a 
mânca ouă de Paşti, şi se va întâlni din contra, dacă oaspeţii 
sunt în număr păreche. Celui care stă, la această masă, între 
un frate şi o soră, i se va îndeplini ceea ce ar dori, în timpul 
mesei. Ca să ai multe ouă, în timpul Paştilor, trebue sa le dai 
de-a rostogolul, de trei ori, pe podele. Dacă o fată vrea să 
ştie ceva despre ursitul ei, sunt trei mijloace: în ajunul Paşte- 
iui toarnă un albuş de ou într’un pahar cu apă şi-l lasă toată 
noaptea sub pat, şi a doua zi va vedea, ân pahar, chipul ursi¬ 
tului. Sau, se ascunde în dosul movUei cu gunoiu şi ascultă: 
de va auzi un foşnet de hârtie, va avea de sot un scriitor, iar 
de va auzi un sgomot ua de cuie, o va lua un cismar. Mai 
primejdios lucru este să-şi petreacă noaptea pe acoperământul 
grajdului, dar atunci va vedea aidoma pe flăcăul cu care se va 
mărita. 

Fără ouă colorate, nu se poate o adevărată sărbătoare de 
Paşti, şi copiii se desfătează cu diferite jocuri, în câmp şi în 
interiorul fermelor. 

Ciocnitul ouălor se face, în Suedia, ca pretutindeni: se ţin 
în pumn, lăsând afară numai vârful, şi se loveşte un ou cu 
altul. 

La Limbam, ciocnitul se numeşte «lupta ». Mai la Nord, 
ciocnitul se face tot aşa, dar partenerii îşi pun în gând o do¬ 
rinţă, care se va îndeplini dacă oul nu se va sparge. In vremuri 
mai vechi era obiceiul de a se ciocni oul de fruntea partenerului. 

Ouăle se făceau schimb. Se ţineau ascunse în mână, si se 
arătau numai când treceau la celalt partener, care uneori 

nimerea un ou spart. Tinerii îşi dădeau multă osteneală să 
aibă ouă frumos decorate, pentru că adeseori erau date ca 
semn de dragoste fetei preferate. 

Altă dată se împărţeau fiecăruia un număr de ouă potrivit 
cu vârsta. 

Tradiţiile despre origina ouălor de Paşti şi a jocurilor cu 
ele, nu sunt originare ale Suedezilor; sunt importate din Ger¬ 
mania, unde se făceau multe jocuri cu ouăle roşii, şi unde 
Biserica, încă în 1615, oprise jocurile acestea în biserici şi în 
tintirime ». 

9 


ARMENIA 

Din studiul « Datine şi Obiceiuri la Armeni», publicat de 
d -1 H. Dj. Siruni (Araz), în numărul de Iulie 1936 al revistei 
«Ani», aflăm informaţii interesante despre Oul de Paşti la 
Armeni. In Miercurea Mare, care se mai numeşte « Miercu- 
rea de n’ar fi», pentrucă este considerată ca o zi rea, în multe 
locuri se văpsesc ouă «pentru ca să scoată ochii lui Iuda ». 
Pe aiurea, ouăle se văpsesc în Vinerea Mare. 

In Sâmbăta Mare, oamenii merg la biserică având ouă 
roşii în buzunar, şi în momentul când preotul spune: « Luaţi, 
mâncaţi...», cojesc ouăle şi le mănâncă. 

In Duminica Paştilor, fiecare trimete naşului său, ca dar, 
20—30 ouă roşii, având lipită pe unul o lumânare în formă 
de cruce, şi cine merge să felicite în acea zi, primeşte ca dar 
un ou roşu. 

9 

De când există, la Armeni, obiceiul de a văpsi ouă, nu se 
ştie, nefiind despre acestea nicio aluzie la vechii cronicari 
armeni. Se crede, însă, că acest obiceiu trebue să fi venit 
din Apus, pentrucă un scriitor din veacul VIII, atunci când 
enumeră mâncările care împodobesc masa de Paşti, nu pome¬ 
neşte de ouă roşii. Se ştie însă că datina era să se mănânce, 
la Paşti, ouă roşii înainte de orice altă mâncare. 

In general, ouăle de Paşti se văpsesc roşii. «Cronicarii 
armeni amintesc de ouă de coloare roşie. Grigore din Tadev 
dă chiar o interpretare mistică; socoteşte oul ca simbolizând 
pământul, şi văpseaua roşie sângele lui Hristos, uitând că 

creştinismul a adoptat obiceiul ouălor roşii din tradiţiile 
păgâne ». 

Persoanele îndoliate se feresc de a întrebuinţa coloarea 
roşie, sau colori deschise; văpsesc ouăle cu colori închise, şi 
chiar cu negru. 

Pentru văpsit se întrebuinţaeză cârmâzul, şofranul, coji de 
ceapă, frunze de nuc, şi chiar fânul, care dă coloarea porto¬ 
calie, şi coaja de granată, pentru a obţine o coloare închisă^ 

Armenii cunosc şi obiceiul de a încondeia ouăle de Paşti. 

In regiunea Alexandr op olului se fac figuri cu vârful bri¬ 
ceagului, pe oul roşu; prin alte locuri se fac figuri cu ceară, 
pe oul alb, după care se introduce în vopsea roşie, rămânând 
desenul alb pe oul de coloare roşie. 

Văpseaua se păstrează până la Rusalii, când se mai poate 
văpsi ouă. 

In timpul secerişului se pun în snopi ouă roşii, şi se pun 
ouă roşii şi în hambar, unde se păstrează până la anul viitor, 
pentru ca belşugul să fie nelipsit. 

La Armeni, oul de Paşti este chiar simbolul învierii. In 
dimineaţa de Paşti, pleacă dela biserică ţinând un ou în mână, 
pentru a vesti sosirea Paştelui. 

Copiii cred că dacă păstrează oul roşu, se preface gălbă- 

nusul în chilimbar. 

» 

La Armeni se ciocnesc ouăle roşii până la Duminica 
Verde. 

In Armenia, necreştinii aşteaptă « să cadă coaja oului roşu 
pe pământ» pentru ca să se poată culca pe câmp. 

Armenii din Moldova, din Bucovina şi din Ardeal, au 
păstrat unele din obiceiurile în legătură cu ouăle de Paşti, 
precum mâncarea de ouă roşii, miel fript şi un fel de cozonac 
la masa de seară, în timpul Paştilor. 

Despre masa de Paşti la Armenii din Ardeal, d -1 Siruni 
reproduce următoarele din descrierea făcută de Păr. Grigore 
Govrighian, în cartea << Mitropolia Armenilor din Transil¬ 
vania» (Viena, 1896, p. 224): 

« Femeia armeană pregăteşte în seara de Sâmbăta Mare un 
coş frumos. Ea aşează înăuntru caiaua, pasca şi halagiul cel 
mai frurriPs. Pe lângă acestea pune o pastramă fiartă, carne 

de porc, vreo câteva ouă roşii, carne de miel friptă, vin, 
sare, etc. 

« De Paşti, disdedimineaţă, servitoarea ia coşul acoperit cu 
o cuvertură de preţ şi-l duce la biserică şi acolo servitorii 
şi servitoarele stau pe rând în picioare cu coşul dinaintea lor. 
După terminarea liturghiei de dimineaţă, diaconul, având în 
mână cădelniţa, merge pe dinaintea preotului, care binecuvin- 
tează conţinutul coşurilor aşezate într’un lung şir ». 


EGIPTUL 

Regretatul meu amic, Dr. Charles Miiller, expert pe lângă 
jurisdicţiile mixte indigene în Consulatul Franţei, din Ale¬ 
xandria, mi-a comunicat următoarele: 

«In literatura arabă nu se găseşte nimic relativ la ouăle 
de Paşti, obiceiu care există, în Egipt. 

Obiceiul acesta pare a fi introdus de Greci, în epoca în 
care ei au ocupat o parte din Egipt, probabil pe timpul Pto- 
lo meilor. 

Ouă roşii se fac, la Paşti, de cătră creştinii locali, băştinaşii 

9 * 9 * ^ ^^9 *99 

Greci, Malchiţi sau Bizantini şi Kopţii catolici sau ortodocşi. 

Ouăle de Paşti se mai văpsesc şi în albastru, verde, etc., 
dar întrebuinţate mai mult srmt cele roşii. Mai este si obi- 

9 9 9 

ceiul de a lăsa oul alb, pe care se desenează două cruci încru¬ 
cişate, în coloare roşie sau verde. 

Curios însă este faptul că şi Musulmanii fac ouă roşii, sau 
altfel colorate, bineînţeles fără a întrebuinţa si semnul crucii, 
pentru «serbătoarea primăverii», care este considerată aici 
ca serbătoarea ţării, şi este ţinută de toată lumea, fără deose¬ 
bire de rassă sau religie. Această serbătoare, de origină păgână, 
este fixată pentru ziua a doua a Paştilor ortodox, când toată 
lumea o serbătoreşte în comun, prânzând pe iarbă verde şi 
împodobindu-se cu flori. 

în această zi, toată populaţia ciocneşte ouă roşii. Musul¬ 
manii si Creştinii». 

9 9 

D -1 Dr. H. A. Winkler îmi scrie următoarele din « Kimân 
near kift » (Upper Egypt): 

«In Egiptul de sus (Kimân), felahii dau copiilor, în ziua de 
Paşti, ouă colorate. Văpselele se cumpără dela prăvălii. Fie¬ 
care copil capătă două ouă, şi după cum mi se spune, regula 
aceasta este nestrămutată. Mama văpseşte ouăle roşu,, porto¬ 
caliu, verde, cu colori cumpărate, iar coloarea galbenă o scoate 
fierbând paie de linte, albastru deschis se 
face din indigo, care trebue să se găsească 
în orice gospodărie. 

Cea mai întrebuinţată coloare este roşu. 

i > 

Văpsirea oului se chiamă « înroşire », « a face 
ouă roşii». 

9 V 

Ouăle sunt colorate si cu două colori; o 

9 

jumătate roşu şi o jumătate verde, sau altă 
coloare, după plac. 

Oul se ornamentează şi în modul urmă¬ 
tor; se trage, cu o coloare, un brâu lat de-a-curmezişul oului, 
apoi pe o jumătate de ou se trag, în cruciş, încă două dungi, 
care pornesc dela marginea brâului şi se opresc la marginea 
brâului de partea cealaltă a oului. Cele patru compartimente 
ce rezultă, se văpsesc cu colori variate. Jumătatea oului de 
sub brâul dela mijloc, se văpseşte cu altă coloare. 

Cu ouă astfel colorate se joacă băieţii şi fetele, aruncându-le 
unul la altul ca o minge, şi zicând, la fiecare aruncătură; 
« hemîr il be^ », ceea ce însemnează « a înroşi oul». 

Toată serbătoarea (orientată după calendarul kopt), se 
numeşte, la felahii aceştia; «jom hemîr il - be^», adică 
« ziuş înroşirii ouălor». 

Copiii mai fac prinsoare astfel; doi iau în mână câte un 
ou, lovesc oul unul de altul, şi acel care se sparge se cuvine 
celui care l-a spart. (Ciocnitul ouălor la noi). 

Un alt joc se numeşte; « a rostogoli oul la vale ». 

Jocul acesta nu este legat de obiceiurile dela Paşti, ci se 
practică în orice timp al anului. 

Copiii lasă pe un plan ceva înclinat să alunece oul până la 
oarecare depărtare, spre o mică bortă făcută în pământ. Acela 
al cărui ou intră în bortă, ia toate ouăle care greşesc drumul. 

Jocul acesta se poate face şi cu hurmale \rerzi sau cu mingi 
din baligă uscată de cămilă sau de capră. 

Cojile ouălor colorate se lipesc pe fereastră sau pe uşă, 
pentru a proteja casa de ochi răi. 

Aceste sunt obiceiuri din satul Kimân din Egiptul de sus. 

Despre ouăle de Paşti din Egiptul de sus a scris C. B. 
Klunzinge: «Bilder aus Oberăgypten, der Wxiste und dem 
Rothen Meere», Stuttgart, 1877, p. 178. 

Ouă în diferite colori, cu văpsele cumpărate dela prăvălie, 
se obişnuiesc şi în Egiptul de jos, după cum sunt informat, 
în satul Bedrîje lângă Zagazîg ». 

